
e Capitolul 1 


Soarele abia răsărise și încă mai ploua când Lily găsi cadavrul soţului ei. 
Zăcea întins pe spate pe aleea îngustă din faţa serei, cu ochii holbaţi și gura 
căscată, plină de apă de ploaie. 

Chiar și mort, arăta destul de bine în această poziţie, în care gravitația îi 
trăgea spre spate surplusul de piele zbârcită de pe faţă, netezind optzeci Și 
patru de ani de durere, zâmbete Și griji. 

Lily rămase o clipă aplecată asupra lui, privind îngrozită stropii de ploaie 
care-i aterizau pleoscăind în ochi. 

Urăsc picăturile de ochi. 

Morey, stai potolit. Nu mai clipi. 

Nu mai clipi, zice, în timp ce-mi toarnă chimicale în ochi. 

Taci. Nu-s chimicale. Lacrimi naturale, vezi? Scrie aici, pe sticlă. 

Cum vrei să citească un om orb? 

Îţi intră un fir de praf în ochi Și gata, ai orbit! Ce mai bărbat! 

Și nu sunt lacrimi naturale. Cum fac? Merg pe la înmormântări și tin 
sticluta sub nasul oamenilor care plâng? Nu! Amestecă niște chimicale Și 
le zic lacrimi naturale. E reclamă falsă, îti spun eu! Sunt lacrimi 
nenaturale. O sticluță de minciuni. 

Mai taci, moșule. 

Ascultă la mine, Lily, nimeni n-ar trebui să pretindă că e ceea ce nu e. 
Totul ar trebui să aibă o etichetă mare pe care să scrie ce e, ca să nu existe 
confuzii. Ca îngrășământul ăla pe care l-am folosit în răzorul de plante și 
care ne-a omorât toate gărgărițele, cum îi zicea? 

Plante Verzi. 

Da. Ar fi trebuit să-i zică Plante Verzi Gărgărițe Moarte. Lasă fi țuica aia 
de pe spate pe care nu poți s-o citesti. Adevărul scris pe etichete mari, asta 
ne trebuie. Uite o regulă bună. Una bună Și pentru Dumnezeu. 

Morey! 

Ce pot să spun? A făcut o greșeală mare aici. Ar fi fost chiar așa de greu 
pentru el să facă lucrurile să arate așa cum sunt? La urma urmei, doar e 
Dumnezeu, nu? E ceva ce stă în puterile Lui. Gândește-te. Vezi în ușă un 
tip cu un chip plăcut, care-ţi zâmbește larg, îi deschizi și ăla-ți omoară 


toată familia. Aici e greșeala lui Dumnezeu. Ar trebui să arate a rău. 
Atunci, nu i-ai mai deschide. 

Tu, mai mult ca oricine, ar trebui să Știi că nu-i atât de simplu. 

Ba e chiar atât de simplu. 

Lily trase aer în piept, apoi se ridică pe călcâie — o poziţie destul de 
tinerească pentru o femeie în vârstă, dar avea încă genunchi buni, erau încă 
puternici Și flexibili. Nu reuși să închidă de tot ochii lui Morey, Și așa, cu 
ei oarecum mijiți, arăta sinistru. Era primul lucru care o speria pe Lily, după 
mult timp. Nu se uită la ei în timp ce-i dădea la o parte părul argintiu-închis 
pe care ploaia i-l lipise de ţeastă. 

Un deget îi alunecă într-o gaură dintr-o parte a capului și femeia 
încremeni. 

— Oh, nu! Șopti ea, ridicându-se repede, ștergându-și degetele pe 
salopetă. Ți-am zis eu, Morey, își dojeni ea pentru ultima oară soţul. Ți-am 
ZIS eu. 


e Capitolul 2 


Aprilie în Minnesota e întotdeauna o lună imprevizibilă, dar, cam o dată 
la zece ani, este de-a dreptul sadică, cu fluctuații sălbatice între promisiuni 
seducătoare de primăvară Și ultimele zvâcniri furioase și agonizante ale 
unei ierni încăpăţânate, care nu se lasă dusă în liniște. 

Fusese un astfel de an. Cu o săptămână în urmă, o furtună de zăpadă 
teribilă năvălise peste ceea ce fusese cea mai caldă zi de aprilie înregistrată 
vreodată, băgând în sperieţi copacii înmuguriţi și iscând discuții în întregul 
stat despre o posibilă migrație în masă spre Florida. 

Dar primăvara câștigase în cele din urmă, iar în clipa de faţă se dădea 
peste cap să-și împace adoratorii, descurcându-se, de altfel, de minune. 
Mercurul în termometre se apropia de douăzeci Și patru de grade, vegetaţia 
speriată de zăpadă își regrupase forțele într-o explozie opulentă de verde 
crud Și, mai presus de orice, cel mai mare număr de larve de țânțari văzut 
vreodată colcăia în lacuri Și mlaștini. Locuitorii Minnesotei, amețiți și 
însetaţi de soare, ieșiseră afară în masă, îmbătaţi de iluzia temporară că 
statul lor ar fi fost totuși locuibil. 

Detectivul Magozzi stătea pe verandă, întins pe un Şezlong vechi, cu 
ziarul de duminică într-o mână Și cu o cană de cafea în cealaltă. Nu uitase 
încă furtuna de zăpadă de săptămâna trecută Și era o persoană suficient de 
pragmatică încât să-și dea seama că nu era exclus să mai apară o alta, dar 
nu avea rost să lase cinismul să strice o zi absolut superbă. În plus, rar i se 
ivea ocazia să lenevească după pofta inimii — vacanţțele detectivilor de la 
Omucideri depindeau întotdeauna de vacanţele criminalilor, iar criminalii 
păreau să fie cei mai zeloși cetăţeni ai Americii. Dintr-un motiv inexplicabil 
însă, statul Minneapolis se bucura în ultimul timp de cea mai lungă perioadă 
fără omoruri din ultimii ani. În exprimarea deosebit de elocventă a 
partenerului său, Gino Rolseth: criminalitatea murise. De câteva luni, nu 
avuseseră decât piste moarte și dacă s-ar fi întâmplat să le rezolve și pe 
astea s-ar fi întors în stradă, punându-i pe fugă pe travestiți și regretând 
ziua când se făcuseră polițiști, în loc de dentiști. 

Magozzi sorbi din cafea Și îi privi pe masochiștii din jur care se 
supuneau unui întreg arsenal de torturi personale, gâfâind, Și pufăind, Și 
asudând într-o cursă îndrăcită contra unui ceas climatic care avea să-i 


închidă din nou în case peste numai câteva luni. Făceau jogging, se dădeau 
cu rolele, alergau plimbându-și câinii Și sărbătoreau fiecare urcare cu un 
grad a temperaturii în termometre lepădând de pe ei încă un rând de haine. 

Era unul dintre lucrurile pe care Magozzi le iubea cel mai mult la 
locuitorii din Minnesota. Grași, slabi, cu mușchii lucraţi sau lăsați, nu 
existau complexe în statul ăsta atunci când venea vremea caldă și, până 
când ajungeau să aibă o zi frumoasă ca aceasta, cei mai mulţi dintre ei erau 
deja pe jumătate despuiaţi. Desigur, așa ceva nu era întotdeauna un lucru 
bun, cu siguranţă nu când venea vorba despre Jim, vecinul lui foarte păros. 
Nu puteai ști niciodată cu certitudine dacă Jim purta sau nu cămașă. Era 
chiar acum în curte, poate la bustul gol, poate că nu, muncindu-se de zor să 
pregătească straturile de flori ce aveau să-l pună în pole position la turneul 
Grădini Frumoase din Orașele Gemene“ care avea loc luna următoare. Dar 
dacă Jim intenționa să-l facă de râs pe Magozzi în joaca de-a bunul 
gospodar, nu avea să-i ţină. 

Privi în jur, examinându-Și propria îngrăditură cu ifose de grădină — vreo 
două băltoace de noroi rămase după ploaia de noaptea trecută, niște fire 
curajoase de păpădie și câțiva brăduți argintii, în diverse stadii de 
degradare. Din când în când, îi revenea trecător în minte imaginea grădinii 
înainte de divort. Flori pretutindeni, gazon de Kentucky de un verde atât de 
crud că-ţi atrăgea inevitabil atenţia și Heather în fiecare zi afară, cu unelte 
ascuțite și o expresie hotărâtă cu care băga plantele în sperieţi, făcându-le 
să i se supună. Se pricepea să supună lumea din jur, băgând-o în sperieți — 
cu siguranță avusese efect asupra lui, iar el fusese înarmat. 

Era la a doua cană de cafea și ajunsese aproape la secţiunea cu știrile 
sportive, când un Volvo break se opri pe aleea din faţa casei lui. Gino 
Rolseth sări din mașină, trăgând după el o imensă ladă frigorifică și un sac 
de cărbuni Kingsford. Burdihanul lui testa limitele generoase ale unei 
cămăși Tommy Bahama Și picioarele vânjoase i se iveau dintr-o pereche de 
bermude cu un model floral oribil. 

— Hei, Leo! 

Urcă greoi pe verandă și trânti Jos lada frigorifică. 

— Vin încărcat cu daruri din carne Și lapte fermentat. 

Magozzi ridică o sprânceană neagră. 

— La ora opt dimineaţa? Spune-mi că asta înseamnă că Angela te-a dat 
în sfârșit afară ca să pot s-o sun ȘI s-o cer eu de nevastă. 


— N-ai tu norocul ăsta! Sunt într-o misiune de caritate. Părinţii Angelei 
au dus-o împreună cu copiii la nu știu ce expoziție de meșteșuguri de la 
Maplewood Mall. Așa că, având duminica liberă, mi-am zis să vin Și să-ţi 
mai anim existenţa asta anostă căreia-1 zici tu viață. 

Magozzi se ridică Și aruncă o privire în lada frigorifică. 

— Ce-i aia o expoziție de meșteșuguri? 

— Păi, ştii tu, locurile alea cu multe standuri unde oamenii împletesc 
case din pungi de cumpărături reciclate Și chestii de genul ăsta... 

Magozzi scormoni prin ladă și scoase un șir de cârnaţi dolofani și 
lipicioși, de culoare gri-albicioasă. 

— Ce sunt chestiile astea care arată ca picioarele tale? 

— Sunt cârnaţi nemţești cruzi, aduși tocmai din Milwakee, ageamiu 
culinar ce ești! Unde ţi-e grătarul? 

Magozzi arătă spre un Weber vechi Și ruginit într-un colț al verandei. 

Gino îl împinse cu piciorul Și grătarul se prăbuși la pământ. 

— Ne trebuie niște bandă adezivă. 

Magozzi ridică în mână o bucată suspectă de brânză, de culoare 
portocaliu-închis. 

— Cedar de doisprezece ani? E legal așa ceva? 

Gino rânji. 

— Chestia asta o să-ţi stoarcă lacrimi de bucurie, ţi-o garantez. Am luat-o 
de la o făbricuţă absolut splendidă din Door County. Cineva a uitat o roată 
în pivniță Și au găsit-o doisprezece ani mai târziu, îngropată sub vreo 
treizeci de centimetri de mucegai. Nirvana, prietene. Nirvana absolută. Este 
uimitor ce pot face o vacă Și niște bacterii. 

Magozzi pufni Și se dădu înapoi. 

— Oh, da! De câte ori văd o vacă, mă gândesc: hei, n-ar fi grozav să aduc 
Și niște bacterii ca să facem o treabă de calitate? De ce ai un dosar în lada 
frigorifică? 

— E o pistă moartă. 

— Foarte amuzant! 

Gino ridică grătarul și un al doilea picior căzu într-un nor de rugină. 

— [-un caz din nouășpatru. Mă gândeam să ne uităm la el mai târziu. 
Mă-nţelegi, ca să nu ne ieșim din mână în caz că mai omoară vreunul 
vreodată pe careva în orașul ăsta. Ți-amintești să fi auzit ceva de cazul 
Valensky? 


Magozzi se așeză pe șezlong Și deschise dosarul. 

— Oarecum. Instalatorul, nu? 

— Exact. Împușcat de Șapte ori, de trei ori în locuri la care nici nu vreau 
să mă gândesc. 

— Instalatori te taxează prea mult. 

— Mie-mi spui? În afară de asta însă, tipul era aproape candidatul perfect 
pentru sanctificare. Un polonez care-a reușit să scape viu din război a 
emigrat aici, în frumoasele State ale Americii, a pornit o afacere, s-a-nsurat, 
a avut trei copii, era diacon la el în biserică, lider de cercetași, ce mai, 
întruchiparea visului american! Apoi a murit într-o baltă de sânge în propria 
baie, după ce-a fost folosit pe post de ţintă de antrenament. 

— Suspecţi? 

— Pe dracu”! După cum reiese din rapoartele din dosar, era iubit de toată 
lumea. Cazul s-a terminat cam în vreo două secunde. 

Magozzi mârâi Și aruncă dosarul pe jos. 

— Cei mai mulți bărbați, când au o duminică de capul lor, își găsesc de 
obicei altceva de făcut. Bunăoară, se așază pe-o bancă pe malul lacului 
Calhoun Și numără bikinii. 

— Ei, asta e, eu sunt un luptător pentru dreptate, am un scop mai înalt. 

Apoi Gino își trecu mâna prin tufa de păr blond retezat foarte scurt, 
luând parcă în consideraţie alternativa. 

— În plus, cred că-i prea devreme pentru bikini. 

Primiră telefonul înainte ca Magozzi să termine de prins la loc picioarele 
grătarului cu bandă adezivă. Gino intrase în bucătărie ca să golească lada 
frigorifică. Când ieși înapoi pe verandă, faţa îi radia. 

— Hei, mergem să vedem un cadavru? 

Magozzi se lăsă pe călcâie și se-ncruntă. 

— Ai găsit un cadavru la mine-n bucătărie? 

— Nt. A sunat telefonul cât eram acolo, așa c-am răspuns. Dispecera a 
primit un telefon care anunţa o crimă autentică. La Uptown Nursery. Soția 
proprietarului l-a găsit azi-dimineaţă lângă una din sere Și a crezut c-a murit 
de atac de inimă, fiindcă omul se-apropia de optzeci Și cinci de ani ȘI, la ce 
să te mai aștepți la vârsta asta? Așa că l-a sunat pe directorul de la pompe 
funebre. Ăsta a găsit o gaură de glonţ în capu” tipului Și-a sunat la 911. 

Magozzi se uită cu jind la grătar și oftă. 


— Şi ce s-a întâmplat cu băieţii de serviciu care ar fi trebuit să se ocupe 
de asta? 

— Tinker Și Peterson. Asta am întrebat Și eu. Au primit un telefon Și s-au 
dus la Gara de Nord-Est. Au găsit un nenorocit legat de șine. 

Magozzi se înfioră. 

— Fi, nu-ți face griji. N-a ajuns trenul la el. 

— Deci e bine? 

— Nu, e mort. 

Magozzi îl privi, așteptând ca Gino să continue. 

— Nu te uita la mine. Asta-i tot ce Știu. 

Sări ca ars în clipa în care din buzunarul de la cămașă se auziră 
acordurile stridente ȘI iritante ale unei sonerii de telefon după Simfonia a V- 
a de Beethoven. 

— Ce mai e Și asta? 

Gino îȘi scoase telefonul din buzunar Și apăsă cu răutate butoanele pe 
jumătatea degetelor lui dolofane. 

— Fir-ar să fie! Helen îmi tot setează soneriile astea ciudate, fiindcă știe 
că habar nu am cum să le schimb. 

Magozzi rânji. 

— Amuzant! 

Beethoven se auzi din nou. 

— Puștii de paisprezece ani sunt amuzanți doar dacă nu sunt ai tăi... La 
dracu”! O să inventez o chestie de-asta cu niște ditamai butoanele și-o să 
mă umplu de bani... Alo, aici Rolseth. 

Magozzi se ridică ȘI-ȘI scutură rugina de pe mâini, îl ascultă pe Gino 
mârâind în telefon preț de câteva secunde, apoi intră să închidă geamurile. 
Când se întoarse pe verandă, văzu că Gino își luase arma din mașină ȘI ȘI-o 
prindea acum de cureaua care aproape că-i ținea bermudele pe talie. 
Semăna cu un turist înarmat Și periculos. 

— Nu-mi imaginez că ai o pereche de pantaloni care să-mi vină. 

Magozzi se mulțumi să zâmbească. 

— Ah, mai taci! Era Langer la telefon. El și McLaren tocmai au fost 
chemați la o „presupusă” crimă — „presupusă” însemnând că cineva s-a 
jucat puţin de-a designerul de interioare cu vreo câțiva litri de sânge, dar nu 
există cadavru. Și ghiceșşti ce? 

— Vrea să ne ocupăm noi? 


— Neah, i-a spus dispecera că suntem la treaba de la Nursery, de-asta ne- 
a Și sunat. Casa însângerată e doar la câteva blocuri distanţă. 

Magozzi se încruntă. 

— E un cartier destul de bun. 

— Mda. Nu-i chiar genul de zonă în care au loc de obicei crimele. Și, 
dintr-odată, ne trezim cu două „posibile” într-o singură zi. Şi mai e ceva. 
Tipul care locuiește în casa aia are — adică avea — tot vreo optzeci Și ceva 
de ani, la fel ca victima noastră. 

Magozzi analiză situaţia câteva momente. 

— Crede că au legătură? Ce, adică vreun tip care se-nvârte prin zonă Și 
omoară bătrâni? 

Gino ridică din umeri. 

— Ne-a pus doar în temă. E de părere c-ar trebui să ţinem legătura, în caz 
că iese ceva... 

Magozzi oftă și privi lung spre grătarul Weber. 

— Deci, ne-ntoarcem la treabă. 

— Și-ncă cum! Gino făcu o pauză. Te-ai gândit vreodată că e ceva în 
neregulă la o slujbă în care ai ceva de făcut numai atunci când e omorât 
cineva? 

— În fiecare zi, prietene. 


e Capitolul 3 


Marty Pullman stătea pe capacul lăsat al vasului de toaletă din baia de la 
parter, cu ochii pironiţi în țeava unui Magnum .357. Gaura rotundă și 
neagră părea foarte mare, lucru care îl îngrijora. Și mai rău era că toaleta se 
afla în fața oglinzii mari de pe ușile glisante care închideau cada și nu prea 
avea chef să fie spectator la propriul snuff”. Se gândi câteva clipe, apoi intră 
în cadă Și închise ușile în jurul lui. 

Zâmbi ușor în clipa în care ţinti ţeava de duș din capătul căzii și porni 
jetul la maximum. Poate că întreaga lui viaţă fusese o mizerie, dar cel puţin 
nu avea de gând să lase mizerie în urma lui Și după moarte. 

Mulţumit în cele din urmă, se așeză în cadă ȘI-ȘI vâri ţeava pistolului în 
gură. Îi curgea apa în cap, în haine, în pantofi. 

Ezită preţ de doar câteva clipe, întrebându-se încă o dată ce făcuse cu o 
seară în urmă, dacă făcuse ceva. Nu că mai conta acum, ÎȘI zise, așezându- 
Şi degetul pe trăgaci. 

— Domnule Pullman? 

Marty îngheță, cu degetul tremurându-i pe trăgaci. Pe toți dracii, 
halucina! Asta trebuia să fie. Nimeni nu venea vreodată la el în casă Și cu 
siguranță nimeni nu ar fi intrat neinvitat — poate doar vreunul dintre 
Martorii lui lehova, iar în cazul ăsta, se bucura că avea arma-n mână. 

— Domnule Pullman? 

Vocea masculină se auzea mai tare acum, mai aproape, Și părea tânără. 

— Sunteţi acolo, domnule? 

O lovitură puternică de picior făcu ușa de la baie să se zgâlţâie în ţâţâni. 

Simti un gust oribil în clipa în care-și scoase arma din gură Și scuipă în 
apa care 1 se scurgea la picioare. 

— Cine e? strigă el, făcând eforturi să pară agresiv Și impunător. 

— Îmi pare rău să vă deranjez, domnule Pullman, dar doamna Gilbert 
mi-a spus să sparg ușa dacă e necesar... 

— Cine dracu” ești tu Și de unde-o cunoști pe Lily? strigă Marty. 

— Jeff Montgomery, domnule? Lucrez la pepinieră? 

Puștiul vorbea numai pe ton de întrebare. Doamne, ce enervant! Marty se 
uită la armă și oftă. N-o să reușească s-o facă niciodată. 

— Rămâi unde ești, vin într-un minut. 


leși din cadă, își scoase hainele ude, apoi îndesă revolverul, hainele și 
pantofii în coșul de rufe. Își înfășură un prosop în jurul taliei, apoi deschise 
ușa de la baie. 

Un puștan înalt Și frumușel — de optsprezece, cel mult nouăsprezece ani 
— stătea jenat în hol, cu mâinile îndesate în buzunarele de la blugi. 

— Bun, iată-mă. Spune-mi acum de ce voia Lily să-mi spargi ușa. 

Jeff Montgomery avea ochi mari și albaștri care se căscară într-un mod 
de-a dreptul comic în clipa în care observă cicatricea groasă ce brăzda în 
diagonală pieptul gol al lui Marty. Își feri repede privirea. 

— Ă... De fapt, nu v-am spart ușa? Era deschis? lar doamna Gilbert 
încearcă să vă sune de o grămadă de timp, dar n-a răspuns nimeni la 
telefon? Și, sincer, domnule Pullman, îmi pare foarte rău, dar domnul 
Gilbert a decedat. 

Marty nu se mișcă timp de un minut; nici măcar nu clipi; apoi își frecă 
fruntea cu podul palmei, ca Și când asta l-ar fi putut ajuta să conștientizeze 
informaţia. 

— Cum? șopti el. Morey e mort? 

Puștiul strânse din buze și lăsă privirea-n podea, făcând eforturi să nu 
plângă, iar părerea lui Marty despre el se mai îmbunătăți cu vreo câteva 
puncte, chiar dacă puștiul își termina fiecare frază cu un semn de întrebare. 
Oricine îl plăcea pe Morey într-atât cât să plângă pentru el nu putea fi chiar 
așa de rău. 

— A fost împușcat, domnule Pullman. Cineva l-a împușcat pe domnul 
Gilbert. 

Marty nu spuse nimic, dar simți cum i se scurge tot sângele din obraji, ca 
Și cum cineva tocmai l-ar fi scos din priză. Se sprijini de tocul ușii de la 
baie, bucuros că era acolo să-l susțină. 

Dumnezeule mare, cât ura lumea asta! 


e Capitolul 4 


— Haide, Leo! Oprește la Target sau undeva, ca să-mi cumpăr o pereche 
de pantaloni! mârâi Gino din scaunul pasagerului. 

Magozzi scutură din cap. 

— Nu se poate. Locul crimei se deteriorează cu fiecare minut. 

Gino trase nefericit de pantalonii săi scurți. 

— Este absolut lipsit de profesionalism. 

Scoase un oftat zgomotos Și privi pe fereastră. 

Îi plăcuse întotdeauna partea asta din Minneapolis. Se aflau în parcarea 
Galhoun Și înconjurau lacul doar o idee mai încet decât motocicliștii care 
decorau fâșia de asfalt cu costumele lor viu colorate. Erau chiar Și câțiva 
surferi ieșiți în larg, care dansau pe apă cu velele lor triunghiulare. 

— La dracu”, detest partea asta! 

— Cel puţin nu trebuie să-i spunem noi, zise Magozzi. Tot e ceva. 

— Da, presupun. Dar tot trebuie să-i punem întrebări de genul: „V-aţi 
împușcat soţul în cap?” 

— Doar de-aia ne plătesc așa de bine. 

Când ajunseră, Magozzi și Gino găsiră o mașină de poliţie în stradă și 
încă una care bloca accesul spre Uptown Nursery. Doi ofițeri în uniformă 
își făceau de lucru cu niște role de bandă galbenă, cu un aer foarte derutat. 
Magozzi își scoase insigna în clipa în care unul din ei se apropie de 
fereastră. 

— Ati încercuit zona? Vreţi să lăsăm mașina în stradă? 

Bărbatul în uniformă își scoase pălăria ȘI-Și Șterse cu mâneca fruntea 
lucioasă. Era deja cald la soare, mai ales pe asfalt. 

— La naiba, domnule detectiv, nu Știu. Habar n-avem pe unde să 
întindem banda. 

— Hm, poate în jurul cadavrului? îi sugeră Gino. 

Polițistul se învioră puțin. 

— Da, numai că soția a mutat cadavrul. 

— Ce? 

— Exact. L-a găsit afară Și l-a mutat în seră. A zis că n-a vrut să-l lase în 
ploaie. 

— Fi-ar să fie... mârâi Magozzi. 


— Închideţi-o! mormăi Gino. A contaminat dovezile, a distrus locul 
crimei. Închideţi-o și aruncaţi cheia. Oricum, probabil că ea l-a omorât. 

— Are cam un milion de ani, domnule detectiv. 

— Da, vezi tu, asta-i treaba cu armele. Bătrâni, copil... oricine le poate 
folosi. Oferă Şanse egale de ucidere pentru toată lumea. 

leși din mașină, trânti ușa Și începu să se îndrepte spre sera din față, cu 
ochii pironiți în pământ, în caz că ploaia ratase vreo urmă însângerată sau 
ceva de genul ăsta. 

Ofiţerul în uniformă îl urmări cu privirea îndepărtându-se și clătină din 
cap. 

— Ăsta nu-i un om fericit. 

— Ba este, în mod normal. E doar nervos că nu l-am lăsat să se oprească 
să-ȘI ia niște pantaloni lungi înainte să venim aici. 

— Atunci are circumstanţe atenuante. Într-adevăr, urâte picioare! 

— Cine-i în cealaltă echipă? 

— Viegs și Berman. Umblă prin cartier, le pun întrebări vecinilor. Doi 
băieţi de la siguranță și protecție păzesc cadavrul înăuntru, dar nu m-ar 
mira să-i fi pus băbuţa să ude plantele sau mai Știu eu ce... 

— Da? 

Ofiţerul își șterse iar fruntea cu mâneca. 

— E nemaipomenită cucoana! 

— Ai tu un sentiment? 

— Da. Am sentimentul că bărbatu-său se odihnește acum pentru prima 
oară după foarte mulți ani. 

Magozzi îl prinse din urmă pe Gino în mijlocul drumului, uitându-se la 
dricul oprit în faţa serei. 

— Nu mai avem nicio scenă a crimei, mârâi Gino. Mai întâi a spălat-o 
ploaia, apoi a călcat-o directorul de la firma de pompe funebre cu tancul lui 
ȘI... la naiba! Vezi Și tu ce văd și eu? 

În spatele dricului, aproape ascuns după acesta, era un Chevrolet Malibu 
decapotabil, cu interior din piele roșie, absolut splendid. Gino tânjise după 
mașina asta din prima clipă în care o văzuse. 

— Ha! pufni Magozzi. Ce părere ai? 

Gino plescăi din limbă, mistuit de invidie. 

— Sigur este a lui. Nu mai există încă una la fel în Orașele Gemene. 

— Și-atunci, ce caută aici? 


— Habar n-am. Cumpără flori? 

Niciunul din ei nu-l mai văzuse pe Marty Pullman de când părăsise 
departamentul, cu un an în urmă, la câteva luni după moartea soției lui. Nu 
că l-ar fi cunoscut prea bine nici atunci când purtau cu toţii aceeași insignă. 
În Minneapolis, departamentele Omucideri și Narcotice nu se intersectau 
nici pe departe atât de des pe cât se întâmpla la televizor. Atâta că, odată ce- 
l vedeai pe Marty, era foarte puţin probabil să-l uiţi vreodată. Avea încă 
fizicul de luptător de wrestling care îl dusese până în finala campionatului 
de stat în liceu. Picioare scurte și crăcănate, torace și braţe masive și ochi 
negri ce păruseră bântuiți chiar înainte de a fi. I se spusese Gorila pe 
vremea când încă mai avea simţul umorului, dar zilele acelea erau demult 
apuse. 

Ușa mare, de sticlă, a serei se deschise și Pullman ieși să-i întâmpine. 

— Frate, mormăi Gino pe sub barbă, cred c-a slăbit vreo douăzeci și 
cinci de kilograme. 

— A fost un an groaznic pentru el, zise Magozzi. 

În clipa următoare, Marty era lângă ei și le strângea mâinile, cu expresia 
la fel de sobră ca întotdeauna. 

— Magozzi, Gino, mă bucur să vă văd. 

— Ce dracu”, Pullman? zise Gino scuturându-i viguros mâna. Te-ai 
apucat de grădinărit sau te-ai întors printre noi Și mie nu mi-a zis nimeni? 

Marty oftă prelung din obrajii stafidiți. Părea că se clatină pe marginea 
unei prăpăstii. 

— Bărbatul care a fost împușcat era socrul meu, Gino. 

— La dracu”! făcu Gino, schimbându-se la faţă. Era tatăl lui Hannah? 
Îmi pare rău. La dracu”... 

— Lasă, n-aveai de unde să Știi. Ascultaţi, nu aveţi cine știe ce loc al 
crimei aici. 

Magozzi îi sesiză tremurul din voce și hotărî să amâne condoleanţele 
până în clipa în care bărbatul era suficient de puternic ca să le accepte. 

— Am auzit, spuse el, scoțând un carneţel de buzunar și un pix. A mai 
fost cineva pe-aici în dimineaţa asta, în afară de tine și de directorul de la 
pompe funebre? 

— Vreo doi angajaţi. l-am trimis acasă, dar le-am spus să nu plece 
nicăieri, fiindcă o să vreţi să staţi de vorbă cu ei în cursul zilei de azi. Am 


blocat cu mașina locul în care spune Lily că l-a găsit pe Morey, dar e tot ce 
am putut face. 

— Apreciem, Marty, spuse Magozzi. 

Și-ar fi dorit să poată scăpa de cazul ăsta. Lily Gilbert își pierduse fiica 
într-un an Și soțul în următorul. Magozzi nu știa cum putea un om să 
supraviețuiască unei asemenea duble tragedii, iar faptul că trebuia să-i pună 
femeii întrebările standard de interogatoriu 1 se părea dintr-odată un 
înfiorător gest de cruzime. 

— Crezi că soacra ta va putea să stea de vorbă cu noi? 

Marty reuși să schiţeze un zâmbet. 

— Nu s-a pierdut cu firea, dacă la asta te referi. Nu e genul lui Lily. 
Aruncă o privire spre sera principală. E acolo. Am încercat să o conving să 
intre în casă — este în spate, după sere dar nu cred c-o să se întâmple asta 
până nu-l iau pe Morey de-aici. Medicul legist e pe drum, nu? 

Magozzi dădu din cap. 

— O să facă niște cercetări la fața locului, înainte să-l mute. Nu cred că 
vrei să fie de faţă la asta. 

— La dracu”, normal că nu vreau. Dar Lily o să fie oriunde o să vrea să 
fie. Pur Și simplu, așa e ea. Trase aer în piept, printre dinți. Mai e ceva. 

Magozzi Și Gino așteptau răbdători. 

— După ce l-a băgat înăuntru, l-a spălat. L-a bărbienit. I-a schimbat 
hainele. E acolo, întins pe una dintre mesele pentru plante, gătit în costumul 
de înmormântare. 

Gino închise o clipă ochii, încercând să-și stăpânească nervii. 

— Asta nu e bine, Marty. 

— Mie-mi spui? 

— Zău, are un ginere fost polițist. Trebuie să fi știut că distruge dovezile. 

— E aproape oarbă, Gino! Nici măcar permis de conducere nu mai poate 
să dețină. Zice că nu a văzut sângele. Presupun că l-a spălat ploaia înainte 
să-l găsească ea. A fost împușcat în cap, cu un pistol de calibru mic, chiar în 
spatele tâmplei stângi, Și are părul foarte stufos... La naiba, până Și eu a 
trebuit să caut, deși știam că-i acolo. 

— Bine, conchise Gino dând din cap, renunțând pe moment. 

Magozzi își notă să le spună băieţilor de la cercetarea locului crimei să ia 
hainele pe care le purtase bătrânul atunci când fusese împușcat. 

— Ştii ceva ce ne-ar putea fi de ajutor în povestea asta? întrebă el. 


Marty râse scurt Și amar. 

— Vrei să spui, cine ar fi vrut să-l omoare? Sigur. Caută pe cineva care ar 
vrea să-i facă felul Maicii Tereza. A fost un om bun, Magozzi. Poate chiar 
un om mare. 

Aerul din seră era încins și lipicios, încărcat cu mirosul de pământ umed 
Şi vegetaţie. Mese lungi, acoperite cu plante, erau aliniate pe două rânduri, 
lăsând un culoar central îngust — arăta ca toate serele în care intrase 
vreodată Magozzi, cu excepţia mesei din faţă, pe care se afla un cadavru în 
costum negru, în loc de ghivece cu flori. 

Chiar Și așa mort, expus pentru a fi văzut o ultimă oară, Morey Gilbert 
era o prezenţă formidabilă. Foarte înalt, cu mușchi foarte bine definiţi și 
mai bine îmbrăcat decât fusese Magozzi vreodată în viaţa lui. 

Doi polițiști tineri de patrulă se tot foiau pe lângă cadavru, încercând să 
pretindă că nu era acolo. 

— Unde sunt? îi întrebă Marty. 

— Soacra dumneavoastră l-a dus pe domnul în vârstă acolo, în spate, 
spuse unul dintre polițiști, înclinând capul spre o ușă din peretele din spate. 

— Ce e acolo, Marty? întrebă Magozzi. 

— Şopronul și încă vreo câteva sere. Probabil că Lily a vrut să-l scoată 
pe Sol de aici. Era destul de marcat. 

— Sol? 

— Este directorul firmei de pompe funebre care a venit mai devreme, dar 
era Și cel mai bun prieten al lui Morey. E o lovitură grea pentru el. 
Așteptaţi, mă duc să-i aduc. 

Gino așteptă ca Marty să ajungă la o distanţă de la care nu mai putea să-i 
audă, apoi îi șopti lui Magozzi: 

— I-a murit soțul, și ea îl consolează pe directorul de la pompe funebre? 
E cam pe dos treaba, nu crezi? 

Magozzi ridică din umeri. 

— Poate că așa reușește ea să facă faţă momentului, având grijă de alţii. 

— Poate. Sau poate că nu l-a iubit prea mult pe soţul ei. 

Se apropiară de masa din faţă ca să arunce o privire cadavrului, înainte să 
se întoarcă familia. Gino îi ridică părul alb cu un pix, expunând gaura de 
glont. 

— Micuţă. Presupun că e posibil s-o ratezi, dacă ești pe jumătate orb, dar 
Știu Și eu... 


Se uită la ofiţerii de patrulă. 

— Puteţi să plecaţi acum, dacă vreţi. Preluăm noi de-aici. Trimiteţi copii 
după rapoartele voastre la Criminalistică. 

— Am înţeles, să trăiţi! Mulţumim. 

Magozzi privea chipul lui Morey Gilbert și vedea o persoană, nu un 
cadavru; începea să simtă acea legătură aparte care se forma întotdeauna 
între el Și victimele de care se ocupa. 

— Are un chip plăcut, Gino. Avea optzeci Și patru de ani Și încă-și mai 
conducea propria afacere, își întreținea familia... Cine să vrea să omoare 
un bătrân ca ăsta? 

Gino ridică din umeri. 

— Poate vreo bătrână. 

— Eşti doar nervos fiinde-a mutat cadavrul. 

— Sunt suspicios fundcă a mutat cadavrul. Sunt nervos fiindcă m-ai 
obligat să vin aici în pantaloni scurți. 

Se depărtară amândoi cu un pas de masă în clipa în care ușa din spate se 
deschise și Marty intră cu micul său anturaj geriatric, condus de o femeie 
micuță Și firavă, cu păr argintiu strâns foarte lipit de cap. Purta o bluză albă 
cu mâneci lungi pe sub o salopetă cu pieptar, mărime de copil, și ochelari 
cu lentile groase care-i măreau ochii negri, făcând-o să semene puțin cu 
Yoda”. 

Un Yoda dur, hotărî Magozzi în clipa în care femeia se apropie. Nu se 
vedea niciun semn cum că plânsese, nu părea nici cuprinsă de disperare Și, 
de fapt Și de drept, nici vârsta nu i-ai fi putut-o ghici judecând după spatele 
Și umerii ei drepți. Abia dacă avea vreun metru cincizeci Și cinci înălțime 
Și probabil că nu văzuse niciodată acul vreunui cântar depășind cifra 
patruzeci ȘI cinci, dar arăta ca Și cum ar fi fost în stare să dea peste cap un 
oraș întreg. 

Bătrânelul care venea în urma ei era însă o altă poveste. Era devastat de 
durere, cu ochii umflați Și roșii, iar buzele îi tremurau. 

Lui Magozzi i se păru interesant că Marty întinse mâna ca ȘI când ar fi 
vrut să-i atingă brațul bătrânei, dar Și-o retrase în ultima clipă. Se pare că 
nu era genul de relație care să permită astfel de gesturi intime. 

— Domnilor detectivi Magozzi Și Rolseth, dumneaei este soacra mea, 
Lily Gilbert, iar dumnealui este Sol Biederman. 

Lily Gilbert veni lângă masă Și-Și puse mâna pe pieptul soţului ei mort. 


— lar acesta este Morey, adăugă ea, încruntându-se la Marty, ca și cum 
fusese nepoliticos din partea lui să-l excludă pe socrul său din prezentări 
pentru simplul motiv că era mort. 

— Marty ne-a spus că soţul dumneavoastră a fost un om minunat, 
doamnă Gilbert, spuse Magozzi. Nu-mi pot imagina ce pierdere cumplită 
trebuie să fie pentru familia dumneavoastră. Și pentru dumneavoastră la fel, 
domnule Biederman, adăugă el, fiindcă lacrimile începuseră acum să curgă 
Șuvoi pe faţa bătrânului. 

Lily îl privea intens pe Magozzi. 

— Te Știu. Ai apărut pe toate canalele toamna trecută, cu povestea aia, 
Monkeewrench. Te vedeam mai mult decât îmi vedeam propria familie. 

Îi aruncă lui Marty o privire ascuţită pe care bărbatul alese să o ignore. 

— Presupun că aveţi întrebări, așa e? 

— Dacă vă consideraţi în stare să răspundeti, da. 

Se pare că nu numai că se simțea în stare; se hotărî să treacă direct la 
răspunsuri. 

— Bine, vă spun cum s-a întâmplat. M-am trezit la șase Și jumătate, ca 
întotdeauna, am făcut cafeaua, am venit la seră și l-am găsit pe Morey 
întins pe jos, în ploaie. Marty zice că ar fi trebuit să-l las pe socrul lui să 
zacă afară, cu ploaia căzându-i în ochi; să-l las acolo ca să vină niște străini 
ȘI să-i vadă gura umplându-i-se cu apă... 

— Pentru Dumnezeu, Lily... 

— Dar nu așa ai grijă de cineva din familie! L-am adus înăuntru, l-am 
făcut prezentabil, l-am sunat pe Sol, apoi l-am sunat pe Marty, care nu a mai 
răspuns la telefon de șase luni. 

— Lily, era locul unei crime, spuse Marty obosit. 

— Şi de unde era să știu eu asta? Ce, sunt cumva poliţist? Am sunat un 
polițist, numai că nu mi-a răspuns la telefon. 

Marty închise ochii Și ceva îi spuse lui Magozzi că îi închidea de multă 
vreme în faţa acestei femei. 

— Nu mai sunt polițist, Lily. 

Numaidecât, Magozzi își aminti o zi cu aproape un an în urmă, când 
trecuse pe lângă detectivul Martin Pullman care ieșea pe ușile primăriei cu 
întreaga carieră într-o cutie de carton, arătând de parcă scăpase de sub roțile 
unui camion. 


„Te-ntorci tu, domnule detectiv”, îi spusese Magozzi, fiindcă nu Știuse ce 
altceva i-ar fi putut spune cuiva care pierduse atât de multe Și, mai rău, nu 
înţelegea cum putea un om să se despartă cu atâta ușurință de meseria pe 
care o iubea. 

Marty zâmbise doar o idee. 

„Nu mai sunt detectiv, Magozzi.” 

Magozzi reveni în prezent tocmai în clipa în care Gino începuse 
interogatoriul standard: lipseşte ceva? Sunt semne că ar fi fost forţată 
intrarea? Morey Gilbert avea dușmani, avea vreo afacere neobișnuită?... 

— Afacere neobișnuită? pufni Lily. Ce vrea să-nsemne asta? Crezi c-am 
plantat marijuana în sera din spate, sau ce? Că avem o reţea de muncă 
forţată? Ce? 

Gino nu tolerase niciodată prea bine sarcasmul Și începu să se înroșească 
la faţă. Avuseseră de-a face cu destule rude îndurerate de-a lungul anilor și 
Gino Ştia să se descurce cu cele care sufereau o cădere nervoasă. Simţea că 
i se rupe inima Și suferea mult timp după aceea, dar cel puţin știa cum să le 
răspundă. Era normal ca oamenii să se prăbușească atunci când le murea 
cineva apropiat. Chestia asta corespundea concepției lui Gino despre viață 
Și moarte, Și iubire, și familie. Și îi era ușor să vorbească încet, blând, pe 
cât de mângâietor poate fi un poliţist în astfel de situaţii. Însă cei furioși 
care se năpusteau asupra lui sau stoicii care-și ţineau sentimentele în frâu îl 
făceau întotdeauna să intre în panică, iar Lily Gilbert părea să fie o 
combinaţie între aceste două ultime variante. 

— Mă scuzaţi, doamnă Gilbert, îi întrerupse blând Magozzi, chestie care- 
l făcu pe Gino să-și dea ochii peste cap. V-ar fi prea greu să mergem afară 
ca să-mi arătaţi locul în care l-aţi găsit pe soţul dumneavoastră? Povestiţi- 
mi totul, pas cu pas, cât timp Gino discută cu prietenul dumneavoastră, Sol. 
Am termina mai repede în felul ăsta. 

Amintirea clipei în care găsise cadavrul soțului ei aduse primul semn de 
slăbiciune pe chipul femeii. Doar o fracțiune de secundă, dar fusese acolo. 

— Îmi pare foarte rău că trebuie să vă rog să faceţi asta. Dacă vă e prea 
greu, putem s-o lăsăm pe mai târziu. 

Privirea femeii se ascuți pe dată. 

— Ba sigur că trebuie s-o facem acum, domnule detectiv. Nu avem decât 
clipa prezentă. 


O luă întins spre ușă, ca un soldăţel hotărât pornit în misiune, ca să nu fie 
nevoită să se gândească la nimic altceva. Magozzi se grăbi să-i deschidă. 

— Staţi o clipă, îi opri Marty, încruntându-se. Unde e Jack, Lily? De ce 
nu e încă aici? 

— Care Jack? 

— La dracu”, Lily, nu-mi spune că nu l-ai sunat... 

Femeia ieșise pe ușă înainte ca Marty să-și termine fraza. 

— La dracu”! 

— Cine e Jack? întrebă Magozzi, cu mâna încă pe clanţă. 

— Jack Gilbert. Fiul ei. Nu vorbesc de foarte multă vreme, dar, ce 
Dumnezeu, a murit taică-său... Trebuie să-l sun. 

În vreme ce Marty se duse la tejgheaua de la intrare Și începu să apese 
tastele unui telefon, Gino se apropie de Magozzi Şi-i spuse printre dinți: 

— Ascultă, cât timp ești acolo Și stai de vorbă cu bunicuta, s-o-ntrebi Și 
cum a reușit o așchiuţă de patruzeci și cinci de kile să târască un cadavru 
de o sută de kilograme până aici, Și să-l mai suie Și pe masă. 

— Hei, domnule detectiv, mulţumesc de idee! 

— Cu plăcere. 

— Nu ţi-e prea simpatică, nu-i așa? 

— Hei, mi-e foarte simpatică! Doar că are o personalitate care mă face să 
mă simt ca Și cum aș fi înghițit sticlă pisată. 

— Ha! N-a zis nimic de ținuta ta. Măcar asta, și tot e o dovadă de 
amabilitate. 

— Uite care-i treaba! M-am întrebat: Cum dracu” a reușit să-l mute? Și 
mi-am răspuns: Hei, poate că nu l-a mutat. Poate că l-a împușcat aici, ȘI 
doar a zis că a fost omorât afară, ca să ne facă să credem că nu mai există 
scena crimei. 

Magozzi se gândi preţ de câteva clipe. 

— Interesant. Întortocheat. Îmi place cum gândești. 

— Mulţumesc. 

Magozzi deschise ușa ca să iasă din seră. 

— Dar n-a fost așa. 

— La dracu”, Leo, n-ai cum să Știi dacă... 

— Ba da, Știu. 


e Capitolul 5 


Detectivul Aaron Langer ajunsese în acel punct al vieţii în care încetezi 
să mai speri că anul următor va fi mai bun decât cel trecut și mai tragi doar 
nădejdea că nu va fi chiar atât de rău. 

Așa se întâmplă când ajungi pe la mijlocul vieții. Bătrânii pe care îi 
iubeşti se îmbolnăvesc Și mor, tinerii pe care îi detești sunt promovați Și îți 
devin superiori, piaţa se prăbușește și uite-așa ţi se duce fondul de pensie, 
iar corpul începe să arate ca al lui taică-tău pe vremea când îţi promiteai că 
niciodată, în vecii vecilor, n-o să permiți să ajungi așa. Dacă cineva le-ar 
spune vreodată adevărul despre viaţă copiilor de cinci ani, îȘi zicea Langer, 
s-ar declanșa un val de sinucideri în masă prin grădiniţe. 

Până acum, slujba îl ajutase să treacă peste tot ce fusese mai rău. Chiar Și 
atunci când își privise mama murind de Alzheimer, chiar și atunci când 
fondul 401 (k)* îi dispăruse în Brazilia împreună cu managerul financiar, 
slujba fusese refugiul lui, singura parte a vieții unde linia dintre bine și rău 
era curată Și clară, unde știa exact ce are de făcut. Crima era un lucru rău. 
Să prinzi criminalu era un lucru bun. Simplu. 

Sau cel puţin așa fusese, înainte de secret. Acum linia după care își 
ghidase întreaga viaţă era îngrozitor de neclară Și abia dacă-și mai putea da 
seama pe unde să pășească. Avea disperată nevoie de un caz ca la carte, de 
crimă fără motivare, care să-i poată da din nou sens vieții; ȘI, în sfârșit, 
părea să fi apărut unul. 

— Langer, nu mai zâmbi atâta! Îmi dai fiori. 

Se uită îngrozit la partenerul său. 

— Zâmbeam? 

Johnny McLaren îi răspunse cu un rânjet. 

— Oarecum. Nu chiar. Adică, nu cât să ţi se vadă și dinţii... În plus, 
înţeleg cum te simţi. După patru luni în care n-am avut nimic de făcut, mai 
că-mi venea să mă duc eu să omor pe vreunul. 

Langer închise ochii, încercând cu disperare să găsească un răspuns, o 
justificare pentru faptul că aproape zâmbise într-o încăpere plină de sânge, 
în care un suflet nenorocit își pierduse viaţa. 

— Nu-i vorba de asta, McLaren, spuse el cu tristeţe, apoi întoarse 
privirea, fiindcă nu se simţea în stare să continue. 


Cea mai mare parte a carnagiului din casa lui Arlen Fischer se afla într-o 
sufragerie altfel imaculată — mai exact, pe o canapea cândva de culoarea 
fildeșului, dar care arăta acum ca și când ar fi stat o bună bucată de vreme 
pe podeaua unui abator. Jimmy Grimm, cel mai bun tehnician de 
investigaţie a locurilor crimelor din Biroul de Profile Criminalistice intră în 
încăpere, aruncă o singură privire petelor de sânge de pe canapea și spuse: 

— I-a perforat o arteră, băieţi. Ar fi trebuit să-l pună la pământ. Cât avea? 
Optzeci Și nouă de ani? 

— Dacă nu cumva bătrânul a fost cel care a tras, sugeră McLaren. Poate 
că e sângele altcuiva, și bătrânul Fischer e acum prin cine știe ce pădure și 
îngroapă cadavrul. 

— Doamne, ce-mi plac misterele! 

Grimm îȘi puse mâinile în șold și privi în jur. 

Era un bărbat rotofei și purta o salopetă albă, de unică folosinţă, trasă 
peste haine, Și papuci. Lui Langer i se părea că seamănă cu mascota de la 
Michelin. 

— Uau! Foarte interesant! 

— Ce anume? întrebă McLaren, dar Jimmy nu-l auzi. Era aplecat peste 
canapea Și pătrunsese deja într-o altă lume — lumea /ui unde nu mai auzea 
decât poveștile pe care i le spuneau stropii de sânge și detalule invizibile 
pentru ceilalţi. 

Frankie Wedell, unul dintre ofiţerii de patrulă care izolaseră locul, se 
apropie de intrarea în sufragerie Și se opri. 

— Mai ţineţi minte cum se procedează, sau e cazul să vă împrospăteze 
niţel memoria băieții din tranșee? 

McLaren se uită la el și rânji. Frankie era cel mai în vârstă ofițer din 
secţie, rămas la patrulă din propria alegere, și pregătise mai mulți recruți 
decât putea ţine minte, inclusiv pe McLaren Și pe Langer. 

— Ne-aducem aminte pe teren, moșule! mârâi McLaren. Pare să fie o 
crimă, dar nu există cadavru. Ce dracu” mai faci, Frankie? 

— Făceam mult mai bine azi-dimineaţă, înainte să se-nroșească firele de 
telefon. Mi s-a frânt inima să aud de Morey Gilbert, din Uptown Nursery. 

Rânjetul dispăru de pe chipul lui McLaren. 

— Da, Și multe inimi se vor mai frânge. 

— Afurisit mod de-a pune capăt lunilor de stat pe uscat. Să pierzi așa un 
om bun! L-aţi cunoscut și voi destul de bine anul trecut, nu-i așa? 


— Da, l-am cunoscut. 

— Bine că nu v-aţi molipsit Și voi, atunci. 

— Norocul nostru, murmură Langer. Partenerul tău a spus că tu te-ai 
ocupat de intrarea din faţă, Frankie. Așa e? 

— Da. Tony a acoperit partea din spate. Am început prin a căuta un 
trăgător Și-am ajuns să căutăm un cadavru. 

Privirea 1 se îndreptă parcă fără voia lui spre canapeaua pătată de sânge. 

— Nu-mi vine să cred că încă nu l-am găsit. N-ai zice că un om de vârsta 
asta ar putea ajunge prea departe, după ce-a pierdut atâta sânge. 

Langer cerceta încăperea cu privirea în timp ce Frankie vorbea, 
observând tot felul de detalii: stratul gros de lac pe dușumeaua din lemn 
masiv, revistele dispuse într-un evantai perfect pe o măsuţă de cafea bine 
lustruită, volumele de literatură clasică, legate în piele, atent aranjate în 
bibliotecă. Nimic nu era lăsat la voia întâmplării. Nimic nu părea nelalocul 
lui în această încăpere, cu excepţia acelei canapele hidoase. Canapeaua Și 
vraful mare de cărți cu coperte lucioase, așezate pe jos, lângă măsuţa de 
cafea. Privirea lui Langer se opri asupra lor. 

— Cum arăta locul când ai ajuns aici, Frankie? 

— Fi bine, menajera — o cheamă Gertrude Larsen stătea pe treptele de la 
intrare, absolut isterică, în stare de șoc, dând din mâini Și văicărindu-se... 
N-aș vrea să-mi imaginez cum ar fi arătat dacă ar mai fi găsit Și un cadavru 
înăuntru. În orice caz, am reușit să o calmez până la urmă Și am dus-o la 
băieţii noștri, dar a început să vorbească în dodii. Cred că a luat vreo pastilă 
sau ceva de genul ăsta. Ar fi bine să încercaţi să staţi de vorbă cu ea, înainte 
să intre în comă. 

— A miȘcat ceva pe-aici? 

— Mă îndoiesc. Din câte mi-am dat eu seama, a intrat, a văzut sângele, a 
luat-o razna. A sunat de pe mobil, nu de pe telefonul din casă, așa că nu 
cred c-a reușit să treacă de ușa din față. 

— Mulţumesc, Frankie. Spune-i menajerei că ieșim imediat. 

— S-a făcut. 

Langer se duse lângă măsuţa de cafea și își privi chipul în reflexia 
suprafeţei lustruite. 

— Nu e bine. 

McLaren veni lângă el și privi măsuţa preţ de câteva clipe lungi, 
încruntându-se. 


— Bine, mă dau bătut. Văd o măsuţă de cafea frumos lustruită, fără 
zgârieturi, fără pete de sânge, fără urme de amprente. Deci, ce-mi scapă? 

— Cărţile de pe jos. Ar trebui să fie pe măsuţă. 

— Şi? Vrei să-mi spui că la tine acasă totul e întotdeauna fix la locul lui? 

— Dumnezeule, nu! La mine acasă, nu. Dar în casa asta? Cred că da. 
Uită-te și tu în jur. Cărțile astea sunt singurele puse unde nu le e locul, 
Johnny. 

McLaren privi camera, analizând situația. 

— La dracu”, trebuie să recunosc, locul ăsta arată ca o poză dintr-o 
revistă, nu crezi? 

— Da, așa arată. 

— Cu excepţia canapelei. 

— Și a cărţilor de pe Jos. 

McLaren oftă și își vâri mâinile în buzunarele pantalonilor. 

— Bine, poate că le-au dărâmat de pe masă în timpul luptei. 

Langer scutură din cap. 

— Dac-ar fi fost așa, ar fi împrăștiate, măcar puţin. Uită-te la ele. Sunt 
așezate într-un vraf aproape perfect. Cineva le-a luat de pe masă Și le-a 
așezat aici. 

— Prin cineva vrei să spui persoana care a tras. 

— Da, la asta mă gândesc. 

Capul lui Jimmy Grimm se ivi din spatele canapelei, speriindu-l pe 
McLaren și infirmând convingerea generală cum că Grimm nu auzea 
niciodată nimic atunci când cerceta scena unei crime. 

— Dumnezeule, Jimmy, uitasem că ești aici! Ce dracu’ faci ascuns 
acolo? 

— Am găsit o gaură de ieșire în țesătură, pe care o leg de intrarea din 
perna aia din faţă. Cred c-o să găsim un glonţ undeva prin biblioteca aia. 

Aruncă o privire măsuţei de cafea, apoi îi rânji lui Langer. 

— Bună observația cu vraful de cărţi, Langer. Imediat ce termin aici, le 
împachetez și le trimit la laborator, în capul listei de examinare. 

— Mulţumesc, Jimmy. 

McLaren își scărpină smocurile roșietice care-i apăruseră pe maxilarul 
nebărbierit. 

— Tot nu se leagă. Intri în cameră, împuști pe unul care stă pe canapea, 
apoi te-ntorci Și iei niște cărți de pe masa de cafea ca să le pui pe Jos... De 


ce dracu” să faci așa ceva? 

— Bună întrebare. 

e 

Gertrude Larsen trecuse evident cu mult de vârsta pensionării Și arăta 
deplorabil, înfășurată într-o vestă tricotată largă Și decolorată și tremurând 
pe bancheta din spate a mașinii de patrulă, în ciuda soarelui care încălzea 
interiorul autovehiculului. Când Langer se apropie de portiera deschisă, 
femeia ridică spre el o privire pierdută, parcă drogată. Câteva lacrimi 
coborau pe văile pe care ridurile i le săpaseră în obraji, dar nu păreau să fie 
însoțite de niciun fel de emoție. 

Langer văzuse de multe ori această privire, la apropiații victimelor unor 
crime, tranchilizați cu sedative, la copii care înghiţeau pastilele de Valium 
ale părinţilor, însă tremuratul îl neliniștea. Îngenunche lângă mașină și 
atinse braţul bătrânei. 

— Cum vă simtiti, doamnă Larsen? 

Femeia zâmbi vag ȘI-Și puse o mână tremurândă, chircită de artrită, peste 
a lui. Langer nu Și-o putea imagina pe femeia asta dărâmată de muncă încă 
măturând Și frecând Și ţinând pe mână o casă. 

— Putin mai bine. 

— Aţi luat ceva? 

Dădu din cap, puţin jenată, Şi-i întinse un flacon mic, de plastic, de 
farmacie. 

— Una din alea roz. 

Langer deschise flaconul Și ochii i se căscară în clipa în care privi 
înăuntru. Erau pastile roz, pastile albastre, galbene și câteva pastile de 
Tums'!, pe jumătate sfărâmate. Cele roz păreau să fie Xanax, dar nu putea fi 
sigur. 

— lau una din astea atunci când mă supăr foarte tare, îi explică bătrâna. 

— Înţeleg. 

Langer își notă adresa trecută pe flacon Și i-l dădu înapoi. Femeia îl băgă 
într-o poșetă de modă veche, cu închizătoare de metal. 

— Vă simțiți suficient de bine cât să-mi răspundeţi la o serie de 
întrebări? 

Bătrâna dădu încet din cap, tamponându-și ochii cu o batistă umedă, cu 
marginile din dantelă. 


Langer era deosebit de blând cu femeia și interogatoriul mergea încet, 
dar în cele din urmă află că fusese menajera lui Arlen Fischer timp de 
treizeci Și doi de ani, că venea de trei ori pe săptămână cu autobuzul Și în 
fiecare duminică dimineaţa, tot cu autobuzul, ca să-l ajute să se pregătească 
pentru slujba de la ora nouă de la biserica Sf. Paul, din Lakes Lutheran. Era 
bine plătită, ţinea la el ca la un frate și nu-și putea imagina cine ar fi vrut 
să-i facă rău. Și da, cărţile ar fi trebuit să fie pe măsuţa de cafea, împreună 
cu un goblen pe care i-l făcuse ea cadou atunci când împlinise optzeci de 
ani, Și nu, nu mutase nimic. 

— Era un goblen de valoare? 

Ochii înlăcrimaţi ai femeii se îngustară. 

— Ce-i drept, nu găsești prea des model cu păsări; mai ales cu mierle 
albastre. Și da, a fost destul de scump. Optzeci de dolari, plus taxe. Se 
aplecă ușor spre el și-i mărturisi în șoaptă: Dar l-am luat la o lichidare de 
stoc. Nouășpe nouășnouă. 

Langer îi întoarse zâmbetul. 

— O adevărată afacere. 

— Chiar că a fost. 

Langer îi mulțumi, îi lăsă cartea lui de vizită, apoi îl rugă pe Frankie să o 
ducă la Hannepin County Medical Center, să stea cu ea până se termina 
consultul, apoi să o conducă acasă. 

Frankie oftă din rărunchi. 

— Ai idee cum arată camera de gardă de la HCMC duminica? 

Langer ridică din umeri, în semn de scuză. 

— Nu are pe nimeni, Frankie. la medicamente după ureche și încă mai 
tremură acolo, în mașină. Sunt niţel îngrijorat din cauza șocului. 

— Bine, bine, dar mai bine te-ai fi făcut misionar! 

Langer Și McLaren rămaseră pe alee, privind mașina îndepărtându-se. 

— La ce te mai gândești acum? întrebă McLaren. Că cel care a tras a dat 
cărțile la o parte ca să fure un goblen de douăzeci de dolari? 

— Nu uita că era cu mierle albastre! Și astea nu se găsesc prea des. 

— Vai de mine, Langer, încerci să faci o glumă? 

— Poate. 

— Încetează! Mă sperii. 

O oră mai târziu, Jimmy Și echipa lui încă se mai învârteau prin casă, dar 
treaba începea să se apropie de sfârșit. Langer și McLaren îl găsiră aplecat 


asupra podelei din sufragerie, înarmat cu un centimetru și un carnețel, 
mâzgălind tot felul de cifre. 

— Hei, Jimmy! îi strigă McLaren cu veselia de care mai era în stare după 
ce-Și petrecuse dimineaţa de duminică într-o casă în care avusese loc o 
crimă. la zi, ai rezolvat deja cazul? 

Grimm îi răspunse cu un zâmbet obosit Și se ridică în picioare cu un 
oarecare efort. 

— În clipa asta, nu sunt nici măcar foarte sigur că avem de a face cu o 
crimă. Data viitoare, încercaţi să faceţi rost Și de-un cadavru, băieţi. Ne-ar 
ușura foarte mult situaţia. Aţi primit raportul de la spitale? 

McLaren căută în agendă. 

— Da. Singurele răni cauzate de împușcături raportate aseară au fost de 
la doi puști de șaișpe ani din bande diferite, care-au încercat să se 
găurească între ei cu .22-uri. N-au reușit decât să se zgârie, n-au atins nicio 
arteră. 

— N-a fost un .22, spuse Jimmy, ridicând o punguţă în care se vedea un 
glonţ. Calibrul .45, cu niște ghinturi foarte frumoase, apropo. 

— 45 zici? În cazul ăsta, oricine-o fi fost împușcat aici azi-noapte, nu a 
ajuns la niciun spital sau la vreo clinică din apropiere. 

— Înseamnă că e mort, concluzionă sec Grimm, uitându-se la canapea. 

Langer îi urmări privirea, simțind că i se strânge stomacul. 

— E foarte mult sânge. 

Jimmy ridică din umeri. 

— Arată mai rău decât este. Va trebui să fac niște teste de saturație ca să 
fiu sigur, dar, la prima vedere, aș spune că victima a părăsit casa în viaţă. 
Nu e nici pe departe sânge cât pentru o împușcătură în inimă. Bănuiesc că a 
atins o extremitate. Dar arterele nu se vindecă de la sine. Fără îngrijiri 
medicale, ar fi curs sânge din el ca dintr-o fântână, și nu există nicio 
picătură pe nicăieri altundeva prin casă. 

McLaren scrâșni din dinți. 

— Deci, cineva l-a împușcat, l-a vârât într-un sac Și l-a cărat de-aici, 
ceea ce înseamnă că trebuie să ne uităm după un luptător de sumo. Din ce 
ne-a spus menajera, Arlen Fischer cântărea peste o sută treizeci de 
kilograme. 

Jimmy Grimm se legăna în faţă și-n spate pe călcâie, privindu-i cu un 
rânjet întins pe toată faţa. 


— Nu l-a cărat nimeni de-aici. 

— Zău? Și-atunci? L-au răpit extratereștrii de pe canapea? 

— Mai bine de-atât, spuse Jimmy zâmbind, distrându-se să-i ţină în șah. 

— Pentru Dumnezeu, Langer, aruncă-l la pământ! Îi scot eu vorbele cu 
cleștele din gură, mormăi McLaren. 

— Doamne, nerăbdători mai sunt irlandezii! oftă Jimmy, arătând spre o 
porțiune de podea izolată cu bandă galbenă. Am găsit urme de roți. De la 
canapea, prin bucătărie, pe ușă afară și în garaj. Patru roți, nu două. 
Trăgătorul vostru a adus o targă. 

— Uau! 

Sprâncenele roșii ale lui McLaren se ridicară instantaneu. 

— Premeditare cu P. 

— AȘa s-ar părea. 

Braţele dolofane ale lui Jimmy se întinseră spre tavan. 

— Fi, noi plecăm de-aici Și ne ducem în laborator. Se pare că ne aduc o 
grămadă de chestii Și de la scena de la gară... 

Se opri în mijlocul propoziției și mâinile îi căzură pe lângă corp. 

— Oh, pentru Dumnezeu! Ai zis că Fischer avea o sută de kile? 

Langer dădu din cap. 

— Cel putin. 

Jimmy închise ochii Și clătină din cap. 

— Doamne, abia acum fac legătura. Băiatul meu a zis că tipul pe care l- 
au găsit pe șine era foarte masiv. 

— L-au identificat? 

Jimmy ridică din umeri Și Langer își scoase mobilul. 

— Tinker Și Peterson s-au ocupat de asta, nu? îl întrebă pe McLaren. 

— Da. 

Langer tastă niște numere, își duse telefonul la ureche, ascultă preţ de 
câteva clipe, apoi spuse: 

— Tinker, sunt Aaron. Povestește-mi despre omul de pe șine. 

Nimeni nu-l acuzase vreodată pe Tinker Lewis de reticență. Dacă-l 
întrebai ce mai face, îți turna istoria întregii sale vieți, fără șanse de 
scăpare. Langer încercă să-l întrerupă de vreo câteva ori, dar renunţă în cele 
din urmă Și ascultă într-o tăcere resemnată, cu chipul enervant de lipsit de 
orice expresie. 


McLaren nu mai avea astâmpăr, se fâţâi de colo până colo până când îl 
lăsară răbdările și se duse lângă Langer, încercând să-și apropie urechea de 
telefon. 

— Bine, Tinker, mulțumesc, spuse Langer. Trebuie să-nchid acum. 
McLaren a început să se dea la mine. 

Închise, băgă telefonul la loc, apoi rămase așa, legănându-se în faţă și-n 
spate pe călcâie, cu un rânjet întins de la o ureche la alta. 

McLaren dădu frustrat din mâini. 

— La dracu”, Langer, vrei să te implor? 

— Cadavrul găsit pe șine nu a fost identificat. Este un bărbat în vârstă, 
de o sută Și ceva de kilograme, cu o gaură mare în brațul stâng, chiar 
deasupra cotului. 

Se uită la Jimmy Grimm Și dădu din cap. 

— O arteră perforată, exact cum ai spus, Jimmy. 

— Deci, a murit în urma hemoragiei? 

Langer își țuguie buzele, ștergând orice urmă de zâmbet. 

— Nu. Se presupune că a făcut un atac de inimă, probabil când a văzut 
trenul apropiindu-se. 

— Isuse! murmură McLaren, văzând mult prea clar imaginea unui om 
bătrân Și rănit legat de șine, privind în zare și văzând farul unui tren în 
mișcare apropiindu-se în viteză. 

— Dar dacă ar fi trăit, continuă Langer, legistul spune că Și-ar fi pierdut 
probabil braţul. Cineva i-a legat un garou, mult prea strâns, Și a stat prea 
multă vreme cu el. 

Se uită la McLaren, ridicând dintr-o sprânceană. 

— Tinker zice că a folosit un goblen cu niște păsărele albastre. 

McLaren clipi, apoi își ţuguie buzele într-un fluierat mut. 

— AȘadar, omul lor e omul nostru. 

— Aa se pare. 

— Isuse! 

McLaren privi canapeaua Și tresări străbătut de un fior, acum că înțelegea 
pe de-a-ntregul ce se petrecuse acolo. 

— Onibilă treabă, Langer. 

— Nu te contrazic. 

— Un nenorocit sadic a intrat aici, l-a împușcat pe nenorocit în mână, l-a 
pus pe-o targă Și l-a scos din casă, apoi l-a dus și l-a legat de niște șine de 


tren... 
— Şi a avut grijă să nu carecumva să moară, ca să fie conștient de ceea 
ce 1 se întâmplă, îl completă Jimmy Grimm. Dumnezeule mare! 


e Capitolul 6 


Magozzi îi urmări cum încarcă trupul lui Morey Gilbert în furgoneta de la 
Institutul de medicină legală și tresări în clipa în care văzu sacul 
zeâlțâindu-se când roțile se pliară sub targă. Văzuse multe cadavre 
încărcate în duba asta de-a lungul anilor, dar nu se obișnuise niciodată cu 
acea zgâlțâitură finală cu care își părăseau cu toţii casa pentru ultima oară. 

Simti o ușurare în clipa în care ușile furgonetei se trântiră și puștii care, 
chipurile, erau asistenţi de medici legiști urcară în față și o luară din loc. 

— Cine sunt puștii ăștia? 

— O clipă, spuse Gino în telefon, apoi lipi aparatul de piept. Nu sunt 
puști. Sunt adulți în toată firea, absolvenţi de Medicină. Încep să ni se pară 
copii fiindcă am început noi să îmbătrânim. 

— Eu sunt în floarea vârstei. Patruzeci de ani mi se par atât de departe că 
nici nu-i văd de unde sunt. Și oricum, de când avem noi asistenţi? Unde 
dracu” e Anant? 

Gino oftă. 

— Se ocupă de bătrânul pe care l-au găsit legat de șine. lar copiii au 
făcut treabă bună. l-am urmărit. Au purtat mănuși Şi tot tacâmul. Pot să 
termin de vorbit acum? 

— Eşti în timpul unei partide de sex prin telefon cu Angela? 

— Nu. Cu Langer. Și ne-ai întrerupt într-un punct critic, îmi permiti? 

Își duse din nou telefonul la ureche. 

— Scuze pentru întrerupere, Langer. Leo trece prin criza vârstei de 
mijloc. 

Magozzi îȘi ţinu gura preţ de exact cinci secunde. 

— Şi tipul de pe șine era bătrân? 

— Isuse! O clipă, Langer... Da, Leo, era bătrân. Foarte bătrân. 

— Asta înseamnă trei într-o singură noapte, Gino. Morey Gilbert, tipul 
care-a încasat-o în casa plină de sânge Și tipul legat de șine. 

— De fapt, s-ar părea că-s doar doi și dacă m-ai lăsa o clipă să termin de 
vorbit la telefon, ai afla tot ce ţi-ai putea dori despre bătrânii morti. 
Doamne! Parc-ai fi un plod care mă trage de cracul de la pantaloni! 

— Nu ai crac la pantaloni. 


Gino îi aruncă o privire urâtă Și se duse în parcare, cu telefonul lipit de 
ureche. 

Magozzi găsi o bancă la umbră, în faţa serei, Și se așeză lângă un maldăr 
de saci de plastic umflaţi, care miroseau a ciocolată. Traficul de duminică 
dimineața începea să se aglomereze, dar abia dacă se auzea prin gardul gros 
de tuia care bloca zgomotul mașinilor din stradă. Era o proprietate liniștită 
Și plăcută în mijlocul orașului; puteai să locuiești aici, să vii la cumpărături 
sau să împuști pe cineva în cap în mijlocul nopţii, fără a fi văzut. 

Doi tehnicieni criminaliști erau încă înăuntru, examinând spațiul din 
jurul mesei pe care Lily Gilbert își întinsese soţul. Alți doi se învârteau pe 
lângă casă, cercetând asfaltul spălat de ploaie, în locul în care femeia 
spusese că îl găsise. Dar, din punctul de vedere al lui Magozzi, nu făceau cu 
toţii nimic altceva decât să îndeplinească procedura standard. Intenţionat 
sau nu, Lily Gilbert ștersese toate urmele pe care ploaia le ratase. 

Deja ura cazul ăsta, fiindcă știa încotro se îndrepta. Nimeni nu împușca 
bătrâni doar ca să se amuze. Cu excepția cazurilor în care mobilul era jaful, 
lista suspecților era mereu scurtă Și aproape întotdeauna ucigașul era 
cineva din familie. Prefera la orice oră un nebun drogat rudelor care se 
omorau între ele. Nu existau monștri ascunși mai mari decât ăștia! 

Gino se îndrepta acum spre el, traversând parcarea, cu faţa lui lătăreață 
deja înroșită de la soare, cu revolverul de 9 mm săltându-i peste bermudele 
înflorate. Se trânti pe bancă ȘI-ȘI șterse broboanele de sudoare de pe frunte. 

— Îţi vine să crezi că săptămâna trecută a nins? Frate, e cald ca-n iad 
aici. Cred că-s deja douășapte de grade și nu-i încă amiază. Când o s- 
ajungă soarele sus, o să pocnim ca floricelele de porumb. 

— Ce-a zis Langer? 

Gino se aplecă Și-și frecă mâinile. 

— Ei, asta chiar că e interesant. El și McLaren au o casă plină de sânge, 
dar n-au cadavru. lar Tinker și Peterson, lângă gară, au un cadavru, dar n-au 
destul sânge. Graţie minunii telefoniei mobile, comunică între ei Și voilà! 
Se pare că bătrânul care deține casa plină de sânge este probabil individul 
legat de șine. Urmează să-l identifice menajera, dar sună promiţător. 

Magozzi se întinse puţin pe bancă, încruntându-se. 

— Fi, asta chiar că-i încurcată. 

— Nu mai spune! Din câte și-au dat seama până acum, cineva l-a 
împușcat pe bătrân în casă, i-a perforat o arteră în braţ, apoi — ţin-te bine! — 


i-a pus un garou ca să nu moară în urma hemoragiei Și să-l poată lega de 
şine. Îţi dă fiori, nu? L-a vrut în viaţă, ca să vadă când vine trenul. Anant îl 
examinează chiar în momentul ăsta, dar crede c-a făcut infarct. 

— Dumnezeule! 

Magozzi căzu pe gânduri timp îndelungat, dar nu-i plăcea niciuna dintre 
variantele care-i veneau în minte. 

— L-a speriat de moarte. 

— Așa se pare. În orice caz, a fost împușcat cu un .45. Tipu” nostru a fost 
găurit cu un pistol de calibru mic. Și nici modul de operare nu se aseamănă 
deloc. 

— Așadar, nu există nicio legătură între cazul nostru Și-al lor. 

— Doar că erau amândoi în vârstă Și locuiau în același cartier. 

Magozzi se frecă la ochi Și simţi sudoarea adunându-1-se pe pleoape. 

— Nici treaba asta nu-mi place. 

— Mda, nici mie. Dar nimic altceva nu se potrivește, așa că, momentan, 
se pare că aveam de-a face cu doi ucigași. 

Gino se uită la sacii de plastic de lângă bancă. 

— Pe ăștia i-a mutat băbuţa de una singură? 

Magozzi închise ochii Și zâmbi. 

— Nu. Pe ăștia m-a pus pe mine să-i car. Cinșpe kile bucata. Credeam că 
mor. 

— Halal detectiv de criminalistică mai ești! Ai ajuns să te pună la muncă 
un suspect într-o crimă. 

— E bătrână. M-a rugat. Respectul pentru cei în vârstă, bla-bla-bla... și 
mai era Și-o chestiune de mândrie masculină, având în vedere că ea căra 
sacii de douăzeci de kile cu pământ de flori. 

— Deci tu crezi c-ar fi putut să mute cadavrul? 

— Atât cât ar fi fost nevoie. A folosit roaba ca să-l ducă înăuntru. 

— Doamne, asta-i sinistru. Să-ţi plimbi soţul mort într-o roabă... Ce-i 
drept, nu atât de sinistru pe cât e să-l speli și să-l bărbiereșiti. Îți spun, 
chestia asta nu-mi place deloc. Și să nu-mi spui că așa era obiceiul mai 
demult, fiindcă asta știu și eu. Dar vremurile alea au trecut, și acuma-i 
ciudat. 

Magozzi ridică din umeri. 

— Poate că bătrânii încă mai trăiesc în vremurile de demult. Dar nici mie 
nu-mi place. Cred că s-ar putea să fie ceva aici. 


Sprâncenele lui Gino se ridicară. 

— Zău? 

— Nu cred că ea l-a omorât, dar mai e ceva aici care ne scapă. 

— Cum ar fi? 

— Nu Știu. Am așa o senzaţie... De ce miros pungile astea a ciocolată? 

— Mulci din boabe de cacao. Se pune în jurul plantelor, pe potecile din 
grădină, chestii de genul ăsta. Miroase-a ciocolată ori de câte ori plouă. 
Tare, nu? 

— Nu știu... Cum îi convingi pe copiii vecinilor să nu-l mănânce? 

— Trebuie să-i împuști. 

Ridicară amândoi privirea în clipa în care un Mercedes decapotat nou- 
nout intră pe aleea spre sere și opri cu scârţâit de frâne la doar doi 
centimetri de mașina de poliţie care bloca accesul. Șoferul părea destul de 
inofensiv — de vârstă mijlocie, cam plinuţ în jurul taliei, îmbrăcat într-un 
costum scump care încă arăta bine, în ciuda cutelor —, dar în clipa în care 
polițistul postat la intrare încercă să-l intercepteze, începu să danseze în loc 
ca un pitic agitat. 

— Ăsta trebuie să fie fiul, zise Magozzi. 

Gino îl privea cu un zâmbet stupid. 

— Fir-ar să fie, n-am făcut legătura. Ştii cine-i ăsta, Leo? E Jack Gilbert. 

— Da, fiul lor. Asta am spus ȘI eu... 

— Nu, nu. Acel Jack Gilbert. Lipitoarea aia de avocat care apare în toate 
reclamele de la televizor. Cu sloganul ăla! „Nu-i lăsa să te-nvârtă cum vor 
ei”. El e! Frate, bietul Marty! Îţi imaginezi cum e să fii cumnat c-o jigodie 
ca asta? 

Gilbert urla acum la ofițer, punctându-și asaltul verbal cu gesturi ample 
ale braţelor, care-l făceau să semene cu o moară de vânt scăpată de sub 
control. 

— Frate, uită-te la el! Afurisiţii ăștia de avocaţi se cred stăpânii lumii. 

Magozzi se ridică şi-i făcu semn ofițerului să-l lase pe Gilbert să treacă. 

— Încearcă să fii mai înţelegător. Omul tocmai a aflat că taică-său a fost 
ucis Și propria mamă n-a vrut să-l sune. 

— Asta nu înseamnă că nu-i jigodie. 

Gino se ridică fără tragere de inimă în clipa în care-l văzu pe Gilbert 
pornind ca din pușcă spre ei, apoi se dădu un pas înapoi când acesta se opri 


atât de aproape, încât îi putea vedea cel mai fin capilar de sânge din ochii 
injectaţi. 

— Voi sunteţi detectivii? 

Aruncă o privire neîncrezătoare bermudelor lui Gino. 

— Da, domnule. Eu sunt detectiv Rolseth, iar dânsul este detectiv 
Magozzi. 

Gilbert întinse o palmă umedă de transpirație și le scutură vârtos mâinile 
amândurora, în timp ce se bălăngănea în faţă Și-n spate pe călcâie. 

— Jack, Jack Gilbert. 

Magozzi se pregătea să-și prezinte obișnuitele condoleanţe, însă nu avu 
prilejul. 

— Deci, ce dracu” s-a întâmplat aici, băieţi? Voi ce credeți? Un jaf? 
Vreun psihopat? 

— Investigația este abia la început, domnule. Nu am terminat 
interogatoriile... 

— Dumnezeule mare! Gilbert își apăsă podul palmelor pe ochi. Nu pot 
să cred! Sunt sute de oameni în orașul ăsta care ar vrea să mă omoare pe 
mine, inclusiv nevastă-mea, da” taică-meu este cel împușcat. 

Gino ridică din sprâncene. 

— Pot să vă întreb cine-ar vrea să vă omoare, domnule Gilbert? În afară 
de soția dumneavoastră, vreau să spun. 

— Sunt avocat de daune personale, o să-ţi trimit o listă. La dracu”, era 
doar un bătrân! Cine dracu” se-apucă să-mpuște un bătrân? Unde-i mama? 
Unde-i Marty? 

— Sunt în casă, domnule Gilbert, dar dacă s-ar putea, am avea niște 
întrebări... 

Magozzi rămase cu gura deschisă în mijlocul propoziției, privindu-l pe 
Gilbert îndepărtându-se, fără să se mai uite înapoi. 

— Interesantă tehnică de intervievare, comentă Gino. L-ai stors de tot ce 
Știa, zău așa! Totuși, cred că se mai impune și o a doua discuţie. Știi tu, 
vreo câteva întrebări de rutină pe care ai uitat să i le pui, cum ar fi pe unde a 
umblat noaptea trecută, Și-a ucis cumva tatăl... chestii de genul ăsta. 

Magozzi îl săgetă cu privirea, apoi observă un polițist în uniformă mai în 
vârstă, pe care nu-l văzuse până atunci, trecând pe sub fâșia de bandă 
galbenă de la intrare și apropiindu-se de ei. 

— Ştii cine-i ăsta? 


Gino își miji ochii. 

— La dracu”, da! E Al Viegs. Nu spune nimic de părul lui. 

— Ha? 

— Tocmai Și-a făcut prima tranșă de implant. Arată tare ciudat. Are niște 
smocuri Mici Și o grămadă de spaţiu gol. 

Magozzi se surprinse holbându-se la capul bărbatului care se apropia. 

— La naiba, Gino, e ca Și cum mi-ai spune să nu mă uit la un elefant. 

— Da, Știu... Hei, Viegs! 

Ofiţerul îi salută foarte serios cu o înclinare a capului, în timp ce 
Magozzi nu se putea abține să nu se zgâiască la scalpul lui rozaliu, cu 
model caraghios. 

— Tocmai am fost cu Breman pe la toate casele din cartier. Va trebui să 
ne întoarcem ca să vorbim cu vreo câțiva care nu erau acasă, dar pe cei mai 
mulți i-am găsit. Doar e duminică... 

— Stai să ghicesc, zise Gino. Nimeni n-a auzit nimic, nimeni n-a văzut 
NIMIC. 

Viegs dădu din cap. 

— Exact. Dar... a fost ciudat. Se uită în Jur, își drese vocea, apoi îȘi privi 
pantofii lustruiți. Cred c-am fost prin vreo douăzeci de locuri, case și 
birouri... frate, a fost tare ciudat! 

Magozzi își cobori privirea de la ţeasta lui Viegs la ochii lui. 

— Ce vrei să spui? 

Viegs ridică din umeri neputincios. 

— Mulţi dintre ei au plâns. Şi vreau să zic mulți. Cum auzeau că domnul 
Gilbert a murit, cum se puneau pe jelit. Bărbaţi, femei, copii... A fost 
groaznic. 

Privirea lui Magozzi se ascuţi. Povestea începea să devină interesantă. 

— Nu înțeleg. Suntem la oraș. Jumătate din cei care locuiesc aici nici 
măcar nu-Și cunosc vecinii din vedere, și când vezi ce se întâmplă aici... 
Viegs făcu semn cu capul înspre stradă. Te pune pe gânduri. 

Gino se ridică în picioare Și privi peste umărul lui Viegs, la aleea pustie. 

— Despre ce vorbeşti? 

— Aţi ieșit în stradă? 

— Nu de când am ajuns aici. 

Viegs arată cu degetul mare înspre alee. 

— Faceți o plimbare atunci. Asta trebuie s-o vedeţi cu ochii voştri. 


Gino și Magozzi traversară parcarea, trecură prin intrarea care se 
deschidea în gardul de tuia, apoi rămaseră locului, ca prostiţi. Trotuarul, în 
ambele direcții, era ticsit de oameni de toate vârstele și rasele cu putință, 
dintre care unii plângeau în liniște, alții erau sobri Și stoici, dar toți stăteau 
fără să se miște, într-o liniște desăvârșită. Magozzi simţi că i se zbârlește 
părul de pe ceafă. 

Gino văzu alți oameni traversând strada Și alăturându-se celor veniţi să- 
Și prezinte condoleanţele. 

— Dumnezeule mare, șopti el. Cine-a fost omul ăsta? 

Un puști înalt și blond de lângă fâșia de bandă galbenă tot ridica sfios o 
mână, încercând să le atragă atenţia. Magozzi se apropie și se aplecă spre 
el. 

— Te pot ajuta cu ceva, băiete? 

— Hm... dumneavoastră sunteți detectivi? 

— Exact. 

În alte circumstanţe, ai fi spus că puștiul e frumușel, dar acum era roșu 
la faţă Și avea ochii umflați. 

— Eu sunt Jeff Montgomery? Și el este Tim Matson? Lucrăm aici Și 
domnul Pullman ne-a spus să stăm acasă, că poate vreţi să vorbiţi cu noi? 
Dar... a trebuit să venim, înțelegeți? 

Lui Magozzi i se păru că arată ca doi pui de căţel rătăciți. Ridică banda 
galbenă și le făcu semn să intre pe sub ea, stăpânindu-și impulsul de a-i 
mângâia pe creștet Și a le spune că totul o să fie bine. 


e Capitolul 7 


Când nu existau suspecți evidenti, prima zi de investigaţie a oricărei 
crime era un amalgam de interviuri Și strângere de informaţii care ocupa 
prețioasele ore dintre comiterea unei crime Și probabilitatea ca aceasta să 
fie vreodată soluționată. Dacă aveai noroc, prindeai o scânteie, o fărâmă de 
informație care să te îndrepte în direcția cea bună, însă nu fusese o zi 
norocoasă pentru Magozzi Și Gino. Se ocupau deja de paisprezece ore de 
cazul Gilbert, Și nimic. 

Magozzi parcă pe strada din fața clădirii primăriei Și, preţ de câteva 
clipe, el și Gino rămaseră acolo, pe întuneric. 

„Știi care e problema ta, Leo? Iei orice crimă mult prea personal.” 

Era singurul lucru spus de fosta lui soţie care încă-l mai lăsa perplex, 
chiar Și după atâția ani. Până și mărturisirea ei de la final, despre 
nenumăratele infidelități, își pierduse cu timpul efectul asupra lui; dar nu Și 
asta. Fusese prima oară când îi trecuse prin minte ideea că o crimă putea să 
nu fie ceva personal pentru toată lumea, Și încă îi era greu să înțeleagă 
lucrul ăsta. 

Avea ceva de a face cu empatia faţă de victimă, bănuia. Nu fusese nici 
măcar o dată în stare să privească un cadavru cu acea detașare care să-i 
permită să-și spună că e „doar” un cadavru. Existau polițiști care puteau 
face asta. Unii erau nevoiţi să o facă, altfel și-ar fi pierdut minţile. Magozzi 
însă nu reușise niciodată. Pentru el, nu era niciodată „doar” un cadavru; era 
întotdeauna un om mort, Și diferenţa era ca de la cer la pământ. 

De data asta însă era mai rău ca de obicei. Începuse investigația abia de o 
ZI Și nu numai că-i părea rău pentru victimă, dar începuse să-i pară rău că 
nu-l cunoscuse pe om, iar asta 1 se întâmpla pentru prima oară. 

— Lungă zi, spuse Gino în cele din urmă, cu un oftat. 

— Prea lungă. Prea mulţi oameni triști. Ştii, măcar o dată aș vrea să am 
un caz în care toată lumea să-l urască pe mort. 

Gino mârâi. 

— N-ai să vezi! Nimeni nu urăște un mort. Poți să fii cel mai al dracului 
nenorocit de pe fața pământului, dar, odată ce te vâră-n sicriu Și te expun în 
faţa oamenilor care te-au urât cât timp ai fost în viaţă, parcă toți găsesc 
ceva de bine de spus. Ca prin minune! 


Magozzi se uită prin parbriz în lungul străzii pustii. Poate că Gino avea 
dreptate. Poate că Morey Gilbert fusese un om ca oricare altul, căruia 
moartea îi dăduse un statut deosebit. Dar în sufletul lui nu credea asta. 

Gino nu spuse nimic o vreme. 

— Doar că de data asta cred că s-ar putea să fie altfel, Leo. 

— Da, știu. La asta mă gândeam ȘI eu. 

Magozzi închise ochii, amintindu-și mulțimea strânsă în faţa serelor. Era 
genul de adunare ad-hoc pe care te aștepți să o vezi atunci când moare vreo 
vedetă sau o figură publică îndrăgită, nu un individ obișnuit, de care nu a 
auzit nimeni. Acoperiseră subiectul în presă, dar în special din cauză că 
adunarea blocase traficul pe bulevard. Nici reporterii nu auziseră vreodată 
de Morey Gilbert, iar principala lor atenție se concentrase asupra 
spectaculoasei și mult mai comercialei povești despre moartea unui al 
doilea bătrân, torturat Și legat pe o șină de tren. 

Simfonia a V-a a lui Beethoven răsună din buzunarul bermudelor lui 
Gino. De teamă ca enervanta melodie să nu înceapă din nou, bărbatul trase 
atât de repede telefonul, încât își rupse buzunarul. 

— La naiba, să vezi ce-i fac împieliţatei! O învăţ eu ce-nseamnă 
respectul pentru taică-său Și pentru compozitorii clasici. 

— Ar trebui să-ţi iei Și tu un toc de telefon. 

— Da, sigur! Mobilul într-un toc și pistolul în altul. Aș ajunge să mă 
împușc în ureche. Da, aici Rolseth. 

Când Gino aprinse lumina și începu să ia notițe, Magozzi cobori din 
mașină Și se sprijini de portieră. Apăsă o tastă rapidă a propriului telefon și 
așteptă până când robotul răspunse la celălalt capăt. 

— Hei, sunt Magozzi. Avem o situaţie mai complicată și o să întârzii 
puţin. Încerc să ajung până la zece. Sună-mă dacă este prea târziu, altfel ne 
vedem atunci. 

Închise mobilul și se urcă înapoi în mașină, rugându-se ca ora zece să nu 
fie prea târziu Și să nu-i sune telefonul în următoarele ore. 

Gino îi flutură carnetul în faţă. 

— Era Șeful din tura de noapte de la Wayzata Country Club. Gilbert a 
fost acolo aseară, așa cum ne-a spus. Se pare că merge acolo în fiecare 
noapte, singur, chestie care spune destul de multe despre viața lui de 
familie. Dar localul se închide la unu, iar Anant a stabilit ora morţii undeva 
între două și patru, nu? 


— Așa-l. 

— Așadar, avea suficient timp să ajungă la sere și să-i facă felul lui 
taică-său. Ceea ce înseamnă că nu avem niciun membru al familiei pe care 
să-l putem tăia de pe lista suspecților. Bătrâna era singură-n casă, iar fiul Și 
ginerele pretind amândoi că erau beţi criță și nu-și mai aduc aminte nimic. 

Oftă ȘI-și băgă carneţelul în buzunarul de la cămașă. 

— Nimeni nu mai are alibiuri în ziua de azi. Urăsc chestia asta. Ei, ce 
crezi? 

Magozzi se întinse peste scaun Și apucă una din cele două pungi pătate 
cu grăsime care începuseră probabil să curgă pe bancheta din spate. 

— Cred că mașina asta o să miroasă a friptură un an de-acum înainte. 
Mai spune-mi o dată de ce a trebuit să ne ducem noi după mâncare? 

— Fiindcă, dacă-l trimiteam pe Langer, s-ar fi întors cu morcovi Și 
rumeguș, sau cine știe ce alte porcării vegetariene, de-aia! 

. 

Minneapolisul se gătea de seară cu salbe de lumini. Era un oraș drăguţ, 
își spuse detectivul Langer, privind dreptunghiurile galbene dintr-un turn 
din depărtare, care urcau în cerul nopții asemenea unei scări de aur. Nu 
părea genul de loc din care să te aștepți să provină un asemenea criminal. 

McLaren, tot atât de minnesotan pe cât era de irlandez, era convins că 
oricine îl omorâse pe Arlen Fischer venise cu siguranţă din altă parte; poate 
din Chicago, sau din New York, sau din orice alt oraș în care existau 
oameni precum cei din Clanul Soprano. Langer zâmbise în faţa acestor 
argumente, dar trebuia să recunoască Și el că exista un oarecare iz de stil 
mafiot vechi în felul în care fusese omorât bătrânul. Nu întâlneai genul ăsta 
de creativitate în prea multe cercuri. 

Se întoarse la monitorul din fața lui și mișcă mausul ca să readucă la 
viaţă raportul pe care îl scria. Detesta să scrie rapoarte. Detesta clasicul 
limbaj poliţist de lemn, care-ţi năclăia creierii Și-ţi încurca limba. Nu intrai 
niciodată într-o casă, pătrundeai într-un imobil. Oamenii nu erau niciodată 
omorâți prin împușcare, sufereau răni fatale provocate de arme de foc de 
cutare sau cutare calibru. Iar Arlen Fischer nu fusese în niciun caz legat de o 
Șină de tren ca să fie făcut terci de marfarul de la miezul nopți, spre 
Chicago; fusese pur Și simplu „imobilizat de șinele din partea de sud, cu 
ajutorul unor bucăți de sârmă ghimpată”. Nici măcar nu putea menţiona că 
trenul trecea pe acolo la acea oră, fiindcă asta ar fi însemnat că presupusul 


făptaș premeditase o moarte de un anumit tip, iar pentru asta nu existau 
suficiente dovezi. Până și-un avocat abia ieșit de pe băncile școlii ar fi sărit 
ca ars dacă ar fi citit așa ceva. O păsărească pretențioasă în termeni 
judecătorești, asta era. Dacă vreun polițist ar fi vorbit așa în viaţa de zi cu 
ZI, ar fi fost luat în balon de întreaga secție. 

Contemplă din nou luminile, visând la ultima propoziție Și întrebându-se 
dacă inspectorul-șef Malcherson l-ar fi dat afară dacă scria că Arlen Fischer 
fusese legat de șine ca să fie „feliat” de un tren. 

— Hai odată, Langer, se auzi vocea lui Mary. Au venit băieții de la 
catering. 

Langer ridică privirea cu tresărirea vinovată a elevului care nu trebuie 
pus niciodată în banca de la fereastră. McLaren, Gino și Magozzi erau 
așezați la masa mare din biroul de la Criminalistică și scoteau recipiente 
albe de carton dintr-o colecție de pungi de hârtie care emanau tot felul de 
mirosuri. 

— Mai am puţin, zise el, întorcându-se la calculatorul lui. 

— Păi mie mi-e foame, recunoscu Gino. Stomacul meu a-nceput să 
creadă că mi-a fost retezat gâtul. 

Magozzi îl privi uimit. 

— De unde scoţi chestiile asta? 

— Ce chestii? 

— Toate vorbele astea de duh. 

— De la tata. E un om foarte înţelept. 

McLaren găsi punga de rulouri cu usturoi ȘI-ȘI vâri nasul în ea. 

— Înţelept în ce sens? 

— În sensul că ştia să fie „înțepat”, răspunse sec Gino. Hei, cum de nu 
sunt și Tinker și Peterson aici? Lucraţi împreună, nu? 

— Neah! Suntem asaltaţi de media în povestea asta, și Șeful nu l-a mai 
lăsat pe Peterson să se apropie de o cameră de luat vederi de când i-a spus 
imbecilului ăluia arogant de la Channel Three că e un imbecil arogant. 

Gino oftă fericit. 

— Ce moment frumos! 

— Așa este, fu de acord McLaren. În orice caz, Tinker intră în concediu 
de mâine-dimineață, așa că s-a rezolvat. Acum o să culeg eu toți laurii, 
imediat ce Langer rezolvă cazul. 


Langer zâmbi în timp ce apăsa pe comanda de „print”, apoi se ridică de 
pe scaun ȘI se întinse. Era bine. Să stea la birou după program, lucrând la 
un caz activ, ascultându-i pe băieţi trăncănind... Pentru prima oară după o 
perioadă ce-i părea lungă de ani de zile, începea să simtă că totul ar fi putut 
fi bine din nou. 

Ajunsese la jumătatea celei de-a cincea aripioare prăjite Și se întreba dacă 
mai avea sticluţa de Maalox în sertarul de jos al biroului, când Magozzi 
puse o întrebare care-i aminti că se putea să nu existe suficient Maalox în 
întreaga lume. 

— Tu ai fost destul de bun prieten cu Marty Pullman, Langer, nu-i așa? 

Ridică un deget și continuă să mestece, ca să câștige timp. Nimeni nu se 
aștepta ca Aaron Langer să vorbească atâta timp cât avea încă gura plină. 
Când înghiţi în sfârșit, avu senzația că-i alunecă pe gât un căţel mic și 
păros. 

— De-abia-l cunoșteam înainte să mă ocup de cazul soției lui. 

— Da, tare ne-a mai tras clapa atunci, se amestecă McLaren. Nu că l-ar 
putea învinovăți cineva, săracul. Doamne, urâte vremuri. 

— Nu mă îndoiesc, spuse Magozzi. A venit astăzi la locul crimei, știaţi? 

— M-am gândit c-o să vină, explică Langer. Ținea foarte mult la bătrân. 

— Mda, chestia e că... Marty arăta destul de rău. 

— Ca un cadavru ambulant, îl aprobă Gino. 

— Tocmai de-asta am și deschis subiectul. Am discutat cu Gino. La 
amândoi ne pare rău pentru el, avem senzaţia că s-a afundat într-una dintre 
gropile alea din care nu poți ieși singur, Și ne gândeam că dacă voi ați fost 
apropiaţi... 

— N-am fost, îl întrerupse Langer, uitându-se spre McLaren pentru 
confirmare. Niciunul din noi. 

— Nu, era complet închis în el, zise McLaren. Adevărul e că a fost un 
cadavru ambulant din ziua în care i-au ucis soția. Mai bea? 

Gino dădu cu tristeţe din cap. 

— Zice că s-a trezit azi-dimineaţă pe podeaua bucătăriei, lângă o sticlă 
goală de Jim Beam, Și că n-are habar pe unde-a umblat noaptea trecută. Și 
i-am zis: „Hei, Marty, așa bei de când ai plecat de la noi?” S-a gândit o 
clipă, apoi mi-a răspuns: „Ei, asta ar explica de ce uneori nu-mi mai 
amintesc nimic”. 


McLaren se înfioră și dădu la o parte resturile de cine știe ce animal pe 
care îl devorase. 

— M-am cam gândit eu c-o s-o apuce pe calea asta. Nu-mi amintesc să-l 
fi văzut măcar o dată treaz pe durata investigației. Morey părea să fie 
singurul care-l mai ţinea pe linia de plutire. 

Magozzi ridică o sprânceană. 

— Morey? Îl cunoșteai atât de bine cât să-i spui pe nume? 

McLaren ridică din umeri, încurcat. 

— Era suficient să-l întâlneşti o dată. Era genul ăla de om, știi tu... Ne-a 
lovit ca un trăsnet când am auzit azi-dimineaţă. De parcă n-ar fi trecut Și 
așa prin destule, bieţii oameni. Și vă mai spun ceva: ucigașul vostru e un 
străin, fiindcă nicio persoană care l-a întâlnit vreodată pe omul ăsta n-ar fi 
putut să-l omoare. 

Magozzi mototoli șerveţelul în mână Și își împinse scaunul de lângă 
masă. 

— Da, așa ne spune toată lumea, dar avem oareșce probleme cu chestia 
asta... Morey Gilbert a fost împușcat o singură dată în cap, de la foarte 
mică distanță. Nu pare să fi fost un accident sau un gest făcut dintr-un 
impuls. Sincer să fiu, are toate elementele unei execuţii. 

Langer clătină din cap. 

— Imposibil. Morey nu Și-ar fi putut face dușmani nici dacă încerca. Nu- 
ți poţi imagina cât bine a făcut omul ăsta în viața lui. 

— Oh, cred că putem să bănuim, spuse Gino. Aţi văzut ce mulțime se 
strânsese azi la sere? 

— Da. Am rămas blocaţi în trafic în timp ce ne întorceam de la el de 
acasă. 

— EFi, am mai investigat Și noi, am mai vorbit cu lumea, am aflat o 
puzderie de fapte bune. 

Gino își linse niște sos barbeque de pe degetul mare, apoi începu să 
răsfoiască paginile din agendă. 

— Am aici o listă de familii în prag de evacuare cărora le-a dat bani, de 
oameni fără adăpost pe care i-a luat din stradă și i-a adus la masă în casa 
lui. Dacă vă vine să credeţi, era chiar și un individ cu un tatuaj de bandă, 
îmbrăcat într-un costum Perry Ellis, care susținea că Morey Gilbert l-a adus 
pe calea cea bună doar stând de vorbă cu el. 

Ultimele cuvinte îl făcură pe Langer să zâmbească. 


— La vorbe se pricepea cel mai bine. 

— Şi vorbea aproape mai tot timpul, adăugă McLaren cu un rânjet. 
Doamne, putea să-ţi împuie capul! Dar nu erau discursuri dintr-alea 
pretenţioase, mă-nţelegi? Vreau să zic, tipul vedea cele mai ciudate lucruri 
în feluri la care nici nu te-ai fi gândit. 

— Cum ar fi? întrebă Magozzi. 

— Oh, Dumnezeule, tot felul de lucruri! Ca atunci când m-am dus cu 
Langer la el, a doua zi după ce-a fost clasat cazul, și Morey a aflat că sunt 
catolic. Mai ţii minte, Langer? 

— Oh, da. 

— În orice caz, ne așază la masa din bucătărie, ne dă câte-o bere, apoi 
începe să-mi pună tot felul de întrebări, de parc-aș fi fost preot, sau teolog, 
sau mai Știu eu ce... 

McLaren clătină ușor din cap, amintindu-și. 

Ei, domnule detectiv McLaren, catolicii au sfinți, Știai asta? 

Sigur, Morey. 

Ei bine, mie mi se pare amuzant pe cine au ales. Cum ar fi loana d'Arc, 
care a înjunghiat oameni cu săbii, sau Sfântul Francisc, care vorbea cu 
păsările... Care e legătura? Nu există consecvență. Și ăștia sunt oamenii 
care chipurile, îti pun o vorbă bună pe lângă Dumnezeu, atunci când nu 
reusesti să vorbești direct cu El, am dreptate? 

Păi, da... 

Atunci întrebarea mea este: Moise, de exemplu, avea o relație de unu la 
unu cu Sefu’, nu? Vorbea cu El personal, așa cum vorbesc eu cu voi. 
Așadar, dacă ar fi vorba să pună cineva o vorbă bună cuiva, aș zice că 
Moise ar fi cel mai indicat. Dar nu l-au făcut sfânt pe Moise. Oare de ce? 
Dumneata ce crezi? 

Hm, cred că trebuie să fii creștin ca să fii sfânt. 

Ah! Vezi unde vreau să ajung? Nu există niciun pic de logică în felul în 
care-i alegeţi pe oamenii ăștia. 

Hei, nu-i aleg eu... 

Poate-ai putea să vorbești cu cei care se ocupă de asta, ce zici? Fiindcă 
realitatea este că Și-au bazat întreaga religie pe Isus, și nici măcar El nu 
poate fi sfânt, fiindcă a fost evreu, Și nu creștin. Vezi? N-are nicio logică. 
Am nevoie de ajutorul tău ca să înțeleg. 

Gino zâmbea în colţul gurii. 


— Carevasăzică, era un om cu convingeri religioase? 

McLaren se gândi câteva clipe. 

— Nu tocmai. Dar se gândea mult la chestii de genul ăsta, ca și cum ar fi 
vrut să înțeleagă, dar presupun că era ceva normal pentru el. A fost la 
Auschwitz, Știaţi asta? 

Gino dădu din cap. 

— Ştiam că a fost într-un lagăr. Unul din asistenții legiști mi-a arătat 
astăzi tatuajul. 

— Vă mărturisesc, era să mă dea peste cap când am aflat asta. Vreau să 
ZIC, nu cunoscusem pe nimeni care să fi fost într-un lagăr până atunci. Mi se 
părea că povestea asta s-a întâmplat acum un milion de ani, înțelegeţi ce 
vreau să zic? Și dintr-odată, am în faţă un tip care-a trecut practic prin iad 
ȘI a ieșit de acolo plin de iubire pentru aproapele lui. Credeţi-mă, băieți, era 
o mare figură. V-ar fi plăcut mult de el. 

— Ah, nu spune asta! 

Gino se ridică Și începu să strângă cutiile goale într-o pungă. 

— Nu vreau să-mi placă oameni care-au murit. N-am nimic de câștigat 
din asta. Langer, ai de gând să lași aripioarele alea nemâncate? 

— Da, le las. 

Gino înșfacă una ȘI își înfipse dinții în ea. 

— Ia spuneți-mi, când stăteați voi așa la taclale cu familia Gilbert, ce fel 
de relație vi s-a părut că au cu fiul lor? 

— Cu Jack? făcu Langer ridicând din umeri. El nu era niciodată prin 
zonă. Era un fel de oaie neagră, presupun. Marty zicea că avusese o ceartă 
serioasă cu ai lui. 

Gino aruncă în pungă oasele de la o aripioară pe care o terminase de 
ronțăit. 

— Trebuie să fi fost o ceartă zdravănă. Bătrâna nu vorbește nici acum cu 
el. 

— Probabil că a fost, fu de părere și Langer. Jack n-a stat lângă ai lui nici 
măcar la înmormântarea soră-sil. 

— Dumnezeule! se înfioră McLaren. A fost o scenă greu de privit. 
Aproape că uitasem. Vine tipul ăsta de vreo patruzeci Și ceva de ani, 
transfigurat, absolut devastat de durere, cu braţele întinse și se împiedică de 
Morey. lar Morey abia dacă s-a uitat la el, s-a întors cu spatele și a plecat. 


L-a lăsat pe Jack singur, plângând, cu braţele întinse către nimeni... Băieți, 
vă spun, a fost groaznic. 

Magozzi simţi un fior pe ceafă. 

— Ei, asta e interesant. Își iubește toți semenii, dar îi întoarce spatele 
propriului fiu în astfel de momente? Și despre omul ăsta spune toată lumea 
c-a fost aproape un sfânt? 

— Tocmai asta e, Magozzi, spuse încet Langer. Chiar era aproape un 
sfânt. Iar povestea aia de la cimitir a fost ceva atât de nefiresc pentru el, 
încât te face să te întrebi... 

Se opri, încruntându-se. 

— Te face să te întrebi, termină McLaren în locul lui, ce mama dracului o 
fi făcut Jack... 

Adevărul era că lui Magozzi îi plăcea să o privească, Și uneori nu se 
putea abține. 

— Iar te holbezi la mine. 

— Nu mă pot abţine. Sunt foarte superficial. 

Grace McBride zâmbi, dar numai puţin. Dacă avea cumva și un zâmbet 
larg, în care să-și dezgolească toţi dinții, Magozzi nu i-l văzuse încă. 

— Trebuie să te rog ceva. 

— Da. 

— E ceva serios. 

— Pot face faţă. 

Și putea, desigur. Ar fi făcut orice pentru Grace McBride și nu cerea în 
schimb decât vreo câteva nopți ca aceasta, din când în când, în care să stea 
la masa din bucătăria ei, la un pahar de vin, discutând fără vreun subiect 
anume în timp ce îi privea părul negru și ochii albaștri, visând la ceea ce ar 
fi putut fi, dacă reușea să aibă suficientă răbdare. 

— Vreau să stai cu ochii pe Jackson. 

Oh, asta chiar că nu era a bună! Jackson era un copil dat în plasament, 
care locuia la doar câteva străzi distanță de Grace, Și nu ar fi fost nevoie ca 
Magozzi să stea cu ochii pe el decât dacă Grace pleca din oraș. La dracu”, 
poate că avusese prea multă răbdare. 

Magozzi decise să fie puternic Și să tacă, pretinzând că nu-i pasă, dar se 
trezi că gura 1 se deschide parcă din proprie voinţă, revărsând din ea 
întregul adevăr. 

— Grace, nu poţi să pleci! Am pus în lucru un întreg plan de seducţie... 

Încă un zâmbet în colţul gurii. 

— Asta numești tu seducţie? Au trecut Șase luni Și n-ai încercat nici 
măcar să mă sărut. 

— Este un plan pe termen lung. În plus, nu erai încă pregătită pentru asta. 

Atunci, Grace se întinse peste masă și îi atinse mâna. Magozzi îngheţă. 
Cu foarte puține excepţii, Grace nu atingea niciodată pe nimeni, dacă putea 
evita lucrul ăsta. Sigur, te lua de mână și te trăgea spre ceva ce voia să-ți 
arate, dar să atingă pe cineva doar de dragul de a stabili un contact fizic asta 
era ceva rar. 


— Totul e gata, Magozzi. Lucrăm de luni de zile. Și acum, Arizona are 
ceva pentru noi. 

— Oh, pentru Dumnezeu, Grace! Nimeni din Minnesota nu se duce în 
Arizona pe timpul verii. Este exact pe dos. 

— Cinci femei au dispărut dintr-un orășel de provincie în ultimii trei ani 
Și tot ce au e un munte de hârtii. Este un caz perfect pentru noul nostru 
program de software. 

Magozzi simți un val brusc Şi neașteptat de furie colorându-i faţa și 
întoarse capul pentru ca Grace să nu observe. Grace McBride își petrecuse 
jumătate din scurta ei viață de până acum ascunzându-se de criminali, Și ce 
făcea acum, când în sfârșit era în siguranță? Fraiera se apuca să 
scormonească după un alt criminal și dădea fuga direct spre el. Avea bizara 
convingere că este terapeutic să-ți înfrunți demonii, chestie care avea logică 
atunci când era vorba de teama de zbor, dar niciun pic de sens când demonii 
erau înarmaţi, periculoși Și, probabil, bolnavi mintal. 

— ŢI s-a înroșit foarte tare ceafa, Magozzi. 

Se întoarse și o privi în ochi, făcând eforturi să-și păstreze calmul vocii. 

— Nu există nici cel mai mic motiv să te duci acolo. Programul tău poate 
să proceseze toate informaţiile de aici. 

— Magozzi... Cele cinci anchete au generat mii de hârtii și sute de 
ponturi Și sunt Și informații noi, care apar în fiecare zi. Și nimic din toate 
astea nu-i pe calculator. Ar dura o lună numai să-mi transmită totul. 

— Și? Așteaptă o lună! 

Grace scutură din cap, iar părul negru i se undui pe umeri, în valuri 
strălucitoare. O făcea special, ca să-i distragă atenţia, își zise Magozzi. Nu 
făcuse bine că-i spusese că e superficial. 

— Nu avem timpul ăsta. Individul răpește câte o femeie o dată la șase 
luni, cu o precizie de ceas. Au trecut Șase luni de la ultima. 

Magozzi se gândi să izbească cu pumnul în masă. Părea un gest tipic 
pentru un italian, dar nu se vedea în stare de asta. Se părea că gena 
responsabilă cu gesticulatul îl ratase în traseul ereditar. 

— Poți să-mi spui cum naiba ai reușit să găsești un departament de 
poliţie în tara asta care să nu fie computerizat? 

Grace îȘi îngropă bărbia în mână ȘI se uită la el. 

— N-ai idee cât de multe există. Asta este o secție cu patru oameni, 
dintre care unul e Șeful și chiar Și el face ronduri duble la patrulă. 


Doamne, cât îl enerva faptul că avea răspuns la toate! 

— Bine, atunci unde sunt băieții de la stat? Unde e FBl-ul? Poliţiștii 
texani? Aia care se ocupă de cazurile în serie prin părţile lor? 

Grace se strâmbă. 

— FBl-ul și biroul de stat s-au implicat masiv la început. Dar, tehnic 
vorbind, toate cazurile încă sunt clasate la persoane dispărute, nu la 
omucideri. Nu există cadavre, nu există scene ale crimelor... Și n-a stârnit 
prea mare interes nici în presă, după ce s-a aflat că victimele nu erau tocmai 
cetăţeni model. Cele mai multe aveau un trecut dubios — fete fugite de 
acasă, dependente de droguri, prostituate —, așa că au căzut rapid din lista 
de priorități. 

Magozzi simţi primul licăr de speranţă. 

— Păi, dacă nu există cadavre, de ce sunt așa de siguri că-i vorba de 
niște crime în serie? Cine ştie, poate-au fugit în lume... Se mai întâmplă. 
Poate că nu sunt moarte. 

Grace începea să-și piardă răbdarea. 

— Este exact zidul de care s-a izbit și șeful de secţie. Când dispare o 
femeie de genul ăsta și nu i se găsește cadavrul a doua zi, toată lumea se dă 
înapoi fiindcă-și zice: „Hei, probabil că a plecat undeva...” Dar omul crede 
că are un criminal în serie la el în oraș Și ne-a convins Și pe noi. Ultima 
victimă nu era nici fugită de-acasă, nici drogată, nici prostituată, deși FBI- 
ul nu a menționat asta în raport. Era o fată de optsprezece ani, în drum spre 
un supermarket la mai puțin de trei kilometri distanţă, ca să cumpere 
îngheţată pentru taică-său. Era fiica șefului de poliție, Magozzi. Omul își 
caută copilul Și nimeni nu-l ajută. 

Și, cu această propoziţie, Magozzi simţi că pierduse lupta înainte chiar 
de a începe. Grace nu dădea fuga după un criminal, pleca într-o cruciadă. 
Închise ochii și oftă. 

— Este genul de caz în care noul nostru software ar putea face o 
diferenţă. 

Magozzi încercă să nu arate devastat, fiindcă avea vaga idee cum că așa 
ceva nu ar fi părut prea masculin. Nu putea spune că nu Știuse că avea să 
vină Și ziua asta. Grace Și cei trei colegi ai ei, adevăraţi vrăjitori într-ale 
informaticii, munciseră pe brânci încă din octombrie anul trecut la un 
program nou, pregătindu-se să-l pună în aplicaţie, Și acum, că era gata, 


Arizona avea să fie doar începutul. Povestea avea să crească precum un 
bulgăre de zăpadă. 

Văzuse articolul în câteva numere recente ale revistelor de specialitate 
care ajungeau în aproape toate secțiile de poliție din ţară Și nu-și putea 
imagina nici măcar un singur polițist care să nu sară în sus de bucurie, mai 
ales că serviciul nu costa un sfant. 

Programul FLEE era, în esenţă, un detectiv computerizat. Scana fiecare 
hârtiuță apărută într-un caz de criminalistică, o salva în memorie, apoi 
examina totul, semnalând repetițiile și asemănările. Nimic nu se pierdea, 
nimic nu era uitat, lucru care, din nefericire, se întâmpla mult prea des 
atunci când doisprezece polițiști citeau Și încercau să ţină minte mii de 
pagini de date. Software-ul compara în permanenţă informațiile noi cu 
nenumărate baze de date, identificând în doar câteva ore legături la care o 
echipă de detectivi ar fi ajuns poate după luni întregi de cercetare. 

Grace îi explicase odată partea tehnică — plecase cu o infernală durere de 
cap. Magozzi se descurca rezonabil cu o tastatură, dar când venea vorba de 
interiorul unul hard drive se simţea ca în faţa unui magician care flutură o 
baghetă deasupra unui lighean cu ochi de broască. În cele din urmă, Grace îi 
simplificase povestea. 

Gândește-te așa, Magozzi. Să zicem că ai o victimă care a scris un cec 
unui vânzător de antichităţi pe undeva prin nord, cu câteva luni în urmă. Și 
să zicem că în aceeași zi un băiat de livrări cu cazier pentru agresiune 
minoră aduce ceva la magazinul de antichități. Programul o să-ți spună 
asta în doar câteva minute, Și o să Stii să-l iei în vizor pe individ. Ce-i 
drept, un detectiv bun, cu foarte mult timp liber, ar putea face aceeași 
legătură, în cele din urmă... 

Sau poate că nu, își spusese atunci Magozzi. Nu existau suficienţi ofiţeri 
în Garda Naţională pentru a face o cercetare atât de detaliată în timp util. 

Se pare că nu spusese nimic de multă vreme Și se pare că asta o îngrijora 
pe Grace, fiindcă încerca să-l îmbuneze cu mâncare. Magozzi privi farfuria 
de căpșuni cu glazură de ciocolată pe care i-o pusese în faţă Și își zise că 
femeia juca foarte murdar. Și-ar fi vândut propria mamă pentru căpşuni în 
ciocolată, iar Grace o știa prea bine. 

— Annie e deja în Arizona de mai bine de-o săptămână, îi spuse, 
făcându-l să zâmbească. 


Era reacția pe care o aveau mai toți bărbații atunci când se pomenea de 
Annie Belinsky, unul dintre partenerii lui Grace Și, cu siguranță, prietena ei 
cea mai bună. Mult supraponderală și incredibil de senzuală, o simplă 
privire a femeii îi făcea pe bărbaţi să se simtă ca Și când ar fi luat parte la o 
orgie. 

— Caută o casă pe care să o închiriem, aranjează totul cu șeful poliției. 

Zâmbetul lui Magozzi dispăru. 

— Închiriaţi o casă? Cât timp te aștepți să dureze? 

Grace ridică din umeri. 

— O s-o închiriem cu luna. 

Magozzi închise ochii Și oftă. 

— Trebuie să mă duc, Magozzi. Trebuie să fac ceva. 

— Dar munca pe care o faci aici? Programul ăla al vostru a închis cel 
putin trei cazuri în Minneapolis care durau de ani de zile. Asta nu se 
numește ceva? Trei familii care au primit în sfârșit un răspuns. Trei ucigași 
identificaţi... 

— Magozzi... 

— Ce? 

— Erau cazuri vechi. 

— Ştiu asta. Şi avem cu milioanele. Gino mi-a adus un dosar chiar în 
dimineata asta... 

— Doi dintre criminali erau deja morți, iar al treilea era într-un spital 
pentru veterani ȘI-i curgeau balele în timp ce se uita la desene animate. 

Magozzi se încruntă Și întinse mâna după sticla de vin. Poate că, dac-o 
îmbăta, n-ar mai fi avut dreptate tot timpul. 

— Nu mă înţelege greșit. M-am bucurat că am putut fi de ajutor Și au 
fost niște teste perfecte pentru software-ul nostru. Ne-a ajutat să-i depistăm 
punctele slabe. Dar există oameni care ucid chiar în momentul ăsta, în timp 
ce noi pierdem vremea cu niște cazuri de la naftalină cu un program care ar 
putea salva vieti. 

Magozzi o privi fix în ochi. 

— Sunt italian. Sunt absolut imun la sentimentul de vinovăție. Tu, pe de 
altă parte, e limpede că nu ești. 

— Adică? 

— Adică asta este penitenţa ta. Voi toți vă învinovățiţi încă pentru 
crimele Monkeewrench. 


Grace tresări. Monkeewrench fusese numele companiei lor de software, 
cel puţin până în clipa în care devenise totodată numele mediatic pentru un 
ucigaș și o serie de crime fără sens, care aproape că paralizaseră 
Minneapolisul cu o toamnă în urmă. De atunci, tot încercau să-și găsească 
alt nume. 

— E normal să ne învinovățim, spuse ea încet. Cum am putea să n-o 
facem? Dar, indiferent de motivație, este un lucru bun, Magozzi, Și o ştii ȘI 
tu prea bine. 

Îi ridică o căpșună până în dreptul buzelor și îl privi ca vrăjită luând o 
mușcătură. Era cel mai intim Și senzual moment pe care Magozzi îl avusese 
vreodată cu Grace, Și îi spulberă frustrările ca explozia unei împușcături. 
Doamne, cât detesta faptul că era atât de superficial. 

Grace aproape că zâmbi din nou. 

— Deci, o să ai grijă de Jackson? 

„Încă o căpșună ca asta ȘI-l înfiez”, își zise Magozzi în sinea lui, dar cu 
voce tare răspunse: 

— Nu pot să cred că-l abandonezi pe săracul copil fără mamă! 

— E luat în îngrijire de o femeie foarte drăguță. Zice că începe s-o placă, 
chiar dacă e albă. 

— Puștiul ăsta te divinizează, Grace. E aici în fiecare zi. Nu poţi să fugi 
pur Și simplu de un atașament de genul ăsta... 

Apoi nu mai spuse nimic, întrebându-se dacă nu cumva Și acesta era unul 
dintre motivele pentru care se hotărâse să plece la drum cu compania de 
software. Atașamentele sunt cele mai periculoase lucruri din lume, fiindcă 
într-o bună zi pot conduce la încredere și poate chiar la dragoste, iar în 
trecutul brutal al lui Grace, oamenii pe care-i iubeai cel mai mult Și în care 
aveai cea mai mare încredere încercau aproape întotdeauna să te omoare. 

— Nu plec decât abia peste câteva zile, încercă Grace să-l îmbuneze, de 
data asta fără căpșună. Au terminat astăzi pregătirile de bază la RV, dar 
Harley și Roadrunner încă mai au de instalat aparatura electronică. 

Magozzi dădu pe gât paharul de vin Și întinse din nou mâna după sticlă. 

— Câteva zile amărâte? La dracu”, Grace, până și când te concediază îţi 
dau un preaviz mai mare. E prea curând. Aș putea grăbi procesul de 
seducţie. Nici nu ţi-am văzut gleznele încă. Ai glezne? 

Ochii lui Grace coborâră pe cizmele englezești de călărie pe care le 
purtase în fiecare zi a vieții ei din ultimii zece ani, fiindcă existase cândva 


un bărbat care reteza tendoanele victimelor, ca să nu poată fugi. 

— O să mă întorc, Magozzi. 

— Când? 

— Când o să-mi pot scoate cizmele. 

. 

Harley Davidson locuia la mai puţin de un kilometru de Grace, în 
singurul cartier din Orașele Gemene pe care îl considera potrivit pentru un 
om cu banii Și gusturile lui. 

Nicăieri în Saint Paul nu era mai evidentă reverenţa orașului pentru 
trecut decât pe celebrul Summit Avenue, un bulevard larg, cu mulți copaci, 
care se întindea de la marginea râului până aproape de centru. 

La începutul secolului al nouăsprezecelea, baroni ai cherestelei, ai căilor 
ferate Și ai ţesătoriilor se stabiliseră în această zonă Și înălțaseră case mari 
Și impunătoare pe faleză și de ambele părți ale bulevardului, fiecare nou- 
venit încercând să îi depășească pe cei sosiți înaintea lui. Un secol mai 
târziu, cele mai multe dintre case erau încă intacte și foarte frumos 
restaurate, fie de urmașii care nu irosiseră averea familiei, Minnesota 
Historical Society, fie de noii bogaţi ai vremii. 

Harley intra în această a doua categorie de rezidenți de pe Summit 
Avenue, spre marea neplăcere a unora dintre vecinii săi ultraconservatori. 
Se plimba adesea pe străzi în serile plăcute, un bărbat uriaş și plin de 
mușchi, îmbrăcat în haine de piele și bocanci de motociclist, cu barbă 
neagră Și lungă și coadă împletită la spate, care-i sălta la fiecare pas. O 
apariție înfricoșătoare pentru vecinii lui, Și asta chiar înainte de a se 
apropia suficient de mult cât să-i vadă tatuajele. 

Casa lui era o monstruozitate de cărămidă roșie cu turnulețe, împresurată 
de un gard înalt de fier forjat, cu vârfuri suficient de lungi Și ascuţite cât să 
înjunghie un elefant. Dar, de îndată ce pășeai dincolo de ușile masive de la 
intrare, simţeai că pătrunzi într-un castel bavarez dintr-o poveste a fraților 
Grimm. Trei mii de metri pătraţi de candelabre de cristal de import, mobilă 
veche de cea mai bună calitate, la fel de masivă ca și bărbatul care o 
deținea, din lemn negru, cioplit manual, din vremuri apuse, care strălucea 
„ca ochii unei curve spanioloaice”, după cum se exprima Harley, lucru care 
explica în mare măsură atitudinea ostilă a vecinilor vizavi de prezenţa lui. 
Avea un sistem de sunet care-ţi făcea picioarele să tremure în pantofi, întins 
prin toată casa, din care răsuna fără întrerupere muzică hard rock sau de 


operă, depinde dacă era singur sau nu, fiindcă uneori muzica de operă îl 
făcea pe Harley Davidson să plângă. 

În octombrie anul trecut, după baia de sânge de la birourile 
Monkeewrench de atunci, mutaseră temporar sediul companiei la etajul al 
treilea al casei lui Harley, unde lucraseră la FLEE. Până săptămâna trecută, 
când Annie plecase în Arizona, îi avusese pe Grace, Annie Și Roadrunner în 
casa lui în fiecare zi, timp de aproape șase luni, iar acum făcea presiuni ca 
acest aranjament să rămână permanent. Chiar Și seara, după ce plecau cu 
toții, mirosurile și vocile lor păreau să mai rămână în bătrâna casă, lăsând 
senzaţia că parcă o familie ar fi locuit acolo; iar lui Harley îi plăcea senzaţia 
asta. 

În acea seară, Harley și Roadrunner erau în vechiul grajd — o minunăţie 
cu două niveluri, cu dușumea de piatră Și lambriuri lungi de stejar, care 
escaladau pereţii, întâlnindu-se cu arcadele plafonului în stil de catedrală. Și 
aici erau candelabre de cristal, pe care Roadrunner le găsea ridicol de 
încărcate. În plus, îi lipseau boxele pentru cai Și apartamentele îngrijitorilor 
de la al doilea nivel, care fuseseră aici atunci când Harley cumpărase 
proprietatea. 

În momentul de faţă, spaţiul imens care adăpostise cândva trăsuri și 
briști și animalele care le trăgeau găzduia un cu totul alt tip de cai-putere. 
RV-ul fusese livrat în acea zi și cei doi terminaseră în sfârșit instalările de 
bază. Era un monstru de culoare argintie, cu geamuri fumurii, care părea 
complet nelalocul lui în peisaj. 

— Arată ca un autobuz. 

Roadrunner stătea cu mâinile în Șolduri, ca un păianjen, ajungând cu 
ochii aproape în dreptul parbrizului enorm, care era undeva la vreo doi 
metri deasupra pământului. Venise cu bicicleta lui cu zece viteze tocmai din 
Minneapolis, un fel de antrenament fizic suplimentar, Și era îmbrăcat cu 
unul dintre costumele lycra de biciclişti pe care le purta în fiecare zi. În 
seara asta alesese unul negru, fiindcă anticipase că o să se murdărească. 

— Nu e autobuz. Nu-i spune autobuz. Tehnic vorbind, este un autocar de 
lux, Și o cheamă Chariot. 

Roadrunner își dădu ochii peste cap. 

— De ce simţi tot timpul nevoia să dai nume obiectelor neînsuflețite? Mă 
scoţi din sărite cu treaba asta. Totul trebuie să aibă un nume la tine, de la 
casă până la sulă. 


— Sula mea nu-i neînsuflețită. 

— Zici tu. Dacă tot îți pierzi vremea căutând nume pentru toate cele, de 
ce nu găsești unul și pentru companie? 

— De șase lui îmi tot muncesc mintea cu asta. Cum să redenumești 
Monkeewrench? Mi se pare... un sacrilegiu, zău așa. 

— Da, Știu. E ca Și cum i-ai schimba numele unui copil de zece ani. 

— Exact. 

— Dar trebuie s-o facem. 

— Probabil. 

Niciunul din ei nu era împăcat cu ideea că trebuiau să schimbe numele 
companiei. Fuseseră Monkeewrench mai bine de zece ani și numele ăsta 
devenise parte din identitatea lor. 

— Gecko, spuse brusc Roadrunner. 

— Ce, ai strănutat cumva? 

— Gecko. Ar trebui să-i spunem Gecko Incorporated. 

Gura lui Harley se arcui într-o strâmbătură în chenarul negru al bărbii. 

— Ce, ţi-ai pierdut complet mințile? Ce dracu”, asta-i o șopârlă! 

Roadrunner ridică din umeri. 

— Mergem mai departe pe ideea cu animalele. Eu zic că-i bine. 

Harley deschise ușa mare, hidraulică, Și urcă apăsat treptele, dezgustat. 

— Ce să zic! Păi, dacă tot mergem în direcția asta, propun s-o botezăm 
după tine Și să-i spunem Cap-de-Gâscă. 

Roadrunner urcă îmbufnat scările în urma lui, dar uită repede de mândria 
rănită în clipa în care păși în interiorul plușat și aruncă o privire în Jur. 
Covoare groase Și moi ca puful acopereau podeaua, canapele umflate se 
îngrămădeau în jurul unei măsuţe lucioase de lemn asemenea unor 
ciupercuțe de mătase, bucătăria spațioasă avea blaturi de granit Și accesorii 
strălucitoare, din crom, Și totul era îmbrăcat în lambriuri lăcuite, din lemn 
de tec. 

Harley își strânse braţele la pieptul masiv, cu rânjet cât toate zilele întins 
pe toată faţa. 

— Fi, ce zici, micuţule? Parc-ar fi mai degrabă Palatul Buckingham, Și 
nu o chestie pe roți, este? 

Ochii lui Roadrunner se căscaseră cât cepele, ca ai unui copil în 
dimineaţa de Crăciun. 

— Uau, este fantastic! Îmi place mult lemnul... 


Harley ridică din umeri cu modestie. 

— Am încercat să mă orientez după modelele de iaht, fără toate prostiile 
alea nautice... Hai, vino să-ţi arăt și restul. N-am ajuns încă la partea cea 
mai tare. 

Roadrunner traversă RV-ul în urma lui, oprindu-se o clipă să se minuneze 
în fața unei băi mari, complet utilate, cu duș și cadă de mărime standard. 
La intrarea din spate a vehiculului era ceea ce Harley numea „piesa de 
rezistenţă” — o baie enormă, care fusese totalmente convertită în birou. Erau 
acolo patru unități de calculator complet funcţionale, un perete întreg 
acoperit cu tot felul de aparate și o minibucătărie, dotată cu un frigider Și 
cutie de păstrare a trabucurilor pentru Harley și cu un espressor/filtru de 
cafea de ultimă generație pentru Roadrunner. 

— Aici o să fie centrul nostru mobil de comandă, prietene. De-aici o să-i 
zeâlțâim de-o să le clănţănească dinții-n gură. Criminalu din întreaga țară 
au început deja să tremure. 

Roadrunner reuși în sfârșit să se desprindă de aparatul de cafea. 

— Frate, Grace Și Annie o să cadă pe spate când o să vadă ce-i aici. Da 
chiar, unde e Grace? Puteam să jur c-o să fie aici, să vadă ce-ai făcut. 

— N-a putut ajunge în seara asta. E-n cuibușorul ei, cu armăsarul italian. 

— Vrei să spui cu Magozzi? întrebă sceptic Roadrunner. 

— Păi da, cu cine altul? 

Roadrunner se gândi preţ de câteva clipe. 

— Crezi că sunt îndrăgostiți? 

Harley îl privi cu gura căscată. 

— Abia acum te-ai prins, geniule? Unde dracu” ai fost în ultimele șase 
luni? Normal că-s îndrăgostiți. 

Buza de jos a lui Roadrunner se încreți în acea expresie tragică și rănită 
pe care o avea de fiecare dată când i se părea că ceilalţi îl lăsaseră pe 
dinafară cu ceva. 

— Nu i-am văzut niciodată să se ţină de mână. Credeam că sunt doar 
prieteni. 

Harley își dădu ochii peste cap. 

— [suse Hristoase, nu-i filosofia lui pește, Roadrunner! Nu-ţi trebuie mai 
mult de-o secundă Și-un singur neuron funcțional în creier ca să-ţi dai 
seama că e ceva între ăștia doi, din clipa-n care-i vezi împreună, cum se 
privesc unul pe altul cu ochii ăia de căţei blegi! 


— Oh, pentru Dumnezeu! De-asta crezi tu că sunt îndrăgostiți? Zău, 
Harley, ești un romantic incurabil. Vezi numai ce vrei tu să vezi. Magozzi e 
singurul cu privire de căţel. Grace este întotdeauna reţinută Și, dacă ai avea 
doi neuroni funcționali în creierul tău, ai fi remarcat asta. Știu că Magozzi e 
îndrăgostit de Grace și îmi pare sincer rău pentru bietul băiat, dar Grace pur 
Şi simplu nu e pregătită s-o ia în direcția asta. Poate că n-o să fie niciodată. 

Harley îi aruncă o privire urâtă. Nu-i plăcea ce spusese Roadrunner, așa 
că se hotărî să nu-l creadă. 

— Să nu strivești niciodată visurile de dragoste ale cuiva. Iubirea este o 
forță misterioasă și imprevizibilă Și s-au văzut Și lucruri mai ciudate decât 
ar fi să se cupleze Grace cu Magozzi. La dracu”, cine știe? Într-o zi, nu e 
exclus să te găsească până Și pe tine atrăgător o femelă din rasa umană. 
Lumea este plină de surprize. 

— Puff! Hai, pis, pis, pis! 

Se simţea un tremurat în vocea lui Rose, și pe bună dreptate. Era 
îngrozitor de târziu Și dihania aia îngrozitoare încă mai hoinărea prin 
grădină, făcând pe surdul! 

Îi fusese întotdeauna frică de întuneric, încă de mic copil, iar teama nu 
făcuse decât să se accentueze pe măsură ce înaintase în vârstă. Acum, vreo 
Șaptezeci de ani mai târziu, se transformase într-o fobie iraţională și 
istovitoare, care nu avea absolut nicio justificare. Nu se temea de pericolele 
obișnuite ale orașului, la care s-ar fi putut expune o femeie în vârstă care 
locuia singură, cum ar fi fost hoţi, criminali sau violatori; nu-i era nici 
măcar teamă că ar fi putut să cadă și să-și luxeze șoldul... griji pe care 
fiica ei i le enumera de altfel cu fiecare ocazie. O îngrozea întunericul în 
sine. 

Își făcu curaj Și mai înaintă un pas pe veranda din spate și zări o pată 
albă în colțul îndepărtat al stratului de lalele. Puff presupunea evident că 
toată munca pe care Rose o depusese astăzi în grădină era pentru confortul 
lui — cea mai mare litieră din lume! 

— Puff, vino încoace! 

Motanul îi răspunse cu o enervantă zvâcnire de coadă, care o anunţa că o 
să intre în casă atunci când o să aibă el chef și nicio clipă mai devreme. 
Creierul lui minuscul de pisică pur și simplu nu înţelegea că, odată ce 
întunericul înghiţea grădina din spatele casei, putea să fie și devorat de viu 
de câinii vecinilor sub ochii ei — tot nu ar fi putut să se ducă să-l salveze. 

Doamne, detesta că era așa, detesta lacrimile de frustrare pe care le 
simţea strângându-i-se în ochi. De ce nu putea mâţa aia afurisită să vină 
odată?... 

— PUFF, VINO AICI! 

În sfârșit, Puft veni. Se apropie agale de stăpâna lui, de parcă abia atunci 
i-ar fi observat prezenţa, cu coada în sus, într-un salut vesel. Rose îl ridică 
în brațe, gângurindu-i dojeni în timp ce lacrimi prostești de ușurare cădeau 
pe blăniţa animalului. Odată retrasă în siguranța bucătăriei primitoare Și 
luminoase, lacrimile 1 se uscară Și turnă un castron de smântână pentru 
motan Și un pahar de sherry pentru ea. 


Telefonul sună în clipa în care se întindea pe o canapea aproape la fel de 
veche și de plină de noduri ca Și ea. Era ginerele ei — nu cel mai inteligent 
individ de pe planetă și un dentist îngrozitor, considerase Rose întotdeauna 
— dar era un soţ bun pentru fata ei, Lorrel, iar Rose presupunea că o mamă 
trebuia să se mulţumească cu asta. 

— Bună, Richard. Da, sunt bine. Să înţeleg că iar lucrează Lorrel până 
târziu? Sigur că n-am uitat de mâine-seară, nu m-am ramolit încă, Richard. 
La ora cinci. Sărută-le pe fete din partea mea Și spune-le că de-abia aștept 
să le văd. Am făcut fursecuri. 

Rose zâmbi închizând telefonul și încă mai zâmbea în clipa în care 
deschise televizorul, îl luă în braţe pe Puff și începu să moţăie. Nepoatele 
se întorseseră de la facultate Și seara următoare aveau să iasă cu toții în 
Oraș. 

Rose se trezi mult mai târziu, dezorientată Și simțind dureri în tot corpul 
după o zi de muncă în grădină. Puff plecase din poala ei, dar îi simţea blana 
gâdilându-i ceafa. Se retrăsese în locul lui preferat, pe spătarul canapelei, 
unde-i plăcea să stea și să privească pe fereastră. Se întinse să-l mângâie, 
dar mâna-i încremeni în aer. 

Puft mârâia. 

Căută telecomanda Și în cele din urmă găsi butonul de mut. 

— Ce s-a întâmplat, pisi? 

După câteva clipe de tăcere, auzi un foșnet slab de undeva din spatele ei, 
de afară, dintre tufișuri. 

Sunt doar niște păsări, își spuse. Pe timpul nopţii, păsările se adăposteau 
în ramurile moi de tuia, fâlfâindu-și aripile în timp ce săreau din cracă în 
cracă. 

Dar ăsta nu era tocmai fâlfâit de aripi. Părea... mai mare. 

E cineva acolo. 

Rose simți după acele semne distincte pe care oamenii nu le observă 
decât atunci când este prea târziu: firele fine de păr care 1 se ridicaseră pe 
ceafă, pielea moale și lăsată de pe braţe strângându-se ca de găină, Și când 
mârâitul jos al lui Puff crescu în tonalitate, Știu... 

„... E cineva afară, de cealaltă parte a geamului, Și se uită la mine. 

Întoarse capul încet, încet și văzu doi ochi sticlind în întuneric, de 
cealaltă parte a ferestrei, privind-o fix. 


Există un scurt moment în care trupul ei reacționă așa cum ar fi trebuit — 
când inima-i sări în piept Și începu să-i bată nebunește, când sângele 1 se 
scurse din creier în picioare, într-un străvechi instinct de o rupe la fugă, 
lăsându-i faţa rece și lipicioasă. Dar totul se termină aproape la fel de 
repede pe cât începuse, iar Rose își întoarse pur Și simplu privirea spre 
ecranul televizorului dat pe mut, Și rămase așa, așteptând să se trezească 
din visul ăsta atât de urât. 

Nu e un vis. 

Foșnetul se opri Și, câteva minute mai târziu, când în sfârșit găsi curajul 
să se întoarcă ȘI să privească din nou, nu mai era nimeni la fereastră. 

Nu respiră decât în clipa în care simți că-i explodează plămânii, însă apoi 
se simți oarecum aiurea, fiindcă fusese într-adevăr probabil doar un vis. 
Imaginaţia joacă întotdeauna feste în acea stare incertă de veghe, dintre vis 
Și trezire; mai ales imaginaţia bătrânilor. 

O clipă mai târziu însă ușa de la intrare se zgâlțâi din ţâţâni și Rose 
începu să tremure atât de rău, încât se temea să nu 1 se spargă oasele, ca 
cioburile de sticlă. 

Sună la poliție. 

Se întinse spre telefonul de pe masa de lângă ea, însă mâna nu-i 
răspundea așa cum ar fi trebuit, nu, deloc, și nu fu în stare să facă nimic 
mai mult decât să-și privească apendicele inutil tremurând spasmodic Și 
dărâmând telefonul pe podea. 

Zgomotul de la ușă se opri în sfârșit, dar tăcerea era cu mult mai rea, 
fiindcă Rose se gândea îngrozită că era posibil să fi uitat să încuie ușa din 
spate, dar era mult prea speriată să se ducă să verifice. 

Stătea înlemnită pe canapea, o bătrână vrednică de milă care încerca să se 
convingă că, dacă rămânea perfect nemișcată, dacă nici nu respira măcar, 
oricine ar fi venit ar fi trecut pur Și simplu pe lângă ea. În următoarea clipă, 
auzi ușa din spate deschizându-se, apoi închizându-se cu un clichet, dar tot 
nu se putea mișca. 

Ușa grea de interior se închise, trăgând parcă tot aerul din încăpere. 

Rose nu se întoarse să îl privească, așa că pătrunse el în câmpul ei vizual 
Şi aşteptă ca femeia să-și ridice ochii. Apoi scoase din buzunarul hainei o 
armă mare de mână pe care-o îndreptă spre ea. 

Dumnezeule, n-o să treacă pe lângă ea. De data asta, o s-o omoare. 


În acel cumplit moment de conștientizare, deveni din nou tânără, și 
puternică, Și neînfricată, și sări în picioare exact în clipa în care glonțul 
părăsea ţeava, făcând trăgătorul să-și rateze ţinta. Simi focul în stomac în 
loc de inimă Și, când privi în Jos, văzu o pată mică Și roșie întinzându-se pe 
cămașa de noapte de bătrânică. 

— La dracu”, zise el, Și-o împușcă din nou. 


e Capitolul 10 


Șeful de poliţie Malcherson era unul dintre acei suedezi înalţi, cu părul 
des și alb, cu ochi de culoarea unui lac îngheţat, care lăsau impresia de om 
rău, Și cu trăsăturile feţei trase în jos, care-i dădeau un aspect veșnic trist. 
Un fel de Basset Hound al Departamentului Criminalistică. Purta un costum 
în dungi în dimineaţa asta — o adevărată extravagantă vestimentară pentru 
el. 

— Îmi place costumul, se pronunţă Gino, prăbușindu-se pe un scaun, 
lângă Magozzi. 

Magozzi îi aruncă o privire de avertizare, însă Gino nu păru s-o observe. 

— Foarte stilat, parc-ai face parte din Mafia. 

Malcherson încremeni cu sacoul în mână ȘI închise ochii. 

— Nu e tocmai lookul pe care îl vizam, Rolseth. 

— Am spus-o în sens pozitiv! 

— Tocmai asta mă sperie. 

Malcherson se așeză la biroul lui Și lovi cu un deget proaspăt dus la 
manichiură două dosare de culoare roșu aprins, puse unul peste celălalt. 
Ținea întotdeauna copiile după anchetele în desfășurare în dosare roșii, 
probabil fiindcă, în stilul lui ultraconservator, găsea culoarea la fel de 
respingătoare ca Și crima în sine. Trecuseră patru luni de când Magozzi nu 
mai văzuse un astfel de dosar pe biroul șefului. 

— Presa vrea să știe de ce sunt torturați și uciși cetăţenii în vârstă din 
orașul nostru. 

Magozzi ridică din sprâncene. 

— Chiar s-a exprimat cineva așa? 

— Un puști de la Channel Ten, răspunse Malcherson, fluturând o hârtiuță 
roz pe care avea notat un mesaj telefonic. 

— Ce porcărie! pufni Gino. Asta se-ntâmplă când îți faci prea bine treaba 
Și nu mai există nicio crimă o vreme. În clipa în care doi tipi o mierlesc în 
aceeași noapte, un idiot din presă încearcă să bage în sperieţi orașul cu 
aluzii la legături Și criminali în serie Și tot felul de alte prostii pe care le-a 
văzut în filme. În plus, numai unul a fost torturat, Și nu al nostru. Morey 
Gilbert a murit înainte s-atingă pământul Și nu avea niciun semn pe corp, în 
afară de gaura aia minusculă de glonţ. 


— Așadar, nu există absolut niciun motiv să bănuim că ar putea exista o 
legătură între cele două crime? 

Magozzi ridică din umeri. 

— Dacă există, eu unul nu-l văd încă. Erau amândoi în vârstă Și locuiau 
în același cartier. Asta-i tot. Numele lui Arlen Fischer nu le-a spus nimic 
celor din famila Gilbert sau angajaților lor. Nici descrierea lui, Și mă 
îndoiesc că ar fi uitat așa ușor un bărbat de nouăzeci de ani și o sută 
treizeci de kile. 

— Bun. În cazul ăsta, putem infirma zvonul despre criminalul în serie. Și 
așa o să ne frece destul cu moartea lui Morey Gilbert. Am primit peste trei 
sute de telefoane la secţie, de aseară și până azi-dimineaţă. 

Magozzi ridică din sprâncene. Era un număr incredibil. Douăzeci de 
telefoane primite la un caz erau suficiente ca să-i pună pe jar pe băieții de 
sus. Trei sute puteau pune în primejdie cariere. 

— Pentru Gilbert sau pentru tipul de pe șine? 

— Tipul de pe șine are Și el un nume, îl apostrofă Malcherson. Arlen 
Fischer. Majoritatea telefoanelor în legătură cu el au fost din partea presei Și 
au fost considerabil mai puţine decât cele care-l vizau pe Gilbert, lucru 
uimitor dacă stai să te gândești la modul absolut oribil în care-a fost ucis 
Fischer. Așadar, ce vreau eu să-mi spuneţi acum, domnilor, e cine dracu” a 
fost omul ăsta? 

Gino îşi flutură degetul spre tavan. 

— Exact asta am întrebat și eu când am văzut atâta lume strânsă ieri în 
faţa serei. Desigur, eu m-am exprimat ceva mai colorat. 

— Nu mă îndoiesc. Am văzut Și eu mulțimea aseară, la știri. Doar o 
secvenţă. Nu părea să fi stârnit prea mare interes în presă, până când nu s- 
au interesat puțin cine a fost omul. Acum Channel Three montează un 
documentar, Și Știți cum o să se numească? Sfântul Gilbert din Uptown. 

Gino râse înfundat. 

— EI, asta chiar că-i bună! McLaren ne-a povestit că Morey Gilbert l-a 
luat odată la rost, întrebându-l de ce nu pot și evreii să fie sfinţi, Și-acum 
poftim! I-au pus în sfârșit eticheta chiar evreului care-a ridicat problema, 
iar el nu mai e aici să se bucure. 

— Sunt foarte sigur că este o etichetă laică, în niciun caz una catolică, 
dar Departamentul de Poliţie din Minneapolis nu-și poate permite să lase să 
fie uciși sfinţi de niciun fel, reali sau imaginari. Despre asta au fost cele 


mai multe telefoane. Sincer să fiu, mi s-a părut oarecum jenant că nu știam 
nimic despre un om care-a făcut atât de multe pentru ceilalți, mai ales că a 
fost socrul unuia dintre noi. 

Gino se lăsă să alunece în scaun ȘI-Și puse pe burtă mâinile, cu degetele 
împreunate. 

— Mda, ce-i drept, Marty Pullman n-a fost niciodată prea comunicativ. 
Avea o viaţă de familie destul de retrasă. Dar, din câte-am aflat Și noi până 
acum, Morey Gilbert a fost caritatea întruchipată. A ajutat mai mulți oameni 
decât Și-ar putea cineva aduce aminte Și, dacă nici asta nu înseamnă să fii 
sfânt, atunci nu Știu ce să mai zic. Problema e că asta nu prea-l face un 
candidat potrivit pentru crimă. 

Malcherson îşi întoarse privirea spre Gino. 

— Am citit interogatoriul pe care i l-ai luat detectivului Pullman. Cum 
era? 

— Arăta ca dracu”, dacă la asta te referi. N-am scris asta în raport, dar 
aproape că mi-a zis pe Șleau că stă mai tot timpul beat criță, din ziua în care 
a plecat de la noi, anul trecut. Nici nu Și-a putut aminti unde a fost în 
noaptea în care a fost ucis socrul lui. Zice că s-a trezit pe podeaua din 
bucătărie cu o sticlă goală în mână, Și că asta e tot ce știe. 

— Doar nu vorbești serios că-l suspectezi! 

— Pe Marty? Dumnezeule, nu. Dar trebuia să-l întreb. Trebuie să 
cercetăm toată familia, Și o știe și el. Mai ciudat e cu cumnată-său, Jack 
Gilbert? În primul rând, nu mai vorbește cu ai lui de Dumnezeu știe când — 
se pare că s-a însurat cu o luterană în loc să ia o evreică drăguță, chestie 
care am eu senzaţia că nu a mers prea bine deci, asta-i ceva interesant. În 
noaptea în care cineva i-a făcut felul lui tată-său, avea aceeași preocupare 
ca Și Marty, doar că într-o zonă mai bună a orașului. S-a făcut țăndări la 
Wayzata Country Club, s-a trezit pe aleea din faţa casei a doua zi dimineața, 
iar cei de la club spun că face asta aproape în fiecare seară. Parcă întreaga 
lor familie s-a dus de râpă după ce-a fost ucisă Hannah. 

Șeful de poliţie Malcherson își privi mâinile preţ de câteva clipe, fără să 
spună nimic. 

Chiar Și după un an, amintirea morţii lui Hannah Pullman încă mai avea 
darul de-a pune capăt oricărei conversații în secţia lor de poliţie. Scenele de 
violenţă aleatorii nu erau ceva nemaiîntâlnit în Minneapolis, mai ales în 
cartierele terorizate de bande rivale, unde cetățenii nevinovaţi erau uneori 


prinși în schimbul de focuri. Erau însă cazuri rare Și întotdeauna 
scandalizau întregul oraș. Dar, când victima s-a întâmplat să fie soția unui 
ofițer de poliție, șocul a fost de o mie de ori mai mare Și toți cei din 
departament au fost profund afectaţi. 

Uneori se întâmpla să fie uciși polițiști; asta făcea parte din riscurile 
meserie. Însă riscul ăsta nu trebuia sub nicio formă să se extindă asupra 
familiilor. Uciderea soţiei detectivului Martin Pullman fusese o zguduitoare 
trezire la realitate pentru fiecare dintre ei, fiindcă Marty fusese înarmat Și se 
aflase chiar lângă Hannah în clipa în care-i retezaseră beregata ȘI, cu toate 
astea, nu putuse să o apere. Povestea îi făcuse pe toţi să-și dea seama că 
familiile lor erau totuși vulnerabile, să se simtă puţin mai neajutoraţi, iar 
tristul adevăr era că cei mai mulţi dintre ei îl socotiseră pe Marty vinovat 
pentru asta. 

De ce nu l-a împușcat pe nenorocit când a avut ocazia? 

Magozzi auzise de sute de ori întrebarea între pereți primăriei în lunile 
care urmaseră, Și întotdeauna îl făcea să se simtă prost, mai ales când îl 
auzise Și pe Gino spunând același lucru. 

— Aţi cunoscut-o vreunul dintre voi pe Hannah? întrebă Malcherson. 

Magozzi clătină din cap. 

— Doar cât să o salut dac-o întâlneam pe coridor. Mai venea uneori să-l 
ia pe Marty. 

— Mă tot gândesc la doamna Gilbert. Fiica ei, apoi soţul... amândoi 
ucişi în mai puţin de un an. Nu știu cum poate cineva trece peste așa ceva. 

— Fi, nu te lăsa prea repede copleșit de milă pentru bătrânică, spuse 
Gino. Nici ea nu are alibi. 

— Lui Gino nu prea i-a plăcut de doamna Gilbert, îi explică Magozzi. 

— Ce nu mi-a plăcut mie e că a distrus locul crimei Și că nu părea prea 
îndurerată de faptul că i-a murit soţul. Și nici atitudinea ei nu mi-a plăcut. 

Malcherson se încruntă. 

— Ce fel de atitudine? 

— Destul de ostilă, dacă mă-ntrebi pe mine. Noi ne făceam doar treaba și 
încercam să aflăm cine i-a ucis soţul... Așa că i-am pus vreo câteva 
întrebări ȘI ea a sărit cu gura pe mine. 

Malcherson îi aruncă o privire obosită lui Magozzi, așteptând traducerea. 

— Gino a întrebat-o pe doamna Gilbert dacă desfășurau vreo „afacere 
mai puţin obișnuită”, și ea s-a simțit jignită. 


— Oh... 

— E drept, chiar a tipat la el. 

— Ah! 

Malcherson se uită din nou la Gino și, preţ de-o clipă, lui Magozzi îi fu 
teamă că Șeful s-ar putea chiar să zâmbească. 

— Pe scurt deci, ai pus la îndoială integritatea soţului ei mort, iar 
răspunsul femeii a fost mai puțin amabil decât considerai tu că meriti. 

Gino începu să roșească Și capul păru că i se afundă în gât. 

— Trebuia să fi fost acolo... 

— Îmi pare foarte rău că ţi-a afectat latura sensibilă, detectiv Rolseth. 

Magozzi se făcu că se șterge la gură pentru a-și ascunde zâmbetul, dar 
Gino îi văzu. 

— Oh, haide, Leo! A fost mult mai mult de-atât, știi foarte bine! Se- 
ntâmplă ceva cu bătrâna asta. Lasă că n-a vărsat o lacrimă ȘI are o gură ca 
un bici. A intrat în panică atunci când a găsit cadavrul soţului ei? Nu. L-a 
pus într-o roabă — într-o roabă, pentru numele lui Dumnezeu — l-a plimbat 
până-n seră, l-a urcat pe-o masă de răsaduri, apoi l-a spălat cu furtunul de 
grădină Și l-a îmbrăcat frumos ca să aștepte musafirii. Nu așa se comportă 
o văduvă îndurerată Și, dacă ne lăsăm prinși în scenariul ăsta, înseamnă să 
închidem ochii în fața posibilităţii că și ea ar putea fi ucigașul și a făcut tot 
posibilul ca să își șteargă urmele. 

Malcherson se lăsă pe spătarul scaunului Și oftă. 

— Dumneata ai intervievat-o, detectiv Magozzi, Şi nu ai trecut-o pe lista 
suspecților în raport. 

— Și îmi menţin părerea, cel puţin deocamdată, spuse Magozzi. 

Se încruntă însă, comparând scenariul prezentat de Gino — Lily Gilbert 
cărându-și soţul în roabă ca pe un sac de tărâţe — cu propria imagine despre 
cele întâmplate — o femeie în vârstă, înnebunită de durere, încercând să-și 
scoată soțul din ploaie, să-l facă „prezentabil”. Amândouă variantele erau 
posibile. Nu putea fi cu certitudine sigur care din ele era cea adevărată, iar 
pe termen lung lucrul ăsta ar fi putut avea o importanţă covârșitoare. 

— Dar, așa cum a spus și Gino, sunt de acord că mai este ceva la mijloc. 
E o femeie dură și este destul de închisă. S-ar putea să știe mai multe decât 
vrea să lase impresia. Pur Și simplu nu Știm încă. 

Gino se lumină numaidecât la faţă. 


— Hei, îmi place asta! Poate că încearcă să-o acopere pe jigodia aia de 
fiu-său. Sigur, îl urăște, dar aici e vorba de instinct matern. la imaginați-vă 
asta: Jack Gilbert la club, turnând în el whisky ca într-o sugativă. Începe să 
se gândească la cât de nefericită e viaţa lui și cât de nedrepte sunt legăturile 
lui cu familia și-l copleșește tristeţea. Bătrânul nu întinerește, iar Jack își 
zice că poate a sosit vremea să se împace. Așa că, după ce-l dau afară din 
bar la ora închiderii, se hotărăște să-i facă o vizită ȘI să îngroape securea, o 
dată pentru totdeauna. Dar lucrurile nu merg prea bine Și, până să-și dea 
seama ce se-ntâmplă, taică-său e mort Și el ţine-n mână arma fumegândă. 

Malcherson ridică o sprânceană albă. Era obișnuit cu teoriile spontane 
ale lui Gino. 

— Nu-mi imaginez că ai găsit Și vreo dovadă care să conducă spre 
această postulație. 

— Niciuna, răspunse vesel Gino. Tocmai mi-a venit, în clipa asta. 

— Jack Gilbert a avut vreodată probleme cu poliţia? 

Gino clătină din cap. 

— Nu. Doar vreo două amenzi pentru conducere sub influenţa alcoolului 
Și pentru depășire de viteză. Nu deţinea nicio armă înregistrată pe numele 
lui sau al soţiei. Dar asta nu înseamnă nimic. Și este avocat de daune 
personale, adăugă Gino, fără să înțeleagă cineva unde voia să bată cu asta. 

— Hai, prezentaţi-mi pe scurt ordinea evenimentelor. 

Magozzi frunzări paginile cu colţuri îndoite ale agendei sale cu spirală. 

— Aceeași rutină zilnică, din câte ne-a spus doamna Gilbert. S-a dus la 
culcare imediat după Știri, iar Morey a rămas să se ocupe de hârtii și de 
niște treburi pe care le mai avea pe la sere. Doamna Gilbert a spus că soțul 
ei se culca de obicei în jur de miezul nopții, dar nu poate confirma acest 
lucru pentru seara în care a murit. 

Malcherson se încruntă întrebător. 

— Au dormitoare separate, domnule. Ne-a spus că a dormit neîntoarsă 
toată noaptea Și că s-a trezit la șase și jumătate, ca de obicei. Și-a găsit 
soţul în faţa serei, la scurt timp după aceea. Dar medicul legist a estimat ora 
morţii undeva între două și patru dimineaţa. 

Sprâncenele lui Malcherson se ridicară. 

— Cam târzie oră la care să mai lucreze un bătrânel în grădină. 

Magozzi dădu din cap. 


— Așa ne-am gândit Și noi, domnule. Fie ceva l-a ţinut pe Morey Gilbert 
treaz Și afară până peste ora lui de culcare, fie ceva l-a făcut să iasă din casă 
mai târziu. 

— Sau cineva, cum ar fi, de pildă, fiu-său, insistă Gino în ultima sa 
teorie. Sau, dacă nu vă place fiul, ce ziceţi de nevastă? Mie-mi convine-n 
ambele feluri. 

Malcherson îi aruncă una dintre acele priviri îndurerate pe care le vezi 
uneori pe chipul părinților care au de a suta oară a face cu un copil 
problemă. 

— Compasiunea dumitale pentru rudele îndurerate îmi reînnoiește 
speranţa în rasa umană, detectiv Rolseth. 

— Tocmai asta e, șefu”, că nu văd prea multă durere la rudele astea. 
Când o să văd durere, o să arăt și eu compasiune. 

— Concluzia la care am ajuns, se amestecă Magozzi, este că trebuie să 
aflăm mult mai multe despre Morey Gilbert, să vedem dacă găsim ceva care 
să ne îndrepte într-o altă direcţie. Pare improbabil în momentul ăsta să-și fi 
făcut prea mulți dușmani, dar este evident că-și făcuse cel puţin unul. 
Problema e că nimeni dintre cei cu care am discutat până acum nu vrea să 
admită că acest lucru ar fi măcar posibil inclusiv Langer și McLaren, care 
au ajuns să îl cunoască destul de bine atunci când investigau cazul lui 
Hannah. Avea vreo câţiva prieteni apropiați — directorul de pompe funebre, 
de exemplu — Și o să mai stăm o dată de vorbă cu el. 

Becul roșu al telefonului de pe biroul lui Malcherson începu să clipească. 

— Probabil încă un reporter, zise Gino. Vrei să răspund eu? 

Malcherson aproape că zâmbi. 

— Scuzaţi-mă o clipă, domnilor. Nu plecaţi nicăieri. 

Ridică receptorul, ascultă preţ de câteva clipe, apoi scoase un set 
imaculat de foi din sertarul din mijloc al biroului Și-l așeză cu atenţie pe 
suprafaţa de piele. Părea să aibă un stoc inepuizabil de astfel de seturi nou- 
nouţe — Magozzi nu-l văzuse niciodată să folosească vreunul care mai 
fusese câtuși de puțin utilizat și se întreba adesea dacă șeful lui avea 
cumva acasă un dulap întreg de seturi de foi scoase din uz fiindcă le lipsea 
prima pagină. 

Magozzi și Gino îl urmăriră notând niște informații cu stiloul 
Montblanc, înțelegând treptat ce se petrecuse. Telefoanele obișnuite nu 
presupuneau niciodată luare de notițe. 


— Nu sunt vești bune, spuse Malcherson, după ce puse în sfârșit 
telefonul în furcă. Tocmai m-a sunat ofiţerul Viegs. A fost chemat la o 
femeie în vârstă, găsită împușcată în casa ei, azi-dimineaţă. 

Rupse foaia de hârtie din teanc și i-o întinse lui Magozzi. 

— Același cartier? întrebă Gino. 

— Ai ghicit, detectiv Rolseth. 

Malcherson se uită la setul de foi rămase. Pe a doua pagină se vedeau 
imprimate urmele peniței; albul imaculat era acum murdărit de detaliile 
unei crime. Altul care avea să sfârșească în dulap. 

Magozzi și Gino opriră în faţa unei căsuțe micuţe și drăgălașe, cu 
obloane albe, strălucitoare, Și tencuială de culoare albastru aprins, care-l 
întristă numaidecât pe Magozzi. Astfel de case nu trebuiau să aibă bandă 
galbenă în jurul lor, care să le strice combinația cromatică. 

Nici grădina nu reuși să-i risipească melancolia. Era plină de straturi de 
flori meticulos aranjate, care probabil că aveau să fie date uitării Și 
acoperite de buruieni peste numai o săptămână, Și de ornamente cam kitsch 
pe care numai o bunicuţă își permitea să le înșire în grădină fără a fi luată 
peste picior. Scăldătoare pentru păsări, încrustată cu marmură, broaște din 
rășină cu ochi de sticlă colorată și statuete de pitici zâmbitori, îmbrăcaţi cu 
halate de brocart din cioburi de sticlă. Unul dintre pitici ţinea în mână o 
pancartă pe care scria: GRĂDINA BUNICII. 

Gino privi vreme îndelungată piticul ăsta, înainte de a întoarce în sfârșit 
capul. 

Ofiţerul Viegs îi aștepta în soare, lângă ușa din faţă, și picături mici de 
sudoare îi străluceau între smocurile implantate de păr. 

— Viegs, dacă te mai găsim la multe crime, va trebui să te punem pe lista 
suspecţilor, zise Magozzi. 

— Domnule detectiv, dacă mai apare vreo crimă de genul ăsta pe tura 
mea, o să-mi iau niște zile libere ca s-o mut pe mama într-un loc mai sigur. 
În Bronx, de pildă. Locuiește în cartierul ăla de pensionari de lângă Lac și 
atât ea, cât Și vecinii ei erau pe punctul de a-și face bagajele încă de ieri, 
după alea două crime. Asta de azi o să-i pună rău de tot pe jar, Și nu pot 
spune că-i condamn. 

— Te înţeleg. Dar, dacă te liniștește cu ceva, nimic din ce-am aflat până 
acum nu pare să facă legătura între cele două cazuri de ieri. 

Viegs ridică din sprâncene Și toate smocurile de păr i se mișcară. 

— Cu excepţia faptului că acum avem trei, că toate victimele erau în 
vârstă, că locuiau în același cartier Și că toate trei au fost împușcate. 

— Da, mai e Și asta... Ce ai pentru noi? 

Viegs oftă ȘI-și scoase agenda. 

— Rose Kleber, cu K. Șaptezeci și opt de ani, văduvă, trăia singură. 
Două împușcături, una în stomac și una în piept, nu există semne de jaf sau 


de agresiune sexuală. Avea două nepoate care se întorseseră acasă de la 
facultate în vacanţa de primăvară. Au venit să-i facă o surpriză în dimineaţa 
asta, au găsit ușa din spate deschisă și pe bunica lor moartă în mijlocul 
casei. Ne-au sunat mai întâi pe noi, apoi pe mama lor. 

Făcu o pauză ȘI trase aer în piept. 

— Erau amândouă destul de răvășite, așa că i-am spus lui Breman să le 
ducă acasă, după ce le-am luat declarațiile. Dar nu avem mare lucru. Era o 
femeie în vârstă. Se ocupa de grădină, mergea la centrul pentru persoane în 
vârstă, făcea fursecuri, pentru Dumnezeu... Fir-ar să fie! Da” știu că nu s-au 
grăbit. 

Gino îi urmări privirea Și văzu o dubă de la Channel Ten oprindu-se pe 
aleea din faţa casei. 

— S-a răsturnat o cisternă cu benzină acum vreo oră. Toţi reporterii din 
oraș stăteau în jurul ei cu camerele pornite, așteptând să explodeze. Se pare 
că n-a explodat. Imaginează-ţi un zid între tine și ei Și fă pe prostul, Viegs. 

— Sigur. S-ar putea să vreți să intrați prin spate. Echipa lui Jimmy 
lucrează în camera din faţă. 

De îndată ce trecură pragul ușii din spate, Magozzi Și Gino dădură nas în 
nas cu Jimmy Grimm. Avea aceeași expresie serioasă dintotdeauna. 

— Salut, băieți! Nu ne-am văzut demult. 

Magozzi îl bătu pe umăr. 

— Și ne place așa. 

Gino se lumină o idee la față, recunoscător pentru orice detaliu care îi 
permitea să se abată de la subiect. 

— Hei, Jimmy, am auzit că te pensionezi. 

— Da, vezi să nu. Cred că nu te-ai mai uitat de mult la fondul de pensii. 

Magozzi arătă din cap spre punguţele de colectare a dovezilor pe care 
Grimm le ţinea în mână. 

— Ai ceva pentru noi? 

Umerii bărbatului părură să se prăbușească sub greutatea unei întrebări 
pentru care nu avea răspuns. 

— Nu cine știe ce. Nimic important. Niște pământ, probabil din grădina 
din spate, o grămadă de păr de pisică și un glonţ de 9 mm pe care l-am găsit 
înfipt în perna de pe canapea. Ăsta a trecut prin ea. Celălalt probabil că este 
în victimă. Se pare că a împușcat-o mai întâi în stomac. Dar cum dracu’ 
poţi să ratezi de la o distanţă atât de mică mă depășește. 


— Poate că așa a vrut. 

Jimmy clătină din cap. 

— În cazul ăsta, e un nenorocit sadic. 

— Viegs zice că intrarea n-a fost forţată, că nu-s semne de jaf. 

Jimmy clătină iar din cap. 

— Nu pare să fi fost asta. Avea poșeta lăsată la îndemână, cu o grămadă 
de bani în ea, Și nu avem semne să fi fost forţată nicio intrare. Fie l-a lăsat 
chiar ea înăuntru, fie asasinul a găsit o ușă deschisă Și a intrat singur. 

— Sau poate că avea un rând de chei, sau știa unde-și ţine cheile, adăugă 
Gino, notându-Și să stea de vorbă cu băieţii care-i făceau reparaţiile, sau îi 
tundeau peluza, sau cu oricine altcineva ar fi putut avea la un moment dat 
acces în casă. 

Jimmy dădu din cap. 

— E posibil. Apropo, am găsit televizorul pornit când am ajuns, dar l-am 
închis după ce l-am examinat pentru amprente. Ridică din umeri, scuzându- 
se. Era emisiunea lui Jerry Springer și mi s-a părut deplasat să îl ascult în 
timp ce examinam scena unei crime. În orice caz, tocmai i-am predat 
victima lui Anant, dacă vreți să vă uitaţi la ea înainte să-și înceapă el 
treaba. Cred că vă așteaptă. 

— Mulţumim, Jimmy. Ținem legătura. 

Încercă să zâmbească, dar nu reuși să își miște buzele. 

În timp ce treceau prin bucătărie, Magozzi observă o farfurie de biscuiţi 
de casă pe bufet, atent înveliți în folie de plastic, pângăriți de un strat gros 
de pudră de amprente. 

Doctorul Anantanand Rambachan stătea liniștit, rugându-se parcă, 
aplecat peste trupul chircit al lui Rose Kleber. Era căzută pe Jos, cu faţa la 
podea, într-un cerc mare de culoare maro-ruginie, aproape de un telefon 
stropit cu sânge. Până și Anant părea totalmente bulversat de ceea ce vedea, 
ceea ce-l făcu pe Magozzi să simtă o strângere de inimă. Fiindcă, dacă 
exista măcar un om pe lume care să găsească logicul într-o situație în 
aparenţă complet ilogică, acela era doctorul Rambachan. Dacă nici el nu 
reușea să înțeleagă, ei, ceilalți, nu aveau nicio șansă. 

Ridică privirea Și îi salută trist, cu o înclinare a capului. 

— Domnilor detectivi Magozzi Și Rolseth. Sunt încântat să vă revăd pe 
amândoi, în pofida circumstanțelor. 


— Așa spui întotdeauna, Doc, zise blând Gino. Cred c-ar fi cazul să 
ieșim împreună la o bere odată, ca să mai spargem cercul, înţelegi? 

— Într-adevăr, detectiv Rolseth, înţeleg. 

— Și noi ne bucurăm să te vedem, doctore Rambachan, zise Magozzi. 

Doctorul îi răspunse cu un zâmbet larg și alb, care făcu minuni pentru 
dispoziţia tuturor celor din Jur. 

— Domnule detectiv, este evident că ai mai exersat în hindi, fundcă 
sesizez îmbunătățiri notabile în accentul dumitale, de la ultima noastră 
întâlnire. 

— Ce să zic, mi-au folosit cursurile alea de la seral. 

Doctorul Rambachan ridică dintr-o sprânceană, apoi îi zâmbi din nou. 

— Cred că glumești. Foarte bine. 

Apoi se întoarse la meseria lui, punându-și o pereche de mănuși de 
cauciuc ȘI ghemuindu-se lângă cadavru. 

— Va trebui s-o întorc pe biata bătrânică pe spate acum. Vă avertizez, s- 
ar putea să nu fie o priveliște plăcută. E moartă de ceva vreme Și sunt sigur 
că știți că sângele se adună acolo unde-l trage gravitația... Le studie 
chipurile Și adăugă: Sângele care nu mai circulă se înnegrește. 

Știau, iar Anant Ştia că ştiau, dar cu tot avertismentul, Gino tot se 
strâmbă în clipa în care văzu chipul lui Rose Kleber, acoperit de pete negre. 

Priviră Și așteptară parcă un secol, în vreme ce doctorul Rambachan 
efectua examinarea de la faţa locului, punctând tăcerea cu câte o observaţie 
ocazională. Dar nu exista nimic cu adevărat neobișnuit, cu excepția faptului 
că cineva împușcase cu sânge rece o bătrână, în casa ei, în timp ce se uita la 
televizor. 

Gino, care nu reușise niciodată să ajungă la stăpânirea de sine a lui 
Anant, sau chiar a lui Magozzi, în faţa unui cadavru, începu să se foiască de 
pe un picior pe celălalt. 

— Unde e pisica? întrebă el în cele din urmă. Jimmy a spus că a găsit 
mult păr de pisică. Înseamnă că trebuie să fie o pisică pe undeva. 

Doctorul Rambachan ridică privirea. 

— Nu am văzut nicio pisică. 

— Oare or fi luat-o nepoatele la ele acasă? Dar dacă au uitat? 

Magozzi îl privi, mijind ochii. 

— Zău, Gino, Știu Și eu... S-ar putea să moară de foame. Mai bine du-te 
Și caut-o. 


— La asta mă gândeam ȘI eu. 

— Curios, murmură doctorul Rambachan, oprindu-l pe Gino în loc 
tocmai când se pregătea să dea bir cu fugiţii. 

Doctorul se lăsă pe călcâie și arătă spre interiorul braţului lui Rose 
Kleber. 

— Uitaţi-vă Şi voi, domnilor. 

Gino și Magozzi se apropiară amândoi mai mult decât și-ar fi dorit 
oricare din ei, mijind ochii ca să poată distinge detaliile unui semn ce se 
decolorase într-atât, încât aproape că nu se mai distingea. 

— S-ar părea că această doamnă a fost și ea într-un lagăr de concentrare, 
la fel cum a fost și domnul Morey Gilbert. 

— La dracu”! făcu Gino, clătinând din cap. Nu-mi place asta. Nu-mi 
place câtuși de puțin. 

— Domnilor detectivi? 

Unul dintre detectivii care se ocupau cu examinarea scenei apăruse în ușa 
bucătăriei. 

— S-ar putea să fie doar o coincidenţă, dar mi-am spus că aţi vrea să 
știți. Ridică o agendă mică de adrese, cu copertă cu model floral, ștearsă de 
vreme. Are numărul lui Morey Gilbert aici. 

Jack Gilbert stătea într-un scaun pliant în mijlocul parcări din faţa 
serelor, cu o ladă frigorifică plină de bere la picioare. Câţiva clienți chiar îi 
acceptau oferta de un Bud pe gratis, însă cei mai mulți preferau să-l 
ocolească de la distanţă pe bărbatul cu ochelari de soare roz și pantaloni 
scurți de un galben fosforescent. 

Marty veni hotărât spre el, pentru a treia oară în ultimele două ore, însă 
acum târa după el un ditamai furtunul de grădină, ținând dispozitivul de 
stropire din capăt ca pe o armă. 

— Haide, Jack. E timpul să muţi sediul. 

— Nu îndrepta chestia aia spre mine, dacă nu ești hotărât s-o folosești, îl 
îngână tărăgănat Jack, cu un rânjet întins pe toată fața. 

— Nu mă tenta. Isuse, ce dracu’ e-n neregulă cu tine? Sperii clienții. 

Jack îl privi de jos, de sub lentilele roz ale ochelarilor. 

— Nu sperii pe nimeni. Ba chiar cred că măresc vânzările cu cel puțin 
zece la sută. Ascultă la mine, dă-i cuiva de băut și-o să-ţi cumpere de două 
ori mai mult. Îl vezi pe grasul ăla de-acolo? Ăla cu petele de transpiraţie pe 
spate? A venit să cumpere niște fire de busuioc, dar, după câteva berici, l- 
am convins pe caraghios să cumpere o tufă întreagă, ca să poată să facă 
pesto. Partea cea mai tare e că nu cred că știe măcar ce-i aia pesto. 

— Spune-mi, Jack, ce cauţi tu aici? 

— Hei, zău, Marty, Știu Și eu? Întotdeauna am crezut că familiile trebuie 
să se adune și să se susțină reciproc în momentele de cumpănă, dar acum, 
că mă gândesc mai bine, a fost o idee tâmpită, fiindcă, la urma urmei, n-a 
fost așa nici data trecută când a fost ucis cineva din familia noastră. 

Martin se simţi ca lovit cu leuca. În fiecare zi, în fiecare clipă în care era 
treaz își vedea soția sângerând și murind în braţele lui. Dar să o vadă și să 
vorbească despre asta erau două lucruri diferite. 

Jack îi privi expresia cu un interes sumbru. 

— Isuse, Marty, ce crezi tu? Că, dacă nu spunem niciodată că Hannah a 
fost ucisă, o să fie mai puţin moartă? 

— Ține-ţi gura, Jack. 

— Oh, pricep... 

Jack gesticula cu doza în mână, împroșcând bere în toate direcțiile. 


— Hannah e încă unul dintre subiectele despre care famila asta nu 
discută niciodată. Fiindcă, dacă nu vorbeşti, e ca și când nu s-ar fi 
întâmplat nimic, nu? Ei, la dracu” cu asta! La dracu” cu voi toți, fiindcă lui 
Hannah i s-a întâmplat ce s-a întâmplat! Hannah a fost aici și e al dracului 
de rău că vreţi cu toții să uitaţi, fiindcă a fost singurul copil al familiei 
Gilbert care a însemnat ceva. 

Își lăsă pe nas ochelarii caraghioși, apoi ridică spre Marty o privire 
sfidătoare. 

— Și să știi că nu numai ţie ţi-e dor de ea. 

Și ăsta era singurul lucru pe care nu trebuia să-l uiţi când venea vorba de 
Jack, își zise Marty. Era gălăgios, nesuferit, pisălog și probabil cel mai 
enervant om de pe faţa pământului — dar iubea necondiționat, deși puţini 
erau cei care-i întorceau dragostea —, iar pe Hannah o iubise mai mult decât 
pe oricine. 

Marty oftă din rărunchi. 

— Unde e Becky? 

— Becky, nevastă-mea? Aia pe care nimeni din familie n-a vrut s-o 
cunoască? Păi, cred că astăzi își face injecții cu Botox la subsuoară. Îţi 
oprește transpirația, Știai asta? 

— Ştii la ce mă refer. De ce nu e aici, cu tine? 

— Adică așa, ca o soție iubitoare care-i stă alături soţului îndurerat? Păi, 
în primul rând nu ne vorbim, chestie care o cam împiedică să mă susțină în 
vreun fel. În al doilea rând, Lily probabil c-ar împușca-o dacă ar pune 
piciorul pe proprietatea ei. lar în al treilea rând, sincer să fiu, lui Becky 
putin îi pasă. 

— Îmi pare rău, Jack. N-am Știut că nu merge relaţia voastră. 

— Hei, să nu-ți pară rău, Marty. Am obţinut exact ce am vrut din căsnicia 
asta. Și Becky la fel, la drept vorbind. Ar trebui să vezi ce bidoane Și-a tras. 

Deschise încă o bere și dădu pe gât jumătate de cutie. 

— Eşti sigur că e bine ce faci, Jack? Parcă trebuia să fii la tribunal în 
după-amiaza asta. 

Jack ridică din umeri. 

— Nu-i nicio chestie. Doar un mesager tâmpit, pe scuter, care susține că 
a suferit daune când a fost lovit de un camion UPS. O lepădătură de doi 
bani! Vede niște buzunare umflate Și, gata, Și-a Și rupt gâtul. 


— Adică nu te mai duci la proces? Pentru Dumnezeu, Jack, o să te dea 
afară din barou. 

— Ba n-o să mă dea afară. N-au cum. Am dreptul legal la câteva zile 
libere când îmi moare tatăl. Iar tatăl meu a fost ucis, pentru numele lui 
Dumnezeu! Frate, e mult prea bizar, nu crezi? Vreau să zic, avea aproape 
optzeci Și cinci de ani Și oarecum mă aşteptam să dea colţul, dar 
Dumnezeule... Să-l împuște-n cap? Cine s-ar fi gândit la asta? Tu ce crezi, 
Marty? Ai vreo idee, vreun indiciu? Orice chestie de la care să putem să 
plecăm? 

— Lasă poliția să se ocupe de caz, Jack. 

— Păi, la dracu”, Marty, tu ești polițist! 

— Am fost polițist. 

— Nu-mi veni mie cu de-astea. Odată ce-ai fost poliţist, poliţist rămâi. Îţi 
intră-n sânge, sau cam așa ceva. Pun pariu că mintea aia a ta îmbârligată s-a 
pus deja în mișcare Și întoarce acum pe dos toate detaliile, căutând o 
soluție. Deci, cine crezi tu c-a fost? 

— Sincer, nu m-am gândit la asta. 

— Astea-s tâmpenii. 

— Ba nu sunt, Jack, Nu m-am gândit la asta. 

Jack încercă să se concentreze preţ de câteva clipe lungi. 

— Ce dracu” se-ntâmplă cu tine? A fost socrul tău, ce Dumnezeu! Nu ești 
curios măcar? 

Marty stătu trei secunde ca să-și examineze fărâmele de sentimente care- 
i mai rămăseseră Și hotărî că nu, nu era câtuși de puțin curios. 

— Nu e treaba mea, Jack. 

— Ai perfectă dreptate, Marty. Nu e treaba ta. La dracu”, doar nu e vorba 
decât de familia ta. 

Întoarse capul, dezgustat. 

— Isuse... ești în rahat mai ceva chiar decât mine. 

— Eşti drăguţ să-ți mai controlezi vocabularul, Jack? Sunt niște oameni 
de treabă aici. 

Jack pufni. 

— Da” tu nu vrei să-ți controlezi atitudinea asta de eu sunt mai sfânt 
decât tine, Marty? Sunt oameni deștepți aici, care pot să te citească... Hei, 
tu! 


Făcu semn cu doza de bere unei femei care se uita la florile de pe una din 
mesele de afară. 

— Da, tu aia cu rochia ca un cort! Ești drăguță să nu mai dezmierzi atâta 
panselele alea? Vino încoace, să-l cunoști pe cel mai mare ratat de pe 
planetă. 

Femeia îl privi nedumerită câteva clipe, apoi se răsuci pe călcâie și fugi 
la mașina ei. 

— Gata, Jack, e prea mult. Trebuie să pleci de aici. 

— Du-te dracului, Marty. 

— La naiba, Jack! Lily e pregătită să cheme poliția dacă nu dispari din 
parcarea ei. Te mai rog încă o dată cu frumosul, pentru ultima oară. 

Jack își termină berea Și strivi cutia goală de picior. 

— Ascultă, zi-i lui Lily că dacă vrea ca fiu-său să se care din parcare, n- 
are decât să vină aici Și să mă roage personal. Altfel nu mă mișc din loc 
până nu termin toată berea. 

Întreaga lui viaţă, Marty Pullman fusese un om care rezolvase lucrurile, 
care depista răul şi-l transforma în bine. Acel Marty Pullman l-ar fi înșfăcat 
pe Jack de guler, l-ar fi ridicat de pe scaun Și l-ar fi scos din parcare chiar 
dacă ar fi însemnat să-l tragă de păr. Se simţea cam ciudat să-și dea seama 
că nu mai era acel om Și că probabil n-avea să mai fie niciodată. 

— Îngreunezi situaţia mult mai mult decât e cazul, Jack. 

Jack îl privi preţ de câteva clipe, apoi zâmbi. 

— Fi, nu mai spune! Și eu care am crezut întotdeauna că e normal ca 
lucrurile de genul ăsta să fie niţel mai grele. Nu fac decât să îl jelesc în felul 
meu pe Morey Gilbert, cel mai al dracului om bun din lume, un om pe care 
toată lumea l-a iubit, un om care a iubit pe toată lumea, în afară de fiul lui, 
desigur. Și nu că e amuzant? Eu sunt singurul care-a venit. Zău așa, Marty, 
uită-te Și tu ce se întâmplă în jur. Magazinul nici n-ar trebui să fie deschis 
astăzi, dar poftim! Afaceri, ca de obicei. Viaţa merge mai departe și, hei! 
Crezi că putem face o pauză mâine, doar de vreo cinci minute, ca să-l 
băgăm în pământ? 

Marty aruncă furtunul cu o strâmbătură de dezgust, luă o cutie de bere 
din răcitor Și o porni alene înapoi înspre seră. 

— Eu renunt. 

Jack râse, apoi strigă după el: 

— Ce altceva e nou? 


e Capitolul 13 


Timp de cinci minute după ce părăsiră locul crimei de la căsuţa albastră a 
lui Rose Kleber, Gino stătu pe scaunul de lângă șofer, ca o persoană 
normală — din respect pentru mort, bănuia Magozzi —, dar, de îndată ce 
ieșiră din parcare, se aplecă pe fereastră și se învârti în așa fel încât partea 
superioară a toracelui îi atârna afară din mașină. Părea o poziție 
inconfortabilă, dar avea ochii închiși și zâmbea. 

— Parcă ai fi un golden retriever, spuse Magozzi. 

Gino trase adânc aer în piept, repetând gestul de vreo câteva ori. 

— Încă vreo sută cincizeci de kilometri Și poate-o să reușesc să nu mai 
simt mirosul ăla. 

Apoi se prăbuși înapoi în scaun, dintr-odată deprimat. 

— La dracu”, acum mă simt prost. Nu-i cinstit, Știi? Mori, Și asta e destul 
de trist, apoi, ca să-i pună capac, ajungi să miroși atât de rău, că lumea nu 
mai poate sta în aceeași cameră cu tine. Morţii ar trebui să miroasă bine, ca 
să stai lângă ei și să-i priveşti și să te simţi mizerabil pentru ce s-a 
întâmplat. 

— Eu o să stau lângă tine și-o să te privesc și-o să mă simt mizerabil 
indiferent cât de rău o să miroși, Gino. 

— Apreciez asta. 

Magozzi intră pe aleea din faţa serelor și trecu cu botul mașinii puţin 
dincolo de gardul viu, în parcarea îngustă. 

— Ia te uită! făcu Gino. Văduva îndurerată a și deschis afacerea. Hei, 
caraghiosul ăla din scaunul pliant nu e Jack Gilbert? 

— Așa s-ar părea. 

— Şi s-ar părea că e murat bine. Să vezi acum distracție. 

Jack păru sincer fericit să îi vadă. 

— Domnilor detectivi! Tocmai am încercat să vă sun. L-aţi prins? L-aţi 
prins pe nenorocitul care l-a omorât pe tata? 

— Încă îl căutăm, domnule Gilbert, zise Magozzi. Mai avem câteva 
întrebări pentru dumneata Și familia dumitale. 

— Nicio problemă. 

Jack își Șterse spuma de bere de pe buza de sus și încercă să pară treaz. 

— Orice doriţi. Orice pot să fac. Întrebaţi! 


— Cine e Rose Kleber? întrebă Gino pe nepusă masă, urmărind cu 
atenţie expresia lui Jack, dezamăgit că nu vede nicio reacție. 

— Frate, habar n-am! De ce? E suspectă? 

— Nu chiar. Locuiește pe aproape. Ne întrebam dacă nu cumva era 
prietenă cu tatăl dumitale. 

— Nu știu. Probabil că da, dacă locuia în cartier. Taică-meu cunoștea pe 
mai toată lumea. Se încruntă Și încercă să-și concentreze privirea asupra 
chipului lui Magozzi. Cine e, băieţi? Ce legătură are cu povestea noastră? 

— A fost ucisă noaptea trecută, spuse Magozzi. 

Jack clipi, încercând să recepționeze informația care trecea prin celulele 
înmuiate în alcool din creierul lui. 

— Doamne, îngrozitor! Frate, cad ca muștele pe-aici prin zonă, nu? Și ce 
credeţi? E vreo legătură? Credeţi că același individ le-a făcut felul? 

— Avea numărul tatălui dumitale în agendă, zise Gino. E un amănunt pe 
care trebuie să-l investigăm. 

— La dracu’! 

Jack se lăsă la loc în scaunul lui. 

— Jumătate din oamenii din oraș au numărul lui taică-meu. Împărțea 
cărți de vizită la cantina pentru săraci, ce Dumnezeu! Era dus rău de tot... 

— Pe de altă parte, din câte știi dumneata, ar fi putut fi cineva cu care 
tatăl dumitale se vedea în fiecare zi, nu-i așa? întrebă nonșalant Gino. 
Având în vedere că n-ai prea trecut pe-aici în ultima vreme. 

Jack își lăsă gânditor capul într-o parte Și, preţ de-o clipă, Magozzi se 
temu să nu-i cadă de pe gât. 

— Da. Aici ai dreptate. V-am spus că sunt persona non grata în casa asta 
de mai bine de-un an? 

Magozzi dădu din cap. 

— Ne-ai spus. leri. Mi s-a părut că e mare păcat. Nu-mi place să văd 
astfel de neînţelegeri în familie. Probabil că ţi-e și mai greu acum. Ţi-ai 
pierdut tatăl înainte să aveți ocazia să vă împăcat. 

— Nici vorbă! Nu aveam nicio Șansă să ne mai împăcăm vreodată. 

— Zău? 

— Adică, nu se supărase pe mine fiindcă nu dusesem gunoiul sau ceva de 
genul ăsta, pricepi? N-am putut niciodată să fiu așa cum Și-ar fi dorit tata să 
fiu. Și, după cum v-am spus Și ieri, ca să pun capac la toate, m-am mai 


însurat Și cu o lituaniancă. S-a potrivit ca o friptură de porc la o masă de 
Seder. 

Gino dădu din cap compătimitor. 

— Se pare că era cam dur cu tine, Jack, Și cred că te înţeleg perfect. Nici 
eu n-am putut vreodată să-l mulțumesc pe tata. 

Magozzi făcu eforturi să nu pufnească în râs. Tatăl lui Gino credea că 
unicul său fiu merge pe ape. 

— Orice aș fi făcut, continuă Gino, oricât de mult aș fi încercat, nimic 
nu era destul de bine pentru el. Mă scotea din sărite chestia asta. 

Jack îl privi neîncrezător, cu ochii înceţoșaţi de băutură. 

— Domnule detectiv, sunt avocat. Puțin respect, zău așa! Chiar te aștepți 
să mă prinzi cu prefăcătorii de genul ăsta? 

Gino ridică din umeri. 

— Trebuia să încerc. 

— Ei, de un lucru puteţi fi siguri: nu mi-am ucis tatăl, bine? Se prăbuși 
pe spătarul scaunului Și închise ochii. La dracu”, mai bine v-aţi da puțin 
mai în spate. Cred că o să vomit. 

— Ei, Și cine era Rose Kleber asta? 

Lily stătea la fereastra din faţă a serei cu braţele la piept, fixându-l cu 
privirea pe Jack care acaparase parcarea cu scaunul și lada lui frigorifică Și 
acum stătea în mijlocul ei ca un rahat îngheţat. 

— Locuia în Ferndale, doamnă Gilbert, îi răspunse Magozzi, Și ne-au 
atras atenția două aspecte. Mai întâi, faptul că a fost în lagăr, la fel ca 
domnul Gilbert. 

Văzu ochii lui Lily Gilbert închizându-se pentru o clipă. 

— Și i-am găsit numele și numărul de telefon în agenda victimei. 

Marty era la tejghea și freca de zor cu degetul mare o pată mai veche. 

— Nu mi se pare cine știe ce, băieţi. 

— Nici nu e. Dar trebuie să verificăm. 

Marty dădu absent din cap. Magozzi avea senzația că abia dacă îi asculta, 
abia dacă-i păsa ce se întâmplă în jurul lui. 

Lily trase aer în piept Și plecă de la fereastră. 

— De câte ori cineva cumpăra câte o plantă, Morey îi dădea o carte de 
vizită Și îi spunea să sune dacă apărea vreo problemă. Aveţi o fotografie? 
Poate era o clientă. 


— Nu încă. O să vă aducem una cât putem mai repede. Până atunci, nu 
vă amintiți să fi auzit numele ăsta? 

Femeia scutură din cap. 

— Morey reţinea numele. Nu uita niciunul niciodată. Nu uita niciun chip. 
Omenii erau tare încântați de treaba asta, de parcă le făcea un cadou. 

Magozzi își puse carnetul de-o parte. 

— Aveţi o listă de clienți? Un Rolodex, poate? 

— În biroul din spatele magaziei cu pământ de flori. Dar cele mai multe 
sunt numere scrise de mine. Morey nu avea nevoie. Odată ce auzea un 
număr, nu-l mai uita niciodată. 

— Am vrea totuși să aruncăm o privire, dacă nu vă deranjăm prea tare. 

În spatele magaziei, dădură peste cei doi angajaţi cu care discutase 
Magozzi cu o zi în urmă, când apăruseră la priveghiul ad-hoc din faţa 
serelor. Aruncau niște saci de îngrășământ de douăzeci și cinci de 
kilograme bucata pe un stivuitor pe roți, cu o ușurință care-l făcu pe 
Magozzi să-și amintească cu jind de tinereţe. Se îndreptară însă respectuos 
în clipa în care o văzură pe Lily apropiindu-se. Îi adresară un zâmbet timid, 
aproape identic, apoi se întoarseră spre Magozzi Și Gino. 

— Bună dimineaţa, domnilor detectivi, îngânară la unison, Ștergându-și 
mâinile de blugi, apoi întinzându-le către cei doi bărbați. 

Gino părea de-a dreptul consternat de prezenţa acestor doi tineri 
manierați, care-i salutau pe cei mai în vârstă cu o politeţe aproape 
demodată. „Hai salut!” fusese cam cel mai amabil lucru pe care 1-l spusese 
vreodată un puștan de mai puţin de douăzeci de ani. 

— Jeff Montgomery, nu? 

Magozzi dădu mai întâi mâna cu băiatul blond și înalt, apoi cu cel mai 
scund Și bruneţel. 

— Și Tim...? 

— Matson, domnule. 

— Vă amintiţi vreunul de o doamnă pe nume Rose Kleber, care să fi 
venit să fi cumpărat ceva de la sere? întrebă Gino. 

Băieții se gândiră câteva clipe, apoi ridicară din umeri. 

— Ajutăm mulți clienti, dar nu prea ne spun cum îi cheamă, întelegetțti? 
zise Jeff Montgomery. Cum arată? 

Magozzi simţi un nod în stomac la amintirea feţei înnegrite Și a cămășii 
de noapte cu pete de sânge. 


— În vârstă, cam plinuţă, cu păr cărunt... 

Le privi chipurile inexpresive Și-și dădu seama că era inutil. Băieții la 
vârsta asta ţin minte fetele de vârsta lor Și cam atât. 

— Sincer, vin multe persoane aici care arată așa, domnule, spuse Tim 
Matson. Poate că e în lista de adrese. Domnul Gilbert trimitea din când în 
când fluturași cu promoţii. Aţi căutat în calculator? 

— Ştii tu cum să-l foloseşti, Timothy? întrebă Lily, pierzându-și 
răbdarea. 

— Sigur. E doar un computer. 

— Bun. Vino cu noi. Jeffrey, aproape că s-a terminat busuiocul pe masa 
cu verdeţuri. Ocupă-te de asta, da? 

— Da, doamnă. 

Jeff dispăru numaidecât, în vreme ce Lily îi conducea pe cei doi detectivi 
prin magazie, într-un birou micut, din spate. 

Un strat subțire de praf negru acoperea totul în încăpere — de la pământul 
de grădină din jur, își zise Magozzi. Se așezase peste o etajeră încărcată cu 
cataloage, peste un birou plin de hârtii și peste computerul vechi Și 
imprimanta de pe acesta. Grace McBride ar fi făcut atac de apoplexie. 

— Nu cred că-i face bine, zise Gino, bătând cu degetul în calculator. Nu-i 
bine să stea așa, plin de pământ. 

Tim se așeză pe singurul scaun Și apăsă butonul computerului. 

— E model vechi, domnule. Nu sunt așa de sensibile precum cele noi. 
Sunt chiar mai bune, după părerea mea. Și domnul Gilbert nu-l folosea la 
cine Ştie ce. Tipărea doar facturi, o dată pe lună, Și ţinea lista de adrese. 

— Hm! făcu Lily, încrucișându-și braţele la piept în semn de 
dezaprobare. Așa crezi tu! Juca și jocuri pe prostia asta de mașină. Se 
auzeau bipăiturile tocmai de la sera din faţă, așa că am venit într-o zi să văd 
ce se-ntâmplă. Și l-am găsit, om în toată firea, împușcând niște nave 
spațiale desenate. 

Tim își reţinu un zâmbet în timp ce deschidea o listă de adrese în ordine 
alfabetică. Arătă cu mâna spre monitor. 

— Îmi pare rău, nu există nicio Rose Kleber. 

Gino începuse să ridice hârtiile de pe birou și trăgea cu ochiul pe sub ele. 

— Aveţi un Rolodex, doamnă Gilbert? 

Femeia miji ochii. 

— Chestia aia cu cartonașe? 


— Da, exact. 

Lily scutură din cap. 

— Cea mai mare prostie pe care am văzut-o vreodată. Vrei să găsești 
numărul lui Freddie Herbert? Stai jumătate de zi să iei la mână toate 
cartonașele, unul câte unul. 

Deschise un sertar, aruncă pe birou o agendă subțire și o deschise la 
litera „H”. 

— Poftim. Toate „H”-urile pe o singură pagină. Nu întorci nimic, n-ai 
niciun cartonaș, îl găsești pe Freddie Herbert într-o secundă. 

Deschise la K, privi cele trei nume trecute pe pagină și ridică din umeri. 

— Niciun Kleber. 

— Mai e Și altceva pe computer, Tim? întrebă Magozzi. 

Tim apăsă câteva taste Și accesă meniul principal. 

— Doar lista de adrese și facturile, domnule. Atât. 

— Bine. 

— Pot să-l închid? Ar trebui să mă duc să-l ajut pe Jeff. 

— Du-te, du-te, du-te! îl zori Lily. 

Apoi se întoarse spre Magozzi Și Gino, evident nerăbdătoare să se 
întoarcă la clienţii ei. 

— Altceva? 

— Nimic deocamdată, spuse Magozzi. Vă mulţumim pentru ajutor, 
doamnă Gilbert. 

— Ce ajutor? mârâi Gino câteva minute mai târziu, în timp ce traversau 
fâșia de asfalt din jurul serei, înapoi spre parcare. 

— Ne-a arătat biroul, ne-a răspuns la întrebări. 

— Da, dar ea n-a pus niciuna. Suntem aici de aproape o oră și nu ne-a 
întrebat nici măcar o dată dacă am aflat ceva despre cine i-a omorât soțul, 
iar chestia asta îmi activează latura cinică. 

Se opriră la locul în care Lily afirmase că găsise cadavrul soţului ei. 

Gino se scărpină la ceafă. 

— Ştii ce? Mă roade rău de tot faptul că a deschis magazinul la doar o zi 
după ce i-a fost omorât soțul. N-ar trebui să fie acasă și să pună prosoape 
peste oglinzi? 

Magozzi îl privi cu sprâncenele ridicate. 

— Gino, sunt uimit Și impresionat. Te-ai dus acasă aseară și ai citit 
despre ritualurile evreiești de înmormântare, nu-i așa? 


— Neah... Am văzut un film. Melanie cum-o-cheamă, blonda aia 
frumoasă cu voce de copil? A fost la NYPD, undeva sub acoperire, în cazul 
cu evreii ăia foarte religioși nu mai Știu cum le zice, de au toţi cârlontți. 

— Evrei hasidimi. 

— Mă rog... În orice caz, a murit cineva Și-au acoperit toate oglinzile. Ar 
trebui să fie acasă ȘI să facă asta. 

Magozzi oftă. 

— Nu e hasidimă, Gino, nici măcar ortodoxă. McLaren a zis că nu erau 
prea religioși, mai ţii minte? 

— Nu trebuie să fii religios ca să arăţi respect. Își privi ceasul și bătu cu 
degetul în cadran. Cât e ceasul? I-am spus fucei lui Rose Kleber c-o să fim 
acolo la unsprezece. 

— E aproape unsprezece. 

— Atunci, hai s-o-ntindem. Doamne, nici nu vreau să mă gândesc cum o 
să fie. 

° 

Marty nu se mișcase de când Lily, Magozzi Și Gino ieșiseră din seră. Cei 
mai mulți dintre clienți erau încă afară, golind mesele cu produse la 
reducere ȘI, vreme de zece minute, stătuse singur la tejghea, gândindu-se că 
încă vreo cinci sau șase beri din lada lui Jack i-ar fi potolit poate durerea 
cumplită de cap pe care o simţea încă de ieri. Era nebăut deja de douăzeci 
Și patru de ore Și nu-și mai amintea când se întâmplase asta ultima dată. Să 
fii treaz, hotărî el, nu era chiar așa de grozav pe cât susținea toată lumea. 

Privi pe fereastră Și îl văzu pe Jack leșinat în scaunul lui, înroșindu-se la 
soare. Făcu un pas spre ușă, pregătindu-se să-i strige să intre în casă, apoi 
se opri. 

Lasă-l pe nenorocit să se prăjească. 


e Capitolul 14 


Detectivul Johnny McLaren stătea la birou și de-abia dacă i se zăreau 
vreo câteva smocuri de păr roșu aprins. Gloria înainta spre el, pe culoarul 
central, Și nu exista nicio Șansă ca vreun bărbat să se poată concentra la 
orice altceva atâta vreme cât trupul ei era în mișcare. Era o femeie cât un 
buldozer, mare, neagră și frumoasă și de cele mai multe ori era îmbrăcată 
cu subtilitatea unei reclame de cinematograf. În acea zi purta un sari galben 
strălucitor cu o bentiţă asortată, iar Johnny avea senzaţia că privește direct 
în soare. 

— La ce te zgâiești, derbedeu irlandez ce ești? 

Îi puse pe birou un pătrăţel de hârtie roz cu ceva scris pe el, pe care îl 
apăsă cu o unghie lungă Și galbenă. 

— La o femeie cu un mers frumos ca o poezie. La femeia visurilor mele. 
La sufletul meu pereche. La destinul meu. 

— Calmează-te, McLaren. 

— Nu pot. Mă uit la tine, mă uit la mine Și văd copilași negri cu părul 
roşu. 

— Aha... Mari visuri pentru un bărbat slab ca o scobitoare! Lovi iar cu 
unghia în hârtiuța cu mesajul. Tipul ăsta a sunat de trei ori în dimineața 
asta. Un englez cu mult tupeu. 

Chipul îmbujorat al lui McLaren se încreți într-o încruntătură de mirare 
în timp ce citea mesajul. Doar un nume și un număr de peste ocean. 

— De ce dracu’ să mă caute pe mine un englez? Nu cunosc niciun 
englez. 

— Ei, dragule, eu n-am de unde să știu. Speram să-mi spui că ţi-ai 
schimbat croitorul. Dumnezeu Ştie că nu i-ar fi vândut nimeni un sacou ca 
ăsta de cealaltă parte a oceanului. 

— Ce are sacoul meu? 

— Mclaren, carourile au ieșit din modă încă dinainte să te naști tu. 
Înţelege asta. Și dacă Langer se mai întoarce astăzi de la toaletă, spune-i că 
șeful Malcherson vă vrea pe amândoi la el în birou înainte de ora trei, cu 
ultimele informaţii despre tipul găsit pe șine, pe care să le poată servi presei 
pentru Știrile de la ora cinci. Hienele alea sunt înnebunite după povestea 
asta. 


— Norocul nostru, mârâi McLaren, scormonind prin dezastrul de pe 
birou, încercând să găsească dosarul. 

Gloria veni ceva mai aproape ȘI-l privi pe sub gene. 

— Cam ciudată povestea asta. 

— Mda. 

Gloria plescăi din limbă. 

— Arlen Fischer ăsta trebuie să fi fost un om dat dracului, ca s-o 
sfârșească în asemenea hal. 

Așteptă un răspuns, însă McLaren era complet cufundat într-o notă 
internă pe care i-o trimisese Malcherson cu o lună în urmă, în legătură cu 
codul vestimentar. 

— Zău așa, McLaren! spuse femeia enervată. L-ai putea găsi pe Jimmy 
Hoffa îngropat sub dezastrul ăsta. 

— Toate prostiile astea din regulamentul interior... Nu pot să ţin pasul. 
Cum naiba să mai găsesc timp să soluţionez crime, când trebuie să citesc în 
fiecare săptămână o notă de cinci pagini despre înjurături? 

Gloria îȘi ridică o sprânceană perfect pensată. 

— Sunt mută de uimire! Şi eu care-am crezut întotdeauna că nu te uiţi 
niciodată peste chestiile astea. Nu știu de unde mi-o fi venit așa o idee. 

Băgă mâna sub un teanc de reclame cu promoții Și scoase dosarul lui 
Arlen Fischer. 

— Asta căutai? 

McLaren clipi, uluit. 

— Da. 

Gloria se sprijini într-un Șold Și scoase un sunet prelung, care-i aminti lui 
McLaren de un violoncel. Așa făcea întotdeauna atunci când voia să tragă 
pe cineva de limbă, și figura ţinea de fiecare dată. 

— Ei, apropo de Jimmy Hoffa, nu Știu ce părere aveţi voi, dar mie 
povestea asta-mi amintește de o execuţie în stil mafiot. 

Flutură de câteva ori dosarul pe sub nasul lui McLaren, înainte să i-l 
întindă. Bărbatul o privi ca în transă. 

— Ascultă ce-ţi zic eu, Gloria, suntem suflete pereche. Exact asta mi-am 
spus Și eu la început. Niște gangsteri din alt stat care-au venit să tulburele 
apele în Minnesota cu vendetele lor. Mare păcat că n-a ţinut. 

— Şi de ce n-a ţinut? 


— Păi, pentru început, Arlen Fischer era un bătrân de optzeci Și nouă de 
ani ȘI o sută treizeci de kilograme, cu șolduri șubrede. Nu prea avea faţă de 
mafiot. 

— Am două cuvinte pentru tine: Marlon Brando. 

— Iar eu am doar unul: Hollywood! În plus, tipul era regele plictiselii. 
Ştii ce meserie avea? Repara ceasuri. A lucrat în același magazin vreo 
treizeci Și ceva de ani, trăia acum din ajutor social și-o pensie mică, nu 
avea familie, nu avea prieteni, nu avea bani. Crede-mă, omul ăsta era un 
nimeni. Nici măcar n-a fost vreodată înregistrat de un radar. 

— Hm... ştii ce cred eu, McLaren? 

— Sunt numai urechi. 

— Scumpete, nu am timp să discut acum despre defectele tale fizice. Dar 
eu nu cred că legi un nimeni de o șină de tren ca să-l lași acolo să moară de 
frică sau să fie tăiat în două. 

McLaren oftă. 

— Mda, ce-i drept, aici avem o problemă. 

Gloria își împreună braţele sub pieptu-i extrem de generos. 

— Tu ţine minte că Gloria ţi-a spus să cauţi o legătură cu mafia. Și când 
o să ajungi cu povestea asta la Tony Soprano, să-mi faci cinste cu o cină 
mare, cu homar. 

McLaren îşi îndreptă spatele în scaun. 

— Te scot la o cină copioasă, cu homar, oricând poftești. 

— Cine-a zis că ești invitat Și tu? 

McLaren o privi neputincios în timp ce ea își vedea în continuare de 
treburile ei, lăsând note și mesaje pe celelalte birouri de la Omucideri. Toţi 
colegii lui lipseau; Gino și Magozzi erau pe teren, iar ceilalţi băieți fuseseră 
trimişi să ajute în alte departamente, unde era mai mult de muncă. 

McLaren ura liniștea unei încăperi goale. Îi era de-ajuns cea de acasă, din 
fiecare seară. Scoase un mic oftat de ușurare în clipa în care intră Langer, 
apoi un geamăt când văzu cutia mare, de carton, pe care-o adusese cu el. 

— Oh, haide, Langer, mă omori! Nu se poate, încă una? 

Langer așeză cutia pe o masă de lucru dintre birourile lor. 

— Asta e ultima. 

— Gloria zice că mafia Și-a vârât coada. 

Langer zâmbi ușor. 


— Ce e de speriat la femeia asta e că are dreptate de mai multe ori decât 
se înșală, ceea ce bate cota noastră. Nu știu de ce nu se înrolează, să se 
apuce pe bune de meserie. 

— Am întrebat-o Și eu odată. A zis că n-ar purta nici moartă hainele cu 
care ne obligă pe noi să ne îmbrăcăm. Chiar trebuie să mai scormonim încă 
una din cutiile astea afurisite? 

— Trebuie. 

— Este îngrozitor de deprimant. 

— Mie-mi spui? 

Langer începu să ia la mână noua serie de rămășițe ale vieții lui Arlen 
Fischer, cu slabe speranțe de a găsi ceva care să-i ajute în vreun fel. Până 
acum, conţinutul birourilor Și dulapurilor bătrânului nu făcuse altceva decât 
să confirme faptul că aduna toate gunoaiele pe care ar fi trebuit să le arunce. 
Inventariaseră deja patru astfel de cutii și cel mai interesant lucru pe care îl 
găsiseră fusese o cutie veche și goală de gumă Chicklets, care le trezi pe 
dată amândurora amintiri despre copilărie. Se pare că mamele de toate 
credinţele aveau obiceiul să-și mituiască odraslele cu aceste delicioase 
pătrăţele albe, ca să-i facă să-și ţină gura în timpul slujbelor. 

Johnny se ridică Și se întinse, se uită în cutie Și scoase un plic vechi Și 
fărâmiţat de supă cu tăiței. 

— Mamă! Ia uite un indiciu! 

Langer aruncă o privire plicului deplorabil, se încruntă Și întoarse repede 
capul. Găsise Și el o grămadă de astfel de lucruri în casa maică-sii, după ce- 
o îngropase, anul trecut. Bucăți de gumă atât de vechi și de uscate, că se 
sfărâmau în ambalaj atunci când le atingeai; cutii de mucuri de lumânări Și 
fâșu de tapet; și lucrul pe care încă nu reușise să-l înţeleagă — o pungă de 
hârtie plină cu dresuri, toate cu câte un crac tăiat. Colecţiile morților se 
numărau cu siguranţă printre cele mai triste lucruri de pe lume. 

— S-a întâmplat ceva, Langer? 

Scutură din cap și se prefăcu a examina un fluturaș rămas dintr-o 
campanie electorală, pe care tocmai îl scosese din cutie. Nu discuta cu 
nimeni despre moartea lentă a mamei lui. Nici cu partenerul lui, nici cu 
rabinul, nici măcar cu nevastă-sa, care era probabil următoarea pe lista lui 
de eșecuri. Maică-sa fusese prima. După o viaţă în care-i oferise iubire, 
veselie și Chicklets, fugise în faţa Alzheimerului ei și o abandonase în 


mâinile unor străini, care o lăsaseră să moară singură, la fel cum făcuse Și 
el. 

— Langer? 

Și după eșecul cu maică-sa urmase eșecul de la serviciu, atunci când se 
uitase ca prostul la criminalul Monkeewrench care trecuse pe lângă el în 
parcarea de la mallul America, împingându-și ultima victimă într-un scaun 
cu rotile. Era detectiv, pentru numele lui Dumnezeu, Și nu fusese în stare să 
recunoască un ucigaș la doar câţiva metri distanţă. Încă se mai trezea în 
toiul fiecărei nopţi, leoarcă de sudoare, gâfâind, gândindu-se la toți cei care- 
Și pierduseră viața după acea zi Și la cât de ușor i-ar fi putut salva. 

Apoi, desigur, venise momentul fatal, clipa în care se dezamăgise pe sine 
însuşi, își dezamăgise dumnezeul, în care își trădase toate principiile de o 
viaţă... Şi cel mai interesant era că nu durase mai mult de câteva secunde. 
Nu, nici măcar atât. Doar cele câteva clipe în care să... 

— Dumnezeule, Langer, ce naiba e cu tine? 

Sări ca ars când simţi mâna lui Johnny McLaren pe umăr și preţ de-o 
clipă crezu că i s-a oprit inima, iar perspectiva nu-l înspăimântă câtuși de 
putin. 

— Hei, ce ai, omule? Ce, te-a luat vreo gripă? Ești transpirat ca un porc. 

Langer se îndreptă de spate și-și șterse faţa, simțind grăsimea 
alunecoasă a fricii Și regretului. 

— Scuze, da... Cred că m-a luat gripa. 

— Păi, stai jos, pentru Dumnezeu. Ți-aduc un pahar cu apă, după care 
poate că n-ar fi rău să te duci acasă. 

McLaren îl privea cu o expresie îngrijorată, aproape speriată. 

— Parcă ai fost pe altă lume, câteva clipe. M-ai speriat de moarte. 

Langer îi zâmbi, doar fiindcă McLaren se oferise să-i aducă apă. Un 
lucru atât de mărunt, de neînsemnat, Și totuși îl emoţionase, ca Și cum nu ar 
fi meritat un asemenea gest de bunătate. 

— Porcii nu transpiră, zise el. 

— Ha? 

— Ai zis că am transpirat ca un porc. Dar porcii nu transpiră. 

— Nu? 

— Nu. 

McLaren părea complet bulversat. 


— Fi, asta-i o prostie. Frate, chiar că mă scoate din minţi. De ce dracu” 
există o expresie de genul „transpiră ca un porc” dacă porcii nu transpiră? 

— Nu Știu. 

Când se întoarse cu o cană ciobită cu apă Și două pastiluţe albe, McLaren 
îl găsi pe Langer stând liniștit la biroul lui, numărând firele de iarbă de pe 
peluza din faţa primăriei. 

— Arăți mai bine. 

— Da, mă simt mai bine acum. Chiar normal. Ce-i asta? 

Împinse pastilele cu degetul. 

— Aspirină. Ei, nu chiar aspirină. Aspirină n-am găsit, dar Gloria mi-a 
zis că au acetil-nu-știu-cum în ele, mă-nţelegi, în caz că ai febră. 

Langer întoarse o pilulă pe cealaltă parte și zâmbi când văzu semnul Și îl 
recunoscu de la pastilele pe care le lua nevastă-sa pentru sindromul 
premenstrual. 

— Mulţumesc, Johnny, apreciez gestul. 

— Pentru puţin. Ştii ce mă gândeam? Ai deschis cutia aia și, bum! Ți s-a 
făcut rău dintr-odată. Crezi că e posibil să fie vreun fel de spori prin 
vechiturile astea, ca ăia pe care i-au găsit când au deschis mormintele 
egiptene? Să-i fi tras tu cumva pe nas? 

— Ah! făcu Langer, dând din cap ca un cunoscător. Ar trebui atunci să 
închidem cutia Și să uităm de ea, fiindcă ar putea fi spori periculoși 
înăuntru, nu? 

— Bună idee. 

McLaren dădu să închidă la loc cutia, dar se opri, scoțând un oftat jalnic. 

— Problema e că, dacă facem asta, rămânem fără nicio pistă. Cred că am 
putea să mai stăm o dată de vorbă cu menajera, dar nu văd ce ne-ar mai 
putea spune. 

— Nimic, probabil. 

Langer aruncă o privire la cutia abandonată. 

— Nu par să fie prea multe de spus despre viaţa omului ăstuia. 

— Da, asta i-am spus Și eu Gloriei, că era, mai mult sau mai puțin, un 
nimeni; dar mi-a răspuns că un nimeni nu moare într-un asemenea fel, Și 
tocmai asta-i buba, nu crezi? Cineva ştia că Arlen Fischer există Și se pare 
că a reușit să calce rău de tot pe cineva pe bătături. 

Langer se gândi câteva clipe, scoase un carnet nou din sertarul biroului Și 
deschise un pix. 


— Bun. Cine torturează oameni atunci când e călcat rău pe bătături? 

McLaren începu să numere pe degete. 

— Păi, în primul rând mafiotii, dar teoria asta am eliminat-o deja, fiindcă 
nu avem absolut nimic cu care să o susţinem. 

— Așa-l. 

— Apoi mai sunt criminalii în serie maniaci, vreo câţiva dictatori străini, 
serviciile secrete militare de prin vreo două sute de ţări, polițiștii răi, 
grupările extremiste... 

McLaren se opri ȘI clipi. 

— Hei, da” lungă mai e lista! 

Langer dădu din cap. 

— Tristă e lumea în care trăim! 

— Mclaren! strigă Gloria, ițindu-și capul de după marginea separeului 
ei. Englezul e pe linia doi; și, Langer, ridică pe linia unu, urgent. Ţi-a 
refulat toaleta de la parter. 

Langer se strâmbă la telefonul care pâlpâia. 

— Trebuia să repar toaleta săptămâna trecută. Am uitat. Cine-i englezul? 

— Nu știu. Un tip cu tupeu, dacă e să mă iau după Gloria. A sunat deja 
de două ori. Probabil e nervos că nu i-am telefonat încă. 

— Nu la fel de nervos ca nevastă-mea. 

Langer avu nevoie de aproape zece minute ca să-și calmeze soţia Și să-l 
intimideze pe instalatorul pe care-l chemase femeia unul din ăia care 
răspund la situaţii de urgenţă, pe care-i găsești pe Yahoo și care se opresc 
în mijlocul sufrageriei Și-ţi cer o mie de dolari numai ca să schimbe-o 
valvă. Când puse în sfârșit telefonul în furcă, văzu că McLaren umpluse trei 
șerveţele de hârtie cu mâzgăleli și-l asculta pe interlocutorul său cu o 
politeţe care nu-l caracteriza. 

— Se pare că ai avut o convorbire mai plăcută decât a mea, observă 
Langer, așezând telefonul în furcă. 

Zâmbetul lui McLaren era ușor cam prostesc, aproape un rânjet. 

— Omule, n-o să-ţi vină să crezi. Ştii cine a fost? Interpolul! Pe toți 
dracii, chiar Interpolul de la mama lui! Se pare c-am aflat ceva despre .45-ul 
nostru. 

Langer aproape că-și auzi urechile păcănind. 

— Arma care i-a găurit braţul lui Arlen Fischer? 

McLaren dădu din cap, cu faţa radiindu-i. 


— Au primit raportul balistic pe care l-am trimis prin FBI și s-a potrivit 
pe Șase cilindri. 

Langer se încruntă, pierdut, ca întotdeauna, în metaforele încâlcite ale lui 
McLaren. 

— Şase lovituri, explică entuziasmat McLaren. Am dat peste arma crimei 
din Şase cazuri nerezolvate pe parcursul a cincisprezece ani. Și, Langer, 
prietene, se întind de peste tot. 


e Capitolul 15 


Magozzi intră cu mașina neinscripţionată pe aleea din faţa casei sale, 
gândindu-se că discuțiile cu membrii familiei lui Rose Kleber fuseseră cele 
mai grele interviuri pe care-și amintea să le fi luat vreodată. Era în general 
cumplit să încerci să vorbeşti cu oameni copleșiți de durere, în faţa cărora 
trebuie să ţipi ca să te faci auzit printre hohotele de plâns. Era tulburător să 
pui întrebări rudelor încă în stare de șoc, cu privire sticloasă și voce 
monotonă. Dar fusese absolut chinuitor să chestioneze această micuță 
familie de oameni de treabă, care plângeau, adesea fără zgomot, chiar Și în 
timp ce răspundeau politicos întrebărilor care le erau adresate. 

În mod firesc, cele două studente care găsiseră cadavrul bunicii lor 
păreau să fie cele mai afectate, înecându-se în suspine în timp ce mângâiau 
frenetic o pisică amețită, ghemuită între ele, pe canapea. Mama lor însă, 
fiica lui Rose Kleber, avea întipărită pe chip o expresie devastată mult mai 
profundă. Soţul ei trecea pe rând de la soție la fiicele lui, mângâindu-le pe 
cap Și pe umeri, împărțind îmbrățișări ca pe niște leacuri miraculoase, dar 
până Și el plângea, chiar dacă făcea eforturi să își păstreze demnitatea. 
Oricine ar fi fost Rose Kleber în timpul vieții, fusese foarte iubită. 

Nu, niciunul dintre ei nu-l cunoscuse personal pe Morey Gilbert și, din 
câte Știau, nu-l cunoscuse nici Rose. Fiica îȘi vizita mama în fiecare zi Și 
nu-Și putea imagina că ar fi fost cu putinţă ca între cei doi să fi existat o 
prietenie de care ea să nu fi știut. 

— Mai cumpăram uneori câte ceva de la sere, le spusese ea, și e posibil 
să ne fi servit chiar el în câteva ocazii. Sincer, nu îmi aduc aminte. 

— Există vreun motiv pentru care mama dumneavoastră să fi avut 
numărul lui în agenda de telefon? întrebase Gino. 

— Există câte un abțibild cu numărul de la seră pe fiecare plantă. E 
posibil să îl fi copiat de acolo. 

Le mai puseseră apoi o serie de întrebări: ce făcea Rose Kleber în timpul 
liber, din ce organizaţii făcea parte, Și, cea mai grea dintre toate, ce era cu 
tatuajul de pe antebraţ. Însă familia nu știa nimic despre timpul petrecut de 
femeie în lagăr, cu jumătate de secol în urmă. Rose refuzase întotdeauna să 
vorbească despre asta. 


Gino deblocă portiera Și o deschise larg în clipa în care Magozzi opri 
mașina. 

— Mare porcărie, bombăni el, risipind tăcerea sumbră care plutise între 
ei de când părăsiseră casa fiicei lui Rose Kleber. Dar știi ceva? Asta a fost 
ceea ce numesc eu durere. Asta ar trebui să facă și Lily Gilbert și jigodia 
beţivă de fiu-său. Asta, firește, dacă nu cumva vreunul din ei l-a omorât pe 
sărmanul bătrân. 

Magozzi oftă Și-Și desfăcu centura. 

— Fiecare om îȘi plânge morţii în felul lui, Gino. 

— Ştii ceva? Asta e o prostie. Poate că pare diferit din afară, dar îţi dai 
seama când un om e devastat de durere fiindcă i-a murit cineva drag. Şi, 
ascultă la mine, nu văd niciun semn la mama și la fiul Gilbert — poate doar 
ceva la Marty. Încep să cred că a fost singurul dintre ei care chiar ţinea la 
bătrân. Dumnezeule, Leo, ţi-am mai spus că ai cea mai jalnică Și părăginită 
grădină pe care am văzut-o în viața mea? 

Și cu aceste cuvinte, Gino dădu la o parte tristeţea familiei Kleber, 
criminalii Și investigația Și reveni în momentul prezent, trăgându-l și pe 
Magozzi după el. 

Magozzi inspiră adânc, se simţi mai ușor ȘI îi rânji partenerului său. 

— Nu în ultima vreme. 

Coborâră din mașină și o luară printre oazele de verdeață între care se 
căscau petice mari de teren nesădit. 

— Ştii cu ce seamănă curtea ta? Seamănă cu capul lui Viegs, cu scalpul 
care 1 se vede printre smocurile de păr. 

— Păi, așa am ȘI vrut să arate, i-o întoarse Magozzi defensiv. Se 
numește xero-grădinărie'“. 

— Zero-grădinărie? 

— Nu, xero, cu X. 

— Ai inventat acum cuvântul ăsta? 

— Nu, nu l-am inventat acum. Este un termen de design exterior; se 
folosesc plantele indigene, care nu necesită multă îngrijire. 

— Te referi la păpădiile și buruienile alea? 

— Exact. Magozzi descuie ușa şi-i făcu semn lui Gino să intre. Adu’ 
cârnațiu, mă duc să pregătesc grătarul. 

Până când Magozzi aranjă un strat frumușel de cărbuni la fumegat în 
Weberul cârpit cu bandă adezivă, Gino termină pregătirile în bucătărie și se 


duse în sufragerie. Privi în Jur, la pereţii goi, la canapeaua extensibilă din 
piele, la masa lipită de perete, pe care era așezată o lampă ieftină, de mare 
intensitate. 

— EI, ȘI la asta cum îi mai zici? Xero-decorare? 

— Nu, asta se numește minimalism. 

Gino clătină din cap. 

— Eşti demn de milă. Arată exact ca în ziua în care ţi-a ieșit fosta pe 
ușă. Trebuie să faci ceva cu locul ăsta. 

— Auzi, să ştii că nu te-a silit nimeni să vii să iei prânzul la mine. Dacă 
nu-ţi place ambianța, du-te să mănânci la tine acasă. 

— Oh, nu se poate! În primul rând, pentru că mi-am lăsat ieri aici 
cârnaţii și cedarul de doișpe ani. În al doilea rând, socrii mei au ajuns abia 
la al treilea album foto din zece din ultima lor croazieră. Bată-i Dumnezeu, 
sunt oameni de treabă, dar stau la noi de patru zile și vine un moment în 
care e mai bine să te retragi. Serios acum, Leo, cât mai ai de gând să 
locuiești într-o casă care arată ca un depozit abandonat? Parcă întreaga 
viaţă ţi s-ar fi oprit în ziua în care a plecat Heather Și așa ceva nu-i sănătos. 

— În primul rând, viaţa mea s-a oprit în ziua în care m-am însurat cu 
Heather. Din ziua în care a plecat, am intrat în convalescenţă. Iar în al 
doilea rând, burlacii nu-și petrec timpul liber la seminariile de feng shui de 
la Lumea Mobilei lui Wally. Nu-i o chestie masculină. 

Gino mârâi. 

— Fi, cu siguranţă nici asta nu e. Masculin înseamnă un televizor cu 
ecran mare Și minibar. Casa ta e pur Și simplu goală, de parcă n-ar locui 
nimeni în ea. Ai auzit vorba aia: casa e oglinda omului? 

— Din câte am văzut eu, casa bărbaţilor e mai degrabă oglinda femeii cu 
care locuiesc. 

— Vorbești despre casa mea? 

— Nu, vorbeam de casa mea, pe vremea când încă mai locuia Heather 
aici. 

Dar se gândea de fapt la Gino, un băiat mare și rău, permanent înarmat, 
care locuia într-o casă cu tapiţerie moale, flori uscate și cununi din plante. 
O casă de fetiţă. Casa Angelei. Nici urmă de televizor cu ecran mare sau de 
minibar. Mirosea întotdeauna a sos de usturoi Și busuioc, care sfârâia în 
permanenţă în cuptor Și, din când în când, a pudră de talc. 

— Și poate Şi de a ta, da. 


Gino se lăsă pe călcâie și rânji. 

— Ceea ce-mi demonstrează teoria. Casa mea reflectă întocmai bărbatul 
care sunt — bărbatul care o iubește pe Angela. 

. 

Jumătate de oră mai târziu, Magozzi îȘi termina cârnatul. 

— Cârnații ăștia sunt incredibili! 

— Ți-am zis eu! spuse Gino cu gura plină. Tot secretul este în preparare — 
trebuie să ţii cârnaţii la marinat în bere și ceapă înainte să-i pui pe grătar. 
Dacă nu, poţi să mănânci la fel de bine și bețe de tofu. ÎI vrei tu pe ultimul? 

Magozzi îȘi puse mâna pe inimă. 

— Cred că mi-am chinuit suficient arterele pentru o zi. Oi fi eu un om al 
riscului, dar nu sunt sinucigaș. 

Gino privi gânditor aproximativ două secunde cârnatul rămas, înainte de 
a-ȘI înfige furculiţa în el. 

— De-asta a inventat Dumnezeu pilulele antiacidice. Făcu o pauză, 
încruntându-se. Și, dacă tot ai adus vorba de sinucigași, cât de îngrijorați 
crezi c-ar trebui să fim în legătură cu Pullman? Nu arăta prea grozav astăzi. 

Magozzi se lăsă pe spătarul scaunul și căzu pe gânduri. 

— E greu de spus. E un pas mare între a te gândi la sinucidere și chiar a- 
ti pune gândurile în aplicare. Dar orice e posibil. Dacă e adevărat că i se 
întâmplă adesea să bea până când uită ce a făcut, înseamnă că e deja cu un 
pas în groapă, asta-i sigur. 

— La fel ca și cumnatu-său. Isuse, ce familie distrusă! Ştii, chiar îmi 
doream să-l fi găurit Gilbert pe taică-său, dar, sincer să fiu, nu îl cred în 
stare. Nu cred că are schtupa pentru asta. 

— Chutzpah, nu schtupa, Și te-aș sfătui să nu încerci să-ţi etalezi 
cunoștințele de idiș mâine, la înmormântare. 

— Mă rog, nu e-n stare! Gino mestecă preţ de câteva clipe, căzut pe 
gânduri. În plus, eu unul am rezolvat cazul și rămân la prima părere. 

— Lily Gilbert? 

— Cine altcineva? Doar că acum trebuie să aflăm de ce și-a ucis soțul și 
pe Rose Kleber. 

Magozzi își dădu ochii peste cap. 

— Bine, mușc momeala. De ce să fi omorât Lily Gilbert o femeie în 
vârstă, pe care nu o mai văzuse niciodată? 


— Poftim? Fiindcă bărbatu-său i-o trăgea bunicuţei cu fursecuri, de-aia! 
Crimă pasională geriatrică, limpede ca bună ziua. 

— Mie mi s-a părut că tocmai ne-am pierdut jumătate de dimineaţă 
pentru a ajunge la concluzia că Morey Gilbert și Rose Kleber nici nu se 
cunoșteau. 

— Doar fiindcă nu ştiau nimic cei din familie nu înseamnă că nu se 
întâmpla nimic între ei. la gândește-te! Nimeni nu dă zor să-și informeze 
familia atunci când comite un adulter. 

— Mai scutește-mă, Gino! Ăștia sunt oameni bătrâni! 

— Şi? Crezi că bătrânii nu fac sex? Nu vrei să stai o noapte la mine? O să 
trebuiască să zugrăvesc în spatele patului în care dorm părinții Angelei. 

Magozzi rămase o clipă cu gura căscată. 

— Nu se poate! 

— Ascultă ce-ţi zic. 

— Dar au, cât? șaptezeci de ani? 

— Da. 

— Ha! Magozzi zâmbi. Păi, astea sunt vești bune, nu? 

— AȘa mi-am zis ȘI eu. 

— Totuși, e cea mai tâmpită teorie pe care-ai scornit-o vreodată. 

— Bine, istețule! Ai tu alta mai bună? 

— Păi, dacă e să căutăm o legătură între Morey Gilbert și Rose Kleber, 
avem faptul că amândoi au fost în lagăre de concentrare. Cine știe, poate-i 
ură de rasă. 

— Ce, crezi că avem de-a face cu niște psihopati naziști? 

Magozzi ridică din umeri. 

— Poate. Mai apar grupări dintr-astea, din când în când. Doar am mai 
avut sinagogi vandalizate și alte de-astea. Și a mai fost și gruparea aia din 
Saint Paul care împărțea postere antisemite prin centru. 

Gino pufni. 

— Cretinii ăia care au desenat svastica pe dos? Zău așa, Leo, ăia erau 
doar trei inȘi Și, din câte-am auzit, împărțeau un singur creier. 

— Nu cred că sunt singurii din oraș. 

— Sunt toţi la fel! Putem investiga Și pista asta, așa, ca să fim acoperiți, 
dar idioţi ăia se semnează Și când își fac nevoile pe trotuar, altminteri, ce 
rost are? În plus, din câte știm de la familiile lor, nici Gilbert, nici Kleber n- 
au pus vreodată piciorul în vreun templu, ceea ce înseamnă că nu s-ar fi 


aflat chiar în capul listei de priorităţi a unei grupări de imbecili neonaziști. 
lar scenele au fost foarte curate, profesioniste, mă-nţelegi? Nu avem nicio 
urmă, nicio amprentă, niciun martor... Avem de-a face cu un ucigaș 
priceput, cum ar fi o bătrânică în formă, care urmărește seriale polițiste. 

Magozzi rânji Și scutură din cap. 

— Nu ține. 

— Dă-mi tu atunci altă variantă. 

— La dracu”, nu Știu. Un maniac de la casierie care-și alege victimele în 
ziua când au reduceri pentru pensionari la supermarket, ca să-și asigure 
cincisprezece minute de celebritate. 

Gino își dădu ochii peste cap. 

— Frate, da Știu că speculezi! Avem două arme diferite, victime de 
ambele sexe Și zi-mi tu măcar un singur criminal în serie care să-și fi ales 
vreodată victimele dintre bătrâni. La dracu”, FBl-ul nici nu s-ar fi uitat la 
asta, Și ei vor să-și bage nasul în toate. În plus, dacă e s-o apucăm pe 
drumul ăsta, trebuie să ne gândim că Și Arlen Fischer ar putea face parte din 
seria de victime, iar crima aia chiar că nu are absolut nicio legătură cu cea a 
lui Gilbert sau Kleber. 

Și nu era asta singura problemă. Să-și imagineze un criminal care 
împușca persoane în vârstă din cine știe ce plăcere bolnavă era o grozăvie 
la care Magozzi nici nu voia să se gândească. Era ca și când ai fi chinuit 
niște copii, sau niște căţei. Pe de altă parte, îi era la fel de greu să-și 
imagineze doi bătrânei ca Morey Gilbert și Rose Kleber implicaţi în ceva 
ce i-ar fi putut transforma în ţinte. 

Magozzi începu să strângă vasele de pe masă. 

— Poate greșim că încercăm să le legăm între ele. Este un cartier 
evreiesc în care locuiesc multe persoane în vârstă. Și ce dacă Rose Kleber 
avea numărul lui Morey Gilbert în agendă? Povestea cu grădina ar putea 
explica asta. 

— Tu zici că-i doar o coincidenţă că avem doi evrei bătrâni din același 
cartier ucişi la numai o zi distanță? 

Magozzi scoase un oftat de frustrare. 

— Nu. N-am mai crezut asta din clipa în care am fost trimiși la Rose 
Kleber. Da, cu siguranţă sunt legate. Însă nu-mi pot da seama cum. 

Gino se ridică de pe scaun Și se întinse, apăsându-și mâinile pe șale și 
scoţându-și burdihanul la înaintare. 


— Ştii ce? Eu venisem cu o poveste foarte frumoasă, în care Lily Gilbert 
îi omorâse pe amândoi. Da” tu nu poți să alegi niciodată varianta ușoară, 
nu-i așa? Leo, nu mai căuta tot timpul un personaj din umbră. 

Magozzi râse ușor, apoi începu să clătească farfuriile și să le pună în 
mașina de spălat vase. 

— Din câte ţin eu minte, și de Grace McBride erai ferm convins că este 
ucigașul Monkeewrench, într-unul dintre scenariile tale „simple”. 

— Era un suspect perfect logic. 

— Dar până la urmă, ucigașul era personajul din umbră. 

— Ei, mi s-a întâmplat Și mie să greșesc o dată! Nu înseamnă că nu am 
perfectă dreptate de data asta. Ai din întâmplare o pastilă de Tums? Ultimul 
cârnat a început să-mi vorbească din adâncuri, într-o limbă străină. 

— În dulapul cu pahare. 

— Ai pahare? Păi și de ce-am băut sucul din cutie? 

— Voiai pahar? 

— Pentru Dumnezeu, Leo, nu sunt chiar așa de necivilizat. 

Găsi flaconul de Tums, scoase câteva pastile, se sprijini de blatul din 
bucătărie Și începu să mestece, dus pe gânduri. 

— Ştii, apropo de Monkeewrench, i-am putea ruga să-i introducă pe 
Gilbert și Kleber în programul ăla pe care l-au folosit în cazurile vechi, să 
vedem dacă apare ceva. Frate, tare mai e software-ul ăla! A găsit în câteva 
clipe conexiuni pe care noi le căutam de ani de zile. 

— Presupun că n-are ce să strice. O să-i dau diseară numele lui Grace și 
o s-o rog să le introducă. 

Gino îi aruncă o privire scrutătoare, printre gene, iar Magozzi rânji. 
Simţea că-l așteaptă o nouă predică. 

— Ştii c-o iubesc pe Grace McBride, da? 

Magozzi își dădu ochii peste cap. 

— Hei, nu vreau să-ţi spulber speranțele, dar spune-mi, sincer, ce viitor 
îţi închipui tu că ai împreună cu ea? Înţelege odată, Leo, are niște răni prea 
adânci. Este paranoică. Şi n-a avut în viaţa ei o relaţie normală. Zău acum, 
ultimul tip pe care l-a iubit era criminal în serie. 

Magozzi îl săgetă cu privirea. 

— E mai bine, Gino. 

— Oh, chiar așa? Atunci, de ce-a venit cu pistolul la film, săptămâna 
trecută? 


— Tot felul de ciudați vin la cinema în ziua de azi. 

— Leo, v-aţi dus duminica, la un matineu, să vedeţi un desen animat! 
Hei, nu mă-nţelege greșit, îmi place să lucrez cu Monkeewrench — sunt 
super băieţi, de la primul la ultimul. Dar cred c-ar trebui să ai grijă Și să te 
limitezi la relații profesionale momentan. 

— Ai terminat? 

— Da. Predica a luat sfârșit. 

— Mulţumesc. Și nu le mai spune Monkeewrench. 

Gino se strâmbă. 

— Oh, da, uitasem. Fir-ar să fie, nu-mi iese din cap numele ăsta. 

„Nici ţie, nici întregului oraș”, își zise Magozzi. 

— Au reușit să-și găsească alt nume? 

— Din câte știu eu, nu. 

Gino încruntă sprâncenele. 

— O să mă mai gândesc Și eu. Așa, ca să-i ajut. 

Era unu Și jumătate Și termometrul urcase până la treizeci de grade, când 
Magozzi Și Gino ajunseră la Casa de Pompe Funebre Biederman. Le era 
înfiorător de cald, fiindcă fuseseră nevoiţi să-și pună sacourile, ca să 
ascundă armele. 

Sol Biederman îi aștepta în ușa din față. Arăta ceva mai bine decât cu o 
zi în urmă, când îl întâlniseră lângă cadavrul lui Morey Gilbert, dar avea 
încă pleoapele umflate și roșii. Încă un necaz al bătrâneţii, își spuse 
Magozzi. Țesuturile își revin mult mai greu după plâns, ca de altfel după 
orice altceva. 

Sol îi conduse într-un living spaţios, mobilat într-un stil foarte la modă cu 
vreo treizeci de ani în urmă. Aerul mirosea a flori ofilite Și a cafea prăjită și 
se simţea un iz dulceag și greoi de colonie ieftină, probabil de la vreun 
client ce trecuse pe acolo înaintea lor. 

Aerul condiţionat, presupunând că exista așa ceva, fusese dat foarte 
încet. Gino se prăvăli într-un fotoliu de culoare maro-închis, luă un șerveţel 
dintr-o cutie din apropiere Și îȘi șterse cu el fruntea. 

— Cine ar fi crezut c-o să fie atât de cald în aprilie, nu? Am un băiat care 
lucrează chiar acum la aerul condiționat, dar, până atunci, vă rog, scoateți- 
vă hainele, domnilor detectivi. Faceţi-vă comozi. 

— Mulţumim, ne simțim bine așa, răspunse Gino, deși faţa roșie îi trăda 
minciuna. 

— Nu aștept pe nimeni până la cinci. Suntem singuri aici. Nimeni n-o să 
vă vadă armele în afară de mine, iar eu mă pricep foarte bine să ţin secrete. 

Gino scăpă de sacou înainte ca Magozzi, corectitudinea întruchipată, să 
apuce să-i arunce o privire urâtă în faţa unei asemenea încălcări grosolane a 
regulamentului. Tocmai hotărâse să îl facă de rușine pe Gino Și să rămână 
el să transpire în sacou, când Sol arătă spre propriile braţe goale, care-i 
ieșeau de sub mânecile scurte ale cămășii. 

— Dacă nu vă scoateţi sacoul, domnule detectiv Magozzi, mă obligați să 
mi-l pun Și eu. Sunt om bătrân. Risc să fac atac de inimă. 

Magozzi zâmbi Și își scoase sacoul sport, în timp ce Sol se așeza în 
fotoliul de lângă el. 


— Presupun că mai aveți niște întrebări pentru mine. Îmi imaginez că nu 
v-am fost de prea mare ajutor ieri. 

Gino își scoase carnetul. 

— V-aţi descurcat foarte bine ieri, domnule Biederman. Și vă înţelegem 
că eraţi supărat. Problema însă e că lucrurile s-au complicat de azi- 
dimineaţă. 

Sol dădu din cap, cu tristețe. 

— Am aflat de Rose Kleber. Fiica ei m-a sunat cu putin timp înainte să 
veniți. Ce lucru groaznic, de-a dreptul incredibil. Am ajuns să mă întreb 
dacă nu cumva există vreun nebun care omoară evrei în etate. Se uită pe 
rând, de la Gino la Magozzi. Ăsta este de fapt motivul pentru care sunteţi 
aici, nu-i așa? Vă întrebaţi Și voi același lucru. 

— Analizăm mai multe variante, domnule Biederman, spuse Magozzi. 
Așadar, ați cunoscut-o pe Rose Kleber? Eraţi prieteni? 

Sol clătină din cap. 

— Nu chiar prieteni, dar este o comunitate mică. Toată lumea ajunge să 
treacă pe aici, la un moment dat. Am avut grijă de soţul doamnei Kleber 
când a murit, acum zece ani. 

— Era prietenă cu domnul Gilbert? 

— Nu, din câte Știu eu. 

— Şi ar fi trebuit să știți, fiindcă aţi fost cel mai bun prieten al lui Morey 
Gilbert, așa este? 

Sol întoarse capul, clipind rapid. Nu răspunse din prima clipă, ca Și când 
durase ceva timp până când întrebarea să traverseze spaţiul dintre ei. 

— Da, absolut. Mi-aș fi dat viaţa ca să-l salvez pe Morey. 

Vorbise atât de limpede, de clar și de apăsat, încât Magozzi îl crezu pe 
dată. 

Gino se aplecă în scaun. 

— Uitaţi care-i treaba, domnule Biederman. Crimele astea două n-au fost 
la întâmplare. N-au fost accidente. Cineva i-a vrut morți pe Morey Gilbert 
Și pe Rose Kleber și, dacă pe amândoi i-a omorât aceeași persoană, asta 
înseamnă că au avut ceva în comun, ceva ce noi n-am descoperit încă, ceva 
ce ne-ar putea conduce la ucigaș. Așa că ne-aţi fi de ajutor cu orice 
amănunt pe care vi l-aţi putea aminti, chiar dacă-i vorba doar de o ocazie în 
care Morey a menţionat-o în treacăt, sau a recunoscut-o pe stradă, orice 
detaliu de genul ăsta. 


Sol se gândi preţ de câteva clipe, apoi scutură din cap. 

— Îmi pare rău. Nu îmi amintesc. 

— Au fost amândoi în lagăre de concentrare în timpul războiului. Sunt 
sigur că știți asta, spuse Magozzi. 

Sol își ridică mâna, arătându-le numerele șterse de pe interiorul 
antebraţului. 

— Firește că știu. 

Gino căscă ochiu la braţul bătrânului. 

— Ştiţi, întreaga viaţă n-am cunoscut pe nimeni care să fi fost într-un 
lagăr de concentrare, iar acum dumneavoastră sunteţi a treia persoană în 
ultimele douăzeci Și patru de ore. 

Sol zâmbi trist. 

— Nu e un lucru de care să facem prea mare caz, dar suntem mai mulți 
decât vă imaginati. Mai ales în cartierul ăsta. 

— La naiba, îmi pare sincer rău, zise Gino. 

— Vă mulţumesc, domnule detectiv Rolseth. Își privi venele îngroșate 
de pe braţele îmbătrânite. Încerc să-mi imaginez de ce ar vrea cineva să 
omoare niște oameni care au supravieţuit lagărelor. Care-i rostul? Își 
întinse braţele într-un gest de neputincioasă disperare. Suntem bătrâni. 
Oricum, o să murim cu toţii, cât de curând. 

„Ce poţi să mai răspunzi la așa ceva?” își zise Magozzi, luat prin 
surprindere de stilul atât de direct al bărbatului. 

— Analizăm posibilitatea implicării unor grupări neonaziste radicale. 

Sol îl privi în ochi atât de pătrunzător, încât Magozzi n-ar fi putut să-și 
ferească privirea, nici dacă ar fi vrut. 

— Atunci când îi urăști pe evrei atât de mult încât să vrei să le elimini 
rasa, îl ucizi pe cei buni de prăsilă, domnule detectiv, înţelegi? 

Magozzi încercă să dea din cap, dar își simți gâtul înțepenit. 

— Am învăţat expresia asta de la naziști. Așa le spuneau celor tineri, 
„buni de prăsilă”, de parcă ar fi fost miște animale. Sigur, omorau Și 
bătrânii, dar numai fiindcă erau nefolositori Și îi încurcau. Aici e vorba de 
altceva. 

Gino nu se mișcase din clipa în care bătrânul începuse să vorbească. În 
cele din urmă, scoase un oftat prelung Și rosti pe un ton blând: 

— Atunci trebuie să găsim altă legătură între prietenul dumneavoastră 
Morey și Rose Kleber. Cum am spus și mai devreme, alt element pe care 


să-l aibă în comun Și care să-i aducă pe amândoi în calea ucigașului. Poate 
că s-au cunoscut mai demult, în lagăr, Și au păstrat cumva legătura în toți 
acești ani? 

Sol scutură din cap. 

— Doamna Kleber a fost în Buchenwald. Este tot ce mi-a spus în ziua în 
care a venit să facă aranjamentele pentru înmormântarea soţului ei. Și abia 
dacă a reușit să rostească numele cu voce tare. Morey a fost la Auschwitz, 
la fel ca mine. Mi-a salvat viaţa, știați asta? 

— Nu, domnule, nu Ştiam, răspunse Gino. 

— Ei, așa era Morey. Ajuta oamenii chiar Și atunci. Poate că o să vă 
povestesc într-o zi. Se uită mai întâi la Magozzi, apoi la Gino. Ochii negri 
începuseră să 1 se umezească. A fost eroul meu. Cine să vrea să omoare un 
erou? 

Soarele începuse să coboare când Magozzi păși pe senzorul de presiune 
din faţa ușii lui Grace McBride, ascultând camera învârtindu-i-se deasupra 
capului Și înfrânându-și impulsul de a-și da la o parte părul de pe frunte. 
Era des și negru Și prea lung, atârnându-i în laţe în toate direcțiile. Ar fi 
trebuit să se tundă sâmbătă, înainte ca locuitorii Minneapolisului să înceapă 
iar să se omoare între ei. 

Se auzi un lătrat înfundat de cealaltă parte a ușii de oţel în clipa în care 
bolţurile de metal începură să se retragă, ceea ce îl făcu pe Magozzi să 
zâmbească. Charlie, corcitura uriașă cu blană sârmoasă pe care Grace o 
salvase de pe stradă, era numai o idee mai puţin paranoic decât stăpâna lui. 
Trecuseră săptămâni întregi până când să înceapă să aștepte de cealaltă 
parte a ușii când sosea Magozzi, întâmpinându-l cu un lătrat vesel în loc să 
caute înnebunit o ascunzătoare. Magozzi aruncase mai multe cămăși 
distruse de labele înnoroite și de sărutările entuziaste ale căţelului, dar 
putin îi păsa. 

Când ușa se deschise în cele din urmă, abia apucă să zărească o clipă 
unduirile părului negru al lui Grace și ochii ei albaștri, zâmbitori, înainte ca 
labele lui Charlie să-i aterizeze pe umeri Și ca limba lui lungă și băloasă să- 
i găsească faţa. Întotdeauna îl făcea să râdă; făcea lumea să-i pară un loc 
mai bun. Se întrebă dacă n-ar fi fost mai bine să înceapă să se vadă cu 
Charlie. 

— Nu-l lăsa să facă asta! spunea întotdeauna Grace. Nu are voie să sară 
pe oameni. Îi strici toată educaţia. 

Magozzi îi rânji peste umărul lui Charlie. 

— Lasă-ne în pace. E singura îmbrățișare pe care am primit-o toată ziua. 

— Oh, sunteţi îngrozitori amândoi! Treci încoace! 

Grace purta pantaloni de trening negri ȘI teniȘi, ceea ce însemna că nu 
ieșeau în oraș — nu făcea un pas în afara casei fără cizmele englezești de 
călărie — dar avea revolverul Sig Sauer în tocul de la umăr, semn că existau 
Șanse să iasă în grădina din spate, împrejmuită cu un gard gros, unde simţea 
nevoia unei arme mai mari, cu rază mai lungă. Derringerul era arma pe care 
o folosea în interior. Dacă ar fi avut-o pe asta, prinsă în Șoseta groasă care-i 
ţinea în poziţie tocul de armă de la gleznă, ar fi știut că nu avea nicio Șansă 


să respire aer proaspăt în acea seară, fiindcă Grace nu deschidea niciodată 
ferestrele, în ciuda gratiilor de metal care dădeau casei un aspect de 
închisoare. 

În timp ce Charlie dansa în jurul lui Magozzi, lovind cu ghearele 
dușumeaua din lemn de arțar, Grace închise ușa, încuie toate cele trei yale 
Și începu să introducă cifrele codului pentru sistemul de alarmă. 

Magozzi urmări bine cunoscutul ritual cu o tristeţe ce se îndrepta treptat 
spre o nedorită Și amară resemnare. Pericolul care îi bântuise viaţa trecuse 
acum, se sfârșise în octombrie anul trecut într-un schimb de focuri teribil, 
însă paranoia ei rămăsese la fel de intensă ca întotdeauna, răpindu-i orice 
șansă la o viață normală. Probabil că Gino avea dreptate. Să se apropie cu 
adevărat de Grace McBride, să spere că femeia va face un pas, cât de mic, 
în această direcție, nu era altceva decât un vis imposibil. N-avea să se simtă 
niciodată în siguranță. Nu cu el Și probabil cu nimeni altcineva. 

— E un reflex, Magozzi, atâta tot. 

Stătea cu spatele la el în timp ce introducea codul, Și cu toate astea știuse 
la ce se gândea. 

— Oare? 

Grace se întoarse spre el Și-l împunse ușor cu degetul în piept. 

— Ai o atitudine de macho neanderthalian faţă de mine, Știi asta? Vrei să 
nu mai încui ușa doar pentru că ești tu aici să mă aperi. 

— Este total neadevărat, minţi Magozzi. Dacă ai lăsa ușa descuiată în 
cartierul ăsta, aș fi speriat de moarte. 

Grace se întoarse cu un zâmbet vag Și o luă pe holul auster care ducea în 
bucătărie. Magozzi și Charlie veniră în urma ei, păstrând o distanță 
respectabilă. 

— Am o sticlă de vin de Burgundia de trei sute de dolari gata de decantat 
Și un Chardonnay de opt dolari pus la rece în frigider. Ce preferi? 

— Păi, Știu și eu? Amândouă sună bine. Pot să le amestec? 

Zece minute mai târziu, Magozzi ieși pe veranda din spate, cu paharul de 
vin în mână, ȘI rămase ca trăsnit. 

Grădina lui Grace arăta la fel ca întotdeauna — un petic mic de iarbă 
crescută la întâmplare, împrejmuit de un gard solid de lemn, înalt de doi 
metri Și jumătate, cu o magnolie bătrână în mijloc, întinzându-și ramurile 
acoperite pe jumătate de boboci gata să se deschidă. 


Văzu însă trei scaune pliante din lemn aranjate sub copac, acolo unde nu 
fuseseră până acum decât două — unul pentru Grace Și unul pentru cățelul 
Charlie, care credea că pământul e bântuit de tot felul de monștri Și nu se 
așeza niciodată pe jos dacă exista mobilă prin preajmă. 

„Revino-ţi, Magozzi, nu e decât un scaun. Nu înseamnă nimic. Și l-a 
adus probabil pentru Jackson, care trece pe aici în fiecare zi, după școală.” 

— Ti-am luat un cadou, zise Grace în spatele lui. 

— Oh? făcu Magozzi, cu toată indiferența de care fu în stare. 

— Scaunul, fraierule! Ca să nu mai stai cu Charlie în braţe de câte ori te 
așezi acolo. 

— Oh, am crezut că e pentru Jackson. 

— Copiii de nouă ani n-au nevoie de scaune, Magozzi. L-am luat pentru 
tine, fiindcă îmi place când ești aici Și vreau să te simţi confortabil. 

— Bine. 

Magozzi se bucura că Grace era în spatele lui Și nu-i putea vedea rânjetul 
prostesc. 

„Pași mici. Se face bine, Gino.” 

Căldura nefirească a zilei persistă o vreme Și după apusul soarelui, așa că 
Grace și Magozzi băură primul pahar de vin în grădină, sub magnolie. 
Stătură în tăcere, sorbind din vin Și ascultând zgomotele ocazionale ale 
nopții într-un cartier de oraș — o ușă trântindu-se undeva în josul străzii, 
zgomot de vase strânse de la masa vecinilor, răzbătând prin fereastra 
deschisă, agitația bruscă a unei păsări care fusese destul de nesăbuită să-și 
închipuie că ramurile magnoliei erau un loc bun de dormit. Dar Grace nu 
numai că nu împușcase pasărea, dar nici măcar nu tresărise când auzise 
zgomotul. 

„Doamne, e adevărat! Chiar se face bine!” 

—  Uită-te printre ramuri, Magozzi. Se văd stelele. Peste câteva 
săptămâni, când o să apară frunzele, n-o să se mai vadă. 

— N-am văzut niciodată copacul ăsta cu frunze. 

Grace tăcu preţ de câteva clipe. 

— Nu? 

— Nu. Era cu puţin înainte de Halloween prima dată când am stat aici. 
Bietul copac mai avea doar vreo trei frunze, Și toate erau galbene. 

Grace scoase un fel de murmur, fără vreun sens anume. 

— Ciudat. Am senzaţia că te cunosc de mult mai mult timp. 


Magozzi nu era atât de prost încât să întrebe dacă asta era un lucru bun. 
Se mulțumi să întindă mâna după sticla care stătea pe Jos, între scaunele lor, 
Și să umple din nou cele două pahare. Luă o sorbitură, se lăsă pe spate în 
scaunul lui de grădină nou-nouţ și simţi ultimele rămășițe ale stresului de 
peste zi scurgându-se în iarba reconfortant de neîngrijită din grădina lui 
Grace. 

Era demn de milă, hotărî. Mai fericit aici, de șase luni într-o relaţie cu o 
femeie pe care nici n-o sărutase încă, decât fusese întreaga lui viață. 
Frustrat, desigur, de lipsa agonizantă a apropierii fizice, dar fericit — fără 
îndoială. Făcea de rușine bărbaţii italieni din întreaga lume, dar n-avea ce-i 
face. Exista între ei o legătură atât de profundă încât nici nu putea începe s- 
o înţeleagă. O simțise din prima clipă în care venise în această grădină, cu 
femeia asta și câinele ei — se simţea acasă, chiar Și în acest loc unde existau 
întotdeauna rezerve reminiscenţe cu privire la prezenţa lui. 

„De-asta nu am mobilă, Gino. Nu locuiesc acolo.” 

— La ce te gândești? 

— Mă gândesc că sunt fericit. 

Nici nu-i trecu prin minte să mintă. 

— Drăguţ. Am citit ziarele, m-am uitat la Știri. Ai un nou mister de 
rezolvat. Pentru asta trăiești, dacă e să mă-ntrebi pe mine. 

— N-are nicio legătură cu fericirea mea din clipa asta. 

— Știu. Povestește-mi despre caz. 

— De fapt, sunt două cazuri. Morey Gilbert, proprietarul serelor, și Rose 
Kleber. Dar nu avem nimic care să facă legătura între ele... 

— Și bărbatul pe care l-au găsit legat de șina de tren? 

— De asta se ocupă Langer Și McLaren. N-are legătură cu noi. Noi avem 
niște evrei în vârstă, două lovituri curate. Al lor e un luteran pe care cineva 
l-a urât suficient de mult cât să-l tortureze. 

— Bine, atunci două. Și aveţi o grămadă de detectivi care nu au ce face, 
iar tu Și Gino vă ocupați de amândouă? Mi se pare mie că cineva crede că 
sunt legate. 

Magozzi ridică din umeri. 

— Există o oarecare legătură, dar slabă. Ne ocupăm de ea. 

— Cât de slabă? 

Magozzi se foi puțin în scaunul dintr-odată inconfortabil. 

— Asta e o informaţie pe care nu trebuie s-o divulgăm. 


— Haide, Magozzi! Vrei să le introduc în noul nostru program de 
software, nu-i așa? Să văd dacă iese ceva? 

— Eu și Gino ne gândeam c-ar merita o încercare. 

— Bine atunci. Ai văzut deja programul la lucru. Ştii foarte bine că intră 
în sute de baze de date ca să caute legături, Și unele dintre ele durează ceva 
timp. Am nevoie de orice conexiune pe care aţi făcut-o deja pentru a 
îngusta parametrii de cercetare, altfel ar putea dura zile întregi. 

Nu se punea problema că nu avea încredere în Grace. În afară de Gino, 
era persoana în care avea cea mai mare încredere din lume. La dracu”, doar 
stătea sub un copac cu o pasăre posibil periculoasă deasupra, nu? Oare 
credea că Grace McBride ar fi scos arma și ar fi împușcat-o pe dată în 
eventualitatea unui atac? Totuși, încălcarea protocolului departamentului 
era treabă serioasă, iar Magozzi, spre continua sa uluire, nu era câtuși de 
putin un rebel. 

— Nu am zilele astea, Magozzi. 

Își strânse braţele la piept, pierzându-și răbdarea cu el așa cum se 
întâmpla întotdeauna când o apuca pe drumul ăsta îngustat de reguli. 

— Poimâine începem să încărcăm computerele în RV. 

Magozzi închise ochii, amintindu-și că pleca. 

— Amândoi aveau tatuaje pe antebraţ. Morey Gilbert a fost la Auschwitz, 
Rose Kleber la Buchenwald. 

Îi simiţi privirea aţintită asupra lui în întuneric. Apoi o simţi 
îndepărtându-se. 

Grace nu spuse nimic, vreme îndelungată. 

— Ar putea fi doar o coincidenţă oribilă. 

— Firește că ar putea. 

— Dar nu crezi că-i așa. 

Magozzi oftă. 

— E subţire, ţi-am spus. Fac doar speculaţii. 

— Tu nu faci niciodată speculații, Magozzi, decât dacă nu ai nicio altă 
pistă. Deci, ce crezi? Că cineva omoară evrei, sau numai evrei care au fost 
în lagăre? Care din ele? 

Așa făcea întotdeauna. Rostea cu voce tare lucrurile pe care nu voiai 
niciodată să le auzi rostite, fiindcă uneori erau prea cumplite pentru a te 
gândi la ele. 


Se lăsă în față, cu coatele pe genunchi, jucându-se cu paharul gol între 
degete. 

— Nu vreau să mă gândesc la niciuna din aceste două variante. Ce vreau 
eu e să introduci cele două nume în programul tău și să descoperi că erau de 
fapt niște oameni foarte răi, implicaţi într-o afacere care i-a omorât. 

— Un cartel geriatric, de pildă? 

— Ar fi ideal. În plus, legătura cu lagărele de concentrare nu prea ţine. 
Cum ne-a spus cineva în după-amiaza asta, de ce să omori evrei bătrâni? 
Oricum o să moară singuri, cât de curând. 

— Uau! Cam directă exprimarea. 

Magozzi ridică din umeri. 

— A fost ȘI el în lagăr. Are prerogativa asta. 

Grace rămase tăcută o vreme, bătând cu degetele aria lui Figaro în lemnul 
scaunului. Așa făcea întotdeauna când se gândea. 

— Ştiu și eu, Magozzi... Din câte-am auzit eu la știri despre Morey 
Gilbert, nu pare genul care să fi fost implicat în activități ilegale. 

— Și nu tii nici măcar jumătate! Și-a petrecut întreaga viaţă ajutând 
omenii. Sfânt, erou, zi-i cum vrei. Eu le-am auzit pe-amândouă. A fost un 
om bun, Grace. 

— Prea bun ca să fie sincer? 

Magozzi se gândi câteva clipe. 

— Nu cred. Cred că e posibil să fi fost autentic. 

— Dar cealaltă victimă, Rose Kleber? 

— Bunicuţa Kleber. Fursecuri, grădină, pisoi, o familie care o adora. 

— AȘadar, nici ea nu are profil de infractor. 

Magozzi oftă. 

— Mă învârt în cerc, nu-i așa? 

Grace îi turnă în pahar ultimele picături de vin. 

— Atunci, poate că nu are legătură cu ceva ce au făcut, Magozzi. Poate 
că au fost amândoi în același loc, în același timp, Și au văzut ceva ce nu ar 
fi trebuit să vadă. Sau pe cineva. 

Magozzi dădu din cap. 

— Ăsta ar fi scenariul meu preferat, dar de unde dracu” să începi măcar 
să cauţi ceva de genul ăsta? 

— Pentru asta mă ai pe mine. 

O urmări ridicându-se de pe scaun, o unduire graţioasă în lumina lunii. 


— Nu, nu pentru asta. 

Grace zâmbi și se întinse, atingând cu vârful degetelor o ramură de 
magnolie. 

Pasărea înnebuni. 


e Capitolul 18 


În vreme ce Magozzi și Grace își sorbeau pe îndelete vinul sub 
magnolie, Marty Pullman dădea pe gât o sticlă de scotch, cu mult mai multă 
convingere. Stătea pe patul dintr-o cameră care fusese cândva a lui Hannah, 
înainte să devină soţia lui. Încăperea se schimbase de-a lungul timpului, 
transformându-se încet din camera fetei într-unul dintre acele locuri triste 
care nu mai au un scop anume. Erau acolo un birou pe care nu-l folosea 
nimeni, un pat în care nu mai dormea nimeni, un Șifonier gol, plin cu 
umerașe care se ciocneau între ele cu zgomot atunci când deschidea: ușa. 
Și totuși, încă se mai simţea prezenţa lui Hannah aici, așa cum se simţea de 
altfel pretutindeni, Și tot scotch-ul din lume nu ar fi putut s-o risipească. 

Marty luă o gură zdravănă din pahar și privi pe fereastră, în întuneric. 
Era abia a doua noapte pe care o petrecea în casa asta, dar 1 se părea că 
trecuse o sută de ani de când stătuse în cada lui, cu ţeava pistolului în gură. 

Nu se lăsase păcălit de oferta lui Lily de a locui acolo. Venită din partea 
oricărei alte femei care tocmai își pierduse bărbatul alături de care trăise 
timp de vreo cincizeci Și ceva de ani, cererea ar fi fost perfect rezonabilă. 
Durerea se întinde și umple o casă rămasă goală, iar Marty știa mai bine 
decât oricine că singurul lucru mai rău decât să fii mort este să fii cel care 
rămâne singur. Dar nu pentru asta voise Lily să rămână acolo. Acum că 
moartea lui Morey îl scosese în sfârșit din izolare, femeia intenţiona să 
rămână cu ochii pe el, iar Marty o știa prea bine. Cumva, bătrâna părea că 
Ştia ce avea de gând. Știuse întotdeauna — cu acea singură excepţie. 

Strânse din dinţi în clipa în care Șuieratul ascuţit al aspiratorului se porni 
din nou. De patru ore, Lily tot gătea și curăța, pregătindu-se pentru a doua 
zi, când aștepta să vină o grămadă de lume la înmormântare. Încercase să o 
ajute, ca să termine Și să se ducă la culcare. La un moment dat, mai că 
ajunseseră să se bată pe aspirator. „Ai inimă, Martin!” îi spusese ea și 
atunci înțelesese că scopul nu era câtuși de puțin să termine treaba. Marty 
avea sticla, Lily avea aspiratorul și Dumnezeu să aibă milă de oricine ar fi 
încercat să ia oricăruia din ei aceste remedii care-i ajutau să-și păstreze 
mințile. 

Își luă sticla de scotch, se duse în bucătărie după două pahare curate și 
merse cu ele în sufragerie, trăgând cu piciorul de firul aspiratorului ca să-l 


scoată din priză. 

— Pentru numele lui Dumnezeu, Lily, stai jos și odihnește-te! E aproape 
ora unsprezece. 

Se aștepta la proteste sau măcar la o remarcă usturătoare în legătură cu 
băutura lui, dar se pare că până și Lily Gilbert avea limitele ei. Se prăbuși 
lângă el, pe canapea, cu privirea fixată absent pe ecranul fără sonor al 
televizorului. Era îmbrăcată tot în salopeta de copii, însă acum avea o 
bandană albastră, din bumbac, prinsă peste părul argintiu, pe care o purta 
întotdeauna când făcea curăţenie. Eșarta îl deruta pe Marty. Se întrebă dacă 
Lily avusese cumva părul lung în copilărie și purtase eșarfă ca să îl țină 
prins Și dacă nu cumva obiceiul îi rămăsese chiar Și după ce își tunsese 
părul. Încercă să Și-o imagineze pe Lily cu părul lung, dar, cu faţa ei 
îmbătrânită, cu ochii măriţi de dioptriile ochelarilor și după cele patru 
pahare de whisky pe care le turnase în el, Marty nu reuși să-l vadă decât pe 
E.T., după ce copiii îi puseseră perucă. 

— Cred că e destul de curată casa, hotărî ea, ca să fie cât se poate de clar 
că nu se așezase doar fiindcă așa îi spusese Marty. 

— Aproape că ai chelit covorul. Da, cred că-i destul de curată. 

Marty îi turnă un deget de scotch. 

— Poftim. 

Femeia îi aruncă o privire dezaprobatoare. 

— Nu vrei să bei singur? Asta era? 

— Pot foarte bine să beau singur. Tu trebuie să te relaxezi. 

— Nu-mi place scoteh-ul. 

— Vrei altceva? 

Lily se uită lung la pahar, apoi luă în cele din urmă o sorbitură Și se 
strâmbă. 

— Este oribil! Cum poţi să bei așa ceva? 

Marty ridică din umeri. 

— Te obișnuiești. 

Lily mai făcu o încercare. 

— Scoteh-ul lui Morey e mai bun. Tot rău, dar mai bun decât ăsta. Ăsta e 
ieftin, nu-i așa? 

Marty zâmbi strâmb. 

— Da. 


Lily dădu din cap, se ridică și dispăru în bucătărie. Peste câtva clipe, se 
întoarse cu o sticlă de Balvenie de douăzeci Și cinci de ani. 

Marty rămase cu gura căscată. 

— Dumnezeule, Lily, ai idee cât costă așa ceva? 

— Adică, să nu-l bem? Crezi că se poate vinde o sticlă de scotch pe 
jumătate goală pe eBay? 

Marty nu se putea hotărî ce îl uimea mai tare — faptul că Lily apăruse cu 
o sticlă de scotch de două sute de dolari sau că știa ce e eBay. 

Stăteau unul lângă celălalt, în liniște, bând scotch și uitându-se la 
televizorul mut Și, fiindcă momentul era atât de ciudat de confortabil, Marty 
fu aproape tentat să îi mărturisească totul. Să dea totul pe goarnă, indiferent 
de consecințe, să se lase pradă furiei ei. 

Dintr-odată, văzu chipul lui Jack Gilbert zâmbindu-i de pe ecranul 
televizorului. Clipi de câteva ori, convins că halucina, însă chipul zâmbitor 
nu dispăru. 

— Hei, ăla-i Jack! Dă mai tare! 

Lily înșfacă telecomanda de pe măsuţă și închise televizorul. 

— Zău așa, Lily! 

Marty îi luă telecomanda, aprinse televizorul la loc și privi amuzat cum 
reclama trecea printr-o serie de scene emoționante: Jack la un accident de 
mașină, ajutând victima, Jack pe un șantier, discutând cu muncitorii; Jack 
lângă un pat de spital, cu o expresie de infinită compasiune. O voce de 
bărbat se auzi peste ultima imagine, care îl înfățișa pe Jack, dinamic Și 
charismatic, în sala de judecată: „Îţi trebuie un avocat căruia să-i pese de 
tine. Sună-l pe Jack Gilbert la 1-800-555-5225. Repet, 1-800-555-J-A-C-K. 
Nu-i lăsa să te învârtă cum vor ei”. 

— Ce caraghios! mormăi Lily. 

— N-aș zice. Mie mi s-a părut destul de bun. 

Femeia mârâi ceva. 

— Înainte nu ţi se părea caraghios. Erai mândră de fiul tău. 

— Înainte, era fiul meu, i-o reteză ea tăios. 

Marty oftă. Luase hotărârea de a lăsa de-o parte propriile probleme 
existențiale din respect pentru Morey Și de a face tot ce-i stătea în putinţă s- 
o ajute pe Lily. Hannah și-ar fi dorit asta. Dar nu avea de gând să facă 
lucrul ăsta toată viaţa, ceea ce însemna că dușmănia absurdă dintre mamă 


ȘI fiu trebuia să înceteze. La dracu”, Jack ar fi trebuit să aibă grijă de maică- 
sa. 

— Isuse, Lily, ești cea mai încăpățânată femeie de pe fața pământului. 

— De ce faci asta? De ce înjuri? Ştii că nu-mi place. 

— Of, fii serioasă! Eşti evreică. /sus nu înseamnă nimic pentru tine. 

— Înseamnă ceva pentru cineva. Ai putea arăta puţin respect. 

Marty trase aer în piept. 

— Bine, nu mai înjur, dacă nici tu nu mai schimbi subiectul. Începem să 
rămânem fără Gilberţi, Lily. N-aţi mai rămas decât tu Și cu Jack și ar fi 
cazul să îngropați securea. Ei, da, s-a însurat cu o femeie de altă credință. 
Și? De ce e așa un sacrilegiu? Tu și Morey nici măcar n-aţi călcat vreodată 
într-un templu. De ce v-a deranjat că s-a însurat cu-o luterană? 

Lily îl privi cu gura căscată. 

— Despre asta crezi tu că e vorba? 

— Păi, nu? 

— Pfiu! Ai capul plin de lucruri pe care nu le știi. Lucruri pe care nici nu 
te-ai obosit să le afli, fiindcă ești un fost poliţist atât de ocupat! 

Marty strânse din dinți până când se calmă suficient cât să poată vorbi. 

— Nu încerca să mă faci să mă simt vinovat în povestea asta, Lily. Nu-l 
văzusem de multă vreme pe Jack, tot găsea pretexte să închidă telefonul 
atunci când îl suna Hannah, așa că l-am întrebat pe Morey ce se întâmplase. 
Mi-a spus că Jack se însurase cu o luterană Și că nu voia să discute despre 
asta. Punct. Cam la o săptămână după aceea, a fost ucisă Hannah Și te rog 
să mă scuzi dacă nu m-am mai interesat despre modul în care a evoluat 
relaţia voastră cu Jack. 

Trase aer în piept și se uită la sticla de Balvenie. Cam zece dolari 
paharul, calculă în minte. Părea păcat să risipească atâția bani pe călătoria 
rapidă spre tărâmul uitării, pe care o avea în plan. 

— Haide, bea! îi spuse Lily. Mai bine mori distrugându-ţi ficatul decât 
din cauza găurilor în stomac pe care o să ţi le producă detergentul ăla pe 
care-l bei tu. 

Dacă își imagina că o să aștepte să îl roage de două ori, era nebună. Luă 
sticla, își umplu paharul și visă la întuneric. 

Lily îl privi bând cu nesat. 

— Ei, vrei să Știi care-i treaba cu Jack, sau nu? 

— Sigur. De ce nu? 


Femeia dădu din cap, apoi se lăsă pe spătarul canapelei. Picioarele nu îi 
mai atingeau acum pământul Și arată ca o fetiţă bătrână. 

— Jack venea să ia prânzul cu noi în fiecare zi, ţi-aduci aminte? Asta se 
întâmpla înainte de reclama aia caraghioasă, când încă mai puteam spune 
oamenilor că fiul meu e avocat fără să-mi fac griji că o să vadă un clovn la 
televizor. Apoi, într-o bună zi, puf! Dispare de pe fața pământului. Nu mai 
vine la masă, nu mai sună, nimic. Sun la birou, vorbesc cu un robot. Sunt la 
el acasă, vorbesc cu alt robot. Morey îmi spune că s-au certat. 

— În legătură cu ce? 

— Cine știe? Taţii Și fiii se ceartă. Se mai întâmplă. După care nu-și 
vorbesc o vreme, până uită prostiile pentru care s-au supărat, Și gata. Doar 
că de data asta n-a fost așa. De data asta Jack ne-a trimis o poză prin poștă, 
Și în poza aia sunt fetiţe cu rochiţe albe și băieţei în costume și fix în 
mijloc e caraghiosul în persoană, Și toţi îngenunchează în faţa unei cruci pe 
care atârnă mort evreul ăla amărât. 

Marty clipi, întrebându-se dacă nu cumva ultimul pahar reușise în sfârșit 
să-i prăjească creierul, fiindcă era evident că îi scăpa ceva. 

— Ce tot spui acolo? Ce poză? 

Lily nu-i răspunse la întrebare. 

— Iar în partea de jos a fotografiei scria: Jack Gilbert, prima 
împărtășanie, o biserică luterană. 

— Cum? Jack s-a convertit? 

Lily sorbi din pahar fără să spună nimic. 

— Nu are niciun pic de logică. Jack nici măcar n-a crezut vreodată în 
Dumnezeu. 

Lily îl privi de parcă ar fi fost idiot. 

— Ce-ți închipui tu? N-a avut nicio legătură cu Dumnezeu. A fost doar o 
palmă pe care ne-a tras-o Jack; a întors spatele familiei Și omului care 
fusese din cauza unei certe stupide cu taică-său. Apoi, câteva săptămâni mai 
târziu, am primit o fotografie de la nuntă. Același loc, aceeași cruce, doar 
că fata în rochie albă era acum mai mare. Încă o palmă. Și lașul a făcut-o cu 
niște poze. 

Marty își trecu degetele prin păr, ca și cum ar fi vrut să îȘi trezească 
neuronii adormiţi Și să poată înţelege povestea pe care tocmai o auzise. 
Jack avea destul de multe defecte, dar nu i se păruse niciodată genul de om 
care să facă rău cuiva în mod intenţionat, cu atât mai puţin părinţilor lui. În 


plus, nu avea nici cel mai mic sens ca Jack s-o pedepsească pe Lily pentru o 
ceartă pe care o avusese cu Morey. 

— Nu reușesc să înţeleg. 

— Ce surpriză! Eu de-un an tot încerc să înţeleg și încă n-am reușit. 

— Ar fi trebuit să-l întrebi pe Jack. 

— Ți-am spus, Jack n-a vrut să discute cu mine. Nici Morey n-a vrut să 
discute cu mine. Voi, bărbaţii... faceți numai prostii Și femeile suferă de pe 
urma lor, fără să știe de ce. 

Marty o privi bând din pahar, căutând prostește, de parcă nu s-ar fi 
învăţat după atâţia ani, o umbră de emoție pe faţa bătrânei. Ştia fără cea 
mai mică îndoială că era acolo, dar la fel de bine știa că n-avea s-o vadă 
niciodată. Probabil că, dacă Lily Gilbert ar fi început vreodată să plângă, nu 
s-ar mai fi putut opri. 

— Fi, o să vorbesc eu cu pramatia. 

— Bine. 

— Și îmi pare rău că te-a făcut să suferi. 

Lily îi aruncă o privire înțepată. 

— Şi-n tot timpul ăsta, eu am fost aia rea. Apropo, a sunat Sol, în timp ce 
închideai sera. Eşti unul dintre cei care vor duce sicriul, Știi, da? 

— Știu. 

Lily zâmbi trist. 

— Morey Și-a ales coșciugul cu ani în urmă. Se ducea la firma de pompe 
funebre ca să joace pocher cu Sol și într-o zi vine acasă Și-mi zice: „Lily, 
azi mi-am ales sicriul. E de bronz Și e greu și băieții care o să mă ducă o 
să-ȘI rupă spatele cărându-l. Am vrut să-l ajut pe Harvey, maseorul, că nu-i 
mai merge afacerea”. 

Marty zâmbi, zicându-Și că da, într-adevăr, așa era Morey. 

— Nu știam că juca pocher. 

— Juca numai cu Sol, fiindcă putea să-l bată. Și uneori cu Ben ăla... 

— Cine-i Ben? 

— Nimeni. 

— Nu-l simpatizezi? 

— E un derbedeu. O pramatie. 

— Și Morey îl plăcea? 

Lily ridică din umeri. 


— ÎL știi pe Morey. Era incurabil. Plăcea pe toată lumea, fie că merita, fie 
că nu. În plus, se cunoșteau demult. 

— Ciudat, nu l-am întâlnit niciodată. 

— Nu erau chiar buni prieteni. De cele mai multe ori se duceau la 
pescuit. De două, trei ori pe an mai jucau Și pocher. 

Marty întoarse foarte încet capul spre ea. 

— Morey mergea la pescuit? 

— Sigur că da... oh, dă mai tare. Repede! 

Se trase în față ca să ajungă cu picioarele la podea și-și sprijini coatele 
de genunchi, cu ochii pironiţi în televizor. 

— Uite, serviciu suplimentar. 

Marty o privi uluit. 

— Îţi place baseballul? 

Îi luă telecomanda din mână și porni sonorul. 

— Sigur că-mi place baseballul. E un joc de domni. Aproape niciodată nu 
se doboară unu pe alţii la pământ și zâmbesc mult atunci când le iese o 
schemă. 

O urmări stupefiat cum se implică în joc, gândindu-se cât de puține aflase 
despre Lily în toţi anii în care o iubise pe fiica ei. Își petrecea cea mai mare 
parte a timpului cu Morey, în vreme ce Hannah rămânea cu maică-sa, așa 
cum se întâmplă de cele mai multe ori la întâlnirile de familie. Lily era 
misterul din bucătărie, dar Morey era bărbat, prieten, tatăl pe care ajunsese 
să îl iubească și să-l cunoască atât de bine. 

Doar că nu știuse niciodată că mergea la pescuit, și chestia asta nu-i 
dădea pace. Poate că totuși nu-l cunoscuse pe Morey atât de bine pe cât 
credea. 

Își lăsă mintea să-i alunece spre o zi cu mai bine de un an în urmă, nu cu 
mult timp înainte ca întreaga sa viaţă să se prăbușească. El și Morey le 
duseseră pe Hannah și Lily la un magazin de antichităţi la zeci de kilometri 
la nord de oraș, care avea tarife de două ori mai mari decât cele de lângă 
casă. Pe drumul de întoarcere se opriseră la o mică benzinărie care avea și 
un minimarket, ca să cumpere îngheţată și ceva de băut. 

— Marty, vino încoace! Uită-te la asta! 

Morey stătea lângă un frigider înalt cu lapte, brânză și alte produse 
perisabile și se uita într-un rezervor de apă alăturat, cu un barbotor 
zgomotos, clătinând din cap. 


Marty privi la rândul lui în rezervor și se strâmbă văzând un grup mare 
de lipitori negre și agitate. Deasupra rezervorului, tot felul de viermi se 
zvârcoleau în cuiburi de rumeguș Și mizerie. 

— E dezgustător! Ce-i cu viermii ăștia? De ce sunt cei albi în rumeguș? 

— Mă-ntrebi pe mine? 

Morey făcu semn unui angajat tânăr să se apropie de rezervor. 

— Nu încalcă normele de igienă? 

— Hm... Sunteţi cumva inspector? 

— Nu, nu, nu sunt inspector. Dar e de bun-simt. Aveţi lipitori chiar lângă 
lapte. 

— Și viermi, adăugă Marty. 

— Păi, asta e momeală vie, răspunsese angajatul. Bazinul ăla este pentru 
producția de momeală vie, iar deasupra este momeala uscată. 

— Normal că e vie, pufni Morey. Se mișcă! Este dezgustător. 

— Hm... avem mulți pescari pe aici. 

— Pescari! Beah! Și-Și mai spun Și sportivi. Ce fel de sport e ăla în care 
înțepi mici creaturi neputincioase cu un cârlig de sârmă pe care îl arunci 
apoi în apă ca să poți înțepa alte creaturi, mai mari? 

— Păi, nu sunt decât viermi Și lipitori... 

— Pentru tine, poate. Spune-mi, ai văzut filmul ăla de Spielberg? 

— Oh, da, sigur. Le-am văzut pe toate. 

— Zău? Sunt impresionat. Ai văzut Lista lui Schindler? 

— Hm... sunteti sigur că e de Spielberg? 

— Nu contează. Ala la care mă refer era cu dinozauri. 

— Oh, da, Jurassic Park, sigur. L-am văzut de patru ori. Partea a doua a 
fost cam slabă, dar prima a fost super! 

— Atunci, înseamnă că tii minte scena în care au legat capra, ca să vină 
dinozaurul mare? 

— Oh, da, a fost scârbos. 

— Și ti-a părut rău pentru căpriță? 

— Da, sigur, oarecum... Îi era frică și plângea Și de-astea... 

— Momeală vie. Ca Și viermii tăi. 

Angajatul se uită la Morey ca prostit. 

Morey ridică un deget în fata lui. 

— Există o lecţie importantă aici. Stii care anume? Îţi spun eu. Viermele 
unuia este capra altuia. Ține minte asta! 


Se înșală, își zise Marty, revenindu-și din reverie. Orice ar spune Lily, 
orice ar spune oricine, Morey Gilbert nu era pescar. 


e Capitolul 19 


Căldura nefirească persistă Și în dimineaţa din ziua înmormântării lui 
Morey Gilbert, iar meteorologii anunțau încă o zi cu cer însorit Și 
temperaturi în jur de douăzeci Și cinci de grade. Cei mai vechi locuitori ai 
statului stăteau pe verandele scăldate de soare, frunzărind edițiile citite din 
scoarță-n scoarță din Farmer's Almanac de parcă ar fi fost scrierile lui 
Nostradamus, căutând în istorie un moment în care Minnesota să mai fi 
cunoscut un asemenea val de căldură în luna aprilie și negăsind nimic. Însă 
douăzeci Și ceva de kilometri mai la nord, adânc în teritoriul canadian, un 
front uriaș de aer rece începea să se îndrepte spre zona central-vestică a 
Americii. Se apropia o schimbare. 

Secţia de poliţie din Uptown solicitase cinci echipaje suplimentare pentru 
a ajuta la descongestionarea traficului în jurul sinagogii unde urma să se 
țină slujba de înmormântare a lui Morey Gilbert. Până la ora zece, deja 
înăuntrul edificiului nu mai era loc să arunci un ac; până la unsprezece, 
după începerea slujbei, mulţimea se întinsese pe peluză, pe trotuar Și 
ajunsese în cele din urmă până în stradă. Veniseră sute de oameni Și era 
absolut imposibil să poată fi convinși să plece de acolo, așa că strada fu în 
cele din urmă închisă pe o distanţă de trei sute de metri, în ambele direcții. 
Niciun locuitor sau Șofer din zonă nu avu nimic de comentat. Până și 
poliţiştii, inițial nemulțumiți că fuseseră trimiși la direcționarea traficului, 
rămaseră în cele din urmă mișcaţi de numărul mare de oameni prezenți Și 
de atitudinea lor plină de respect Și ajunseră să aibă senzația că făceau parte 
mai degrabă dintr-o gardă de onoare, și nu din echipaje de implementare a 
ordinii. Simţeau că sunt acolo pentru a fi martori la plecarea din această 
lume a unui mare om. Niciunul din ei nu înţelegea Și, mai târziu, nu putură 
să spună decât: „Trebuia să fi fost acolo”. 

Trei ore mai târziu, Magozzi Și Gino stăteau în mașină, în fața casei lui 
Lily Gilbert din spatele serelor, urmărind o adevărată armată de persoane 
îndoliate perindându-se pe ușa din față. 

— Ştii ceva? Cred c-a venit jumătate de oraș la cimitir, comentă Gino. 
Nu știu cum dracu” o să facă să-i vâre pe toţi în cutia asta de chibrituri. 

— Este o comemorare privată. Doar prietenii și familia. Ăștia sunt 
oamenii care l-au cunoscut cel mai bine; cei cu care vrem să vorbim. 


Gino oftă Și începu să-și slăbească nodul de la cravată. 

— Ai mai văzut vreodată atâția reprezentanți media la o înmormântare? 

— Nu pentru cineva care nu a fost implicat în politică sau vedetă rock. 

— i nu e ăsta în sine un comentariu trist asupra lumii în genere? Dar m- 
am gândit. l-ai auzit pe toţi ăia care s-au dus să povestească felul în care i-a 
ajutat pe ei Morey Gilbert? Frate, parcă te-ai fi plimbat printr-o închisoare 
de maximă securitate. Erau traficanţi de droguri, gangsteri... la dracu”, erau 
reprezentanți din toate categoriile de infractori. 

— Foști traficanţi, fo Şti gangsteri. 

— Așa zic ei, pufni Gino. Dar dacă vreunul dintre ei s-a întors la vechile 
metehne, s-a dus la Morey să-i ceară ajutor financiar suplimentar Și s-a 
enervat când bătrânul i-a tăiat macaroana? 

Magozzi se uită la el. 

— Ştii ceva, tocmai mi-am dat seama. Ești respectuos Și aproape cu bun- 
simţ până când îți slăbești nodul de la cravată, după care se duce totul 
dracului. 

— Dar este posibil, nu crezi? 

Magozzi oftă Și își lăsă mâinile pe volan. 

— Ca unul dintre oamenii pe care i-a ajutat să se fi întors să-i facă felul? 
Presupun că este posibil, dar, dacă așa stau lucrurile, nu văd cum o să 
putem identifica autorul. Cred că au fost peste o mie de oameni azi la 
înmormântare. În plus, asta ar elimina ipoteza că aceeași persoană a ucis-o 
Și pe Rose Kleber, iar eu unul cred destul de mult în varianta asta. 

Se aplecă în faţă Și privi prin parbriz cu ochii mijiţi. 

— Cine-i tipul în uniformă de marină care-l îmbrățișează pe Jack 
Gilbert? 

— Oricine ar fi, nu-l îmbrățișează, îl ajută să se țină pe picioare. Nu l-ai 
văzut cum se împleticea Și mergea pe Șapte cărări spre mormânt? Frate, o 
clipă am crezut c-o să cadă în groapă să dea mâna cu taică-său. 

— Da, l-am văzut. 

Magozzi se lăsă pe spătarul scaunului și îl urmări pe bărbatul în uniformă 
susţinându-l pe Jack, apoi, în clipa în care acesta reuși să se ţină singur pe 
picioare, îndepărtându-se repede de el, ca și cum nu ar fi vrut să se afle în 
preajma lui când avea să cadă. Părea că nimeni nu voia să fie în preajma lui 
Jack Gilbert. 

— Este tot timpul singur, ai observat? 


— Gilbert? 

— Da. 

Gino ridică din umeri. 

— Nu mă surprinde. Omul ăsta-i un dezastru ambulant. 

— Lily nu s-a apropiat azi nici la zece metri de el. Și Marty la fel, dacă e 
să mă gândesc. Stătea singur lângă groapă, la fel cum ne-au povestit Langer 
Și McLaren că a stat și la înmormântarea lui Hannah. Ai crede că măcar 
nevastă-sa trebuia să vină cu el. 

— Am auzit pe cineva discutând despre asta în timp ce ieșeau din cimitir. 
Se pare că așteaptă în orice clipă să-i înainteze divorțul, dacă nu cumva a 
făcut-o deja. Nu-i mare iubire aici. 

Magozzi strânse din dinţi. 

— Tot trebuia să vină. Așa ar fi fost de bun-simt. 

Gino întoarse capul ca să se uite la el. 

— Haide, Leo! Jack Gilbert este un beţivan nenorocit. Știi vorba aia, 
cum îţi așterni așa dormi, așa că nu-l mai compătimi atâta. 

— ÎI compătimesc doar de la distanţă. Când mă apropii de el, nu pot să-l 
suport. 

— Uite, ăsta-i partenerul pe care-l cunosc eu ȘI-l iubesc. 

— Dar e vorba de chestia aia cu oul Și găina. 

— Poftim? 

— Păi, trebuie să te întrebi: a ajuns un beţiv nenorocit fiindcă toată 
lumea i-a întors spatele, ori toată lumea i-a întors spatele fiindcă e un bețiv 
nenorocit? 

Gino scoase un oftat exasperat. 

— Aleg varianta numărul doi. Putem să mergem acum? 

Magozzi ezită. 

— Poate că ar trebui să așteptăm câteva minute înainte să dăm buzna 
înăuntru. Doar așa, din respect. 

— Am fost suficient de respectuoși, Leo. Și, la urma urmei, nu suntem 
noi primii care apar neinvitaţi la ușă, cu aparate de înregistrare Și cordoane 
de cauciuc. În plus, în mulţimea asta, nimeni n-o să observe doi bărbați 
foarte chipeși în costume de înmormântare impecabile. 

Un sfert de oră mai târziu, Magozzi se întreba dacă fusese înţelept să ia 
parte la această ceremonie, oricât de rezonabile păruseră argumentele pe 
care 1 le prezentase Gino. Ideea era că nimeni pe lume, nici măcar Morey 


Gilbert, nu putea fi un om chiar sută la sută bun și părea absolut imposibil 
ca cineva să ajungă la vârsta de optzeci Și patru de ani fără să fi călcat 
vreodată pe cineva pe bătături. Sperau că, dacă îi ascultau cu atenţie pe 
oamenii care îl cunoscuseră, puteau culege măcar un indiciu în legătură cu 
ceva ce nu ştiau încă despre victima lor; ceva care să merite să fie 
investigat. 

Până în acel moment însă, Magozzi nu auzise decât și mai multe mărturii 
emoţionante — dacă omul ăsta nu fusese un sfânt, fusese cu siguranţă foarte 
aproape de a fi unul, iar chestia asta începea să îl enerveze. Morey Gilbert 
dăduse altora tot ce avusese de dat — timp, bani, poveţe, mâncare, adăpost; 
Și nu-i ajutase doar pe oamenii care-i ieșiseră în cale — se ducea să îi caute. 
Era pur Și simplu nefiresc. 

Dintr-odată, o mișcare din cealaltă parte a camerei îi atrase atenţia. Jack 
Gilbert trecea împleticindu-se de la un invitat la altul, ca o bilă de biliard 
prost trasă, Ștergând orice urmă din compasiunea pe care Magozzi o simţise 
pentru el mai devreme, prezentându-se drept singurul și cel mai evident 
eșec al bunelor intenţii ale lui Morey Gilbert. 

Magozzi îl urmări pe Jack cu privirea, cufundat în gânduri. Avea senzaţia 
că mintea 1 se împotmolea într-o serie de limitatoare de viteză. 

Îl găsi pe Gino umplându-și cea de a doua farfurie de la un bufet ce-i 
depășea până Și cele mai fantastice fantezii culinare. 

— Nu-i așa că-i grozav? zise vesel Gino. Trebuie să guști tăițeii ăștia cu 
stafide. 

Își aruncă o chifteluță în gură. 

— Ei? Ai găsit ceva interesant? 

— Cred că trebuie să ne uităm mai bine la Jack Gilbert. 

Gino ridică o sprânceană, singura mișcare posibilă atunci când avea gura 
atât plină ca în acel moment. 

— Este singura fisură din aura lui Morey Gilbert, Gino. 

— Da, dar e un fraier. Un beţiv. Și niciunul din noi n-a avut vreo intuiţie 
în ceea ce-l privește. 

— Tocmai asta e — ne-am gândit să-l punem pe lista suspecților, dar, când 
nu ne-a plăcut asta, am preferat să nu ne mai gândim la el. Dacă el este 
legătura? Dacă taică-său Și-a pierdut viața în urma unei povești în care era 
el implicat? 


Gino îȘi îndesă încă o chiftea în gură și hotărî că putea totuși să 
vorbească Și într-o astfel de situaţie. 

— Ce-a făcut Jack? 

— La dracu”, de unde să știu? 

— Nu, nu, asta au spus Langer și McLaren, ai uitat? Când ne-au povestit 
cum Morey l-a dat la o parte pe Jack din faţa lui la înmormântarea lui 
Hannah. Poate că era implicat în ceva foarte urât, mult sub standardele 
morale ale lui Morey Gilbert; și poate că bătrânul chiar a încercat să-l 
scoată din situaţia asta, dar s-a ales cu un glonţ în cap pentru eforturile lui. 
Chiar el a spus că sunt oameni care-i vor moartea. Poate că nu glumea. Dar 
care e rolul lui Rose Kleber în povestea asta? 

Magozzi luă o scobitoare cu franjuri de celofan în vârf Și o înfipse într-o 
chiftea de pe farfuria lui Gino. 

— Am un plan nou. Luăm fiecare crimă pe rând. Dacă Rose Kleber are 
vreo legătură, o s-o găsim până la urmă. Deci, hai să vorbim cu misterioasa 
soţie a lui Jack, să-i verificăm registrele de la birou, să vedem ce fel de 
oameni a reprezentat, chestii de genul ăsta. 

Gino dădu din cap, dus pe gânduri. 

— S-ar putea să ai dreptate. Se apropie Și îi șopti conspirativ: În plus, am 
început să mă satur să-i aud pe toți ăștia din jur vorbind numai despre cât 
de minunat a fost Morey Gilbert. Acum două săptămâni, am donat douăzeci 
de dolari la o societate umanitară și m-am simţit caritatea întruchipată. 
Acum, Morey Gilbert mă face să mă simt ca un ticălos zgârcit. Îl ţii minte 
pe puştiul ăla, Jeff Montgomery, care lucrează la seră? Se pare că părinţii 
lui au fost uciși într-un accident de mașină imediat ce a început facultatea, 
așa că Gilbert i-a plătit studiile. Îţi vine să crezi? 

— Nu-i de mirare că nu se mai oprește din plâns de două zile. 

Magozzi privi peste umărul lui Gino Și o văzu pe Lily apropiindu-se în 
rochia ei neagră Și lungă, de înmormântare. Marty era lângă ea, cum fusese 
toată ziua, încercând să-i ţină locul fiului inutil. Magozzi îl aprecia foarte 
mult pentru asta. 

Lily se opri Și aruncă o privire tăioasă mâinilor goale ale lui Magozzi, 
apoi dădu aprobator din cap în faţa farfuriei lui Gino, aproape indecent de 
încărcată. 

— Aveţi o poftă de mâncare sănătoasă, domnule detectiv. 


— Mâncarea e de-a dreptul fantastică, doamnă Gilbert. Cineva mi-a spus 
că dumneavoastră ați gătit-o, în cea mai mare parte. 

— Așa este. 

— Atunci, părerea mea e să închideți serele și să deschideţi un 
restaurant. 

Nu s-ar putea spune că zâmbise, la propriu, dar era evident, după ușoara 
schimbare în expresia ei, că nu era imună la complimente. 

— Am văzut o fotografie cu femeia care a fost ucisă, în ziarul de 
dimineaţă. 

— Rose Kleber, spuse Magozzi. 

— În orice caz, m-am gândit c-ar fi bine să vă spun. Chipul ei îmi pare 
oarecum cunoscut, așadar, e posibil să fi trecut de câteva ori pe aici. Dar nu 
se număra printre clienții regulaţi. Pe aceștia-i ţin minte. 

— Lily? 

Sol Biederman veni în spatele ei Și o întrerupse timid. 

— L-ai văzut pe Ben? 

— Care Ben? 

— Haide, Lily, Ben Schuler! 

Sol era vădit îngrijorat Și părea că începe să-și piardă răbdarea. 

— Nu a fost la înmormântare Și, dacă nu-i nici aici, sigur s-a întâmplat 
ceva. Are probleme cu inima, Știi, Și nu răspunde la telefon. 

— Nu este aici fiindcă nu e binevenit în casa mea ȘI o Știe, spuse tăios 
Lily. 

Sol zâmbi blând, atingându-i braţul. 

— Oricât de înfricoșătoare ai fi, Lily, nici măcar tu nu l-ai putea opri să 
vină la pomana vechiului său prieten. Mă duc până la el, doar așa, ca să mă 
liniștesc, dar nu stau mult. 

— Dacă nu e mort, spune-i că tot nu e binevenit în casa mea, zise Lily. 

Se răsuci pe călcâie, îl văzu pe Jack venind spre ea, apoi se răsuci iar Și 
plecă în direcția opusă. 

Gino scoase un fluierat prelung de îndată ce Sol și Lily se îndepărtară, 
fiecare în altă direcție. 

— Adu-mi aminte să nu ajung niciodată pe lista ei neagră. Ce-o avea 
împotriva lui Ben ăsta? 

Marty ridică din umeri. 


— Nu se știe niciodată cu Lily. Mă scuzati, băieți, trebuie să mă întorc la 
ea. 

— Are vreo cincizeci de persoane în jurul ei în clipa de față, Marty, spuse 
Gino. Fă-ţi o favoare Și ia o pauză de cinci minute. Tocmai am văzut o 
chiftea pe care era trecut numele tău. 

E greu să vezi pe unul de-ai tăi doborât la pământ, reflectă Magozzi. 
Gino se dădea peste cap încercând să pornească o discuţie cu Marty Și, 
fiindcă era un om politicos, Marty făcea eforturi să se arate interesat de ceea 
ce îi spunea Gino. Dar era jenant de evident că se preface și, după vreo zece 
minute, Magozzi începu să aibă senzația că-l torturau pe amărât. 

— Ar trebui să plecăm, Gino, spuse el. 

În acea clipă însă, Jack Gilbert se apropie împleticindu-se, vărsându-Și o 
băutură aproape la fel de roșie ca faţa lui pe pieptarul cămășii albe. Își puse 
braţul pe umărul lui Marty. 

— Salutare, băieți! Ce mai adunătură, nu? Făcu un gest larg cu mâna, 
împroșcând în jur un cerc de punci din pahar. La dracu”, ai zice c-a murit 
însuși papa. 

Cu o impulsivitate care îi luă pe toți prin surprindere, Marty se răsuci 
spre Jack, îi dădu enervat la o parte braţul de pe umăr și-i luă paharul din 
mână. Preţ de câteva clipe, lui Magozzi i se păru că vede o urmă din vechea 
Gorilă. 

— Nu întinde coarda, Jack! Nu azi. 

Jack se dădu câţiva pași înapoi Și aproape că-și pierdu echilibrul. 

— Haide, nu te supăra, Marty. la-o mai ușor. Vrei ceva de băut? 

O femeie corpolentă cu părul arămiu se apropie Şi-i întinse lui Marty un 
telefon mobil. 

— Te caută cineva. 

După ce Marty luă telefonul și se îndepărtă, femeia se duse lângă Jack. 

— Jack Gilbert, uită-te la tine! Cazi din picioare, verși băuturile, jignești 
lumea... Cum poţi să-i faci asta mamei tale? 

Capul lui Jack se clătină câteva clipe pe umeri, în timp ce încerca să se 
concentreze asupra femeii. 

— Dumnezeule, Sheila, tu ești? Arăţi ca Dennis Rodman. Ce dracu” s-a- 
ntâmplat cu părul tău? 

Femeia îȘi îngustă privirea Și se aplecă înspre el. 

— Farshtinkener paskudnyak! îi Șuieră ea, apoi plecă nervoasă. 


Gino urmărea scena cu ochii căscați. Nu înţelesese ce-i spusese femeia, 
dar era absolut convins că Jack o meritase. 

— Ştii ce, domnule Gilbert? Cred că ar fi cazul să vă mai reveniţi puţin. 
Duceţi-vă Și întindeţi-vă pe canapeaua aia, beţi o cafea... 

— Nemaipomenită idee, domnule detectiv, dar, vedeți dumneavoastră, 
tocmai mi-am turnat cea mai bună sticlă de Bourbon în vasul de punci Și o 
veche tradiţie evreiască spune că, atunci când torni alcool la o 
înmormântare, trebuie să-l bei pe tot, altfel îi aduci o ofensă mortului. 

Gino îl privi fix câteva clipe lungi. Era aproape convins că debita 
baliverne, dar nu poți fi niciodată sigur când vine vorba de religii. La urma 
urmei, cine-ar putea crede că cei de credinţă catolică mânjesc oamenii cu 
cenușă pe frunte? 

— Glumește, Gino, zise Magozzi. 

— Ştiam asta. Hai să plecăm de-aici. 

Gino Și Magozzi tocmai trecuseră de Jack, când mâna lui Marty apăru 
din mulţime și se-ncleștă pe braţul lui Gino. „Încă mai era multă forță în 
brațul ăsta”, își spuse Gino, simțind strânsoarea lui Marty. Fostul detectiv 
mormăi niște cuvinte de asigurare în telefon, apoi luă aparatul de la ureche 
Și apăsă butonul de închidere. 

— M-am gândit c-o să vreţi să auziţi asta, spuse el foarte încet, privind în 
jur ca să se asigure că nu era nimeni suficient de aproape cât să-i audă. Era 
Sol la telefon. Ben Schuler a fost împușcat. 

Chipul lui Magozzi împietri. 

— E mort? 

Marty dădu din cap, negru la faţă. 

— Cine e mort? întrebă Jack mult prea tare, apropiindu-se de ei pe două 
cărări. 

— Vorbeşte mai încet, Jack, îi spuse Marty. Ben Schuler. 

— EFi pe dracu’? Săracul nenorocit! Ce-a pățit, atac de inimă? 

Marty ezită, poate o reminiscență din acea reţinere a oricărui polițist de a 
divulga informaţii unuia care nu lucra în branșă. 

— Nu, spuse în cele din urmă. A fost împușcat. O singură dată, în cap. 
La fel ca Morey. 

Auzind aceste cuvinte, Jack Gilbert deveni înfricoșător de treaz și tot 
sângele i se scurse din chipul roșu de băutură. 

— S-a sinucis? 


Marty clătină din cap. 

În acea clipă, pe chipul lui Jack Gilbert apăru o expresie ciudată — pe care 
Magozzi nu o mai văzuse decât de câteva ori în viaţa lui — o expresie de 
teamă neprefăcută. 

— Isuse Hristoase! Șopti el. 

— L-ai cunoscut? îl întrebă Gino. 

Jack dădu din cap. 

— Da, l-am cunoscut. 

Apoi se răsuci pe călcâie Și se îndepărtă într-o linie perfect dreaptă. 

Marty îl găsi câteva clipe mai târziu, aplecat peste masa din bucătărie, 
uitându-se la fotografia lui Rose Kleber din ziarul de dimineață. Tremura 
din tot corpul. 


e Capitolul 20 


Existau multe cartiere în Minneapolis care fuseseră cândva relativ 
moderne, până când șoselele și autostrăzile începuseră să muște puţin câte 
puțin din proprietățile imobiliare ale orașului. Casa lui Ben Schuler se afla 
într-unul dintre aceste cartiere, cocoţată pe un deal unde ulmi seculari 
umbriseră odinioară un bulevard pe care orașul îl umplea cu flori în fiecare 
primăvară. În ultimii douăzeci de ani însă, mai toţi copacii fuseseră 
doborâți de boala ulmilor olandezi, iar cei care scăpaseră căzuseră pradă 
unui sistem de rampe din noua autostradă, iar rezidenții cartierului nu mai 
aveau acum altă priveliște în afara celor șase benzi de trafic de la poalele 
dealului. Gino și Magozzi auziră mugetul unui mastodont de patruzeci de 
tone urcând pe o rampă în clipa în care ieșiră din mașină. 

— Era mai frumos aici, odinioară, spuse Magozzi, uitându-se la o 
crăpătură lungă din tencuiala casei lui Ben Schuler, o clădire de cărămidă, 
cu două niveluri Și verandă lăsată, de pe cealaltă parte a străzii. O soră de-a 
străbunicii mele avea o casă mare, în stil victorian, la doar câteva străzi mai 
încolo. 

— Atunci de ce dracu” ţi-a trebuit atâta timp s-o găsești? mârâi Gino, 
scoţându-și sacoul și cravata Și aranjându-le pe spătarul scaunului. 

— N-am mai fost de ani de zile pe-aici. Am vizitat-o doar de două ori, Și 
pe atunci aveam vreo Șase sau Șapte ani. Era o băbăciune care-mi dădea 
fiori. Ai mei ziceau că n-a cunoscut în viaţa ei o persoană care să-i placă și 
aici erau incluși și membrii familiei. Refuza să vorbească engleza Și tata 
refuza să vorbească în italiană, doar ca s-o scoată din sărite. Ultima oară 
când am venit aici, mi-a ars o palmă peste faţă fiindcă luasem furculita în 
mână înainte să spună rugăciunea. 

Pe chipul lui Gino apăru o grimasă de dezaprobare. Să lovești un copil 
era unul dintre puţinele lucruri pe care mintea lui pur Și simplu nu reușea să 
le conceapă. 

— La naiba, urăsc chestia asta. Sper c-a împușcat-o taică-tău. 

— Taică-meu n-ar fi ridicat mâna împotriva unei femei nici dacă-l jupuia 
de viu. Magozzi zâmbi. Dar cred că mama 1-a ars vreo două. 

Gino zâmbi și suflă un sărut înspre Saint Paul, unde părinţii lui Magozzi 
încă mai trăiau în casa în care copilărise el. 


— Întotdeauna mi-a plăcut de maică-ta. 

— i ei îi place de tine. Ai de gând să-ţi scoţi toate hainele, sau putem să 
mergem? 

— Ai idee cât costă să duci un costum la curăţătorie? 

Magozzi clătină din cap. 

— Nu mi-am pus niciodată problema. 

— Frate, uneori îi urăsc pe burlaci. Tocmai am plătit niște bani frumoși 
ca să curăţ costumul ăsta, Și zău că nu vreau să prindă iar miros de mort. 

— Dar pantalonii îi lași pe tine. 

— Mda, în privinţa asta nu văd ce-aș putea face. 

Trânti portiera Și o luară amândoi în sus pe alee. 

— Se pare că Anant Și băieţii de la BCA ne-au luat-o înainte. 

— Nu-i de mirare. 

Gino aruncă o privire furgonetei urâte de la Institutul de medicină legală 
parcate pe alee, Și la duba cu însemnele BCA din spatele acesteia. 

— Au GPS în ambele mașini, iar nouă nu ne-au pus nici măcar aer 
condiționat. Nu există dreptate pe lume. 

Jimmy Grimm îi întâmpină pe Magozzi și Gino la intrarea din spatele 
casei lui Ben Schuler. 

— Trebuie să-l opriţi pe individul ăsta, fură primele cuvinte care-i ieșiră 
pe gură. 

— Hei, bună idee, Jimmy! zise Gino. Nouă de ce nu ne-o fi trecut prin 
cap? 

Jimmy se dădu la o parte și îl lăsă pe Gino să intre în bucătăria micuță. 

— Ce l-a mai enervat astăzi? îl întrebă pe Magozzi. 

— Costul exagerat de la curăţătoriile chimice, în principiu. Ah, Și faptul 
că voi aveţi GPS și noi nu. 

Privirea lui Magozzi se opri pe un desen făcut cu carioca, prins pe ușa 
frigiderului. Habar nu avea ce voia să reprezinte, dar era clar că nimeni nu 
înăbușise creativitatea copilului, fiindcă era o combinaţie de culori reușită. 

— Cât de urât e înăuntru? 

Arătă în direcţia unui coridor la capătul căruia bănuia că se afla 
dormitorul. 

Jimmy își umflă obrajii Și-și desfăcu primul nasture al costumului alb, 
imaculat. 


— Minimum de sânge, maximum de efect. Anant e deprimat rău de tot. 
El are un respect profund pentru persoanele în vârstă, iar asta nu-l ajută 
deloc. O fi vreo chestie hindusă? 

— E o chestie de bun-simt, i-o întoarse Gino. 

— EFi, orice ar fi, cred că se ia. Vă spun, nenorocitul ăsta care împușcă 
bătrâni începe să mă scoată din sărite Și pe mine. Intru în casele astea și văd 
fotografii cu nepoți, Și reţete, și medicamente, Și chestii de genul ăsta, Și 
văd casa alor mei, mă-nţelegeți? Zău așa, oamenii ăștia sunt la capătul 
vieţii, îȘ1 trăiesc ultimele zile... nu are niciun pic de logică! Iar povestea de 
azi e cea mai urâtă de până acum. 

Gino clătină din cap. 

— Nu poate fi mai urâtă decât cea de la Rose Kleber. Văd pancarta aia cu 
GRADINA BUNICII și noaptea în somn. Aia Și platoul cu fursecurile pe 
care tocmai le făcuse pentru nepoate. 

Jimmy îi privi câteva clipe. 

— Cred că a luat unul dintre fursecurile alea. 

Magozzi ridică sprâncenele. 

— Nu am citit asta în raport. 

— Nici n-am scris. Era doar o presupunere. Inadmisibilă. Nu aveam nicio 
dovadă clară. Dar le aranjase așa de frumos pe farfurie... Iar folia de plastic 
cu care le acoperise era ridicată într-o parte și exista un spaţiu gol acolo 
unde ar fi trebuit să fie un fursec. Mi-a venit în minte imaginea cu 
nenorocitul care o ucide pe bătrână, apoi, în drum spre ieșire, se servește cu 
un fursec făcut de ea. Încercă să zâmbească. Astea sunt detaliile care încep 
să-ţi toace nervii după o vreme, mă înţelegeţi? Imaginile de genul ăsta, care 
nu ţi se mai Șterg din minte. Iar cea de azi e cumplită. Ben Schuler știa ce-l 
așteaptă și era înnebunit de groază. Și se pare că ucigașul s-a jucat cu el o 
vreme; poate l-a alergat prin casă, poate-a stat de vorbă cu el, nu știu. Dar 
sărmanul bătrân s-a târât până în dormitor încercând să scape, Și cu 
imaginea asta o să plec eu de-aici. 

Gino îl privea lung, făcând eforturi să-și șteargă din minte imaginea pe 
care Jimmy Grimm tocmai i-o crease. Avea să-și facă și el propria imagine, 
când avea să vadă locul crimei, iar șmecheria era să observi, să reții 
imaginile care să te-ajute în investigație, apoi să uiţi restul. Dacă stăteai 
prea mult să te gândești la bătrâni plângând speriaţi, târându-se în patru 


labe ca să scape de-un ucigaș, te prăbușeai, îţi distrugeai nervii Și nu-ţi mai 
puteai face meseria. Și, la dracu”, Grimm Ştia asta. 

— Zău așa, Grimm, începi să vorbești ca o fetiță. Vrei să te transferi la 
departamentul administrativ, sau ce? 

— În momentul ăsta, zău dacă nu m-ar tenta. O luă înainte pe coridor. 
Staţi în spatele meu. Am eliberat o intrare, dar e cam tot ce-am apucat să 
facem până acum. Anant vrea să vedeţi și voi locul înainte să începem să 
facem fotografii, să căutăm amprente Și să strângem dovezi. 

Scândurile vechi ale dușumelei le scârțâiau sub picioare în timp ce 
treceau pe lângă o colecţie impresionantă de fotografii de famile în alb- 
negru, fotografii care aveau cel puțin cincizeci de ani. Cam pe la jumătatea 
holului, atât Magozzi, cât și Gino se opriră Și priviră în urmă, la fotografiile 
pe lângă care trecuseră, apoi în faţă, la cele care urmau. 

Jimmy îi privi peste umăr. 

— De ce v-aţi oprit? Sper că nu atingeti nimic, nu? 

— Ba da, dăm cu mâna pe perete, ca să lăsăm amprente, pufni iritat 
Gino. Zău așa, Grimm, mai relaxează-te. Care-i treaba cu toate fotografiile 
astea? E cea mai ciudată colecţie pe care am văzut-o vreodată. 

Jimmy se întoarse câțiva pași, până lângă cei doi. 

— Mie-mi spui? Sunt toate copii după aceeași fotografie. Șaizeci în total. 
Îți cam dă fiori, nu? Prietenul lui — bătrânul care l-a găsit? 

— Sol Biederman. 

— Da, el. Încă mai era aici când am sosit. Zice că e singura fotografie pe 
care Ben Schuller o mai avea cu familia lui. Părinţii lui, el și sora mai mică. 
Se pare că înrăma câte o copie în fiecare an. 

— Ţi-a spus de ce? 

Jimmy ridică din umeri. 

— Ei au murit în lagăr, el nu. Sentimentul de vinovăție al 
supraviețuitorului, un memorial, cine știe? 

Magozzi Și Gino schimbară o privire sumbră. 

— Ben Schuler a fost într-un lagăr de concentrare? întrebă Magozzi. 

— Așa mi-a spus Biederman. 

Jimmy Grimm îi întâlni privirea lui Magozzi. 

— Trei, Și lista continuă. 

Anantanand Rambachan stătea în mijlocul dormitorului lui Ben Schuler, 
cu capul plecat, cu palmele împreunate sub bărbie. Părea mai degrabă o 


rudă îndurerată decât un medic legist, își zise Magozzi. Rămase o clipă în 
ușă, întrebându-se dacă nu cumva Anant se ruga și dacă nu ar fi fost o 
încălcare de neiertat a protocolului hindus să-l întrerupă. 

Gino era mai puțin sensibil. 

— Hei, Anant! Eşti în transă, sau ce? 

Anant zâmbi doar o secundă, întorcându-se spre ei. Nu-și mai arătă 
dinții. Nu în seara asta. 

— Bună seara, detectiv Rolseth, detectiv Magozzi. Și, ca să vă răspund la 
întrebare, domnule detectiv Rolseth, nu, nu eram în transă. Dacă aș fi fost 
într-o astfel de stare, nu aș fi putut să vă aud întrebarea. Eu doar... 

Sprâncenele negre și dese i se încruntară în timp ce-și deschise mâinile, 
apoi le împreună la loc și le puse pe piept. 

— Încercai să-ţi faci o imagine de ansamblu? îl iscodi Gino. 

— Da. Da, este exact expresia care să descrie ceea ce făceam, 
mulțumesc. 

Le făcu semn să intre în cameră. 

— Direct de la ușă până la mine, v-aș ruga. Vedeţi locul unde podeaua e 
mai închisă la culoare? 

Magozzi privi o fâșie de lemn lată de aproape un metru care mai păstra 
încă strălucirea lacului de odinioară, neafectat de soare sau de uzura vremii. 

— A fost un preș aici? 

— Da. Domnul Grimm l-a înlăturat pentru examinare înainte să intrăm, 
ca să putem avea o cale de acces la această cumplită poveste. 

Magozzi Și Gino pășiră atent, unul în spatele celuilalt, exact pe mijlocul 
cărării create de urma preșului. Când ajunseră pe la jumătatea camerei, se 
opriră Și priviră în jur, fără niciun cuvânt, citind cumplita poveste despre 
care pomenise Anant cu propriii ochi. 

Dormitorul era un dezastru Și, spre marea lor ușurare, mirosea mai mult 
a aftershave ieftin decât a orice altceva. Toate sticlele care se aflaseră 
cândva pe comodă erau acum doar un morman de cioburi și lichid pe 
podea. O noptieră de lângă pat era răsturnată, iar alături se vedea o lampă 
cu abajurul din sticlă verde spart. Ceea ce mai rămăsese din telefonul 
zdrobit se zărea în celălalt colț al încăperii și o cuvertură decolorată, cu 
ciucuri, fusese trasă de pe pat. 

Pantofii ieșeau în evidenţă în mijlocul acestui dezastru, rămași în mod 
surprinzător neatinși de violenţa din jurul lor. Erau negri, frumos lustruiţi Și 


așezați în fața unui scaun cu spătar, așteptând să fie încălțați. 

Gino oftă din rărunchi. Se uita într-un dulap deschis, la o grămadă de 
haine trase de pe umerașe Și aruncate pe jos. 

— Unde este? Aici? 

Anant îi urmări privirea. 

— Nu. Nu mai e acolo. Domnul Schuler este sub pat. 

Magozzi închise ochii preţ de o clipă și își imagină un bătrân îngrozit, 
târându-se dintr-o ascunzătoare inutilă în alta, într-un oribil joc de-a 
șoarecele Și pisica, încercând zadarnic să-și salveze viața, până în ultimul 
moment. Sau poate că deja își acceptase soarta Și căutase adăpostul patului 
instinctiv, ca un animal rănit, ca să poată muri ferit de priviri Și într-o pace 
relativă — presupunând că este posibil așa ceva, atunci când ești urmărit de 
un psihopat sadic, înarmat. 

— Nu văd urme de sânge. A fost împușcat sub pat? 

— Cred că supoziţia dumneavoastră este corectă, domnule detectiv, 
spuse Anant. 

Îngenunche ȘI le făcu semn celor doi să procedeze la fel. Apoi scoase un 
mini-Maglite din buzunarul hainei Și lumină carnagiul ascuns sub pat. 

— Vă rog, domnilor, dacă sunteţi amabili. 

Magozzi Și Gino se ghemuiră lângă el și se uitară la ceea ce mai 
rămăsese din capul lui Ben Schuler. Partea de sus a craniului era acum 
numai sânge, ȘI creier, Și fragmente de os, însă faţa, fantomatic de albă în 
lumina intensă a lanternei, îi rămăsese intactă, înţepenită într-o grimasă 
grotescă, de parcă cineva ar fi luminat cu lanterna un portret de Picasso. 

Gino întoarse o clipă capul. 

— Dumnezeule mare, faţa lui! De ce arată așa? 

— Este expresia cu care a murit, domnule detectiv. Rămasă îngheţată în 
timp, așteptându-ne să o descifrăm. Cred că este expresia groazei. 

Anant cobori apoi raza lanternei pe hainele lui Ben Schuler — un blazer 
de lână uzat, o cămașă pătată de sânge dedesubt și o cravată pe jumătate 
înnodată. 

— Se pare că se pregătea să se ducă undeva. 

— La înmormântarea lui Morey Gilbert, spuse încet Magozzi. Se ducea 
la înmormântarea prietenului său. 

Jimmy Grimm vâri capul pe ușă. 


— A venit presa, băieţi. De la toate cele patru canale și de la ambele 
ziare. Atmosfera începe să se încingă. 

Vestea morţii lui Ben Schuler se răspândi repede printre cei strânși în 
casa familiei Gilbert, amuţind vocile, ascuțind simţurile, șoptind un 
avertisment sinistru. Poate că poliţia încă mai bâjbâia, căutând firul clar 
care să lege cele trei crime, dar fiecare bărbat sau femeie din acea casă știa 
adevărul. Cineva omora evrei. 

Niciunul nu rosti cu voce tare acest cumplit gând, dar rămaseră mai mult 
decât intenționaseră, strânși în grupuri mici, căutând alinare în speranţa că 
împreună erau în siguranţă. Se lăsase deja întunericul când începură să 
plece și, chiar și atunci, mai zăboviră o vreme în ușă pentru a-și exprima 
pentru ultima oară condoleanţele. 

În timp ce șirul de oameni cumsecade ieșea pe ușa din față, Jack se 
strecură pe cea din spate și dispăru printre umbrele din grădină. 

Erau o mulţime de obstacole în drum spre magazia de unelte din spatele 
serei, bunăoară fire de iarbă și tot felul de denivelări de pământ prin peluză, 
însă Jack reuși să ajungă în cele din urmă la destinație cu doar vreo câteva 
zgârieturi Și pete de iarbă. Cel puţin spera că erau pete de iarbă și că nu 
căzuse pe vreo broască. 

Se opri lângă ușă și se sprijini cu spatele de lemnul nelustruit, ascultând. 
Era foarte întuneric afară Și, după ce reușeai să faci abstracţie de orăcăitul 
infernal al afurisitelor de broaște din iarbă, era foarte liniște. Singurele 
zgomote pe care le auzea erau bătăile propriei inimi în piept Și așchile de 
lemn care-i distrugeau țesătura fină, de lână, a costumului, în clipa în care 
îȘi târî spatele pe ușa de lemn, lăsându-se pe vine, Și-Și îngropă capul în 
mâini. 

Dumnezeule mare, trebuia să-și revină, trebuia să se relaxeze, să-și facă 
un plan Și apoi trebuia să-și mai toarne ceva de băut. 

Se clătina pe picioare în clipa în care se ridică în cele din urmă și 
deschise ușa, înfiorându-se la scârţâitul balamalelor. Înaintă împleticindu-se 
până în mijlocul încăperii Și orbecăi cu mâinile deasupra capului până când 
găsi lanţul becului gol, fără abajur, suspendat din tavan. 

La lumina becului, magazia era la fel de ordonată ca întotdeauna. Se uită 
în jur la toate acele lucruri care-l speriaseră în copilărie: sapele cu muchiile 
lor ca niște cuțite, foarfecele de grădină strălucitoare, fărașele ascuţite și 


greblele ale căror dinți străluceau sinistru în lumina becului care se legăna 
din tavan. Toţi monștrii pe care Jack îi văzuse la vârsta de șase ani, când 
intrase pentru prima oară aici după lăsarea întunericului. 

Mâna lui taică-său era mare — degetele îi coborau până la jumătatea 
pieptului micut, degetul mare până la mijlocul spatelui —, dar ciudat de 
ușoară. Doar caldă și lini Știtoare. 

— Haide, Jackie. Intră. 

O scuturare hotărâtă din cap. Încăpăţânare de Șase ani. 

— Nu? Ah, arată altfel noaptea, nu-i așa? 

Apoi, tot din cap, un semn hotărât că da. 

— Și toate uneltele... par înfricoșătoare, am dreptate? 

Alt semn că da, cu ceva mai mult curaj acum că secretul fusese dat pe 
față. 

— Ha? Crezi că aș lăsa eu pe cineva să-i facă rău fiului meu, băieţelul 
lui tata? 

Apoi niște brațe puternice învăluindu-l, ridicându-l, strângându-l lângă 
o cămașă de lână apretată care mirosea a sudoare, a pământ și a aer. 

— Nimic de aici n-o să-ți facă vreun rău. Nimic pe lume n-o să-ți facă 
vreodată vreun rău. N-o să-i las. Mă crezi, nu-i așa, Jack? 

Jack nu-și dădu seama că plânge până când nu auzi scâncetul 
deznădăjduit și oribil al propriilor suspine. Își astupă gura cu palma ca să 
înăbușe sunetele și se îndreptă împiedicându-se, pe jumătate orbit de 
cocktailul de Bourbon și lacrimi, spre colţul încăperii, unde mai mulţi saci 
de îngrășământ natural de oaie erau aranjaţi pe un stivuitor. Îi luă zece 
minute să dea la o parte sacii grei ca să poată muta stivuitorul de lângă 
perete Și, când termină, lacrimile i se opriseră. 

Găsi numaidecât spărtura din ciment, luă un hârleţ și începu să ridice 
bucata de beton, simțind cum îi apar pe frunte broboane de sudoare, de efort 
Și furie. 

Sacul de plastic era înnegrit, cârpele din el erau unsuroase Și miroseau a 
transpiraţie. Răul învelit în scutece. 

Jack priva arma pe care o simţea atât de firesc în mână, fascinat de felul 
în care lumina din tavan se răsfrângea în ţeava pistolului. Deschise magazia 
Și numără gloanţele și tocmai se pregătea să bage revolverul în buzunar 
când auzi ușa scârțâind în spatele lui. Fără să se gândească, strânse arma în 


mână Și se răsuci pe călcâie, în poziţie de tragere. Cunoștea foarte bine 
mișcarea asta. 

Unul dintre puștii care lucrau la sere stătea în ușă, cu ochii căscaţi cât 
cepele, pironiţi asupra pistolului. 

— Vai de mine, vai de mine... Domnule Gilbert? Sunt eu, Jeff 
Montgomery? Vă rog, nu trageti. 

Jack se prăbuși în șezut și închise ochii, simțind cum începe să tremure 
în timp ce adrenalina căuta un loc în care să se ducă. Dumnezeule mare, 
fusese la un pas să-l împuște pe băiat. 

— Oh, ce mama dracului! mormăi el, după ce adrenalina se scurse din el 
Și alcoolul își făcu din nou simțită prezenţa. N-o să te-mpușc! Nu te-a 
învăţat nimeni să nu te furișezi așa, în spatele unui om înarmat? 

— Eu... Eu... Eu... nu Știam că sunteți înarmat? Am văzut lumina 
aprinsă Și m-am gândit să vin să văd ce se-ntâmplă? 

Jack se ridică pe picioarele care încă-i tremurau Și se uită la puștiul care 
rămăsese înţepenit în ușă, privind speriat în toate direcțiile, ca un iepure 
gata să o zbughească la fugă. Își dădu seama în momentul acela cum 
trebuia să fi arătat scena. 

— Ascultă, puștiule, nu este ceea ce pare. Personal, nu suport armele, dar 
e un nebun care împușcă oameni prin cartier. Așa că am nevoie de asta, 
înţelegi? 

— Da, da, domnule, singur că înţeleg... A... Eu plec acum? 

— Nu, nu, rămâi o clipă. 

Jack făcu un gest larg cu arma în mână Și puştiul se ghemui lângă ușă, 
îngrozit. Privirea lui Jack se mută de la ochii băiatului la arma din mână. 

— Oh, Doamne, îmi pare rău. 

Băgă revolverul în buzunar Și-Și ridică mâinile goale. 

— Nu te teme, băiete. Jeff parcă te cheamă, nu? 

Băiatul dădu încet din cap. 

— Bine Jeff, ascultă acum. Îmi pare foarte rău că te-am speriat. Doar că 
sunt cam beat Și foarte speriat la rândul meu și am luat arma asta doar ca să 
mă apăr, vezi? Dar treaba e că nu-i o chestie tocmai legală, pricepi? Și n-ar 
fi bine să afle cineva că o am. În special Marty. Pentru Dumnezeu, nu-i 
spune lui Marty, promiţi? 

— Bine, sigur, nicio problemă, domnule Gilbert. 

— Excelent. Nemaipomenit. 


Jack bătu din palme și puștiul sări ca ars. 

— Acum, vrei să m-ajuţi să pun sacii înapoi pe stivuitor? 
— Sigur că da, domnule Gilbert. 

Jack îi zâmbi larg. 

— Eşti un băiat bun, Jeff. 

După ce plecă și ultima persoană din casa lui Lily, Marty îl găsi pe Jack 
prăbușit la volanul Mercedesului, cu ochii pironiți în întunericul din spatele 
parbrizului, în timp ce dintr-o sticluţă plată și argintie ultimele picături 
preţioase de Bourbon se scurgeau pe tapițeria de piele de culoarea untului. 
Marty se aplecă pe fereastra deschisă și simţi că leșină. 

— Dumnezeule, Jack, ce-i mirosul ăsta? 

Jack nici măcar nu se uită la el. 

— Bălegar de oaie. Ar trebui să mai aerisești magazia, Marty. Pute ca 
dracu” acolo. 

Părea surprinzător de treaz pentru cineva care probabil că băuse întruna 
încă de la răsăritul soarelui. 

— Ce ai căutat în magazie? 

— Păi... să zicem că am făcut o călătorie pe cărarea amintirilor. Tata mă 
ducea acolo când eram mic. Mă lăsa să stau lângă el în timp ce ascuţea 
uneltele. Știi ceva? Cred că am băut prea mult ca să încep să depăn amintiri 
Și mi-ar prinde tare bine un duș. Mă duci acasă, Marty? 

— Nu în mașina asta. 

Douăzeci de minute mai târziu, erau în Chevy Malibu-ul '66 al lui Marty, 
cu capota lăsată ca să iasă mirosul, îndreptându-se spre vest pe șoseaua care 
ocolea centrul Minneapolisului. Erau puţine mașini, aerul nopții avea o 
căldură aproape sexuală, iar Jack era neobișnuit de tăcut în scaunul de lângă 
Şofer. 

În cele din urmă, Marty spuse cuvintele pe care nu credea că le va rosti 
vreodată: 

— Hai, Jack, dă-i drumul! Vorbește! 

— Sigur, prietene, despre ce vrei tu. 

— Să începem cu ce i-ai făcut mamei tale. 

— Poftim? 

— Nu mă lua cu dintr-astea, Jack! Toată viaţa ta n-ai dat doi bani pe 
religie ȘI, așa, dintr-odată, te umpli de Duhul Sfânt și te hotărăști să arunci 
chipa Și să te creștinezi? Rahat! Fotografia aia imbecilă cu prima 
împărtășanie — și probabil și cea de la nuntă la fel — a fost un fel de palmă 
pe care le-ai tras-o alor tăi, este? 


— Și? 

— Şi a fost un gest infantil, făcut în ciudă și, pe toţi dracii, de neiertat! 

Jack oftă cu zgomot. 

— Ai terminat? 

— Nu, la dracu”, n-am terminat! Ei și ce dacă te-ai certat cu taică-tău? 
Lily nici măcar nu Ştie despre ce e vorba. De ce nu i-ai spus? 

— E complicat. Și nu vrei să ştii. 

— Ba da, vreau să Știu. Vreau să Știu ce dracu” a putut să-ți spună Morey 
ca să-ţi provoace o astfel de reacție. 

Jack se îndreptă niţel în scaun Și se uită la Marty, uluit parcă. 

— Ştii ceva, Marty? Eşti singura persoană care s-a gândit vreodată că 
poate am avut motivele mele ca să fac ce-am făcut Și că n-am fost pur Și 
simplu un dobitoc. Își întoarse din nou privirea spre șosea și clătină din 
cap. Frate, nu poţi să-ţi imaginezi cum este. 

— Nemaipomenit. Mă bucur că te-am făcut fericit. Deci, care-a fost 
motivul? 

— Să ştii că te iubesc pentru asta, Marty. 

— Of, pentru Dumnezeu, nu pot să discut cu tine când ești în starea asta. 

— Fi, atunci e bine, Marty. Fiindcă oricum nu voiam să vorbesc despre 
porcăria asta. Poveste veche, îngropată, fuse Și se duse. 

— La dracu”, Jack, nu e deloc așa, fiindcă Lily încă mai suferă. Și tu la 
fel, că veni vorba. Trebuie să-ndrepți lucrurile. 

Jack scutură viguros din cap. 

— Nu pot. 

— Atunci, spune-mi despre ce e vorba. Poate le-ndrept eu. 

— Doamne, tare arogant mai ești! E chiar amuzant, dacă stau să mă 
gândesc. La dracu”, ce anume te-ndreptăţește pe tine să fu arogant? Nu ești 
în stare să-ţi pui în ordine propria viaţă, așa că mai scutește-mă! Nu vreau 
să vorbesc despre asta. 

Degetele lui Marty se încleștară pe volan în clipa în care luă virajul 
strâns de la intrarea spre Wayzata. 

— Foarte bine, nu vrei să vorbești despre asta? Atunci, hai să vorbim 
despre Rose Kleber. 

Jack își strânse mâinile la piept. 

— N-am cunoscut-o. 


— Nu-mi veni mie cu rahaturi dintr-astea, Jack. Ți-am văzut faţa în timp 
ce te uitai la fotografia din ziar. 

Jack nu se mișcă preţ de câteva clipe, nu spuse nimic, dar Marty simţea 
că era încordat. 

— Bine, bine... Am întâlnit-o o dată, și? Ce dacă? Întâlnesc mulţi 
oameni. Nu înseamnă că-i cunosc. Nici nu cred să-i fi auzit vreodată 
numele de familie. A fost doar șocul, atâta tot. Zău așa, ce Dumnezeu! Trei 
evrei bătrâni căsăpiţi în decursul a trei zile, iar eu să mă pomenesc că îi 
cunosc pe toți? 

— Cum ai întâlnit-o? 

— Dumnezeule, nu mai știu! Ce dracu-i asta? Ce-i cu atâtea întrebări? 

Marty Ştia că nu trebuie să-i lase timp de gândire. 

— Uite cum stă treaba, Jack. Poliția caută o legătură între cele trei 
victime Și începe să pară că tu ai putea fi legătura asta. 

— Astea-s tâmpenii! Pun pariu că mai sunt încă cel puţin o sută de 
oameni care-i cunoșteau pe toţi trei. 

— Erau apropiaţi, nu-i așa? Morey, Rose și Ben? 

— De unde dracu” să Știu eu? 

— Fiindcă ŞTII, pe toţi dracii! Ai făcut pe tine de frică în clipa în care ai 
auzit că Ben Schuler a fost împușcat. Și te-au văzut și Gino și Magozzi. Îţi 
închipui că n-o să se întrebe care-i motivul? Și ei nici măcar nu Știu cum te- 
ai albit la faţă în clipa în care ai văzut fotografia lui Rose Kleber. Pentru 
Dumnezeu, Jack, știi ceva despre crimele astea. De ce nu vrei să vorbești? 
Mor oameni! 

Jack se întoarse spre el. 

— Ce dracu” e asta? Ieri putin îți păsa cine l-a omorât pe socru-tău, iar 
azi te-ai transformat la loc în polițistul cel bun? Cum vine asta? 

— Oh, da? Ei bine, ai uitat ceva, Jack. Ieri tu erai cel care-mi împuia 
capul cu reproșuri fiindcă nu mă interesa să aflu cine l-a ucis pe Morey, iar 
acum, că am început să pun câteva întrebări, tot tu ești cel care nu vrea să 
vorbească. Spune-mi tu, cum vine asta? 

Jack își izbi frustrat capul de tetieră. Citi semnul mare de autostradă, 
verde cu alb, în clipa în care trecură pe sub o pasarelă. 

— Pe toţi dracii, Marty, era intrarea spre Jonquil. Ai ratat-o. leși pe 
următoarea. 

— Trebuie să vorbești cu mine, Jack. Nu scapi așa ușor. 


Jack tăcu preţ de câteva clipe, apoi, în mod straniu, tocmai când 
încetineau, apropiindu-se de ieșirea de pe autostradă, la câteva clipe doar de 
zona sigură a străzilor de cartier, îȘi strânse centura. 

— [a-o la dreapta. Trei sute de metri mai sus, drumul se bifurcă pe lângă 
râu. Acolo faci stânga. 

Marty îȘi privi mâna dreaptă, strânsă pe volan. Arăta ca un pumn ȘI se 
întrebă cum s-ar fi simţit dacă ar fi izbit cu pumnul ăla direct în mutra lui 
Jack. Avea nevoie de un efort uriaș de voință ca să-și păstreze vocea calmă, 
neameninţătoare. 

— Ascultă-mă, Jack, nu gândești limpede. Dacă știi ceva ce ar putea 
ajuta poliția să pună capăt acestor crime, trebuie să vorbești. Fiindcă, dacă 
nu vorbești Și mai moare cineva, e ca Și cum tu însuţi ai fi apăsat pe 
trăgaci. 

Jack îl privi cu un zâmbet ciudat, care părea să apară și să dispară în 
lumina felinarelor de pe stradă. 

— N-o să se-ntâmple asta, Marty. Nu-ţi face griji. Mai ai încă .357-le ăla 
al tău, nu? 

Marty îl privi uluit Și fu cât pe-aci să lovească o mașină parcată. 

— Pentru Dumnezeu, Jack, mă scoţi din minţi! Nici nu mai Știu cine 
ești. 

— Da, nici eu. Dar cum rămâne cu arma? O mai ai? 

Marty frână brusc, smucindu-l pe Jack în față, în timp ce mașina se oprea 
cu scârţâit de frâne, în mijlocul străzii. 

— Da, încă mai am afurisita de armă. Vrei să ţi-o împrumut? Ca să-ți 
tragi un glonţ în freză Și să mă scutești pe mine de deranj? 

— Zău așa, Marty, ia-o mai ușor! 

Jack își mișcă mâna cu care se proptise în bordul mașinii. 

— Era să-mi sucesc încheietura. Bine că aveam centura! Ştiai că 
nouăzeci la sută din accidente au loc pe străzile din oraș? Toată lumea-și 
închipuie că autostrăzile sunt cele mai periculoase, dar nu-i așa. 

Marty închise ochii ȘI-ȘI lipi fruntea de volan. 

— Acum, să revenim la armă. Vreau să-mi faci o favoare. Du-te acasă, 
ia-0, tine-o la îndemână Și stai lângă mama câteva zile. Poţi face asta? 

Marty întoarse capul Și îl privi cu o expresie de neputincioasă resemnare. 

— Jack, trebuie să-mi spui ce se petrece. 


— Oamenii sunt împușcați, asta se petrece. Oameni bătrâni. Evrei. Ca 
mama. Stai cu ochii pe ea, atâta te rog. 

Marty oftă și o porni încet mai departe. Făcu stânga lângă râu și o apucă 
pe drumul Șerpuit care înconjura o zonă masiv împădurită, având în 
permanență senzația că se mișcă într-un vis în care nu are puterea de a 
schimba nimic. 

— Doar nu crezi sincer că aș lăsa niște oameni să moară dacă ar sta în 
puterea mea să împiedic asta, nu-i așa, Marty? 

Marty nu trebui nici măcar să se gândească și asta-l luă prin surprindere. 

— Nu. Cred că nu. Dar cred că ești în pericol și nu vrei să mă lași să te 
ajut. 

Jack râse sec. 

— De mult timp nu mă mai poate ajuta nimeni, Marty. Dar a fost al 
dracului de frumos din partea ta să te oferi. 

Își lăsă capul la loc pe tetieră și privi conturul auriu al norilor pe cerul 
nopții, reflectând luminile îndepărtate ale orașului. 

— Doamne, cât îi mai plăcea mașina asta lui Hannah! Uneori, când erai 
tu în tură de noapte, mergeam la Porky la o prăjitură cu bezea Și-apoi ne 
plimbam în jurul lacului cu capota lăsată. Au fost vremuri frumoase. 

Marty strânse din ochi câteva clipe, sperând că, dacă-i ţinea închiși, 
aveau să iasă în cele din urmă de pe șosea Și să se izbească în vreun pom, 
ca să moară amândoi, Și poate că lumea ar fi fost un loc mai bun. 

— Lumea ei se învârtea în jurul tău, Știi asta, Marty? E celălalt motiv 
pentru care te iubesc. Ai făcut-o pe Hannah fericită. 

Marty strânse din buze Și intră în acel loc întunecat pe care-l vizita în 
fiecare zi. 

— Am omorât-o pe Hannah. 

— Nu-i adevărat, Marty. Nu te mai chinui cu asta. 

Jack întinse mâna Şi-i ciufuli părul lui Marty, într-un ciudat gest patern 
ȘI, pentru prima oară după un an de zile, Marty crezu că o să-nceapă să 
plângă. 

Jack rămase în capul aleii din fața locuinţei sale și-l privi pe Marty 
îndepărtându-se. Așteptă ca farurile să dispară complet după curbă înainte 
de a-și scoate cu mare grijă revolverul din buzunar. Tot drumul până acasă 
se temuse să nu se declanșeze porcăria și să-i zboare scula, fiindcă, oricât 


ar fi încercat, nu-și putea aminti dacă trăsese sau nu piedica atunci, în 
magazie. 

Încă mai avea arma în mână în clipa în care auzi un foșnet printre copacii 
din spatele lui. O căprioară, îȘi zise, sau poate ratonii ăia afurisiți. Totuși, 
simți cum 1 se ridică părul pe ceafă. 

Gino și Magozzi urmăriră a doua jumătate a ştirilor de la ora zece din 
separeul întunecat plasat în spatele unui obscur bar sportiv. Gino savura o 
enchilada de mărimea unei mingi de baseball, înmuiată în sos iute. Magozzi 
mânca un bol de supă de pui cu tăiţei. Îi era rău de la stomac. 

Urmăriră pe ecranul suspendat o ştire de cinci minute despre 
înmormântarea lui Morey Gilbert, care nu era decât un promo ostentativ 
pentru reportajul pe care îl realiza canalul de televiziune, Sfântul Gilbert din 
Uptown; urmară apoi câteva scene de la casa lui Ben Schuler, care se 
terminară cu un prim-plan cu Magozzi dând declarația standard: nu 
reţinuseră încă niciun suspect, urmăreau toate pistele posibile și nu, nu se 
confirmase o legătură clară între cazurile lui Morey Gilbert, Rose Kleber și 
Ben Schuler. În acea clipă, vocea ascuţită a lui Kristen Keller, păpușa 
Bărbie de la Channel Ten, se auzi de undeva din afara camerei. 

— Domnule detectiv Magozzi, toate cele trei victime au fost 
supraviețuitori ai lagărelor de concentrare. Mie, una, asta mi se pare o 
legătură destul de clară. 

— [a te uită! pufni Gino, arătând cu furculița spre ecran. Intră reclamele 
imediat după lovitura sub centură. Fir-ar să fie, o urăsc pe femeia asta! Știi 
ce-ar trebui să facem? S-o prindem pe o alee întunecoasă într-o noapte ȘI s- 
o radem în cap! În felul ăsta, n-ar mai intra o vreme în emisie. Ce mă miră 
pe mine e că au aflat atât de repede că și Schuler a fost în lagăr. 

— De la vecini, probabil, zise Magozzi, luând o lingură de supă. Jimmy a 
zis că reporterii au bătut la ușă jumătate de oră până să ieşim. 

— Lui Malcherson n-o să-i placă interviul ăsta. 

Magozzi lăsă lingura din mână. 

— Ai vreo pastilă de Tums? 

Se făcuse aproape unsprezece când Gino și Magozzi ajunseră să urce 
treptele primăriei. Aveau costumele șifonate și nodurile de la cravate 
lărgite, iar cămașa cândva albă a lui Gino era acum decorată cu resturi de la 
mâncarea lui Lily Gilbert și de la enchilada înfulecată ceva mai recent. 
Coridorul alb care ducea spre Omucideri era pustiu, lumina difuză și atâta 
liniște, că auziră vocea lui Johnny McLaren înainte să deschidă ușa 
biroului. 


Vorbea de la telefonul Gloriei, probabil fiindcă pe al lui nu-l găsise sub 
mormanul de hârtii de pe birou. Le zâmbi și le făcu semn cu mâna, apoi 
Gino și Magozzi priviră în direcția indicată de degetul mare al lui McLaren, 
spre fundul încăperii, unde Langer ciugulea preţios carnea de pe o aripioară 
de pui. 

— Uau! făcu Gino. Langer mănâncă pentru a doua oară aripioare prăjite 
de pui. Vine sfârșitul lumii. 

Aruncă o privire osișoarelor aranjate frumos pe un Șerveţel. 

— Parcă erai vegetarian. 

— Eram, până aseară. Chestiile astea sunt delicioase. Vrei și tu? 

Împunse punga unsuroasă de hârtie de pe imprimantă. 

— Nu, mersi. Ce mai faceți aici, la ora asta? 

Langer își Șterse colţurile gurii cu un șerveţel. 

— Sunăm peste ocean după vreo câțiva polițiști pe care nu i-am găsit în 
timpul zilei. McLaren încearcă să ia legătura cu un tip din Johannesburg, 
dacă vă vine să credeți. 

McLaren puse telefonul în furcă și se întoarse la biroul lui. 

— Data viitoare când mai avem un moment de pauză la Omucideri, ar 
trebui să ne facem toți bagajele și să mergem în Africa de Sud. De câte ori 
încerc să dau de băieţii ăștia, sunt pe teren Și anchetează vreo crimă. 

Puse un bileţel cu un mesaj pe biroul lui Langer. 

— Şi pe-ăsta îl suni tu, fiindcă eu nu știu să pronunţ un nume care nu are 
vocale. Am întrebat de el și mi-au închis telefonul în nas. 

— Ce se petrece? întrebă Magozzi. Ce-i cu telefoanele astea pe alte 
continente? 

McLaren îl privi fără să-i vină să creadă. 

— Râzi de mine! N-ai văzut Știrile de la ora Şase? Frate... Își ridică 
mâinile în aer. Avem Și noi o dată o conferinţă de presă beton și tu o ratezi! 
Malcherson chiar ne-a lăsat să vorbim de data asta și pot să-ți spun că m- 
am descurcat grozav, chiar dacă mă laud. Nu-i așa, Langer? 

Langer se uită la Magozzi Și-Și dădu ochii peste cap. 

— A purtat sacoul în carouri. 

Magozzi se strâmbă. 

— Au încercat să mă-ncurce, desigur, continuă McLaren, ridicând din 
sprâncene, mai ales marțafoiul ăla nou, cu părul făcut permanent, care apare 


la știrile de seară. Dar am fost beton! Și calm — modelul eroului clasic. Am 
înregistrarea... 

— E1, ce dracu” s-a întâmplat? întrebă Gino, cu o mână vârâtă până la cot 
în punga cu aripioarele. Aţi aflat ceva nou în povestea cu tipul de pe șine? 

— Oh, ba bine că nu! rânji McLaren. Se pare că .45-ul ăla care mai că nu 
i-a zburat braţul lui Arlen Fischer e o armă foarte fierbinte. Am primit o 
grămadă de rapoarte de la Interpol. Să vedem, s-a tras cu ea în 
Johannesburg, Londra, Paris, Praga... Și în alte două locuri. 

— Milano și Geneva, îi aminti Langer. 

— Exact. Se pare că cei de la Channel Three au o sursă la FBI, care le-a 
spus de treaba cu Interpolul. Presa a luat foc. Intrigă internațională în orașul 
nostru, povești de genul ăsta. 

— Ei, Și voi ce ziceţi? întrebă Magozzi. 

Langer ridică din umeri. 

— Cei de la Interpol le-au considerat întotdeauna execuţii la comandă. 
Au Șase crime care se întind pe parcursul a cincisprezece ani — șapte, dacă 
e să-l numărăm Și pe Arlen Fischer. Pare să fie același ucigaș, cu aceeași 
armă. Lucrează repede și curat, fără martori, fără urme, o singură 
împușcătură în cap. 

— Doar că Arlen Fischer nu a fost împușcat în cap, îi aminti Magozzi. 

— Asta-i partea cea mai interesantă. Există, desigur, șansa ca arma să fi 
traversat Atlanticul fără posesorul inițial — poate că a scăpat de ea după 
ultima treabă și a ajuns la noi adusă de altcineva. Interpolul speră însă să fie 
același om, iar treaba cu Arlen Fischer să fi fost ceva personal. Ucigașii 
plătiți nu au obiceiul de a tortura străinii. 

Magozzi dădu din cap. 

— Așadar, îl cunoștea pe Fischer. 

— Asta ar fi teoria. Că Fischer și cel care l-a împușcat se cunoșteau de 
mai demult. Dacă am reuși să confirmăm legătura asta, poate i-am găsi ȘI 
un nume individului. 

— Bravo, băieți! zise Magozzi cu un zâmbet uluit. O să prindeți un 
ucigaș urmărit internaţional. 

— Nu c-ar fi tare? rosti McLaren, rânjind. Partea proastă e că Interpolul 
vrea să lăsăm FBI-ul să se ocupe de caz. Îl caută demult pe individul ăsta. 
Șeful Malcherson îi ţine la distanţă până când vedem ce-i cu cele șase 
victime de peste ocean Și dacă se poate sau nu să se stabilească vreo 


legătură între ele și Fischer. Și, că veni vorba... McLaren îi întinse hârtia 
lui Langer. Uite-l pe Domnul Consoană. Eu nu-l sun, ţi-am zis. 

— Probabil că vorbește engleza, McLaren! 

— i la ce m-ajută asta pe mine, dacă nu pot să-l cer la telefon fiindcă nu 
pot să-i pronunt afurisitul de nume? 

— Bine, bine... 

Langer luă bileţelul și îi dădu altul în schimb. 

— Atunci, tu suni la Paris. Îţi jur, oamenii ăștia se prefac că nu Știu 
engleza doar ca să ne enerveze. 

Gino pufni. 

— De parcă McLaren știe franțţuzește. 

Langer îi zâmbi. 

— Mclaren vorbește fluent. 

— Nu cred! 

— Doar limbile romanice, zise McLaren. Pe astea le stăpânesc destul de 
bine, dar cele slave sunt imposibile! 

Se duse la birou Și începu să tasteze o serie lungă de numere pe telefon. 
Gino și Magozzi îl priviră cu gura căscată în clipa în care începu să 
trăncănească într-o limbă pe care niciunul dintre ei nu o înţelegea. 

— Incredibil! murmură Gino. Și eu care-am crezut tot timpul că 
McLaren e doar un băiat frumușel. 

— Dar voi? Ce căutaţi aici? îi întrebă Langer. 

Gino Și Magozzi schimbară o privire posacă. Erau obosiţi, descurajați ȘI, 
dincolo de toate astea, poate și puțin speriați, având amândoi senzaţia că 
situaţia le scăpa de sub control. 

— Am mai pierdut un cetăţean în vârstă, anunţă Magozzi. 

Langer se schimbă la faţă. 

— Sper că glumiti! 

— Am vrea noi, spuse trist Magozzi. Optzeci Şi șapte de ani, împușcat în 
propria casă, alt tatuaj. 

Langer scoase un oftat lung și îndurerat Și își întoarse privirea, clătinând 
din cap. 

— Ce dracu” se petrece aici? 

— Caraghioșii ăia de la TV încep să pună aceeași întrebare, mormăi 
Gino. Voi aţi avut Știrile de la ora șase, pe noi ne-au băgat la zece. Ce să 
mai, ne-au făcut cu ou Și cu oțet. 


— Mă duc să dau telefoanele, îi spuse Magozzi lui Gino, îndreptându-se 
spre biroul său. 

Gino dădu din cap, dar mai rămase puţin cu Langer. 

— E1? Şi cine-i victima? vru să Ştie Langer. 

— Un bărbat pe nume Ben Schuler. Ai auzit de el? 

Langer scutură din cap. 

— Nu cred. 

— Se pare că el și Morey se cunoșteau destul de bine. 

Langer ridică din sprâncene. 

— Ati găsit legătura. 

— Poate doar un început. Însă este doar între Schuler și Gilbert. Rose 
Kleber tot nu se potrivește în peisaj. Am vorbit ieri cu familia ei, sperând să 
găsim o legătură între ea și Morey Gilbert, dar nimic. Acum Leo vorbește 
cu ei să vadă dacă l-a cunoscut pe Ben Schuler. Poate că îi legăm în felul 
ăsta. 

Îi aruncă o privire lui Magozzi. Avea încă telefonul la ureche, dar clătina 
din cap Și arăta cu degetul mare în Jos. 

— Sau poate că nu. 

Magozzi puse telefonul în furcă și trase un scaun pe rotile lângă biroul 
lui Langer. Nu arăta nici pe departe atât de deprimat pe cât se așteptase 
Gino. 

— Familia lui Rose Kleber nu a auzit niciodată de Ben Schuler. 

— Da, am înţeles asta. 

Gino părea foarte nefericit. 

— Dar mă gândeam cât de ciudată este situația. Noi avem o serie de 
crime Și dintr-odată aflăm că Și cazul de care se ocupă Langer și McLaren 
are una în urmă... 

— N-o lua pe linia asta! îl avertiză Gino. Nu reușim să găsim o legătură 
între trei crime Și tu vrei să mai vii cu încă una? Haide, Leo! Am analizat 
varianta asta Și am exclus ideea încă din prima zi. Stilul e mult prea diferit 
ȘI victimele la fel. 

— Toţi erau bătrâni, Gino, Și trei locuiau în același cartier, dacă-l 
numărăm Și pe Arlen Fischer. 

Langer îl urmărea pe Magozzi, cu bărbia în mână. 

— Nu se potrivesc armele. Nici profilele victimelor. Ai voștri sunt evrei, 
supraviețuitori din lagăre. Al nostru era luteran. 


Magozzi se strâmbă Și-și scărpină ceafa. 

— Da, știu. La prima vedere, ai patru bătrâni, la doar câțiva kilometri 
distanţă unul de altul, toți executați în doar câteva zile. Dar, când analizezi 
detaliile, se duce totul dracului. Dar tot e ciudat. Cazurile sunt la fel de 
asemănătoare pe cât sunt de diferite. 

Langer îl privi încruntat. 

— Nu avem cum să justificăm o legătură cu atâtea elemente lipsă. 

— Da, știu asta. Dar hai să păstrăm linia de comunicare deschisă, bine? 

Gino avea o expresie înspăimântător de vicleană, cu un deget rotund 
apăsat pe buze. 

— Ştiţi ceva? Dacă mă gândesc bine, s-ar putea să-mi placă treaba asta. 
Jack Gilbert, șeful unei grupări de asasini internaţionali. 

Langer râse tare. 

— Jack Gilbert? Cred că glumești! 

— Eh, Știu Și eu? Ceva nu-i în regulă cu băiatul ăsta. Când a auzit că a 
fost împușcat Ben Schuler, i s-a scurs sângele din cap atât de repede, că am 
crezut c-o să se prăbușească la pământ. 

— Poate că-l cunoștea. 

— Asta a spus Și el, dar a fost mai mult decât atât. Ar fi trebuit să-l vezi, 
Langer. Jack Gilbert era speriat de moarte. 

Marty intră în casa lui Și se simţi ca un infractor pe proprietatea altuia. 
Nu hpsise decât două zile, dar deja bucătăria îi părea ciudat de nefamiliară, 
de parcă nu ar fi fost casa lui. 

Ar trebui să vinzi casa, Marty. la-ti un apartament, poate. Sau vino să 
stai cu mine Și cu Lily. Oricum ne-ar prinde bine o mână de ajutor la seră. 

Nu pot, Morey, aici e locul meu. 

Nu. Aici a fost locul tău lângă Hannah. Casa voastră. Acum trebuie să-ți 
găsești un loc al tău, fără ea. 

Nu s-a terminat. 

Ba sigur că s-a terminat. Cazul s-a închis. Animalul care mi-a ucis fiica e 
mort. AȘa cum e normal să fie, și-i mulțumesc lui Dumnezeu pentru asta. În 
sufletul meu, dansez pe mormântul lui. Acum, putem trăi din nou. 

Fusese cu multe, multe luni în urmă. Nu-l mai văzuse niciodată pe Morey 
în viaţă. 

Revolverul era încă în coșul de nuiele, îngropat sub hainele umede pe 
care le aruncase acolo în ziua în care Jeff Montgomery venise să-i spună că 
Morey era mort. 

Cobori în pivniţă Și stătu treizeci de minute să curețe, să ungă și să 
verifice arma, ca să fie sigur că poate s-o poarte și să tragă cu ea. Nu era 
echipament standard de poliţie. Nu încăpea în tocul mic de curea pe care-l 
purtase la șold mai bine de jumătate din cei cincisprezece ani cât activase, 
așa că-l vâri în buzunarului hainei de costum. 

Nu se gândise că va mai purta vreodată o armă. Adusese cu el revolverul 
doar pentru un singur motiv Și nu se mai punea problema vreunui toc după 
ce ȘI-ar fi servit scopul. Morţii n-au nevoie de tocuri de armă. 

Dar nu se putea ține după Lily toată ziua, cu un .357 în buzunarul de la 
haină. Nu că ar fi crezut că avea cu adevărat nevoie de armă sau că ea ar fi 
avut nevoie de protecție. Era aproape convins că Jack făcuse deja un salt 
uriaș peste linia dintre luciditate Și nebunie Și că vedea demoni imaginari 
peste tot. Dar nu strica să-i facă o vreme pe plac, până când își dădea seama 
ce se petrecea de fapt. 

Se încruntă punându-și uleiul și instrumentele de curăţat înapoi în trusă, 
gândindu-se cum ar fi putut face să se ducă la magazin Și să-și cumpere un 


toc de armă fără să o lase pe Lily singură și fără să o sperie cu teoriile 
paranoice ale lui Jack. Părea o dilemă fără rezolvare, pe care hotărî s-o 
amâne pentru dimineaţă. 

Scoase coșul de răchită afară și îl lăsă să-l ia gunoierii, cu hainele și 
pantofii distruși înăuntru, apoi se duse în dormitorul mare din spate, să-și 
strângă câteva lucruri. Purtase aproape toate hainele pe care le aruncase la 
repezeală într-o geantă de pânză în dimineaţa în care îi fusese întreruptă 
tentativa de sinucidere. Dacă intenționa cu adevărat să stea o vreme lângă 
Lily, era cazul să-și ia treaba în serios și asta însemna că nu putea s-o lase 
în fiecare zi Și să se ducă acasă după haine curate. 

Dulapul încă păstra mirosul lui Hannah. O aromă ușoară, de lămâie, care 
aproape că-l dobori la pământ în clipa în care deschise ușile glisante. 
Rămase ca prostit, cu mâinile mari atârnându-i neputincioase de-o parte și 
de cealaltă a corpului, cu umerii masivi aplecaţi în față, ca și cum tocmai ar 
fi primit un pumn zdravăn în stomac, privind țesăturile moi de bumbac fin 
Și mătase, care parcă-i vorbeau, mișcându-se în curentul creat la 
deschiderea ușilor. Cochilii triste și goale, frumos colorate, ce înveliseră 
cândva trupul soției lui. Bărbatul care o ucisese, mort deja de șapte luni, 
încă îl mai omora pe el. larăși ȘI iarăși. 

Purta rochia albă, lungă Și vaporoasă, care-o făcea să pară că plutește 
atunci când mergea. O văzuse în vitrina unui magazin chiar în acea zi, 
atârnând lipsită de viață pe un manechin, tânjind după trupul zvelt al lui 
Hannah, pe care să prindă formă. Își pusese deja pe jumătate costumul 
vechi Și negru în clipa în care intrase cu rochia în dormitor, purtând-o pe 
brațe ca pe un voal de altar. Țipase când o îmbrăcase, Și Marty nu putuse 
decât să zâmbească. Hannah tipa întotdeauna atunci când era fericită. 

Sărbătoreau viaţa în acea seară. După Șapte ani de încercări, Hannah 
era gravidă. 

— Nu-i spune așa, îi zisese ea. 

— De ce? 

— Fiindcă nu-mi place cuvântul ăsta. Are un G greu. De ce să folosești 
un cuvânt care sună atât de urât ca să vorbești despre un lucru atât de 
minunat? N-o să fiu gravidă, am hotărât. O să fiu însărcinată. 

— Mare diferență. 

Râsul ei răsuna ca o muzică în parcarea aproape goală. Rămăseseră 
prea mult la restaurant după ce terminaseră cina Și acum erau umbre 


pretutindeni în jur. Una dintre ele sări de după un stâlp și o prinse pe 
Hannah de la spate, apăsându- și lama strălucitoare a cuțitului pe gâtul ei 
alb. 

Fusese deștept puştiul disperat, lungan, cu ochi rătăciți, păr blond și 
slinos și brațe acoperite de urme de ace. O luase mai întâi pe Hannah, 
Știind că asta o să-l facă pe Marty incapabil să reacționeze. 

Dar Marty era polițist. Detectiv la narcotice, ce Dumnezeu! Avea de-a 
face cu oamenii Stia în fiecare zi a vieţii lui Stia ce vor. Stia cum să-i ia. 

— Ușurel, băiete. Am aproape cincizeci de dolari în portofel. Nu-i mult, 
dar e tot ce am Și sunt ai tăi. Doar dă-i drumul. 

— Mai întâi banii. Aruncă-i încoace! 

— Nicio problemă. O să bag mâna în interiorul sacoului, bine? Vezi? O 
să mă mișc foarte încet, o să-ți arunc banii la pământ Și tu o să-i iei Și-o să 
pleci. E bine așa? 

Puștiul avea ochi albaștri, luminaţi de o foame pe care numai puțini ar 
putea s-o înţeleagă și, pret de-o clipă, doar o clipă, Marty se gândi că 
poate făcea o greșeală. Ochii puștiului erau prea albaștri, prea intenși, 
prea concentrați. Heroina nu avea efectul ăsta; nici cocaina. Începu să se 
teamă că ar putea fi ceva mult mai rău, ca de pildă unul din amestecurile 
alea noi, mortale, care provoacă explozii nucleare în creierele deja arse. 

Deschise reverul sacoului cel bun incet, ca să arate buzunarul din 
interior, prin a cărui căptușeală de mătase se vedea forma dreptunghiulară 
a unui portofel. Dar uitase. Dumnezeule mare, văzuse cuțitul la gâtul lui 
Hannah Și uitase tot ce știa. Uitase să-i spună puștiului de arma pe care 
era obligat să o poarte, la serviciu Și în afara serviciului. Văzu apoi Șocul 
Și groaza în ochii prea strălucitori ai băiatului, și sclipirea Și mușcătura 
cuțitului, Și apoi viaţa lui Hannah scurgându-se într-un Șuvoi pe care nu l- 
ar fi crezut posibil. 

O tinuse în brațe în timp ce rochia albă se făcea tot mai roșie, apăsând 
disperat tastele telefonului, chemând salvarea și poliția. Apoi aruncase 
telefonul cât colo și o legănase încet. Tăietura din gât era atât de adâncă 
încât nu mai putea vorbi, dar reușise să-și pună mâna pe abdomen și să-l 
întrebe din priviri. 

— E bine, Hannah, îi spusese, apăsându-și mâna cât îndrăznea de tare 
pe gâtul ei, încercând să oprească viața care se scurgea din ea. Copilul e 
bine. 


Îi repetase aceste cuvinte iarăși și iarăși, până când privirea ei se 
pironise în gol și mâna îi căzuse lipsită de viață pe asfalt. 

Ambulanţa sosise în cinci minute. Doar trei minute prea târziu. 

Marty nici nu auzise pașii puștiului când o rupsese la fugă. Dar îi 
reținuse chipul. 

Rămase nemișcat în fața dulapului câteva minute lungi, abia respirând, 
întorcându-se în prezent. Imaginile acelei nopţi nu-l părăseau niciodată. În 
mai mică sau mai mare măsură, revedea în fiecare zi crâmpeie din 
întâmplările acelei zile. Dar niciodată până acum nu își amintise chiar toate 
detaliile, în imagini atât de crude și de vii. Știuse întotdeauna că amintirea 
completă avea să reapară în cele din urmă, în toată oroarea ei, Și trăise cu 
certitudinea că, atunci când se va întâmpla asta, va fi în sfârșit în stare să 
apese trăgaciul. 

I se tăie respiraţia în clipa în care își dădu seama că se înșelase. Avea o 
armă în buzunar, însă nici cea mai mică intenție să o folosească. Văzuse cel 
mai cumplit scenariu pe care mintea lui i-l putuse oferi, Și acum, ca prin 
minune, simţea că în sfârșit putea să meargă mai departe. 

. 

Când se întoarse la casa Gilbert, o găsi pe Lily în fotoliul ei, cu o carte pe 
genunchi. Era învelită într-un halat flaușat, de culoare mov, Și sorbea apă 
dintr-un pahar cu dungi multicolore. Bătu cu mâna braţul canapelei de lângă 
fotoliu. 

— Stai o clipă. Ai lipsit mult, mi-am făcut griji. 

Marty se așeză pe canapea și se cufundă între pernele pe care de-a lungul 
anilor se odihniseră fiinţe dragi, acum moarte. 

— Minneapolisul nu mai e un oraș așa de sigur încât să stai pe străzi la 
orice oră. Desigur, probabil că n-ai de ce să-ţi faci griji cu arma aia din 
buzunar. 

Marty zâmbi în colţul gurii. Nimic nu-i scăpa lui Lily. 

— Pe de altă parte, armele sunt periculoase. Se pot descărca, te-ai putea 
răni din greșeală. 

— N-o să mă împușc, Lily. 

Lily își înălţă capul și îl privi fix preţ de un minut. 

— Mă bucur să aud asta, Martin. Înseamnă că, toate aceste luni, mi-am 
făcut griji de pomană. 


Marty îi privi ochii albaștri, fără vârstă, și se întrebă ce s-ar fi întâmplat 
dacă cineva din familie i-ar fi spus vreodată adevărul. 

— M-am gândit la asta, spuse el, testând apele. 

— Și probabil că încă te mai gândești, dacă mergi cu arma după tine. 

Chestia cu adevărul părea să ţină. Marty îȘi zise să mai facă o încercare. 

— Jack m-a rugat să mă duc acasă și să-mi iau pistolul. Se teme din 
cauza crimelor și m-a rugat să am grijă de tine. 

Lily sorbi din pahar fără să se uite la Marty. 

— A zis el asta? 

— Da. 

— Hm! Carevasăzică, am Și bodyguard acum. Ai de gând să te muţi aici? 
Să rămâi pentru totdeauna? Văd că ţi-ai adus ditamai geamantanul. 

Marty îi adresă un zâmbet obosit Și se uită la trolerul vechi, Samsonite, 
pe care el și Hannah îl cumpăraseră când plecaseră în luna de miere. 

— O să stau până când află poliţia cine-i omoară pe toți oamenii ăștia. 

Lily își așeză cu grijă paharul pe masă, apoi se ridică din fotoliu. 

— În cazul ăsta, apucă-te de despachetat. 

Marty îşi atârna ultima pereche de pantaloni kaki în dulap, când auzi o 
bătaie înceată în ușă. Fără să aștepte răspunsul, Lily intră cu un vraf de 
haine frumos împăturite, pe care i le așeză pe pat. 

Marty privi încurcat boxeri strălucitor de albi din vârful grămezi. 

— Ăștia-s ai mei? 

— A trebuit să-i ţin o zi întreagă în înălbitor. Ai auzit de înălbitor? 

Marty se duse și ridică boxerii. Pe partea din față se vedeau niște cute 
perfecte. 

— Mi-ai călcat chiloţii? 

Lily ridică din umeri. 

— Ce, suntem animale? Normal că ţi i-am călcat. 

Se duse în dreptul dulapului și examină şirul de pantaloni kaki pe care 
Marty tocmai îi aranjase acolo. 

— Nu așa se pun pantalonii! zise ea, trăgând fiecare pereche de pe 
umeraș Și aranjând-o din nou, pe dungă. 

Când se întoarse, îl văzu pe Marty așezat pe marginea patului, privind-o 
zâmbind. 

— Ce-i? 

— Așa făcea și Hannah. 


Lily strânse buzele, întoarse privirea și dădu din cap. 

— Cu toţii trăim cu răni în suflet. Se întoarse și-l privi din nou în ochi. 
Dar tot trăim. 

— Uneori, nu înţeleg de ce-o mai facem. De ce ne mai agățăm de viață, 
când lucrurile merg atât de prost? Îi privi tatuajul albastru, Șters de vreme, 
de pe braţ. Sunt sigur că au existat momente când te-ai întrebat dacă merită. 

Lily își îndreptă spatele în halatul mov Și pufos Și îl privi fix în ochi. 

— Nici măcar o dată. Nici măcar o secundă. Viaţa merită întotdeauna 
trăită. 

Marty rămase pe pat mult timp după ce ușa se închise în urma ei, făcut 
oarecum de rușine de bătrânica asta care era cu mult mai puternică decât el. 

În cele din urmă, se duse la biroul înalt din colţul camerei, trase scaunul 
Şi se așeză. Sertarul de sus era aproape gol, cu excepţia unui bloc de foi și 
a unei cutii de pixuri. Cu mare grijă, așeză setul de foi pe birou, alese un 
pix, apoi rămase așa, așteptând. În cele din urmă, mâna i se mișcă parcă 
din proprie voință, ridică pixul și desenă un cerc cu niște linii ieșind din el, 
ca un soare. În mijlocul soarelui scrise „JACK”. 

O oră mai târziu, se lăsă pe spătarul scaunului Și-și frecă ochii care-l 
ardeau parcă. Şi pentru prima oară după mult timp, își dori o cafea, și nu 
scotch. Umpluse trei pagini cu note Și întrebări Și încă i se mai învârteau 
prin minte gânduri care cereau să fie trecute pe hârtie. 

Așa făcea odinioară, când lucra la câte un caz deosebit de complicat, iar 
familiaritatea gestului îi aminti de multe nopți târzii în care Hannah se 
strecura în liniște în biroul lui, îl îmbrățișa pe la spate și îl certa cu 
blândeţe că o lăsase singură în patul mare și rece. Aproape că simțea 
greutatea brațelor ei moi, simţea mirosul săpunului de lămâie cu care își 
spăla faţa, îi simţea părul mătăsos gâdilându-i spatele. 

Un zâmbet uluit prinse încet contur pe buzele lui. Timp de un an întreg, 
singura amintire pe care o avusese cu Hannah fusese cea a morți ei. Acum, 
pentru prima oară, își amintea ceva din viaţa soţiei lui. 

„Încep să mă fac bine”, își spuse, întorcând o nouă pagină. 


e Capitolul 25 


Soarele tocmai începuse să se ridice peste malurile fluviului în momentul 
în care Magozzi Și Gino traversau Mississippi-ul, pe Lake Street Bridge. 
Petele roz Și aurii de pe cer se reflectau în suprafaţa întunecată a apei, 
ondulându-se asemenea unor valuri strălucitoare de șampanie. 

— Doamne, cât mi-ar plăcea să pot surprinde asta pe pânză! murmură 
Magozzi. Privește apa, Gino. Cât e de frumoasă! 

Gino mârâi. Avea pungi mari sub ochi în dimineaţa asta și părul scurt Și 
blond îi era răvășit. 

— Frumoasă pe dracu”! N-ai mai zice așa dac-ai fi avut o noapte ca a 
mea. „Accidentul” a dat iama într-o cutie de cereale pentru copii, din alea 
cu animale de toate culorile. Și a vomat curcubeie vreo trei ore-n continuu. 
Arătau la fel ca apa ta. 

— Nu-i cam mic puștiul ca să mănânce chestii de-astea? 

— Puștiul n-ar fi pus niciodată gura pe cerealele alea dac-ar fi fost după 
Angela. Era rezerva mea secretă. Ştii chestiile alea de cauciuc pe care le pui 
pe dulapuri ca să nu le poată deschide copiii? 

— Nu. 

— EFi bine, nu funcţionează. În caz contrar, „Accidentu” e un geniu. 

— N-ar trebui să-i mai spui așa. O să rămână cu un complex. 

— Nu t-aș spune niciodată așa în fețișoara aia a lui, drăgălașă și 
băloasă. Doamne, ce foame-mi e! Vrei să-mi spui de ce dracu” e oprit 
traficul pe pod, la ora șase dimineaţa? 

Legendara întindere de apă deasupra căreia erau suspendați reprezenta 
despărțitura geografică dintre Minneapolis și orașul său geamăn Și, după ce 
o revăzuse pe Kristen Keller în reluare la știrile de dimineaţă, Magozzi 
înţelesese de ce alesese Malcherson o speluncă din Saint Paul ca punct de 
întâlnire pentru ședința de urgenţă din acea dimineaţă. Umbla vorba că 
presa luase deja cu asediu primăria din Minneapolis. St. Paul ar fi fost 
ultimul loc în care să-i caute. 

— Frate, ia te uită! mormăi Gino, coborând din mașină. O grămadă de 
oameni aleargă în toate direcţiile ceva mai în față. Porneşte sirena Și 
privește-mă în acțiune. 


O porni hotărât pe lângă șirurile de mașini nemișcate și Magozzi spuse 
în gând o rugăciune pentru oricine ar fi îndrăznit să se pună între Gino ȘI 
micul lui dejun. 

Gino se întoarse în cinci minute Și urcă în mașină cu un zâmbet stupid pe 
faţă. 

— A fost drăguţ. 

Magozzi îl măsură cu privirea. 

— Ai pene pe cămașă. 

— Ha? Ca să vezi! 

— Sper că n-ai mâncat vreo pasăre de vie. 

— Neah! Era una dintre rațele alea sinucigașe care-și plimba bobocii pe 
pod de-ai fi zis că-i pe proprietatea ei. Ai idee cât de repede pot să fugă 
afurisitele alea mici? Ne-am distrat grozav până le-am prins pe toate. Un tip 
avea o navetă goală de bere în portbagaj. Le-am vârât pe toate acolo și le 
duce el pe partea cealaltă. Ar trebui să-ncepem să ne mișcăm cât de curând. 

Grătarul lui Basil era o speluncă slinoasă și slab luminată, destinată în 
special drojdierilor care-și pierd nopțile prin cârciumi, ai cărei clienți se 
retrăseseră aproape cu toții spre paturile lor, dacă era să te iei după scaunele 
Și mesele goale. Singura persoană de la bar era un puști cu capul plin de 
ţepi Și cu o cantitate inimaginabilă de fier atârnându-i din urechi, 
sprâncene, buze Și nas. Ridică privirea în clipa în care intrară Magozzi Și 
Gino, apoi Și-o cobori numaidecât înapoi în cana de cafea. 

— L-ai văzut pe puştiul ăla? șopti Gino de îndată ce se aflară suficient 
de departe cât să nu poată fi auziţi. Doamne ferește să-l prindă furtuna pe- 
afară, că-l lovește trăsnetu”! Ascultă la mine, asta se-ntâmplă când îţi lași 
copilul să-și dea găuri în urechi. Începe cu un bumb drăgălaș de aur, apoi 
un inel, apoi două inele și până să prinzi tu de veste — poftim! 

— Helen Și-a făcut găuri în urechi? 

— Peste cadavrul meu! 

ÎI găsiră pe Malcherson la o masă din spate. Avea un blocnotes, două 
telefoane Și unul dintre dosarele alea roșii Și urâte înșirate în faţa lui. 

Își ridică privirea când se apropiară Și îi salută cu o înclinare a capului. 

— Bună dimineaţa, domnilor detectivi. 

— Bună dimineaţa, șefu”, răspunseră amândoi deodată, ca niște elevi 
speriați care-l salută pe directorul școli. 

— Ati întârziat. 


— Raţă cu boboci pe pod, răspunse Gino, câștigând unul dintre rarele 
zâmbete ale lui Malcherson. 

Oricine a petrecut măcar o primăvară în Minnesota cunoaște problema 
rațelor care traversează podul, paralizând traficul pe autostradă și 
transformând șoferii obosiţi Și probabil la un pas de a se împușca unul pe 
altul într-un grup de cetăţeni fericiți, dintr-odată uniți de dorinţa de a salva 
bietele sălbăticiuni. 

— Sper că ați reușit să le duceţi în siguranţă de cealaltă parte. 

— Da, domnule. 

— Bine. 

Le făcu semn să se așeze și împinse spre ei o cafetieră din metal. 

— Nu există meniu. Nu există chelneriţă. Există însă o matahală păroasă 
în bucătărie, care spune că o să ne aducă trei porţii de mic dejun. Nu am 
nici cea mai vagă idee din ce-ar putea constata. 

— O să fie grozav! zise Gino. Mi-a povestit Viegs de locul ăsta. Gătesc 
totul în untură de miel. 

Malcherson oftă. 

— Foarte... neobișnuit. 

Gino îȘi turnă o cană de cafea, sorbi cu zgomot, apoi studie costumul 
Șefului cu o expresie ușor nedumenită. Purta în acea dimineaţă costumul 
gri-porumbel, cu rever dublu, și cravată bleu. 

„Nu întreba”, își spuse Malcherson, prefăcându-se că nu bagă de seamă. 
Până la urmă însă, nu mai putu răbda. 

— Hai, Rolseth, spune! Ce nu-ţi place la costumul meu? 

— Oh, este unul din preferatele mele, domnule, dar... nu e unul dintre 
costumele dumneavoastră de anchetă. 

— Înţeleg. Am costume „de anchetă”. Și, mă rog, care sunt acelea? 

— Păi, știți, cele agresive. Cel negru, cu siguranţă, și cel cenușiu; chiar 
Și cel în dungi se potrivește când sunteţi pe urma vreunei secături. Ăsta este 
oarecum vesel. Optimist. De obicei, purtaţi costumul gri-porumbel doar 
când ajungeţi în faza finală a unui caz. 

Malcherson scoase un oftat obosit. 

— Mi se pare ciudat că un bărbat care poartă sacouri sport de patruzeci 
de dolari decorate cu meniul zilei face asemenea analize psihologice 
opțiunilor mele vestimentare. 

— Păi, sunteţi idolul meu în materie de modă, șefu”. 


Ochii lui Malcherson aveau aceeași culoare ca și costumul. Îi întoarse 
spre Magozzi. Era pur Și simplu o oră mult prea matinală ca să poată sta de 
vorbă cu Rolseth. 

— Am tot primit telefoane după ediția de știri de aseară. Credeam că 
încercăm să nu facem publică informaţia despre tatuaje. 

— Da, păi, fusese o idee grozavă, dar Kristin Keller și lacheii ei îi 
intervievaseră deja pe toţi vecinii înainte să apucăm noi să tragem 
fermoarul la sacul lui Ben Schuller, spuse Gino. În plus, am ştiut de la bun 
început că nu vom putea păstra secretă informaţia asta prea mult timp. 
Oricine le cunoscuse pe victime Știa că fuseseră în lagăre. La naiba, oricine 
i-a văzut vreodată pe oamenii ăia în mânecă scurtă le-a văzut tatuajul, iar 
chestia asta se află atunci când presa îi ia la întrebări pe prieteni și rude. 

Malcherson îl aprobă cu o ușoară înclinare a capului. 

— Asta cam așa e. Acum însă o să înceapă presiunile. Începând de 
aseară, întregul oraș știe că avem trei supraviețuitori ai lagărelor de 
concentrare uciși fără vreun motiv aparent. Și toate canalele pe care le-am 
urmărit în dimineaţa asta inclusiv CNN-ul — fie făceau aluzii, fie strigau în 
gura mare „ură de rasă”. 

Gino scutură cu hotărâre din cap. 

— Am analizat varianta asta, domnule. Nu se potrivește din mai multe 
motive. În plus, două dintre cele trei victime se cunoșteau și părerea 
noastră este că erau implicate într-o poveste care nu s-a terminat cu bine. 

Malcherson îi zâmbi lui Gino, lucru destul de înfricoșător. 

— De-abia aștept. Spune-mi, domnule detectiv Rolseth, în ce fel de 
activitate infamă crezi dumneata că erau implicaţi acești cetăţeni de vârsta 
a treia, care să-i fi transformat în ţinte pentru ucigași? 

— Păi... nu avem încă o confirmare în privinţa asta. 

Fu întrerupt de duduitul bocancului matahalei păroase, care deschidea cu 
piciorul ușa bucătăriei. Cu cât se apropia mai mult de masă, cu atât mai sus 
trebuia să ridice Magozzi privirea ca să-i vadă chipul aspru, brăzdat de 
cicatrice. Doi metri pe puțin, își zise, cu musculatura parcă tăiată în stâncă, 
specifică foștilor deținuți care ridică băncile din curtea închisorii pe post de 
greutăți. Descărcă tava uriașă pe care o adusese cu el, așezând câte o 
farfurie în faţa fiecăruia. Ouă, cârnaţi, cartofi la cuptor, pesmeți Și sos, totul 
într-un morman aburind. 


Gino îşi linse buzele în fața ospăţului de dinaintea lui, apoi ridică 
privirea spre bărbat, aparent neimpresionat de dimensiunile acestuia. 

— Doamne, prietene! Alea sunt tăieturi de cuțit pe faţa ta? 

Malcherson și Magozzi încremeniră. Gino însă era într-o fericită 
inconștienţă. 

— Da, îi răspunse o voce ca de tunet. Au sărit unii pe mine cu Șișurile. 

— Nasol. Ai fost la mititica? 

— Da. Tu? 

Gino împunse cu furculița niște cartofi aranjați în evantai, pe care-i 
aruncă în gură. 

— Nu încă. Deocamdată, joc în echipa cealaltă... Dumnezeule, cartofii 
ăștia sunt fantastici! Leo, gustă cartofii Și cere-l în căsătorie pe băiat. 

Matahala păroasă zâmbi Și, luând asta drept un semn că nu intenţiona să- 
i omoare pe toți, Malcherson își examină furculita, gustă puțin dintr-un 
cartof, apoi clipi. 

— Oh, vai! Rozmarin proaspăt. Minunat. 

— Mersi. Nu multă lume remarcă rozmarinul pe-aici. Vreţi ketchup? 

Printr-un acord tacit, niciunul dintre ei nu spuse nimic cât timp mâncară. 
Magozzi Și Malcherson reușiră amândoi să dea gata cam o treime din 
mâncare, apoi împinseră farfuriuile la o parte în același timp. 

— Nu mai mâncaţi? întrebă Gino, fugărind ultima bucăţică de cârnat prin 
farfuria goală. Mare păcat să se piardă. În plus, n-aş vrea să-l jignim pe 
băiat. 

— Asta așa e. 

Malcherson își împinse farfuria în direcţia lui Gino, apoi se uită la ceas. 

— Dacă voi chiar credeţi că Morey Gilbert, Rose Kleber și Ben Schuler 
aveau Și altceva în comun în afară de faptul că erau toți trei supraviețuitori 
al lagărelor de concentrare, presupun că ați început să le examinati 
registrele, facturile de telefon, declarațiile bancare, cum cere procedura. 

Mda, cam asta făceau, își zise Magozzi, deși nu tocmai prin metode 
standard. 

— Ne ocupăm de asta, domnule. 

— Zău? Şi în ce fel, mă rog? N-am văzut niciun mandat la mine pe birou. 

Se opri brusc Și se uită la Magozzi. 

— Nu contează. Nu-mi răspunde. 


Malcherson știa prea bine că Magozzi păstrase legătura cu Grace 
McBride, care putea intra la orice oră în orice computer așa-zis sigur. Mai 
ştia și că detectivul lui cel mai bun — un bărbat care nu-și desfăcea nodul 
cravatei cât era la serviciu, fiindcă ar fi însemnat o încălcare a codului 
vestimentar — manifesta o neliniștitoare nerăbdare faţă de legile de 
intimitate și drepturile civile și procedura departamentului atunci când 
credea că sunt în joc vieţi omenești. Pentru mandate era nevoie de timp. Ca 
să verifici registrele era nevoie de timp. Iar tentaţia de a o lua pe scurtătură 
era enormă pentru un polițist care se credea într-o luptă contra cronometru 
cu un criminal. Malcherson înțelegea tentația la fel de bine ca oricare altul, 
dar mai înţelegea și că, odată ce începeai să încâlci regulile, era greu să te 
mai oprești. Și unul dintre cele mai periculoase lucruri din lume este un 
poliţist care se crede deasupra regulilor. 

— Domnule detectiv Magozzi... 

— Încercăm să ne mișcăm cât putem de repede, șefu”, îl întrerupse 
Magozzi. Nu Știm dacă nu cumva mai sunt Și alte ținte. 

— Știu asta. 

— Ținte în vârstă, neputincioase, îngrozite, insistă Gino, cu gura plină de 
ou. Bunicuţe care fac fursecuri, ca Rose Kleber. 

— Domnule detectiv Magozzi! repetă Malcherson, pe un ton care-i 
readuse la tăcere pe amândoi subordonații săi. Dacă intenționezi s-o rogi pe 
Grace McBride Și pe asociaţii ei să utilizeze programul care a găsit cu atâta 
succes legăturile în cazurile noastre mai vechi, amintește-le te rog să 
acceseze numai informaţiile care ţin de domeniul public. 

— Așa voi face, domnule. Dar nu stăm cu mâinile în sân, așteptând să 
apară ceva din registre. Cum am menţionat Și în raport, credem că Jack 
Gilbert ştie ceva. Și vrem să îl strângem cu ușa azi. 

— În cazul ăsta, vă doresc tot norocul din lume. În ceea ce privește presa 
Și publicul, se pare că ucigașul vizează un grup demografic foarte bine 
delimitat, iar oamenii aceștia încep să intre în panică. Își împreună mâinile 
Și își privi ceasul strălucitor, de aur. Vă amintiţi speculaţiile sumbre ale 
presei când a trecut legea care permitea portul de armă și altfel decât la 
vedere? 

— Oh, da! pufni Gino. Vedeau totul în negru. Milioane de oameni din 
Minnesota cumpărându-și pistoale și împușcându-se în plină stradă. Și știți 


ce? N-am mai auzit nimic la Știri după ce noua lege a produs aproape zero 
efecte. 

Privirea lui Malcherson alunecă spre Gino. 

— Numai ieri am primit trei sute Șaptezeci Și trei de noi cereri pentru 
port de armă ascunsă. Și asta numai în Hennepin County. Zona noastră, 
domnilor. Trei sute dintre aceste cereri au fost depuse de persoane cu vârsta 
de peste șaizeci Și cinci de ani. 

— Ce rahat... domnule. 

Malcherson tresări la auzul vulgarităţii. 

— Asta se întâmpla înainte să fie raportată moartea lui Ben Schuler. Mă 
aștept la un număr Și mai mare astăzi, mai ales acum, că ne-am câștigat 
atenția întregii națiuni. CNN-ul a difuzat știrea aseară. Celelalte canale o s- 
o preia Și ele până diseară, iar asta, domnilor, o să toarne gaz pe foc. 

Gino îȘi ridică mâinile în aer. 

— Ce se-ntâmplă cu oamenii ăștia? Eu, unul, dac-aș fi reporter la un 
post național Și-aș vrea să agit apele, aș sări la povestea cu bătrânul torturat 
Și legat de șina de tren. 

Malcherson oftă. 

— A fost o singură crimă. De senzație, e drept, dar se petrec zeci de 
crime senzaţionale în ţara asta în fiecare zi. Voi, pe de altă parte, aveți trei 
crime ȘI, chiar dacă nimeni n-a pronunţat încă „în serie” cu voce tare, toată 
lumea la asta se gândește. Numai atât și e suficient ca să capteze atenţia 
națiunii. Adaugă la asta și inexplicabila oroare că cineva omoară bătrâni 
supraviețuitori ai lagărelor de concentrare Și ochii întregii țări vor fi ațintiți 
asupra ta. 

Magozzi simţi un gâdilat sub ţeastă, ca și cum neuronii i s-ar fi ridicat în 
picioare, agitându-și braţele, încercând să-i atragă atenţia. Închise ochii și 
se încruntă, concentrându-se. 

— Ce este, domnule detectiv? întrebă Malcherson. 

Magozzi deschise ochii Și își privi șeful. 

— Nu știu. Dar o să-mi dau seama. 

Când Magozzi Și Gino plecară de la restaurant, lăsându-l pe șeful 
Malcherson înăuntru, soarele se ridicase deja pe cerul înceţoșat, aproape 
alb. Aerul era umed și greu de respirat, iar mercurul termometrelor se 
apropia de douăzeci Și Șapte de grade. Când virară spre nord pe 394, văzură 
ceața începând să se adune la orizont, punând cerul în mișcare. 

— Uite-o cum vine! observă Gino, jucându-se inutil cu butonul de aer 
condiționat al mașinii. Se apropie frontul de aer rece din Canada Și, când 
ne-o ajunge, să vezi atunci încleștarea titanilor! 

— Au spus ceva aseară, zise Magozzi. Întregul stat e sub cod de tornadă. 

— Cât de ciudat e asta?! Acum două săptămâni, dădeam la o parte 
zăpada de-un metru din fața casei; acum fierbem în suc propriu Și ne uităm 
după nori de tornadă. 

— Bun venit în Minnesota! 

Douăzeci de minute mai târziu, Magozzi își conducea mașina nemarcată 
pe serpentinele pitorești ale unei zone împădurite ce făcea eforturi să treacă 
drept pădure minnesotană. Avea toate elementele — pâlcuri enorme de 
copaci ajunși la maturitate, o reţea deasă de pârâiașe alimentate de topirea 
zăpezilor Și de ploile de primăvară —, dar nu natura crease aceste locuri. 
Așa îȘi imaginase un arhitect peisagistic că trebuie să arate natura. 

Nu se vedeau tufișuri uscate printre copaci, nicio ramură frântă care să 
marcheze trecerea ultimei furtuni. Și dacă o singură frunză îndrăznise să 
cadă pe asfaltul imaculat toamna trecută, fusese de mult măturată. 

Nu existau parcele de teren în această parte din Wayzata. Aici, toată 
lumea avea „acri” Și, din când în când, se zărea câte-o frântură din casele 
așezate departe de șosea, artistic camuflate în peisajul strategic. 

Gino privea pe fereastră cu o expresie de profundă neîncredere. 

— Bun, așa ceva nu-i normal. Nu e nicio groapă în asfaltul ăsta. Este 
primăvară în Minnesota, ce Dumnezeu! Trebuie să existe gropi. Și asfaltul 
ăsta arată de parc-ar fi fost lustruit. Și ai văzut casa aia, pe lângă care 
tocmai am trecut? 

Magozzi scutură din cap, cu ochii la drum în timp ce calcula o serpentină 
în ac de păr ce urma cursul natural al unui pârâu evident foarte confuz. 


— Trebuie să mai existe și un alt drum până la casa lui Jack Gilbert. Este 
imposibil să se fi descurcat pe aici beat. 

— Ştiu și eu? Poate-i mai ușor când ești beat. Frate, se răsucește ca un 
intestin. 

— Eşti un adevărat poet, Gino. 

— Mulţumesc. Sincer să fiu, îmi plac serpentinele, și azi nu le mai 
găsești decât în câte-o zonă dintr-asta de megafiţe. Mă scoate din sărite 
felul în care ne-ndreaptă ăștia toate drumurile, de parcă n-am mai avea 
volan la mașină. Tot statul nostru începe să se transforme într-un mare 
grătar... O-o! Ce-avem aici? 

Magozzi observase primele semnale luminoase clipind de după curba din 
față Și începuse deja să frâneze. Pe măsură ce se apropiau, vedeau din ce în 
ce mai multe mașini, toate cu semnalele luminoase în funcțiune. Erau patru 
echipaje de poliție din Wayzata, o ambulanţă, polițiști de la pază și 
protecţie, o mașină de pompieri Și, cel mai Și cel mai rău, două dube cu 
transmisie prin satelit de la staţiile locale de televiziune. 

Magozzi se opri la doar câţiva milimetri de o mașină de poliție care 
bloca Șoseaua. 

— Punem pariu că aia-i casa lui Gilbert? 

Vocea lui Gino era încordată. 

— La naiba, ar fi trebuit să-l luăm la întrebări aseară. N-o să mi-o iert 
niciodată dacă beţivul ăla nenorocit e mort. 

Un ofiţer de patrulă înalt, blond și bine făcut, care arăta ca un model de 
lenjerie intimă, se apropie de portiera șoferului. Magozzi ridică insigna. 

— Departamentul de Omucideri din Minneapolis. Detectivi Magozzi Și 
Rolseth. Aia e casa Gilbert? 

— Da, domnule. Dar nu avem nicio crimă aici. 

Gino și Magozzi răsuflară amândoi ușurati. 

— Mă bucur s-aud asta, domnule ofiţer. Dar ce s-a întâmplat? Speram să- 
1 putem pune vreo câteva întrebări lui Jack Gilbert în legătură cu un caz din 
Minneapolis la care lucrăm. Sper că nu e rănit, nu? 

Ofiţerul privi peste umăr la mulțimea de vehicule. 

— Nu cred. În orice caz, nu are nimic vizibil. ÎL verifică paramedicii 
chiar acum, dar e destul de zdruncinat. Zice că cineva a încercat să-l 
omoare. 

Gino Și Magozzi schimbară o privire. 


— Trebuie să intrăm Și să discutăm cu el, domnule ofițer. E vreo 
problemă? 

— Sunt sigur că nu, domnule detectiv, dar ar fi bine să vorbiti mai întâi 
cu Șeful de secţie Boyd, ca să aflaţi cam ce s-a petrecut aici. Versiunea lui 
Gilbert e cam trunchiată. Așteptaţi, mă duc după el. 

Abia apucară să iasă din mașină înainte ca șeful de secție din Wayzata să 
ajungă lângă ei Și să se prezinte. Era chiar și mai chipeș decât ofiţerul său 
de patrulă, doar ceva mai în vârstă. Magozzi trase concluzia că frumuseţea 
era o condiție obligatorie pentru a putea locui în Wayzata. 

— Este o plăcere să vă cunosc, domnilor detectivi! îi întâmpină Boyd, cu 
un zâmbet ce-i dezvălui dantura albă, impecabilă. Aţi făcut o treabă 
fantastică în cazul Monkeewrench de toamna trecută. Acum vă ocupați de 
crimele din Uptown, nu-i așa? Am auzit că tatăl lui Gilbert a fost una dintre 
victime. 

— Aa este, spuse Gino. Tocmai veneam să-l vedem pe Jack Gilbert, să 
stăm niţel de vorbă ca să clarificăm niște aspecte, când am dat peste parada 
dumitale. Aţi adus ceva oameni aici. Ce s-a întâmplat? 

— Aseară sau azi-dimineaţă? 

Gino ridică din sprâncene. 

— Aseară? 

— Atunci a început. Pe la ora unsprezece noaptea, domnul Gilbert a 
sunat la 911, foarte panicat. A spus că i se pare că are un intrus pe 
proprietate, așa că am trimis două mașini să vadă ce se-ntâmplă. Au 
cercetat destul de minuţios zona, dar n-au găsit nimic. Și, sincer să fiu, 
băieţii au catalogat-o drept o alarmă falsă. Domnul Gilbert era... 

Făcu o pauză, diplomat. 

— Mort de beat? sugeră Gino, iar șeful de secție zâmbi, aproape 
scuzându-se. 

— Ei, tocmai se întorsese de la înmormântarea tatălui său, zise el, 
făcându-l pe Gino să se simtă un ticălos fără inimă. Şi cred că trece printr-o 
perioadă proastă de ceva vreme. Am avut niște probleme; l-am oprit de 
câteva ori pe drum Și l-am adus acasă în siguranţă. 

Gino se uită la Magozzi. 

— Vreau să mă mut aici. 

— Apoi, azi-dimineaţă, continuă Boyd, am primit sesizări de la aproape 
toţi vecinii, raportând focuri de armă la casa Gilbert. Când am ajuns aici, l- 


am găsit pe Jack Gilbert în pragul isteriei, cu o armă în mână, iar curtea Și 
mașina soţiei sale fuseseră aproape distruse. 

— Isuse! murmură Gino. Cineva chiar încearcă să-l omoare. 

— Ei bine, nu suntem chiar așa de siguri. Sunt pagube mari Și s-au tras 
multe gloanţe, dar până acum nu am găsit decât de 9 mm. Și tuburi la fel. 
Am extras două din ușa garajului și încă vreo câteva din trunchiurile 
copacilor. 

— Ceea ce înseamnă? întrebă Magozzi. 

Șeful de secţie ridică un umăr, stânjenit. 

— Arma din mâna domnului Gilbert era un Smith & Wesson de 9 mm. 
Era caldă încă și ne-a spus direct că a descărcat încărcătorul încercând să-l 
nimerească pe cel care trăgea în el. Vom trimite totul către laborator, 
desigur, în caz că au fost doi bărbaţi aici care au tras cu arme de 9 mm. 

Magozzi îl privi câteva clipe. 

— Dumneata nu crezi c-a existat un al doilea trăgător, nu-i așa? 

Șeful de secţie Boyd privi asfaltul strălucitor de sub ghetele sale la fel de 
strălucitoare ȘI oftă. 

— Vezi dumneata, Jack Gilbert locuiește aici de zece ani de când sunt eu 
șef de secție — și a fost întotdeauna puţin mai... excentric. Dar, una peste 
alta, un băiat al dracului de drăguţ. Apoi, cam cu un an în urmă, a luat-o 
razna dintr-odată. Multă băutură, multe reclamaţii din partea vecinilor Și, 
cum v-am mai spus, a trebuit să-l culegem de pe drum de vreo câteva ori. 
Într-o zi, mergeam pe Șoseaua principală din oraș, mă duceam să iau 
prânzul, când îl văd pe domnul Gilbert plimbându-se pe trotuar, prin fața 
vitrinelor, în halatul de baie și nimic mai mult. L-am băgat în mașină în doi 
timpi Și trei mişcări, dar când l-am întrebat ce dracu” făcea plimbându-se 
prin oraș în halat de baie, s-a privit Și a exclamat: „Pe toţi dracii!” Vă jur pe 
Dumnezeu, nu-și dăduse seama că nu e îmbrăcat. Am fost la un pas să-l 
arestez în clipa aia, doar ca să-l trimită instanţa la evaluare psihologică și 
să-l ajute cineva. 

— Poate că ar fi fost un act de caritate, spuse Gino. 

Șeful de secţie Boyd râse încet. 

— Din nefericire, rezidenții acestei comunităţi nu iau arestările drept acte 
de caritate, indiferent de natura intenților. Credeţi-mă, meseria asta e mai 
politică decât mi-aș fi dorit vreodată. 

Magozzi dădu solidar din cap. 


— Ne confruntăm Și noi uneori cu aceleași probleme în oraș. Dacă un 
ofițer de patrulă dă peste un judecător care s-a suit ametit la volan, trebuie 
să se întrebe dacă povestea n-o să se-ntoarcă împotriva lui, data viitoare 
când va veni cu un infractor în sala de judecată. Trist, dar adevărat. 

Boyd își întoarse privirea spre un pâlc de copaci lamentabil ciopârțiti. 

— Ofiţerul mi-a spus că vreți să-i puneţi niște întrebări lui Gilbert. E 
într-o stare destul de proastă. Sper că nu-mi veți spune că e suspect în cazul 
crimelor din Uptown. 

Magozzi zâmbi. 

— Ți-e simpatic, nu-i așa? 

— Presupun că da. Am senzația că e unul dintre acei oameni buni care 
rătăcesc la un moment dat drumul. 

— Ei bine, ce-ţi pot spune e că nu l-am trecut pe lista de suspecți 
deocamdată. Dar credem că deţine informaţii care ne-ar putea fi de ajutor. 
Vrem doar să discutăm cu el. 

Îl găsiră pe Jack Gilbert prăbușit în spatele ambulanţei, îmbrăcat în 
pantaloni scurți Și tricou polo, cu picioarele goale bălăngănindu-i-se peste 
marginea vehiculului. Arăta exact a ceea ce era — un alcoolic înrăit, 
trezindu-se după o beţie cruntă. Ochii-i erau umflaţi Și ceţoși, faţa palidă și 
gura moale, cu colțurile lăsate. Avea un bandaj în formă de fluture pe frunte 
și-și apăsa pe obraz o pungă cu gheaţă. Îi privi apropiindu-se și-i salută 
ridicând o sticlă de apă, ca într-un toast. 

— Bun venit în suburbie, băieți! Cam departe de jurisdicţia voastră, nu? 

— Ce mai faci, domnule Gilbert? întrebă Gino. 

— Cât se poate de bine! Am o tăietură aici Și o vânătaie dincoace. 

Zeâlţâi punga cu gheaţă. 

— Probabil că m-am izbit de vreun copac și nu-mi mai aduc aminte. În 
rest, totul e roz. 

Magozzi se apropie puțin mai mult, până când el și Gino îl flancau pe 
Gilbert din ambele părți. 

— Nu te duci la spital? 

— Neah! Da” mi-am zis că dacă tot am plătit vreo mie de dolari ca să 
aduc ambulanta încoace, măcar să stau putin în ea. 

— Vrei să ne povestești ce s-a întâmplat? 

— V-am văzut vorbind cu șeful de secţie. Nu v-a spus el? 

— Șeful n-a fost aici, dumneata da, zise Gino. 


Jack oftă, își dădu la o parte punga de gheață și-și întoarse obrazul spre 
el. 

— Cum arată? 

Gino se aplecă Și miji ochii. 

— E puţin umflat. Şi-i cam roșu, dar nu-i chiar așa de rău. De unde ai 
luat revolverul, Jack? 

— Uau! Așa, direct? 

— Astăzi da. Cadavrele au început să se înmulțească prea repede ca să 
mai avem timp de formalități. 

Jack privi în ochii lui Gino preţ de câteva clipe, încercând să-și pună 
creierul în funcţiune, iar în cele din urmă ridică din umeri. 

— Tata îl avea de când mă știu. Nu am habar de unde l-a luat, dar știam 
unde-l ţine. L-am adus cu mine aseară. 

— După ce ai auzit că Ben Schuler a fost omorât. Te-a speriat rău de tot 
treaba asta, nu-i așa, Jack? 

În ochii lui Gilbert apăru o privire defensivă. 

— Ei, ba bine că nu! În caz că n-ai observat, cineva omoară evrei, 
domnule detectiv. Iar eu, întâmplător, sunt evreu. 

Magozzi se sprijini cu umărul de ușa ambulanţei. 

— Unul dintre cele câteva mii din Orașele Gemene, sublinie el, la bunul- 
simţ. Ce te-a făcut să crezi că ai putea fi următoarea ţintă? Eşti prea tânăr, 
pentru început, și până acum toate crimele au avut loc în Uptown, la 
distanţă mare de Wayzata. 

— Oh, să fim serioși! Mai întâi o-ncasează tata, apoi unul dintre prietenii 
lui? Nu ţi se pare că-i cam prea aproape de casă? 

Magozzi ridică un umăr în semn de aprobare. 

— Da, aici sunt de acord cu dumneata. 

— Păi normal că ești de acord. Fiindcă un nenorocit a încercat să mă 
împuște în faţa casei mele în dimineaţa asta. 

— Nu ne-ai mai trimis lista aia, Jack, zise Gino. 

— Ce listă? 

— La prima noastră întâlnire, ne-ai promis că ne trimiţi o listă cu toate 
persoanele care ti-ar putea dori moartea. În jur de o sută, mi se pare c-ai 
spus. 

— Oh, pentru Dumnezeu! A fost o glumă! 

— Oare? 


Jack își puse din nou punga cu gheaţă pe obraz. 

— Unde vrei să ajungi? 

Magozzi ridică din umeri. 

— Fi bine, cu meseria dumitale, e de așteptat să mai dai din când în când 
Și peste niște personaje mai dubioase. Poate ai întrecut măsura sau te-ai 
implicat în cine Știe ce poveste în care se joacă dur. 

Jack pufni batjocoritor. 

— Și ce? Am început să omor lumea în jurul meu? Ascultă la mine, ai 
văzut prea multe filme cu DeNiro. 

— Hei, n-ai fi dumneata primul. 

— Tatăl dumitale a fost un om cu standarde morale extrem de ridicate, se 
amestecă Gino. Pun pariu că nu i-ar fi plăcut să-și vadă singurul fiu 
amestecat cu scursurile societății. Ți-ar fi întors spatele înainte să apuci să 
deschizi gura, chestie care ar explica ruptura dintre voi. 

Jack îl privea cu gura căscată. 

— Nu-mi vine să cred! Pentru asta aţi venit voi azi aici? Credeţi că eu 
am făcut ceva care-a dus la toate crimele astea? La dracu”, sunt avocat de 
daune personale! Clienţii mei sunt oamenii care alunecă pe sucul vărsat pe 
culoarul din supermarket, nu prietenii lui John Gotti, zău așa! 

Gino își deschise mâinile. 

— Eşti piesa care nu se potrivește, Jack. Ești amestecat în povestea asta 
cumva ȘI o să te luăm la puricat până când aflăm ce anume ai făcut. 

Jack ridică braţele, exasperat. 

— N-aveti decât! N-am nimic de ascuns. 

Cobori din ambulanţă și-o apucă șchiopătând pe alee. 

Magozzi aruncă o privire bucății de curte care se putea zări din stradă. 
Casa era ascunsă în spatele unui deal masiv împădurit, pe care mișunau 
polițiști din Wayzata. 

— Poate că suntem pe o pistă greșită, spuse el. 

— N-ar fi prima dată. Acu” trebuie să fim drăguți, nu? 

— Cam așa merge treaba. 

Îl ajunseră din urmă pe Jack în dreptul unui pâlc de pini atât de deși, 
încât polițiștii își scoseseră lanternele ca să lumineze pe jos. 

— Șchiopătezi, Jack, zise Gino. Te-ai lovit și la picior? 

— Să mă pupi în fund! 

— Hei, asta încerc! 


Jack zâmbi ușor. 

— Nu te prea pricepi. 

— Așadar, aici s-a întâmplat? întrebă Magozzi. 

— Nu. Sus, lângă casă. Dar cine știe de unde dracu” trăgea individul? 

Urcară aleea pavată cu piatră cubică până când ieșiră de după o curbă și 
văzură pentru prima oară casa imensă construită de Jack și scena din fața 
garajului. 

— Dumnezeule! murmură Gino. Ce dezastru! 

Aleea din faţa casei era plină de rămurele și bucățele de scoarță. Arăta de 
parcă ar fi explodat un copac. Mercedesul SUV parcat lângă garaj era 
ciuruit de găuri cu siguranță provocate de gloanțe, iar majoritatea 
geamurilor erau fie sparte, fie sărite cu totul din ramă. Luneta mare de la 
haion se crăpase Și se împrăștiase pe jos în sute de cioburi care sclipeau 
printre dalele de piatră. 

Se opriră la câțiva pași de mașină, respectând perimetrul înconjurat cu 
bandă galbenă. Înăuntrul acestuia se afla un ofiţer de la poliţia din Wayzata, 
care ridica cu o pensetă un obiect de pe bord, pe care îl introducea într-o 
pungă de plastic. 

— Acolo eram eu, spuse Jack, indicându-le locul. Tocmai mă pregăteam 
să deschid portbagajul, când am auzit împușcătura Și am simţit glonţul 
Șuierându-mi pe lângă ureche. Am făcut pe mine de frică, vă spun sincer, 
așa că am scos arma din buzunar Și-am început să ripostez. 

Magozzi privi spre pâlcul de copaci din partea dreaptă. Câteva crengi 
atârnau rupte. 

— De acolo a venit împușcătura? 

— Sunt aproape sigur. 

— Doar una? 

— Dumnezeule, nu Știu. Începusem deja să fac și eu destul de mult 
zgomot. 

Magozzi dădu din cap. 

— Da, este de înţeles. Dar mă întrebam de unde au apărut găurile din 
portbagajul mașinii, dacă spui că împușcătura a venit dintr-o parte. 

Jack privi găurile, încruntându-se. 

— E posibil să le fi făcut eu pe-astea. 

— Da? 


— Poate. Am cam tras în toate direcțiile. Vreau să zic, Dumnezeule! Nu 
Știam unde e individul. 

— Foarte frumos, zise sec Gino. Puteai să omori jumătate din cartier. 

Spre lauda lui, Jack se albi la faţă. 

— Pari extenuat, Jack. Ce zici să mergem înăuntru, să ne așezăm, să ne 
relaxăm Și să stăm puţin de vorbă? sugeră Magozzi, însă Jack scutură din 
cap. 

— Nu pot să intru în casă. Am dormit în casa de lângă piscină aseară, 
după ce m-a dat Becky afară, Și mai mult ca sigur că n-o să mă lase să intru 
acum, după toată povestea asta. Oricum, nici n-am ce să mai caut acolo. O 
să chem un taxi Și-o să mă duc să-mi iau mașina de la sere și poate-o să 
stau o vreme la club. 

— Și noi tot acolo ne ducem. Poţi să vii cu noi, dacă vrei. 

Jack îi privi suspicios. 

— Mă arestaţi? 

— De ce? Fiindc-a tras cineva în tine? întrebă Gino. Zău așa, Jack, ne 
oferim să te conducem cu mașina. Accepţi sau nu? 

— Da, presupun... Am o geantă de mână în ambulanţă. 

— Atunci, hai să o luăm, până nu pleacă băieţii cu ea. 

Gino îi surprinse privirea lui Magozzi ȘI-ȘI înclină aproape imperceptibil 
capul în direcţia casei. 

Magozzi întoarse capul Și văzu o femeie zveltă care stătea în umbra ușii 
deschise, cu braţele strânse la piept. 

— Vă ajung din urmă în câteva minute. 

Becky Gilbert, asemenea cartierului în care locuia, era un pic cam prea 
perfectă ca să fie în întregime naturală. Faţa ei drăgălașă și bronzată nu 
avea niciun rid Și era ciudat de întinsă, ca o broderie pe un gherghef. Avea 
trupul suplu, perfect lucrat al unei membre fidele a clubului de fitness, iar 
tenișii albi pe care-i purta păreau să fi fost croiți special pentru picioarele 
ei. O brățară cu diamante îi strălucea la încheietura mâinii — probabil 
singura femeie din lume care chiar purta brățări la tenis, își spuse Magozzi. 

Își ţinea braţele încrucișate la piept, furioasă, Și îl săgetă cu privirea pe 
Magozzi când îl văzu apropiindu-se. 

— Doamna Gilbert? 

— Da. Dumneata cine ești? 


— Detectiv Magozzi, de la Departamentul Omucideri al Poliţiei din 
Minneapolis. 

Femeia privi peste umărul lui Magozzi către Jack, care cobora pe aleea 
din faţa casei. 

— N-a murit încă. 

— Păreţi dezamăgită. 

De frustrare, Becky Gilbert scoase un oftat Și se forță să zâmbească. 

— Nu sunt dezamăgită, domnule detectiv, doar furioasă. Poliția a stat aici 
jumătate de noapte, căutându-l pe lunetistul imaginar al lui Jack, și acum 
asta! 

— Așadar, nu credeţi că cineva încearcă într-adevăr să-l omoare? 

— Sigur că nu! Jack a făcut multe tâmpenii în ultimul an, dar nimic chiar 
atât de grav. 

— Vă amintiţi să se fi întâmplat ceva neobișnuit în ultima vreme? 

— Ca de pildă? 

— Oh, Știu și eu? Mașini suspecte care să se-nvârtă prin zonă, bătăi în 
ușă la mijlocul nopţii, telefoane care se-nchid după ce răspunzi, lucruri 
dintr-astea. 

— Nu, nimic de genul ăsta. 

Becky Gilbert își lăsă capul într-o parte, curioasă. 

— Omucideri... Are legătură cu tatăl lui? 

— Da. Voiam să-i mai punem niște întrebări lui Jack. Furia evidentă a lui 
Becky Gilbert față de soţul ei păru să dispară, ca un ceainic care se 
potolește după ce rămâne fără apă. Amărăciunea îi rămase însă în ochi. 

— A fost un lucru cumplit. 

— Jack v-a vorbit despre moartea tatălui său? întrebă Magozzi. 

Femeia scutură din cap. 

— Jack nu discută niciodată despre taică-său. Punct. Când ne-am 
cunoscut, deja nu-și mai vorbeau. M-am gândit că ar putea fi un subiect 
dureros, așa că n-am deschis niciodată discuția. 

Magozzi o cântări din priviri pe femeia care se potrivea atât de bine cu 
suburbia în care locuia, care, în mod evident, își dorea să fie acolo, Și se 
gândi că poate nu îi păsase chiar atât de mult de sentimentele soţului ei; 
poate că pur Și simplu îi era mai bine fără doi evrei bătrâni din Uptown. 

— Ştiţi ce a provocat ruptura dintre Jack și tatăl lui? 


— N-am nici cea mai vagă idee, domnule detectiv. N-a găsit niciodată de 
cuviinţă să-mi împărtășească această informație. 

„lar tu n-ai găsit de cuviinţă să-l întrebi”, își zise Magozzi. 

Cam pe la jumătatea aleii, îl întâmpină zâmbetul larg al șefului de secție 
Boyd. 

— Domnule detectiv Magozzi! Ai aflat ceva care să-ți fie de ajutor în 
cazurile din Uptown? 

— Nu, poate doar dacă apare ceva în raportul de la balistică. Am aprecia 
dacă ne-aţi anunţa imediat ce aveţi rezultatele. 

— Pot face mai mult decât atât. Noi nu le dăm prea mult de lucru 
băieţilor de la laborator Și îmi imaginez că dumneata ai ceva mai multă 
trecere pe acolo. 

Ridică o pungă mare de plastic, legată la gât, cu o etichetă pentru dovezi 
aflate sub custodie. 

— Un revolver Smith & Wesson de 9 mm, unsprezece tuburi Și nouă 
gloanţe. Speram să le poţi duce dumneata pentru noi. 

Magozzi îl privi cu un rânjet. 

— lar eu speram să spui asta. Nu a mai trebuit să te rog. 

Luă procesul-verbal, îl sprijini pe genunchi Și începu să-l semneze. 

— Doamna în vârstă din Uptown a fost împușcată cu o armă de 9 mm, 
dacă-mi amintesc corect, spuse nonșalant șeful de secție. 

„La fel Și Ben Schuler”, își zise Magozzi, dar nu avea niciun motiv să 
divulge deocamdată această informație. 

— Exact. 

— Așadar, probabil că o să obţii destul de repede testele pentru arma din 
punga asta. 

Magozzi se îndreptă ȘI se uită la el. 

— Multă lume are arme de 9 mm, domnule Boyd. 

— Știu și eu asta. Și de-abia aștept să aud că cea pe care am confiscat-o 
de la domnul Gilbert nu a ucis pe nimeni. 

— O să te sun personal, de îndată ce aflu ceva. Probabil chiar în cursul 
zilei de azi. 

Coborâră împreună aleea, iar Magozzi se opri să se uite la mașinile 
canalelor de televiziune. Când reporterii Și cameramanii îi zăriră pe 
Magozzi Și pe șeful de secție Boyd, porniră spre ei asemenea unui roi de 
viespi, cu camerele pornite, fluturând microfoanele, strigându-și în gura 


mare întrebările, înaintau cu toţii în masă înspre curbă, apoi se opriră brusc, 
de parcă fâșia de beton ar fi fost Marele Zid Chinezesc. 

Magozzi îi aruncă o privire șefului de secție, care saluta prietenește 
presa, fluturând din mână. 

— Aveţi vreun gard invizibil aici? O chestie din aia electrică pentru 
câini? 

Boyd făcea întruna cu mâna, de parcă ar fi fost regina balului. 

— Pentru ce, Doamne iartă-mă, ne-ar trebui așa ceva? 

— Ei, Știu și eu? În oraș, presa dă buzna cam oriunde are chef să intre. 
Mi s-a întâmplat de vreo câteva ori să fiu nevoit să dau bir cu fugițu din 
faţa lor. 

Șeful Boyd râse în barbă. 

— Strada e domeniu public. Au tot dreptul să stea acolo, ca oricine 
altcineva. În clipa în care depășesc curba însă, au încălcat o proprietate 
privată Și ajung la închisoare. 

— Da, sigur! pufni Magozzi. 

— Le-am spus lucrul ăsta când au sosit, dar era o tânără frumușică de la 
Channel Ten cam băgăcioasă, totuși — care s-a ţinut după mine fix pe aleea 
lui Jack. 

— Trebuie să fi fost Kristin Keller, prezentatoare TV și ghimpe 
permanent în coasta mea. 

— Tot ce se poate. Nu prea urmăresc știrile. În orice caz, din secunda în 
care i-am pus cătușele și am urcat-o în mașină, ceilalți n-au știut cum să 
dea mai repede îndărăt. 

Magozzi întoarse capul şi-l privi uluit. 

— Ai arestat-o pe Kristin Keller? 

— Aa cred. 

Magozzi încercă să păstreze o atitudine profesională, dar nu fu în stare. 
Un ditamai rânjetul 1 se întinse de la o ureche la cealaltă. 

— Domnule Boyd, ești cel mai tare! 

— Asta le-am spus ȘI eu. 


e Capitolul 27 


Grace McBride era în biroul ei: un spațiu îngust, cu dușumea de lemn, 
care arăta mai degrabă ca un hol înfundat decât ca o cameră de lucru. Mai 
multe computere se înșirau pe blatul montat cam la un metru înălțime pe 
toată lungimea peretelui, iar Grace se plimba de la unul la altul pe un scaun 
cu rotile, verificând monitoarele, tastând comenzi, blestemând invazia de 
informaţii inutile care sufocau site-urile de domeniu public. Îi era mai ușor 
să acceseze orice site protejat decât să sorteze sutele de date care blocau 
motoarele de căutare publice. Și asta și trebuia să facă, fiindcă varianta 
procedurală dura mult prea mult timp. 

Introdusese numele lui Morey Gilbert și Rose Kleber în noul program de 
software încă din ziua precedentă, de la prima oră, Și îl adăugase pe al lui 
Ben Schuler seara, după ce o sunase Magozzi. Însă, după ore întregi de 
căutare bezmetică prin site-urile legal accesibile, singura legătură pe care o 
găsise programul între cei trei era predispoziția de a-și face cumpărăturile 
la același supermarket din cartier. Cum făceau, de altfel, toţi rezidenții 
zonei. Grace era conștientă că exista și posibilitatea să nu fie nicio legătură 
extraordinară de descoperit — dar Magozzi Și Gino erau de altă părere, iar 
Grace avea încredere în instinctele lor. 

Privi încruntată descoperirea deloc remarcabilă referitoare la supermarket 
pe care programul găsise de cuviinţă să o marcheze cu un asterisc, apoi 
mototoli hârtia în mână Și o aruncă de-o parte. 

— Asta-i o prostie! spuse ea cu voce tare. 

De câteva luni, Grace încercase să respecte limitele legale și nu spărgea 
firewall-urile site-urilor cu adevărat interzise decât atunci când acest lucru 
era absolut necesar. Fragila ei tentativă de a-și menţine căutarea 
computerizată în limitele legale era un semn tacit de respect Și recunoștință 
față de Magozzi și de ceilalți polițiști care puseseră în cele din urmă capăt 
groazei pe care o trăise un număr atât de mare de ani, chiar dacă nu 
reușiseră să elimine și efectele secundare ce încă îi mai bântuiau existenţa. 
Pe de altă parte, își spuse Grace, tot polițiști, chiar dacă de alt fel, fuseseră 
Şi cei care o puseseră în pericol de la bun început și să respecte venerația 
lui Magozzi pentru lege nu însemna oare să o respecte Și pe a acestora? 


Nu-i luă decât câteva minute să reconfigureze sistemul de operare al 
computerului Și să iniţieze parametrii de căutare pentru registrele bancare 
Și telefonice ale celor trei victime. Nu făcea nimic incorect. Nenorociții ăia 
de la bănci și de la companiile telefonice vindeau până și cele mai mici 
detalii din viaţa clienților celor care dădeau mai mult, apoi îi apuca grija 
pentru dreptul acestora la intimitate atunci când poliția le cerea informaţii. 
Grace nu înţelegea de ce poliția avea nevoie de mandat, iar companiile de 
telemarketing nu, așa că nu avea nicio strângere de inimă să intre pe aceste 
site-uri ori de câte ori era nevoie. În plus, Magozzi Știuse prea bine că o se 
ajungă aici atunci când îi ceruse ajutorul, chiar dacă nu o spusese cu voce 
tare. 

Celelalte site-uri pe care urma să le acceseze — al IRS:%-ul, INS*-ul și 
FBl-ul erau ceva mai greu de justificat, dar asta nu-i încetini viteza 
degetelor care dansau vesele pe tastatura IBM-ului. Încă mai purta râcă 
FBl-ului Și 1 se întâmpla uneori să le spargă site-urile fără vreun motiv 
anume, doar așa, de ciudă. De data asta însă, era altceva. De data asta, o 
făcea pentru Magozzi. Nu că avea să-i spună vreodată, desigur. Nu avea 
niciun rost să-i încarce conștiința spunându-i că obținuse informații prin 
mijloace altfel decât legale. 

Telefonul sună tocmai în clipa în care imprimanta începuse să scoată mici 
picături de cerneală în formă de asteriscuri. Grace ridică receptorul și zâmbi 
când auzi acordurile country Și râsetele vesele din fundal. 

Bună, Anni! Ce cauţi într-un bar așa de dimineaţă? 

Îi răspunse o voce caldă și tărăgănată. 

— Nu sunt într-un bar, sunt într-o cantină, unde au cele mai bune huevos 
rancheros din oraș. 

— După cum sună, eu zic că-i un bar. 

— Scumpo, Și biblioteca sună ca un bar aici. Zău, oamenii ăștia Știu să 
se distreze! Grace, trebuie să-ți mişti fundul ăla slăbănog încoace. N-o să-ţi 
vină să crezi. Sunt înconjurată de bărbaţi în cizme Și cu pălării de cowboy 
cât se poate de autentice. Și știi ce? 

Zâmbetul lui Grace se lărgi. 

— Mi-e teamă să întreb. 

— Băieţii ăștia de-aici îţi deschid ușa, îţi trag scaunul, își ridică pălăriile 
în faţa ta ȘI, pe cuvântul meu, știu cum să dea o femeie pe spate! Iar partea 
cea mai bună e că sunt cea mai grasă fată din Arizona. 


— Cred că ești foarte mândră. 

— Mai exact, sunt singura opțiune disponibilă pentru orice bărbat căruia 
îi place-o femeie cu forme rubensiene, zise Annie. La ce dracu” oi fi pierdut 
atâta vreme în Minnesota? Acolo, eram doar un alt hipopotam printre 
locuitorii Fantasiei; aici, sunt un bujor mare Și roșu într-un câmp de 
crizanteme ofilite. Doamne, ce-mi place sud-vestul! Dar mi-e dor de mutra 
ta. La naiba, mi-e dor până și de Harley și de Roadrunner. 

— Și mie mi-e dor de tine, Annie. Ai putea să mă suni mai des. 

— O să fac mai mult decât atât. Iau avionul până la voi week-end-ul ăsta. 
Am vorbit aseară cu Harley. Mi-a spus că RV-ul o să fie gata de drum în 
câteva zile. 

— Și o să vii cu noi? 

Annie chicoti. 

— N-aș rata călătoria asta pentru nimic în lume! În plus, o să am ocazia 
să vă pun în temă cu toate informaţiile pe care am reușit să le adun până 
acum. Sper că i-ai spus lui Magozzi că pleci, da? 

— l-am spus. 

— Și a plâns? 

— Sincer... nu i-am spus decât de Arizona. 

Preţ de câteva secunde, Grace nu auzi decât o voce de cowboy cântând 
despre cum își lăsase inima la Tusla Grayhound Station. 

— Pehlivancă mică! spuse Annie în cele din urmă. Nu-l poţi duce de nas 
pe bietul băiat în halul ăsta! Deja am confirmat c-o să ne ocupăm de 
cazurile copulor dispăruți din Texas, iar Harley spune că cererile curg gârlă. 
O să fim multă vreme pe drum, Grace. Trebuie să-i spui... dacă nu cumva 
te gândești să rămâi acolo, să te măriți cu el și să-ți iei poate o casă fără 
gratii la ferestre ca să nu-ți crești copiii ca pe niște animale la zoo. 

— Nu vorbi prostii, Annie! Eu și Magozzi nu avem genul ăsta de relație. 

— Nu aveți pe dracu”! Voi doi faceţi dragoste de câte ori vă uitaţi unul la 
celălalt. Să mai faceți și sex este doar o formalitate la care nu aţi ajuns încă. 

Grace nu spuse nimic preţ de câteva clipe, ceea ce se dovedi a fi o mare 
greșeală. 

— Dumnezeule mare! exclamă Annie. Te gândești la asta, nu-i așa? 

— Mă gândesc la multe în ultima vreme. Dar vin în Arizona. 

După ce închise telefonul, Grace îl văzu pe Charlie, care era mai bun 
decât orice barometru, stând pe hol cu faţa spre ușa subsolului, cu ochii 


pironiți pe clanţă. 

— Vine vreme rea, îȘi zise Grace. 

. 

Annie închise telefonul și ciocăni barul vechi, din lemn de stejar, cu 
unghiile. Și le dăduseră cu ojă albastră-violetă, fiindcă nu erau multe femei 
în lume care să poată purta această nuanţă, iar lui Annie îi plăcea să iasă în 
evidenţă. În plus, voise musai să-și pună lentilele de contact de aceeași 
culoare, iar ideea ca unghiile să nu i se asorteze cu nuanţa ochilor era de-a 
dreptul insuportabilă. 

Fusese muncă grea să pregătească alegerea culorii pentru acea zi, nu 
încăpea îndoială. Alergase la salon la prima oră a dimineții ca să i se aplice 
cu nuanţator negru pe părul vopsit cu henna, fiindcă niciodată, pentru nimic 
în lume, n-ar fi conceput Annie Belinsky să aibă tente roșietice în păr atunci 
când purta chimonoul de mătase albastru-violet. Privind însă acum în jurul 
ei prin local, la cele treizeci de perechi de ochi bărbătești ațintite asupra ei, 
hotărî că meritase efortul. Cum reușeau femeile cu serviciu și familie să 
arate prezentabil era o dilemă care pe Annie o depășea. 

Zâmbi — doar puțin răutăcios — ridicându-și posteriorul voluminos, 
îmbrăcat în mătase, doar o idee mai sus pe scaunul de la bar Și ar fi putut să 
jure că aude treizeci de suspine pofticioase. 

Unii bărbaţi erau însoțiți de femei, desigur, iar Annie bănuia că mai 
multe dintre ele începuseră deja să urzească planuri criminale. Tot ce 
văzuseră vreodată în reviste sau la televizor le învățase că nu putea exista 
niciodată nimic cât de cât frumos sau ademenitor la o femeie 
supraponderală și multe dintre ele pierdeau probabil o grămadă de vreme 
făcând exerciţii aerobice sau calculându-și caloriile pentru a fi sigure că nu 
vor ajunge vreodată într-o asemenea stare. Cele mai multe dintre ele erau 
bronzate Și zvelte, cu siluete atletice în blugii mulaţi pe funduri Și tricourile 
ridicate deasupra buricelor. Prezenţa lui Annie însă felul în care își etala 
sfidător fiecare centimetru în exces, de parcă ar fi fost din aur — le lăsase cu 
gura căscată, enervate din cale afară să constate că bărbaţi care tânjeau de 
obicei după păpuși Bărbie în bikini salivau acum în mod inexplicabil în faţa 
unei femei grase. 

Annie le-ar fi putut spune femeilor bosumflate că bărbaţii nu răspundeau 
în mod exclusiv unei anumite conformații corporale — după părerea ei, 
mitul ăsta fusese lansat de designerii de modă homosexuali — răspundeau 


mai degrabă felului în care o femeie își folosea corpul, Și ochii, Și vocea Și, 
măiculiţă! Annie stăpânea din plin aceste atuuri. 

— Domnișoară Belinsky? 

Dumnezeule mare, nu-l văzuse apropiindu-se, iar lui Annie nu-i scăpa 
aproape nimic niciodată. Se strecurase în spatele ei Și mai că n-o dărâmase 
de pe scaun cu vocea aia dulce și cântată de cowboy. Accentul din inima 
sudului, cum era al lui Annie, era precum cireașa de pe tort, dar nu suna 
bine decât din gura unei femei. Dacă erai bărbat Și voiai să impresionezi cu 
vocea, trebuia să te tragi dintr-o zonă unde trăiesc cowboy. 

— Bună dimineaţa, domnule Stellan. Ești unul dintre puţinii bărbați care 
au reușit vreodată să mă ia prin surprindere. 

Stătea în faţa ei, strângându-și respectuos la piept pălăria de cowboy, 
arătând, Annie putea să jure, ca Gary Cooper într-unul dintre filmele lui 
vechi doar că avea privirea mult mai intensă. 

— Domnișoară Belinsky, voi folosi orice mijloace îmi stau la dispoziție 
ca să fiu sigur că nu mă veţi uita. 

Annie îi oferi un zâmbet discret și misterios, drept răsplată pentru un 
răspuns atât de nimerit. Nu că bărbatul ar fi avut vreo șansă cu ea, desigur. 
Era frumos, avea o voce superbă și se purta manierat, dar era, la urma 
urmei, agent imobiliar. Să se culce cu un agent imobiliar ar fi însemnat să 
alunece pe panta periculoasă spre mediocritate — aproape la fel de rău cum 
ar fi fost să se culce cu un avocat. 

— AȘadar, spune-mi, domnule Stellan. Avem plantația? 

— Cu siguranţă o aveți, doamnă. Cu termenii și la preţul specificat. 

Îi puse pe bar un contract de închiriere pe care să-l semneze. 

— Proprietarii nu prea voiau să renunţe la clauza privitoare la animalele 
de companie, până când le-am explicat că e vorba de un câine polițist. Sper 
că nu atacă, nu? 

Annie îȘi atinse colțul gurii cu un deget cu unghia albastră-violetă. 

— Nu. Cu siguranţă, nu este câine de atac. 

Iscăli contractul cu o semnătură ca o floare. 

— Fi, cu siguranţă astea sunt vești bune. Mă gândeam că poate e copoi 
de urmărire, având în vedere că sunteţi aici ca să-l ajutați pe șerif să-și 
găsească fiica. 

Annie zâmbi imaginându-și-l pe câinele lui Grace ţinându-se după 
oricine altcineva în afară de Grace, o imagine aproape la fel de amuzantă ca 


Și cea cu Charlie în postură de câine de atac. 

— Eşti un bărbat bine informat, domnule Stellan. Nu-mi amintesc să-ți fi 
spus că vom lucra cu departamentul de poliţie de aici. 

— Ah, tot orașul a știut la numai trei minute după ce aţi sosit. Este un 
loc foarte mic, domnișoară Belinsky. 

„ȘI foarte închis”, își spuse Annie în timp ce cobora trotuarul spre biroul 
Șerifului câteva minute mai târziu, simțind multe priviri aţintite asupra ei. 
Dacă o singură femeie corpolentă într-o rochie putea întoarce atâtea capete, 
oamenii ăștia aveau să facă o criză de inimă când aveau să-l vadă pe Harley 
pe străzile lor. 

Șeful de secţie Savadra era singura excepţie de până acum Și, din clipa în 
care o întâmpină cu zâmbetul lui trist, caracteristic, Annie se simţi în sfârșit 
în largul ei, liberă să fie ea însăși. Era, cu siguranţă, cel mai urât bărbat din 
oraș, cu faţa aspră, arsă de soare, și un trup deșirat care nu părea să știe 
întotdeauna în ce direcţie i se deplasau membrele. Dar avea ceva special Și 
Annie îl plăcuse din prima clipă în care se văzuseră. 

— Am auzit că ai închiriat plantaţia. 

Annie se duse direct la răcitorul de apă pe care-l cumpărase a doua zi 
după ce sosise. 

— Pe cuvântul meu, în orașul ăsta, veștile circulă mai repede decât pot 
eu să merg. 

— Din câte-am auzit eu, dumneata nici nu mergi, domnișoară Annie. 
Dumneata plutești. 

Domnișoara Annie. Îi plăcea asta. Îi amintea de Mississippi. Îi plăcea 
mai ales că nu ascundea nicio urmă de flirt; era doar o adresare prietenoasă. 

— AȘteaptă numai să apară Și ceilalţi trei în oraș. Eu sunt cea mai 
conservatoare dintre ei. 

Șeful Savadra se lăsă pe spătarul scârţâitor al scaunului de lemn și o 
urmări cum începe să aranjeze dosare în servietă. 

— Credeam că pleci abia vineri. 

— Am făcut cam tot ce se putea face până ajung computerele aici. Acum 
că am semnat contractul de închiriere pentru plantație, pot să plec ceva mai 
devreme. 

— Ți-e dor de ai tăi. 

Annie îi aruncă o privire peste umăr. 


— Nu mă așteptam. În niciun caz atât de mult. Dar da, așa este. Să nu le 
spul. 

Șeful de secţie zâmbi. 

— O să mă duc acolo săptămâna viitoare. Ca să fiu sigur că aerul 
condiționat e pornit și piscina e plină când ajungeţi aici. 

— Mulţumesc, dar Joe Stellan a aranjat cu niște băieţi să se ocupe de 
asta. 

— Tot o să trec pe-acolo. Le flutur niţel insigna pe sub nas, ca să bag 
frica-n ei. 

Annie zâmbi. 

— Drăguţ din partea dumitale. 

— Glumești? Nu există nimic pe lume cu care să vă pot răsplăti pentru 
tot ce faceți pentru mine. Ce nu înțeleg eu este de ce faceți asta. Ce-i 
motivează pe niște oameni să străbată jumătate de ţară și să ofere pe gratis 
o tehnologie care valorează probabil un milion de dolari? 

— Ei, asta-i poveste lungă. 

— De-abia aștept s-o aud. 


e Capitolul 28 


Gino își ţinu gura până când ieșiră din Wayzata Și intrară pe autostradă, 
probabil de teamă că Jack Gilbert ar fi putut să sară de pe bancheta din 
spate dacă începeau să-l ia la întrebări la o viteză de mai puțin de o sută de 
kilometri la oră. Chiar se aplecă să verifice indicatorul de viteză înainte să- 
şi dezlege centura Și să se întoarcă spre Jack. 

— Ascultă, Jack, o să-ți mai dau o șansă să faci ceea ce trebuie. Cine 
crezi tu că încearcă să te omoare? 

Jack își lăsă capul pe spate, într-un acces isteric de râs. 

— Eram sigur că o să faceți asta. „Ne oferim doar să te conducem” pe 
dracu”! Aţi vrut să mă prindeţi singur în rahatul ăsta de mașină fără aer 
condiționat, unde să mă treacă toate nădușelile, doar-doar oi ciripi ceva. 

Gino reuși să afișeze o expresie nedumerită. 

— Zău așa, Jack, nu mai înţeleg nimic. Eu, unul, dacă aș fi așa de sigur 
că cineva e pornit să mă vâre la doi metri sub pământ, aș fi mai mult decât 
încântat să mă escorteze doi polițiști, cu care să mă știu în deplină 
siguranță. Și mai știi ceva? Le-aș spune tot ce Știu, 1-aș ajuta în orice fel aș 
putea, ca să aibă o șansă să-l prindă pe individ înainte să-mi facă felul. Dar 
tu nu faci asta. Stai acolo bosumflat și ostil, cu dinții încleștaţi, și trebuie 
să-ţi mărturisesc, Jack, mie, unuia, nu-mi vine-n minte decât un singur 
motiv pentru o astfel de atitudine, și anume că tu ești de fapt trăgătorul pe 
care îl căutăm. Poate că ai înscenat singur tot spectacolul de azi-dimineață 
ca să ne abati de pe pistă. 

— Of, pentru Dumnezeu, las-o mai moale, domnule detectiv! Nu sunt un 
idiot cu muci la nas pe care l-ai ridicat fiindcă fura fursecuri dintr-un 
magazin, Și nu sunt obligat să răspund la niciuna dintre întrebările voastre 
idioate. N-aveti decât să credeţi ce vreţi. Puțin îmi pasă. 

Magozzi întoarse repede capul spre dreapta Și fu mulţumit să constate că 
pistolul lui Gino era încă în tocul de la curea. Totuși, era timpul să 
intervină. 

— Vrem să te ajutăm, Jack, spuse el calm. Încearcă să privești lucrurile 
Și din perspectiva noastră. Nu vrem să credem că ești suspect în moartea 
tatălui tău, dar suntem foarte siguri că Știi ceva care ar putea explica de ce 


au fost omorâți toți acești oameni Și de ce crezi că ucigașul lor e acum pe 
urmele tale. 

— Ce vă face să credeți că e aceeași persoană? mârâi Jack. 

— Fiindcă așa crezi tu. 

Răspunsul îl luă prin surprindere pe Jack, care nu spuse nimic preţ de 
câteva clipe. 

— Ascultati, zise el în cele din urmă, oftând adânc. Ăsta e adevărul, 
domnilor detectivi. Habar nu am, nu am nici cea mai vagă idee cine i-a ucis 
pe tata, pe Ben sau pe femeia aia, Rose nu-mai-știu-cum. Și nu Știu cine a 
tras în mine azi-dimineaţă. Nu credeţi că v-aș spune dacă aș ști, măcar ca 
să-mi salvez pielea? 

Gino ridică din umeri. 

— Poate că ne-ai spune, poate că nu. Cine știe? Poate că încerci să 
salvezi pielea altcuiva. 

Jack râse cu zgomot. 

— Asta-i bună, domnule detectiv! Jack Gilbert, eroul! Ar trebui să vă 
angajez să vă ocupați de imaginea mea, ce ziceţi? Miroase a grătar aici. 

Magozzi zâmbi în colțul gurii într-o tăcere de mormânt, apoi zise: 

— Nu am sugerat că știi cine este ucigașul, Jack. Am spus că Știi ceva în 
legătură cu motivul pentru care au fost uciși acești oameni. Este o mare 
diferenţă. 

Jack îi surprinse privirea lui Magozzi în oglinda retrovizoare, dar nu 
răspunse. 

Făcură o oprire pe la jumătatea distanţei până la Orașele Gemene. Jack 
spusese că are nevoie la toaletă, dar, când opriră la benzinărie, cobori din 
mașină Și viră la stânga, spre magazinul de băuturi. 

Magozzi scutură din cap. 

— Oh, ce bine arată! Doi detectivi asigură escortă la magazinul de 
băuturi. Nu trec asta în raport. 

— Afurisitul ăsta ne-a tras pe sfoară! mârâi Gino. 

— Aa este. 

Urăsc avocaţii. Îi urăsc din tot sufletul. Ei, cum a fost cu nevasta? Ţi-a 
dat ceva? 

— Mă îndoiesc că femeia aia dă vreodată ceva cuiva. A fost foarte rece. 
Ca gheaţa-n Minnesota. Nu știe nimic despre motivul certei dintre Jack Și 


taică-său ȘI, din câte mi-am putut da seama, nici nu i-a trecut vreodată prin 
minte să întrebe. 

Gino își lăsă capul pe spate și închise ochii preţ de o clipă. 

— Spune-mi că avem suficiente motive ca să-l băgăm la zdup pentru 
obstrucționarea Justiţiei. 

— Nu avem. 

— Și-atunci, ce dracu” facem acum? N-o să ne spună nimic. 

— Poate ne-ajută Pullman. 

Primele două rânduri ale parcării din faţa serelor erau deja pline când 
Magozzi Și Gino ajunseră acolo, și un număr surprinzător de mare de 
clienți se mișcau printre mesele expuse în aer liber, trăgând după ei 
cărucioare de lemn pline până la refuz cu plante verzi Și de flori. 

— Afacerea cu serele pare să fie înfloritoare, remarcă Magozzi. 

Jack deja se foia pe bancheta din spate, nerăbdător să coboare. 

— Sunt douăzeci Și opt de grade. În perioada asta a anului, apar câte 
două mașini în parcare la fiecare grad peste douăzeci. 

— Chiar așa? 

— Chiar așa. Acum, oprește te rog și lasă-mă să cobor. 

Magozzi îl privi în oglinda retrovizoare. Nu era decât de două secunde 
acasă la maică-sa Și deja îi dispăruse toată băţoșenia. 

— Ai răbdare. Caut un loc de parcare. 

Gino privea îmbufnat prin fereastra de lângă el, încă iritat de faptul că nu 
izbutise să obțină niciun fel de informaţie de la Jack. 

— Cine sunt toți oamenii ăștia? De ce nu sunt la serviciu? Și de ce nu 
pot să parcheze în spaţiul marcat? Fiecare dintre mașinile astea afurisite 
ocupă cel puțin două locuri. 

Magozzi găsi un loc cu faţa spre seră și parcă tocmai în clipa în care 
Marty Și Lily ieșeau pe ușă, trăgând după ei niște cărucioare încărcate, 
spre autoutilitara unui client. Marty le văzu numaidecât mașina Și le adresă 
o privire întrebătoare, însoțită de un gest vag de salut. Nedumerirea lui 
crescu în clipa în care îl văzu pe Jack coborând din aceeași mașină, apoi 
îndreptându-se glonţ spre Mercedesul decapotabil din fundul parcări. 

— Hei, nici măcar nu Și-a luat la revedere! 

— Nenorocit îngâmfat, mormăi Gino. 

Așteptară în mașină, urmărindu-l pe Marty încărcând marfa în 
autoutilitară, sub supravegherea lui Lily. 


— Pullman arată mai bine azi, observă Magozzi. 

— Muncă sănătoasă și supravegherea unei femei. Cică întărește 
caracterul, zice soacră-mea; cel puțin replica asta mi-a servit-o mie week- 
end-ul trecut, când m-a suit pe scară ca să curăţ jgheabul. Arată ca un copil 
în salopeta aia, nu ţi se pare? 

— Cine? Lily? 

— Da. Hai să mergem Și s-o luăm tare. Poate e mai slabă de înger decât 
fiu-său. 

Magozzi pufni. 

— Te-ar mânca de viu. 

— Ştiu. Așa că o să discuţi tu cu ea. Eu mă duc să stau de vorbă cu 
Marty. 

Îi găsiră pe Marty și pe Lily în seră și așteptară politicoși până când 
clientul de la casă achită marfa și plecă. Mai erau Și alți cumpărători acolo, 
dar toţi se aflau prea departe ca să îi poată auzi. Magozzi se îndreptă spre 
casă, dar vocea lui Jack îl întrerupse înainte să apuce să spună un cuvânt. 

— Îmi trebuie cheile. 

Se uită repede mai întâi la maică-sa, apoi la Marty. 

— Unde sunt? 

Marty privi încruntat vânătaia de pe obrazul lui Jack și bandajul de pe 
frunte. 

— Te-ai luat la hartă cu cine nu trebuia, Jack? 

— M-am izbit de-un copac. 

— Nu mă miră. 

— Încercând să scap de cineva care trăgea în mine. 

Privirea lui Lily se întoarse brusc spre fiul ei ȘI, pentru prima oară, 
Magozzi văzu instinctul de mamă. 

— Cine a încercat să te împuște? ieșiră pe nerăsuflate cuvintele. 

Jack aproape că tresări. Maică-sa nu 1 se mai adresase de foarte multă 
vreme. 

— Nu știu. 

Apoi bătrâna își îndreptă spatele și privirea 1 se înăspri din nou. 

„La dracu”, își zise Magozzi. Şi ea știe ceva.” 

Marty se uita la Jack, iar chipul lui exprima mai multe trăiri. Furie, 
dezgust, frustrare Și poate și puţină teamă. Dincolo de toate acestea însă, se 


citea grijă. Magozzi fu ușor surprins să constate că Marty Pullman chiar 
ţinea la Jack. 

— Ce știți despre asta? îl întrebă Marty pe Gino. 

Privirea lui Gino se îndreptă spre o femeie în pantaloni trei sferturi, de 
culoare lila, care se apropia cu căruciorul de casă. 

— Hai să facem o plimbare. O să-ţi povestesc ce știm. 

— Cheile! insistă Jack, tocmai când se pregăteau să plece. 

Marty se întoarse Și îndreptă un deget spre Jack. 

— Nicio cheie. O să stai aici. Se uită fix la Lily și adăugă: Toată ziua Și 
toată noaptea de acum încolo, până când ţi-oi spune eu. 

Jack și Lily îl priviră amândoi clipind buimaci, ca niște copii luaţi prin 
surprindere. 

— Nu glumesc! îi avertiză Marty, în timp ce ieșea cu Gino pe ușă. 

Jack tocmai deschisese gura să-i răspundă, când femeia în pantaloni trei 
sferturi îl bătu pe umăr. 

— Mă scuzati, domnule. Îmi puteţi spune dacă îngrășământul ăsta e bun 
pentru rododendron? 

Aproape fără să se gândească, Jack se întoarse să se uite la bidonul de 
plastic verde din mâna femeii. 

— Oh, nu! Este prea alcalin. Vă trebuie ceva mai acid pentru 
rododendron. Mai căutaţi pe același raft de unde l-aţi luat pe acesta. 

— Da? Credeţi că mi-aţi putea arăta? Aveţi atâtea sortimente de 
îngrășământ... 

Jack se ciupi de nas, simțind că alunecă dintr-o dimensiune în alta. 

— Da, sigur. Vin să vă arăt. 

— S-ar părea că se pricepe, îi spuse Magozzi lui Lily. 

— Ar fi cazul, doar a crescut aici, remarcă absentă femeia, urmărindu-și 
fiul trecând pe lângă un grup de clienți care-și umpleau cărucioarele cu 
ghivece de sporul casei, aflate la reducere. 

— Hai, povestește-mi despre treaba asta. Cine a tras în Jack? 

— Poate că ar trebui să-l întrebaţi pe Jack. 

— Te-ntreb pe dumneata. 

Magozzi oftă. 

— Lui Jack i s-a părut azi-dimineaţă că cineva a încercat să-l împuște pe 
aleea din fața casei, așa că a tras la rândul lui. 

Lily întoarse încet capul spre Magozzi. 


— 1 s-a părut? Nu e sigur? 

Magozzi ridică din umeri. 

— El este. Noi nu. Cel puțin, nu încă. S-au găsit multe gloanţe și tuburi, 
dar e posibil să fie toate de la arma lui Jack. Încă verificăm. 

Lily îl măsură prin lentilele groase, cu una dintre acele priviri de Yoda. 

— Jack nu are armă. Urăște armele. 

— Spune că era a lui Morey Și că a luat-o de aici aseară, după ce a auzit 
că a fost împușcat Ben Schuler. 

Magozzi îi urmări cu atenție expresia Și întrebă: 

— Ştiaţi că Morey avea o armă? 

Niciun mușchi nu se clinti pe faţa femeii. 

— Dacă avea, mie nu mi-a spus niciodată. 

Magozzi se sprijini cu coatele de tejghea astfel încât ochii îi ajunseră la 
același nivel cu ai femeii. 

— Ascultati, doamnă Gilbert, spuse el încet. Credem că Jack știe ceva 
despre aceste crime — inclusiv despre cea căreia i-a fost victimă soțul 
dumneavoastră. 

În ochii lui Lily se zări o sclipire. 

— Aproape că a leșinat ieri, când a auzit că Ben Schuler a fost omorât, Și 
nu numai din cauza șocului. Era speriat de moarte, și noi credem că din 
cauză că Știa că el urmează. Ştie ceva, doamnă Gilbert, și nu-l putem ajuta 
dacă nu aflăm ce. 

— Și vreţi să vorbesc eu cu el, rosti sec bătrâna. 

Magozzi se îndreptă de spate și își deschise mâinile. 

— Cu noi nu vrea să vorbească. Poate vorbește cu mama lui. 

Afară, Gino și Marty stăteau sprijiniți de capota mașinii lui Magozzi, cu 
două sticle de apă minerală pe care Marty le scosese dintr-un frigider de la 
intrare. 

— E tot ce avem în momentul ăsta, zise Gino. Și nu vrea să ne spună 
nimic. După mine, l-aș vârî într-o celulă cu vreo doi Bubba până când s-ar 
hotărî să vorbească, dar Magozzi are probleme de etică. Mă gândeam că tu, 
având în vedere că faci parte din familie, ai putea să-l trosnești pân-ar da 
totul pe goarnă, ce zici? 

Marty începu să zâmbească, apoi se gândi ceva mai bine Și scutură din 
cap. 


— Am încercat aseară, Gino. Și, crede-mă, am insistat. Știu că ascunde 
ceva. Interesant e că am senzaţia că el e convins că are un motiv al dracului 
de bun să o facă. Dar o să mai încerc. Mai pe seară, după ce se retrage Lily. 

— Chiar ai de gând să-l ţu aici? 

— Dacă într-adevăr cineva încearcă să-l omoare, probabil că e mai în 
siguranţă aici decât oriunde altundeva. 

— De ce crezi asta? Morey n-a fost în prea mare siguranță, îi atrase 
atenția Gino. 

Marty se întoarse ȘI-l privi în ochi. 

— Fiindcă nici eu nu plec și mi-am luat arma. Aseară, Jack m-a rugat să 
mă duc acasă și să-mi iau pistolul. Își făcea griji pentru Lily. Acum, îmi fac 
eu griji pentru amândoi. Cred că este foarte speriat, Gino. 

Gino dădu din cap. 

— Şi noi credem la fel. Dar e posibil să fi tras singur prin faţa casei lui, 
Marty. Nu vom ști până nu primim raportul de la balistică, și poate nici 
atunci. Dacă primim vreo confirmare pentru altă armă decât cea cu care s-a 
prostit Jack, putem să aducem o mașină aici. 

Opriră conversaţia în clipa în care-l văzură pe Jack traversând zorit 
parcarea, îndreptându-se spre ei. 

— Unde dracu” sunt răsadurile de Băieți Mari, Marty? Trebuiau să fie pe 
aceeași masă cu Fetele Timpurii. Și am o clientă care mai să-mi facă o criză 
înăuntru, fiindcă nu le găsește. 

Marty își frecă fruntea, încercând să facă trecerea de la polițist la 
horticultor. 

— Nu am nici cea mai vagă idee despre ce vorbeşti, Jack. 

— Vorbesc despre blestematele de răsaduri de roșii, ce Dumnezeu! 
Spune, unde sunt? 

— Oh! Cred că am pus câteva la umbră. Acolo, lângă sera mică. 

Jack îl privi cu gura căscată. 

— Ai pus roșiile la umbră? 

— Cred că da. Dacă tu spui că alea de-acolo sunt roșii. 

Arătă cu degetul mare înspre dreapta, Și Jack privi în direcția indicată. 

— Aoleu! 

Plecă în grabă, apoi se răsuci pe călcâie și se întoarse lângă Gino. 

— Cred că am uitat să vă mulţumesc că m-ați adus cu mașina, domnule 
detectiv. 


— Într-adevăr, ai uitat. 

Jack dădu din cap, își îndesă mâinile în buzunar Și privi în altă direcţie. 

— Şi ar mai fi ceva. 

— Da? 

— Uneori, sunt un dobitoc. 

— Aa crezi? 

— ȘI, în ciuda tuturor celor întâmplate, dumneata și partenerul dumitale 
aţi fost destul de drăguţi cu mine. Aș vrea să vă pot ajuta. Își ridică ochii și 
privi într-ai lui Gino. V-o spun din tot sufletul. 

Gino îl urmări îndepărtându-se cu o expresie profund nefericită. 

— La dracu”! Acu” chiar că nu mai pricep nimic. 

Marty râse ușor. 

— Jack întoarce totul cu susul în jos. 


e Capitolul 29 


Gino fu asaltat în clipa în care deschise ușa biroului de la Omucideri. 
Langer, McLaren, Gloria și Peterson se năpustiră cu toţii spre el ca o haită 
de căţei nerăbdători. Un bărbat mai puţin stăpân pe sine, își zise Gino, s-ar 
fi pierdut cu firea. 

— Lars, ce cauţi aici? îl întrebă pe detectivul Peterson. Credeam că te-au 
trimis la Narcotice până se-ntoarce Tinker din vacanţă. 

Peterson era slab ca un ţâr și doar o idee mai roșu în obraji decât 
cadavrele pe care le văzuseră în ultimele zile. 

— Doar pentru ziua de ieri. Și știi cum mi-am petrecut-o? Într-o clinică 
de metadonă, așteptându-i pe Ray și Mouth să-și facă apariţia. Dumnezeu 
Știe ce-oi fi luat de pe-acolo. 

Gloria îl dădu pe Peterson la o parte cu o ușoară mișcare din șold, care 
fu cât pe-aci să-l dărâme. 

— Bla-bla-bla... Haide, Rolseth, spune tot! 

— Ce? 

— Glumești? întrebă McLaren. 

Purta un sacou pepit, bleumarin cu alb, care semăna cu un panou de 
testare optică. 

— Ai fost pe toate canalele de știri toată dimineaţa și nici măcar n-ai 
apărut la birou. Ei, ce s-a întâmplat acasă la Gilbert? Unde e Magozzi? 

— Leo s-a oprit să lase ceva la balistică, iar la casa lui Gilbert nu s-a 
întâmplat nimic. 

— N-a murit nimeni? 

— N-a murit nimeni. Se pare că Gilbert n-a omorât decât mașina nevesti- 
sii, descărcându-și revolverul într-un asasin-fantomă. Cam asta e tot. 

Umerii colţuroși ai lui Peterson se pleoștiră sub cămașa albă. Aruncă o 
privire biroului său gol, visând probabil la vreo crimă, afurisitul însetat de 
sânge. 

— Din ce-am văzut la Știri, părea o adevărată nebunie. 

Gloria se răsuci în falduri de mătase de culoarea curcubeului, făcând 
mărgelele de la gât să se lovească între ele cu zgomot. 

— V-am spus eu că nu-i nimic, nătărăilor! Se trage-un foc în Wayzata Și 
toată lumea intră în panică. Peterson, mai ai cam trei minute să-ți iei viza de 


la Narcotice până nu pleacă Harrison, sau acolo rămâi. 

— Aoleu, la dracu”! 

Peterson o luă grăbit spre ușă. 

— Așadar, n-aţi găsit nimic? îl întrebă Langer pe Gino în timp ce toată 
lumea se retrăgea spre birouri. 

— Nu mă întreba. Încă douăzeci de pași înainte, Și ne-am întors de unde- 
am plecat. Dar cazul vostru cum merge? 

Langer scutură din cap Și împunse un vraf gros de hârtii scoase la 
imprimantă, de pe marginea biroului. 

— Asta e tot ce am găsit despre cele șase victime ale Interpolului. Cele 
mai multe nu aveau nimic ieșit din comun, erau doar oameni obișnuiți, cu 
vieți obișnuite. 

— Dar Interpolul le-a clasificat drept crime la comandă, nu? 

— AȘa au spus, dar sunt cele mai neverosimile ţinte pe care le-am văzut 
vreodată. 

— La fel ca bătrânii ăștia pe care-i căsăpește cineva pe aici. 

Langer ridică o sprânceană. 

— Bună observaţie. Dar tot nu am găsit nicio legătură cu Fischer, în afară 
de armă. 

— Iar FBl-ul îi suflă în ceafă lui Malcherson, zise posac McLaren. După 
părerea lor, suntem doi dobitoci care nu vedem nici bârna din faţa ochilor, 
așa că așteaptă să ne ia cazul, să-l soluţioneze în pauza de masă și să 
culeagă toți laurii. Ceea ce înseamnă că mâine eu și Langer o să ținem 
probabil discursuri despre siguranţa publică prin cine știe ce școală. 

— Ha! 

Gino făcu o vagă încercare de a-și îndesa cămașa în pantaloni. 

— Și Malcherson ce zice? 

Langer ridică din umeri. 

— Ne-a lăsat până la sfârșitul zilei să găsim ceva, după care le dă voie să 
se implice. Și, sincer să fiu, nu Știu dacă nu cumva e o idee bună. Noi am 
ajuns într-un punct mort. 

Gino scutură din cap. 

— Dacă-l vor ei înseamnă că au ceva ce voi n-aveţi. 

— Probabil. 

Magozzi intră în birou ca o furtună, înaintând de-a lungul culoarului cu 
celularul lipit de ureche, ascultând încordat. Îi salută pe toţi dând din mână 


în clipa în care trecu pe lângă ei, făcându-i semn cu degetul mare lui Gino 
înspre biroul lor, din spate. 

Până termină Magozzi convorbirea, Gino cotrobăi prin sertare, căutând 
ceva de mâncare. Studia cu atenţie o bomboană de tuse topită și acoperită 
de scame, încercând să se hotărască dacă mai putea fi mâncată, când 
Magozzi spuse: 

— Mulţumesc, Dave, apoi închise telefonul. 

— Dave? Adică, Dave de la balistică? 

— Chiar el. Ne-a spus ceva interesant. Rose Kleber și Ben Schuler au 
fost uciși cu același revolver de 9 mm. 

— Oh, ura și aleluia! Prima noastră legătură solidă! Și, oh, Doamne, 
spune-mi te rog că a fost revolverul de 9 mm pe care l-am luat de la Jack 
Gilbert în Wayzata, ca să-l putem vârî la mitica! 

— Regret. Dave a făcut un test rapid. N-a fost arma lui Jack. 

— La dracu’! 

— A analizat Și gloanţele de la casa lui Gilbert. Toate au ieșit de pe ţeava 
lui Jack, în afară de unul. 

— Uau! 

Gino se lăsă pe spate ȘI-și împreună degetele deasupra burții. 

— Așadar, chiar a încercat cineva să-l omoare. 

Magozzi dădu din cap. 

— Au scos glonțul diferit din interiorul acoperișului, cam de la doi 
centimetri distanță de portbagajul SUV-ului nevesti-si. Jack ne-a spus că 
stătea în spatele mașinii, ţii minte? Iar glontul ăsta a ieșit din aceeași armă 
care 1-a omorât pe Kleber și Schuler. 

Gino se gândi două secunde Și zise: 

— Oh, pentru Dumnezeu! 

Apoi se ridică ȘI-ȘI luă cătușele din sertarul biroului. 

— Ce faci? 

— Mă duc să-l arestez pe Gilbert, asta fac. 

— Pentru ce? Fiindc-a tras cineva în el? 

— Martor important, custodie pentru protecție, stare de ebrietate în locuri 
publice, nu-mi pasă! Dar îl vreau într-o celulă. Nenorocitul ăsta tâmpit știa 
ce urmează, asta înseamnă că Știa și de ce urmează Și poate că știe chiar Și 
cine e asasinul. Și ne spune și nouă? Nu! Stă cu dinţii-ncleștaţi în timp ce 


oamenii mor în jurul lui. La dracu”, de ce-or pune clama asta de cătușe așa 
în spate? Nu ajung niciodată la ea... 

— Gino, calmează-te. 

Gino scoase un oftat furios Și își privi partenerul în ochi. 

— Ce? 

— Nu-l putem aresta. 

— Te rog... 

— Nu a fost martor la nimic concret, deci varianta asta pică. Custodia de 
protecție este ceva voluntar, cât despre starea de ebrietate... 

— Da, da, știu. 

Gino se prăbuși înapoi în scaun, profund dezamăgit. 

— Am putea totuși să facem un drum până acolo și să-l mai luăm o dată 
la întrebări. Poate găsim Și vreo rangă pe drum, fiindcă, fără una, n-o să 
reuşim niciodată să-i descleștăm dinții. 

— Sună-l pe Marty. Spune-i ce știm, mai dă-i niște muniţie. Și zi-i să-i 
spună Și lui Lily. Am vorbit Și eu cu ea azi-dimineaţă. Poate că împreună o 
să-l convingă pe Jack să vorbească. 

Gino se întinse după telefon. 

— Va trebui să postăm o mașină în fața serelor, dacă Jack stă acolo. 

— Așa e. Ocupă-te tu de asta, eu îl sun pe Șeful de secție din Wayzata Și- 
l rog să trimită o mașină Și la soţie, pentru orice eventualitate. 

Telefonul lui Magozzi sună chiar în clipa în care termina convorbirea cu 
Boyd. 

— Bună, Grace! 

— Sună-mă tu pe fix. Urăsc mobilele. 

Clipi ca năuc când îi închise brusc, dar o sună imediat de la telefonul de 
pe birou. 

— De ce n-ai sunat pe numărul de la birou de la bun început, dacă urăști 
atât de mult celularele? 

— Fiindcă atunci aș fi dat de Gloria, și Gloria mă urăște. 

— Ce tot îndrugi acolo? Nu te urăște deloc. 

Spre surprinderea lui, Grace izbucni în râs. Doar o clipă, apoi redeveni 
numaidecât serioasă. 

— Programul a început să găsească niște legături. S-ar putea să nu fie 
importante, nu-mi dau seama. 

— Sunt absolut convins că Gloria nu te urăște. 


Gino își ridică privirea de la telefonul lui, cu sprâncenele ridicate, dar 
Magozzi nu-l băgă în seamă. 

— Of, pentru Dumnezeu, Magozzi! exclamă Grace, nerăbdătoare. Ce-ţi 
spun eu e mai important decât asta. Ascultă, nu am găsit nicio legătură între 
victimele tale folosind căutările obișnuite, așa că am lărgit niţel parametrii. 

— Aoleu! Ce înseamnă asta, mai exact? 

— Am accesat totul pentru toți trei. Registrele bancare, cărțile de credit, 
portofolule de investiții, taxele și impozitele... 

Magozzi își lăsă capul în palmă Și-și acoperi ochii, ascultând lista de 
infracţiuni informatice comise de Grace, care nu se mai sfârșea. 

— Magozzi? Mai ești acolo? 

— Sunt aici. Poate-ar fi un moment bun să-ţi spun că șeful meu, 
Malcherson, m-a rugat să-ţi amintesc să accesezi numai informaţiile de 
domeniu public atunci când ne ajuţi. 

— Bine. Uite o informaţie de domeniu public. Morey Gilbert și Rose 
Kleber își făceau cumpărăturile la același supermarket. 

— Asta-i tot? 

— Asta-i tot. 

— Oh. 

— Gândește-te așa, Magozzi: ai deja acces la cea mai mare parte din 
aceste informații la două dintre locurile crimelor. Nu trebuie decât să iei la 
mână toate hârtiuțele din casele lui Rose Kleber și Ben Schuler, să le 
compari pe toate Și apoi, în vreo două săptămâni, vei Şti ceea ce Știu eu de 
pe-acum. 

— Bine, Grace, ai dreptate. Te ascult. 

— Toate cele trei victime — Morey Gilbert, Rose Kleber și Ben Schuler — 
cheltuiau o grămadă de bani pe bilete de avion. De cum am făcut legătura 
asta, am intrat în bazele de date ale companiilor aeriene și am aflat că 
făceau multe drumuri împreună. Foarte multe. Aceleași avioane, locuri unul 
lângă celălalt, aceleași destinaţii, aceleași date. 

— Ce fel de drumuri? Vacanţe? Excursii pentru pensionari, chestii de 
genul ăsta? 

— Nu prea cred. 

— EFi, ȘI unde se duceau? 

Magozzi se așeză Și ascultă câteva momente, mai întâi încruntat, apoi 
simţindu-și fruntea descreţindu-se treptat. 


— Stai puțin! Trebuie să schimb telefoanele. Te pun pe apel reţinut, 
bine? 

Gino ridică privirea în clipa în care Magozzi sări din scaun ȘI-ȘI lipi de 
piept telefonul la care vorbea. 

— Ce s-a întâmplat? 

— Poate am găsit! îi strigă Magozzi peste umăr, în timp ce se îndrepta 
ţintă spre biroul lui Langer. 

Gino spuse câteva cuvinte în telefon, închise, apoi se duse repede după 
el. 

Magozzi sări peste Langer, speriindu-l, îi înșfacă telefonul și apăsă 
grăbit butonul roșu, care pâlpâia. 

— Grace, mai ești acolo? Așteaptă... Langer, dă-mi lista cu crimele 
trimise de Interpol. 

Gino simţea entuziasmul din vocea partenerului său, îi vedea încordarea 
din mușchii feţei. Se apropie să-i privească peste umăr. Magozzi stătea 
aplecat deasupra biroului, cu un pix deasupra hârtiei pe care Langer tocmai 
i-o pusese în faţă. 

— Gata, Grace, mai spune-mi o dată. 

Apoi, sub privirile lui Gino Și Langer, uni pixul cu hârtia. 

— Ce se întâmplă? șopti McLaren, apropiindu-se cu scaunul de la 
propriul birou, de cealaltă parte a lui Magozzi. Langer ridică din umeri, așa 
că McLaren îl urmări pe Magozzi scriind, sprâncenele roșii ridicându-i-se 
din ce în ce mai mult de fiecare dată când pixul atingea hârtia. 

Magozzi încercuia orașele în care avuseseră loc crimele urmărite de 
Interpol — Londra, Milano, pe urmă Geneva, apoi Și celelalte — Și în dreptul 
fiecăruia scria „MRB” Și o serie de numere. 

— Gata, spuse în telefon. Mulţumesc, Grace. Îmi pare rău, dar trebuie să 
te sun mai târziu. 

Gino împungea cu degetul rotofei hârtia pe care o mâzgălise Magozzi. 

— Ce-i asta? Ce înseamnă MRB? 

Magozzi luă pixul Și bifă literele, una câte una. 

— Morey. Rose. Ben. Grace a găsit niște zboruri în care victimele 
noastre au călătorit împreună. Când a început să-mi înșire destinațiile, mi- 
am dat seama că le mai auzisem undeva. Arătă spre hârtie. Astea sunt 
drumurile. Numerele sunt datele. Au stat în toate aceste orașe timp de 
douăzeci Și patru de ore la datele la care au avut loc crimele. 


Nimeni nu spuse nimic preţ de câteva clipe. Gino își freca fruntea, 
masându-ȘI creierul. 

— A dracului de mare coincidenta, nu vi se pare? 

— Așa aș zice. Mai ales când excursiile sunt așa scurte. Cine se duce la 
Paris pentru o zi Și jumătate? 

— Cei care călătoresc în interes de afaceri? sugeră Langer. 

Magozzi îşi ţuguie buzele. 

— Poate dacă afacerile lor sunt crimele comandate. Oamenii ăștia au 
făcut șase călătorii în Șase orașe exact în zilele în care ne-a informat 
Interpolul că au avut loc crimele. 

Întreaga faţă a lui Gino se schimonosi. 

— Asta-i tare ciudat. 

— Este mai mult decât ciudat. Mie mi se pare că tocmai am sărit de la 
coincidenţă la dovadă de circumstanţă. 

McLaren îl privi neîncrezător. 

— Tu te-auzi ce spui, Magozzi? Sugerezi că avem un cerc de asasini 
geriatrici cu domiciliul în Uptown? E niţel cam prea mult, chiar Și pentru 
mine. Nici la Hollywood n-ai putea să vinzi povestea asta. 

Magozzi se uită la Gino care se încrunta vârtos, punându-și la treabă 
până Și ultimul neuron. 

— Te-am auzit, Leo, Și Știi că-mi plac teoriile exagerate mai mult ca 
oricui, dar, Isuse! Sfântul Gilbert să căsăpească oamenii prin Europa? 
Bunicuţa Kleber cu pantofii ei ortopedici să mănânce asfaltul după ce-a 
găurit pe careva? Vreau să zic, ce spunem noi aici? Că oamenii ăștia, după 
ce-au ajuns la vârsta de șaizeci și cinci de ani, s-au hotărât să-și 
suplimenteze fondul de pensie cu vreo câteva crime la comandă? 

— Morey Gilbert ar fi fost absolut incapabil de așa ceva, rosti încet 
Langer. Tu nu l-ai cunoscut, Magozzi. 

— Poate că nimeni nu l-a cunoscut cu adevărat. 

— Trebuie să existe o altă explicație, insistă Langer. 

— Și o s-o căutăm în continuare. Dar haide, Langer! Nu poţi închide 
ochii în fața unui fapt evident doar fiindcă nu vrei să fie adevărat. 

Langer tăcu, repetându-și iar Și iar această propoziție în minte, fiindcă 
rezuma perfect tot ceea ce făcuse el în ultimul an — închisese ochii, păstrase 
secretul, încercase să pretindă că nu se întâmplase niciodată fiindcă își 
dorea cu atâta disperare să fie așa. 


McLaren nu voia să renunţe. 

— Langer are dreptate. Nu știu ce e cu ceilalţi doi, dar pe Morey Gilbert 
l-am cunoscut personal, iar omul ăsta se cutremura și când murea o 
gărgăriță. Este imposibil să fi ucis pe cineva. În plus, doar fiindcă au fost în 
orașele alea nu înseamnă că au și omorât pe cineva. Să zicem că mă duc și 
eu vineri la Chicago. Ce șanse credeţi că sunt ca să fie ucis cineva în 
Chicago chiar în acea noapte? Dar asta nu înseamnă că eu am fost făptașul. 

Magozzi schiță un zâmbet, ca să-l împace pe McLaren care, în mod 
evident, se atașase de Morey Gilbert mai mult decât își dăduse el seama. 

— Poate că nu, dacă s-ar fi întâmplat la o singură călătorie. Dar de șase 
ori? Trebuie să luăm în calcul varianta, McLaren. 

Răspunsul ăsta îl dezumflă pe McLaren, dar numai pentru câteva clipe. 

— E o nebunie! izbucni el, dând din mâini. Nu are niciun sens. Crimele 
primite de la Interpol durează de cât? De cincisprezece ani? Înseamnă că 
toţi oamenii ăștia erau trecuţi de șaptezeci de ani când a avut loc prima 
dintre ele. Cine așteaptă vârsta a treia ca să se transforme în ucigaș plătit? 

— Poate că nu a fost aia prima, McLaren, spuse Magozzi Și toți cei din 
jur amuţiră. Grace mi-a spus că au făcut multe drumuri împreună Și înainte 
de acel an și mult mai multe după. Unele peste ocean, altele în Mexic, 
Canada — toate foarte scurte, două în mai puţin de douăzeci Și patru de ore. 
Grace ne trimite prin fax ce a găsit până acum, după care o să dăm niște 
telefoane, ca să vedem dacă și drumurile astea se leagă sau nu de vreo 
crimă. 

— Isuse! făcu Gino. Câte călătorii au mai fost? 

— În afară de orașele raportate de Interpol? Magozzi suflă printre dinți. 
Mai mult de douăsprezece în ultimii zece ani, unde au fost toți trei 
împreună. Grace încă mai caută. Registrele computerizate nu există decât 
de o perioadă de timp relativ recentă, așa că nu vom putea ști niciodată 
numărul total. 

Langer oftă, se lăsă pe spătarul scaunului Și privi obosit tavanul. 

— Nu știu ce să zic. Niciunul dintre oamenii ăștia nu era bogat. Unde s- 
au dus toți banii? 

Magozzi ridică din umeri. 

— În companii offshore, în conturi elveţiene, îngropaţi în grădina lui 
Rose Kleber, cine știe? Doar fiindcă nu i-am găsit nu înseamnă că nu 
există. 


— Bine, fie! zise McLaren, strângându-și nervos mâinile la piept. Intru 
în jocul vostru stupid. Credeţi că Morey și prietenii lui erau ucigași plătiți 
fiindcă au fost în aceleași orașe în care au avut loc crimele pe care ni le-a 
sesizat Interpolul. Ei bine, victimele Interpolului au fost ucise cu același .45 
cu care a fost împușcat Arlen Fischer. Asta ar însemna că victimele noastre 
au ucis victima lor. lar pe omul ăsta nu numai că l-au ucis, l-au torturat. 

— Fi, cu asta ai dreptate, spuse Gino. Oricum Interpolul crede că 
moartea lui Fischer a fost ceva personal; iar oamenii ăștia au trăit în același 
cartier timp de ani de zile, ceea ce înseamnă că sunt Șanse destul de mari ca 
Fischer să se fi intersectat cu măcar unul dintre ei la un moment dat. În 
afară de faptul că i-am întrebat pe cei din familia Gilbert dacă îl cunoșteau, 
n-am mers mai departe pe pista asta. Nu știu niciun om care să nu-și 
dorească să-Și omoare măcar un singur vecin ȘI, hai să recunoaștem, ca să 
omori omeni prin întreaga lume pentru bani trebuie să fii măcar puțin 
sociopat. Ce te-ar opri să-ți rezolvi vreo afacere personală cu unul care te-a 
scos rău de tot din sărite? 

McLaren izbi cu călcâiele în podea, își trase scaunul pe rotile înapoi la 
biroul lui Și-Și îngropă bărbia în mâini. 

— Urăsc treaba asta. Pur și simplu o urăsc. Vă spun din tot sufletul, chiar 
mi-a plăcut de Morey Gilbert. 

Langer zâmbi în colţul gurii. 

— Tuturor ne-a plăcut. 

— Mă simt de parcă ar fi răsturnat cineva o roabă de cărămizi în capul 
meu, spuse Gino, cu coatele pe birou, frecându-și părul blond și ciufulit de 
pe ţeastă, de parcă, într-adevăr, chiar așa se întâmplase. 

— Ştiu ce vrei să spui, îi răspunse Magozzi. Prea multe informaţii, prea 
repede, dintr-o cu totul altă direcţie decât ne așteptam. Acum doi ani, o 
tornadă s-a abătut asupra zonei rurale din Minnesota și un fermier s-a dat 
jos cât a putut mai repede de pe tractor Și-a rupt-o la fugă spre adăpostul 
amenajat în pivniţa casei. Alerga cât putea mai repede pe câmp, privind 
mereu peste umăr la tornada care-l ajungea din urmă, Și a intrat direct sub 
roțile camionul condus de nevastă-sa, care venise să-l ia de pe câmp. A 
murit pe loc. Atât de concentrat era la tornada care venea în urma lui, că n-a 
mai văzut mașina. 

Așa se simţea Magozzi acum — alergase după ucigașul victimelor lui Și 
se izbise în plin de faptul că victimele erau de fapt ucigași. Nu văzuse 
camionul venind Și încasase lovitura frontal. 

Biroul de la Omucideri era cufundat în tăcere. Toţi ceilalţi plecaseră la 
masă. Gloria lăsase robotul să preia telefoanele și se dusese cu restul 
colegilor, zicând, vezi Doamne, că vrea să-i lase pe Magozzi Și pe Gino să 
lucreze în liniște, dar mai degrabă ca să încerce să-i tragă de limbă pe 
amărâţi. 

— Ai trimis o mașină la Jack Gilbert? întrebă Magozzi. 

— Becker era prin zonă. E la sere chiar în momentul ăsta. Marty e 
înarmat ȘI-i supraveghează pe Lily și pe Jack ca un uliu. Și i-a spus lui Jack 
că-l împușcă dacă încearcă să plece, așa că Becker n-o să aibă prea multe 
de făcut. 

— Ce ţi-a mai spus Marty? 

— Că-l bombardează pe Jack cu întrebări de când am plecat, dar că n-a 
scos nimic de la el. Are de gând să închidă mai devreme, să-l îmbete pe 
Jack și să-l bată până-i spune totul, dacă altceva nu ţine. 

— Așadar, suntem stăpâni pe situaţie. 

— Ca muștele pe-o balegă. Avem un fost polițist la faţa locului, un 
echipaj în apropiere, perimetru restrâns, Și știi ceva? Noi ne ieșim din minți 
încercând să-nţelegem ce se-ntâmplă, iar cretinul ăla nenorocit stă cu gura 


închisă în vreme ce un psihopat încearcă să-l găsească și să-și exerseze 
ţinta pe el. Și poate că n-ar fi chiar atât de rău. N-am făcut-o special, dar 
poate e Șansa noastră să punem mâna pe individ. 

Magozzi ridică din sprâncene. 

— Momeală vie? 

Gino ridică din umeri. 

— N-am pus-o noi, dar putem să prindem peștele. Ce mă enervează pe 
mine cel mai tare e că tocmai le-am rezolvat cazul lui Langer și McLaren, 
fiindcă victimele noastre au ucis victima lor. Și ăștia s-au dus probabil să 
sărbătorească la masa de prânz, în timp ce noi stăm aici Și încercăm să 
aflăm cine ne-a ucis ucigașii. E ca Și cum ai încerca să prinzi broaște cu 
mâna goală. 

Magozzi își masă ceafa și privi foaia albă din faţa lui. 

— Trebuie să fie aici. Am senzaţia că a fost tot timpul sub nasul nostru Și 
noi n-am văzut-o. 

Magozzi Și Gino îşi ţineau întotdeauna birourile lipite, în parte fiindcă le 
era mai ușor când își pasau hârtiile de la unul la altul, în parte fiindcă Gino 
decretase odată că toate gândurile călătoresc în linie dreaptă dinspre frunte 
Și voia ca Magozzi să se afle în poziția de a intercepta orice ar fi uitat să 
spună cu voce tare. Fusese cel mai înfricoșător lucru pe care Magozzi îl 
auzise vreodată ieșind din gura partenerului său. 

Stăteau în tăcere de vreo două minute, când Gino îl întrebă: 

— Ce faci? 

Magozzi ridică privirea din caiet. 

— Ce faci Și tu. lau notițe, centralizez informaţiile, gândesc pasul 
următor. 

— Și ce ai până acum? 

Magozzi își privi mâzgălelile care îl ajutau întotdeauna să se 
concentreze. 

— Două floarea-soarelui Și un fluture. Tu? 

Gino ridică o pagină pe care tronau niște bețe lungi și subțiri, 
neidentificabile. 

— Un cal. 

Întoarse hârtia spre el ȘI o privi încruntat. 

— Ştii ce? Ar trebui să desenăm chestii mai masculine. Arme, mașini, 
rahaturi dintr-astea. Asta nu arată bine. 


— Toac-o. 

— Bună idee. 

Gino aruncă foaia în mașina de tocat hârtie Și privi pagina goală rămasă 
în urmă. 

— Nu cred că mintea mea vrea să facă asta. Încerc să mă gândesc și văd 
gloate de bătrânei cu tocuri de armă la șoldurile lor slăbănoage. S-ar putea 
să nu mă mai duc niciodată la piaţă când e Ziua Pensionarilor. Simpla idee 
mi se pare incredibilă. 

— Sunt totuși dovezi de circumstanţă, Gino, inadmisibile. 

— Poate. Dar Știi ceva, Leo? Se leagă. 

Magozzi dădu din cap. 

— Da, așa este. Dar este de-a dreptul incredibil. 

Gino își frecă gânditor bărbia. 

— Ştii ce? Eu n-am reușit să găsesc un om să-mi curețe jgheaburile. 
Cum dracu” găsești un ucigaș plătit? Și ce fel de ţăcănit ar angaja un grup 
de bătrâni? Outlet-ul Asasinu lui Bob? 

— Crezi că lucrau pentru o agenţie? 

— Posibil. Nu-mi pot imagina doi moșnegi Și-o bunicuţă învârtindu-se 
prin genul de locuri dubioase unde se aud de obicei chestiile de genul ăsta. 
În plus, aveau o viaţă cam prea ocupată pentru niște liber întreprinzători, iar 
loviturile au fost ca la carte. Profesioniste de la cap la coadă. 

Scoase un oftat prelung. 

— Oricât nu mi-ar plăcea s-o spun, povestea asta cred că ne depășește. 

— Atunci, n-o spune. 

— Este genul lor de joc, Leo. Oricum voiau să preia crimele de la 
Interpol. Dacă într-adevăr crezi că avem de a face cu o echipă de asasini, va 
trebui să chemăm FBI-ul. 

Magozzi începu să umple petalele de floarea soarelui. 

— Tocmai asta e. Nu știm încă. Cel puţin, nu cu certitudine. Dacă-i 
chemăm prea devreme, o să ne dea cazul peste cap. 

— Dacă nu-i chemăm Și se dovedește că erau într-adevăr asasini, să vezi 
atunci belea! 

— Te înșeli. Nu-i treaba noastră să demonstrăm că Morey Gilbert Și 
prietenii lui erau asasini. Treaba noastră este să aflăm cine 1-a asasinat pe ei. 
Gândește din perspectiva asta. În plus, avem multe motive ca să punem la 
îndoială teoria cu asasinii plătiți și un singur argument în favoarea ei — 


călătoriile peste ocean. Iar faptul că erau trei mi se pare ciudat. Trei ucigași 
pentru o singură lovitură? N-am mai auzit așa ceva. 

Gino lăsă creionul din mână. 

— Cu cât stai mai mult să te gândești, cu atât devine mai întortocheat. 
Tocmai am stat jumătate de oră să-i convingem pe McLaren Și Langer că 
cei trei erau ucigași, Și-acum stăm iar jumătate de oră ca să ne 
autoconvingem că ne-am înșelat. 

Magozzi zâmbi ușor. 

— Îndrăcit carusel, nu crezi? 

— Presupun... 

Gino se întinse peste birou Și trase dosarul cu cazul lui Arlen Fischer pe 
care 1-l dăduse Langer înainte să plece. 

— Chestia asta chiar îmi dă fiori. Sigur, orice om vrea să omoare pe 
cineva, dar ce mama dracului a făcut Arlen Fischer ca să merite una ca asta? 
A răsturnat vreun ghiveci în seră? I-a zgâriat mașina bunicuţei Kleber? Zău 
așa, a fost prea brutal, pentru Dumnezeu! 

Aruncă un set de fotografii peste biroul lui Magozzi. 

— Le-ai văzut pe-astea? L-au legat de șina de tren cu sârmă ghimpată! 
Asta da premeditare. Așa ceva nu cumperi de la magazinul din colţ. Tortura 
a fost o parte importantă din plan. 

Magozzi așeză fotografia în faţa lui Și o privi fix, ţinându-și creierul cât 
putea de nemișcat în așa fel încât un gând, acel gând care nu-i dădea pace 
încă de când luaseră micul dejun cu Malcherson în acea dimineaţă, să poată 
începe să iasă la suprafaţă. Poate că gândul fusese acolo încă de la începutul 
investigației, când mintea îi înregistrase ceea ce el nu era pregătit încă să 
vadă, ceva trist și deloc plăcut care supura în întuneric până când avea să 
fie timpul să se arate. 

Și se arătă. 

— Dumnezeule, Gino! Asta e. 

Gino se ridică încet în picioare, privi fotografia întoarsă cu fundul în sus, 
încercând să vadă ce văzuse Magozzi. 

— Ce? Pentru Dumnezeu, ce? 

Magozzi îl privi cu cea mai nefericită expresie pe care Gino i-o văzuse 
vreodată întipărită pe chip. 

— Sârmă ghimpată. Trenuri. Lagăre de concentrare. Sunt evrei, Gino. 
Supravieţuitori ai Holocaustului. 


Gino se lăsă încetișor înapoi în scaun, fără să-și dezlipească privirea de 
pe faţa lui Magozzi. 

— Nu erau asasini plătiți, spuse trist Magozzi. Pun pariu pe orice că 
Morey, Rose Kleber și Ben Schuler ucideau naziști — naziști care au reușit 
să scape. lar pe ăsta — arătă cu degetul fotografia lui Arlen Fischer — pe ăsta 
îl cunoscuseră personal. 

Gino privi din nou fotografia, apoi îȘi întoarse scaunul într-o parte Și se 
uită fix în perete câteva secunde. 

— Angela m-a pus odată să mă uit la un reportaj de pe televiziunea 
publică. Cineva lua interviuri evreilor. Supraviețuitorilor din lagărele de 
concentrare. Toţi oameni în vârstă Și toţi povesteau despre cum, după 
război, luaseră urma naziștilor Și le făcuseră felul. Nu o chestie oficială 
cum sunt reportajele lui Simon ăla cum-îi-zice... 

— Wiesenthal? 

— Da. Parcă așa. Dar nu era ceva de genul ăla. Astea erau grupări 
clandestine, un fel de escadroane ale morții, Și spuneau că sunt mulți. 

— I-ai crezut? întrebă Magozzi. 

— Nu știu. La început, mi-am zis că sunt doar niște scorneli de senzație 
pe care le-au scos ca să mai câștige audienţă. Chestia e însă că oamenii 
ăștia aveau liste cu numele celor pe care spuneau că i-au ucis Și ofereau 
detalii despre mai multe cazuri rămase nerezolvate la secțiile de poliţie 
locale. Când s-a terminat reportajul, îţi jur că mi se zbârlise părul pe ceafă. 

Când Langer Și McLaren se întoarseră de la masă, Magozzi Și Gino le 
spuseră să ia loc și le povestiră totul. 

Langer își dădea seama că nu primește bine vestea poate fiindcă era 
evreu, poate fiindcă totul avea atât de multă logică încât nu reușea să se 
convingă că nu putea fi adevărat. Ideea ca Morey Gilbert să fi fost asasin 
plătit avea suficiente puncte slabe cât să-i lase speranţa că poate nu era așa; 
Morey Gilbert asasin de naziști era însă cu totul altă poveste. 

În primii săi treizeci Și ceva de ani de viaţă, Langer tot așteptase să audă 
poveștile pe care mama lui nu le spunea niciodată, încercând să înţeleagă 
golurile din privirea ei, dorindu-și să-i împărtășească toate secretele 
cumplite pe care știa că le ascunde. Alzheimerul îi dezlegase într-un final 
limba şi-i îndeplinise dorinţa și, în ultima ei lună de călătorii sporadice în 
trecut, uitase că e fiul ei Și-și amintise în schimb ororile celor unsprezece 
luni petrecute în Dachau, cu șaizeci de ani în urmă. 

„Ai grijă ce îţi dorești.” 

Boala îi dăduse ultima lovitură, ștergându-i din memorie totul în afară de 
amintirea lagărului Dachau, iar în mintea ei bătrâna își petrecuse ultimele 
clipe pe un pat de campanie de lemn, cu așchii sărite, într-un amestec de 
mirosuri pestilenţiale, și sunete, Și groază care-l lăsase pe Langer plângând 
lângă patul ei. 

Morey Gilbert, Rose Kleber și Ben Schuler trăiseră aceeași experienţă, 
păstraseră tăcerea, la fel cum o păstrase Și ea, dar poate că, pentru ei, 
dreptatea Și moralitatea aveau alți parametri. 

Îi aruncă o privire lui McLaren, care stătea la biroul lui cu braţele 
încrucișate la piept, cu o expresie închisă, furioasă ȘI tristă în același timp. 
Ucigași plătiţi, ucigași de naziști, probabil că diferenţa nu era prea mare 
pentru el. McLaren îl idolatrizase pe Morey Gilbert. Ideea că acest om ar fi 
putut omori pe cineva, indiferent de motiv, era pentru el pur și simplu de 
neconceput. 

Acum însă, Langer credea. Înţelegea chiar și ce putea determina prada să 
se transforme în prădător, înţelesese încă din clipa în care văzuse lagărul 
Dachau, prin amintirile mamei sale. Și dintr-odată își dădu seama că 
această capacitate de a înţelege dusese probabil la prăbușirea lui. 


Își ridică privirea spre Magozzi. 

— Dacă ai dreptate cu povestea asta, înseamnă că, pentru a rezolva cazul, 
eu Și McLaren trebuie să dovedim că un om pe care amândoi l-am 
simpatizat foarte mult l-a ucis pe Arlen Fischer. 

— Da, cam așa stă treaba. Iar eu și Gino avem la rândul nostru nevoie de 
această informație, fiindcă, oricare ar fi ea, povestea în care erau implicaţi 
Morey Și prietenii lui va conduce probabil la persoana care i-a ucis. 

— Așadar, într-un fel, lucrăm la același caz. 

— AȘa ne-am zis Și noi. 

McLaren era prăbușit peste birou, cu capul pe braţe. Când îl ridică, lui 
Langer 1 se păru ca arăta ca un băieţel de grădiniţă care nu vrea să se 
trezească din somnul de după-amiază. 

— Nu știu ce să mă fac cu povestea asta, spuse el. Mi-am petrecut 
jumătate din viață încercând să prind băieţii răi Și, dintr-odată, nu-mi mai 
dau seama cine din ce tabără face parte. Mie, unuia, mi se părea că Morey 
Gilbert e Dumnezeu pe pământ. 

— Mulţi oameni au crezut la fel ca tine, îi aminti Langer. A salvat multe 
vieţi, Johnny. 

— Sigur! În timpul săptămânii salva vieţi, iar în week-end se ducea ȘI 
omora oameni. lar eu, unul, nu înţeleg chestia asta. Câţi oameni trebuie să 
salvezi ca să-ţi speli păcatul de a curma o viaţă? lar partea cea mai rea e că 
jumătate din mine zice, bun, dacă asta făcea, înțeleg. Pentru Dumnezeu, 
doar a fost la Auschwitz! Cine știe prin ce-o fi trecut acolo? Poate că Și eu 
aș fi făcut la fel. Iar cealaltă jumătate, jumătatea de polițist, nu poate să 
creadă ce-i trece prin minte primei jumătăți. 

— Trebuie să lași toate astea de-o parte momentan, McLaren, spuse 
Gino. Cu toții gândim exact același lucru, dar trebuie să nu ne mai 
preocupăm atâta de ucigașii morţi și să începem să ne concentrăm asupra 
celui care e încă în viaţă. Care încă ucide. 

McLaren oftă, apoi își îndreptă spatele. 

— Bine, ai dreptate. Deci, încotro o luăm de-aici? 

Gloria stătuse tot timpul în nujlocul culoarului, umplându-l cu trupul ei 
voluminos, ascultând fără să scoată un cuvânt pentru prima oară în viaţa ei. 
McLaren o surprinsese, caraghiosul, mai întâi când îl văzuse atât de 
devastat, ceea ce era o dovadă de sentimente sincere, apoi când spusese 
totul cu voce tare, expunându-se în asemenea fel. Avea o mutriţă tare tristă 


atunci când era deprimat, își spuse Gloria. Parcă nu mai semăna așa de 
mult cu un spiriduș dintr-o carte de povești pentru copii. Se întoarse în 
liniște înapoi la biroul ei în clipa în care Magozzi trecu la treabă. 

— Din câte văd eu, avem trei posibilităţi, spuse el. Morey Gilbert, Rose 
Kleber și Ben Schuler au fost fie ucigași de naziști, fie asasini plătiți, fie 
victime total nevinovate ale unui psihopat care elimină supraviețuitori ai 
lagărelor de concentrare, iar călătoriile lor au fost doar niște coincidenţe 
bizare. 

— La dracu”, Magozzi, nu ne mai lua în balon! zise McLaren. Ai reușit 
deja să ne convingi pe toţi că omorau naziști. De ce nu începem de aici? 

— Fiindcă avem un lunetist care acţionează chiar acum în orașul nostru. 
Mai întâi de toate, trebuie să-l identificăm pe acesta Și să-l oprim înainte să 
mai omoare pe cineva. Dacă scenariul cu ucigașii de naziști este corect, 
căutăm un membru al familiei care i-a văzut pe bătrânii noștri în acţiune, 
sau poate pe cineva pe care au vrut să-l omoare, dar l-au ratat și care se 
întoarce acum ca să-i înveţe minte. 

— Adică, un fost nazist? întrebă McLaren. 

— De ce nu? Dacă aveam niște asasini bătrâni de-o parte, de ce nu și de 
cealaltă? 

Langer închise ochii, gândindu-se că povestea asta se învârtea în cercuri. 
Nu se mai termina. 

— Dar, dacă erau ucigași plătiți, se amestecă Gino, am putea căuta o 
legătură cu Mafia. Iar dacă este un asasin psihopat, trebuie să ne îndreptăm 
într-o cu totul altă direcție. 

— Așa e, îl aprobă Magozzi, dând din cap. Şi nu avem nici timpul, nici 
resursele de a acoperi toate cele trei posibilități deodată. Așa că trebuie să 
fim cât se poate de siguri că ne îndreptăm în direcția corectă înainte să 
începem treaba, altfel individul ne-ar putea scăpa printre degete. Având în 
vedere că suntem toți de acord cu varianta cu naziștii, propun să ne ocupăm 
de ea mai întâi. Trebuie să o confirmăm sau să o infirmăm ȘI, din câte-mi 
dau eu seama, avem doar vreo două ore la dispoziție. Fiindcă mititelul ăsta 
a împușcat până acum câte un om pe zi Și n-aș vrea să examinăm un nou 
cadavru înainte de știrile de diseară. 

— Și cum dracu” vrei să facem asta? întrebă McLaren. 

— Eu și Gino ne ducem cu dosarele la Grace McBride. I-am dat deja 
scenariul cu naziștii și crede că ne poate ajuta. Între timp, avem două 


locații de crimă deschise — la Rose Kleber și la Ben Schuler. 

— Băieţii de la BCA au fost deja acolo. 

— Da, dar atunci cadavrele erau doar victime, nu potenţiali asasini. 
Acum, o să le cercetaţi locuințele dintr-o cu totul altă perspectivă. 
Împărţiţi-vă în două echipe, cereţi să vi se mai dea oameni Și mergeţi 
fiecare la câte o casă și întoarceţi totul cu susul în jos. Cel mai bine ar fi 
dacă am găsi arma de calibru .45, dar nici vreo hârtie incriminatoare n-ar 
strica. 

— Oh, fu serios! mormăi McLaren. Indiferent pe cine omorau, doar nu-ți 
imaginezi că păstrau registre cu numele victimelor! 

— Dacă erau profesioniști, nu, spuse încet Langer. Dar dacă ucideau 
naziști, e posibil. Ar fi fost moștenirea lor. Ridică privirea spre Gino și 
Magozzi. Ar trebui să căutăm Și la sere, spuse el, cu regret în voce. 

Gino dădu din cap. 

— Da, am vorbit deja cu procurorul în legătură cu asta, cât erați voi la 
masă. Locuinţele lui Kleber și Schuler sunt încă locaţii restricţionate Și 
acolo putem face ce vrem, dar cu locuinţa familiei Gilbert e altă poveste. 
Tehnic vorbind, nici n-am avut vreodată o scenă clară acolo, iar ce am avut 
— sera Și zona din jur — a fost eliberat după ce au plecat băieții de la BCA. 
Asta înseamnă că ne trebuie mandat, și nimeni n-o să ni-l semneze pe baza 
a ceea ce avem noi momentan. 

— Putem s-o rugăm pe Lily, sugeră McLaren. 

— Da, sigur, pufni Gino. Știţi, doamnă Gilbert, credem că soţul 
dumneavoastră era ucigaș în serie. Ne lăsaţi să vă percheziţionăm casa? 

Chipul lui McLaren se schimonosi într-o expresie de frustrare. 

— AȘadar, dacă singura noastră dovadă e la sere, s-a dus totul dracului. 

Magozzi oftă. 

— Încercăm mai întâi la ceilalţi doi, înainte să pierdem vremea căutând 
argumente rezonabile pentru solicitarea unui mandat. Dacă nu găsim nimic, 
mergem la Malcherson Și vedem dacă nu poate să tragă niște sfori. 

Gino sări de pe marginea biroului pe care stătuse până atunci. 

— Hai să trecem la treabă! 

Magozzi ridică un deget. 

— Mai este ceva ce-ar trebui să știți. Îl mai avem în vizor și pe Jack 
Gilbert. Se pare că cineva chiar a tras în el azi-dimineaţă, în Wayzata, iar 
arma folosită este aceeași cu care au fost uciși Rose Kleber și Ben Schuler. 


Langer clipi, dintr-odată atent. 

— Stai puţin! Încearcă să-l omoare pe Jack Gilbert? Asta nu are niciun 
sens... doar dacă ar fi fost și el implicat. 

— Afacere de familie? sugeră McLaren. 

Gino scutură din cap. 

— Nu-mi sună bine, nici măcar mie, iar eu nu pot să-l sufăr. Dar este 
evident că Ştie ceva Și nu vrea să ne spună — poate știe chiar Și cine e 
asasinul — ceea ce îl transformă în ţintă prioritară. Marty l-a oprit la seră Și 
am trimis o mașină să supravegheze locul, pentru orice eventualitate. 

Sprâncenele lui McLaren se transformară în niște munţi de culoare roșie. 

— Dumnezeule! l-aţi întins o capcană, Și Jack Gilbert este momeala. 

— Nici să nu îndrăznești să spui asta! N-am făcut așa ceva. L-am băga 
într-o celulă în clipa asta, dacă am avea cel mai mic motiv. Doar ca să-i 
salvăm fundul ăla netrebnic! Așa cum stau lucrurile, îl avem pe Marty care 
să-i asigure protecție personală și un echipaj de patrulă în apropiere. E tot 
ce putem face. Dacă s-o întâmpla ca individul să vină după el, o să-n- 
cercăm Și noi să profităm de pe urma unei situaţii proaste. 


e Capitolul 32 


Era aproape ora două când Gino Și Magozzi intrară pe aleea din faţa 
casei lui Grace McBride. Termometrul din mașină — care, în mod ironic, 
funcţiona perfect în vreme ce aerul condiționat nu mergea deloc — arăta 
douăzeci Și opt de grade. Aerul era respirabil, apăsător Și umed, Și pe 
fruntea lui Gino apăruseră broboane de sudoare în timp ce se îndepărtau de 
mașină spre casă. 

— Frate, aproape că trebuie să înoţi ca să străpungi aerul ăsta! Mă simt 
ca Frosty, omul de zăpadă, când a rămas închis în seră, printre crăciunițe. 

Charlie tăbări pe Gino în clipa în care Grace deschise ușa. Nu sări pur Și 
simplu să-i lingă faţa; schelălăia în timp ce făcea asta Și îl lingea atât de 
tare, încât fu cât pe-aci să-l dărâme de pe scări. 

Magozzi își încrucișă braţele la piept și urmări enervanta manifestare. 
Blestematul de câine se făcea de tot râsul! Ciotul ciufulit care-i trecea drept 
coadă se agita atât de tare încât nu-și putea ţine ambele picioare pe pământ 
în același timp. 

— Charlie! Charlie, băiete! râdea Gino, îmbrățișând javra de parcă ar fi 
fost un om. 

Grace stătea în ușă, cu părul prins la spate, în coadă, îmbrăcată cu 
veșnicul tricou negru Și-n blugi. Avea revolverul îndesat în tocul de la 
gleznă Și se străduia să păstreze o expresie severă, deși zâmbea în colțul 
gurii. 

— Charlie, treci înăuntru! 

Charlie nu se mișcă, așa că Gino îl ridică în brațe ș1-l duse în casă. 

— Ati fost dezgustători, zise Magozzi. 

— Mușcă-ţi limba! A fost pură adoraţie, în toată splendoarea ei. Câinele 
ăsta e topit după mine. 

— Și n-am reușit niciodată să înţeleg de ce, spuse Grace nervoasă, 
închizând ușa Și repornind sistemul de alarmă. 

— Pe tine te-a deranjat? i-o întoarse Magozzi, încercând să nu pară jignit. 
l-au trebuit două săptămâni potăii ăsteia afurisite până să iasă din 
ascunzătoare și să mă întâmpine la ușă. Și prima oară când apare Gino, mai 
că nu-l trântește la pământ! 

— Am feromoni de câine, spuse Gino. 


Charlie se gudura acum pe lângă picioarele lui Magozzi, încercând să se 
scuze. 

— Ușuraticule! îi mârâi Magozzi, reușind să reziste aproape o secundă 
întreagă înainte să se lase într-un genunchi Și să accepte fericit locul 
secund. 

Grace stătea cu mâinile în șold, clătinând din cap. 

— Care-i treaba cu bărbații Și câinii? 

— Moravuri asemănătoare? sugeră Gino, câștigându-și un zâmbet foarte 
vag, înainte ca Grace să revină la atitudinea profesională Și să întindă mâna 
spre Magozzi. 

— Ai adus fotografiile cu Arlen Fischer? 

— Le am aici. Magozzi se ridică în picioare ȘI-i întinse un dosar subțire. 
Fotografii de la locul crimei Și de la morgă. 

Grace deschise dosarul și aruncă o privire rapidă. 

— S-ar putea să meargă, dar sper că-ţi dai seama că șansele sunt totuși 
MICI. Chiar dacă Arlen Fischer a fost nazist, s-ar putea să nu existe 
documente foto pe Web. Nu sunt prea multe fotografii cu gardienii de rang 
inferior din lagăre, de exemplu, fiindcă nu ei erau numele grele pe care le- 
au căutat ulterior investigatoriui crimelor de război. Dacă a fost ofiţer, avem 
o Șansă. 

Magozzi îi întinse un al doilea dosar. 

— Am adus Și fotografiile victimelor de peste ocean, pe care ni le-a 
trimis Interpolul prin fax, dar calitatea e foarte slabă. Ne-au trimis copii de 
la bun început Și Știu că ai zis că vrei originalele. 

Grace îi privi ȘI-ȘI încreți nasul. Magozzi își zise că era cel mai drăgălaș 
lucru pe care-l văzuse vreodată la o față umană. 

— O să începem cu Fischer atunci, Și, dacă nu găsim nimic, încercăm Și 
fotocopiile. O să meargă destul de încet. Mă duc să pornesc programul. 

O urmară până în ușa biroului, însă nu intrară. Charlie și Magozzi o 
văzuseră cu ce viteză își muta scaunul dintr-un capăt în celălalt al încăperii 
atunci când lucra la mai multe computere Și știau că nu era indicat să-i stea 
în cale. Gino evita de felul lui încăperile mici pline de calculatoare, convins 
că emiteau un fel de radiaţii care puteau avea efecte negative asupra unor 
părți corporale foarte dragi lui. 

Grace se așeză în fața unui computer mare, pe care Gino îl găsea 
deosebit de periculos, și începu să facă tot felul de chestii dubioase cu un 


mouse pe care Gino îl putu identifica Și cu o altă mașinărie pe care nu o 
mai văzuse în viața lui. 

— Ce-i asta? Parcă ar fi un măngălău minuscul. 

— Ce naiba e un măngălău? întrebă Grace, fără să ridice privirea. 

— Cum, nu Știi? Un fel de presă de călcat. Bagi rufele mototolite printr- 
un capăt Și ies prin celălalt netede și presate. Pentru cearșafuri Și feţe de 
masă Și de-astea... E chiar tare chestia. 

— Ála este un scanner, Gino, îl informă Magozzi. 

— Ce e un scanner? 

Grace îi privi, pierzându-și răbdarea. 

— Vreţi să știți ce fac aici sau nu? 

— Cu siguranţă, zise Gino. 

— Am introdus chipul lui Arlen Fischer în noul program de recunoaștere 
facială la care lucrez acum. 

— Avem Și noi unul din ăsta! zise Gino, aruncându-i o privire lui 
Magozzi. N-avem Și noi unul ca ăsta? 

— N-aș prea crede. 

Grace își dădu ochii peste cap, continuând să tasteze comenzile. 

— Dacă aţi avea unul, deși n-aveţi, ar fi de pe vremea familiei Flinstone! 
Există câteva programe de recunoaștere facială, care se raportează la o 
singură bază de date — ca alea pe care le au prin unele aeroporturi. Au o 
bază de date cu fotografiile infractorilor cunoscuţi, teroriști, criminali Și 
alţi indivizi căutaţi; mașina face o fotografie digitală persoanei care trece 
prin sistemele de securitate Și o compară cu fotografiile din baza de date. 

Gino era vădit impresionat. 

— Înţeleg! Programul de recunoaștere facială e ca un martor, iar baza de 
date e ca dosarul nostru cu pozele infractorilor. Se uită la toate imaginile Și- 
i detectează pe băieţii răi. 

— Exact. 

— Păi, pare destul de simplu. 

— Ar fi, dacă ar exista o bază de date unică, în care să fie fotografiile 
tuturor naziștilor. Dar nu există așa ceva. Există în schimb sute de website- 
uri individuale, cu fotografii de arhivă ale unor naziști. Așa că trebuie să 
accesăm toate aceste site-uri unul câte unul, să luăm fiecare fotografie în 
parte, una câte una, Și să le introducem în software-ul de recunoaștere care 


face comparaţia cu fotografia lui Arlen Fischer. Ţi-ai putea petrece întreaga 
viaţă cu o astfel de căutare. 

Gino oftă. 

— Trebuia să-mi fi adus pijamaua. 

— Nu e nevoie, slavă Domnului! spuse Grace, fără să-și oprească 
degetele. Ca să nu mai extrag imaginile fotografice de pe web și să le 
introduc pe rând într-un program de recunoaștere, am creat în schimb un 
program care intră el pe web și face singur căutările. Tot încet merge, nu 
pot să accesez decât maximum zece site-uri deodată, dar este mult mai rapid 
decât varianta veche. O să introduc fotografia lui Fischer mai întâi în site- 
urile grupărilor antinaziste, fiindcă acolo avem cele mai multe șanse. Au 
reușit să strângă mai multe fotografii din acea perioadă decât oricare dintre 
site-urile istorice. 

Magozzi se încruntă. 

— Fischer era mult mai tânăr pe-atunci. 

— Nu contează. Pielea obosește, bărbiile se lasă, oamenii se îngrașă sau 
slăbesc, își fac operaţii estetice, mai multe. Dar oasele rămân în esenţă la 
fel. Programul se centrează pe treizeci și cinci de puncte structurale 
esențiale ale feţei. Așa că, indiferent dacă ţi-ai reconstruit maxilarul sau 
pomeţii, să zicem, tot mai rămân vreo douăzeci Și ceva de puncte pe care 
programul să le identifice. Nu greșește niciodată. 

— Niciodată? 

— Doar dacă cineva Și-a zdrobit întreg capul Și și-a reconstruit toată 
faţa. 

Gino zâmbi Şi-i dădu un ghiont lui Magozzi. 

— E iute. 

— Ca un iepuraș, aprobă Magozzi. 

— Este încă destul de primitiv, recunoscu Grace. Dar, când va fi gata, vei 
putea să bagi fotografia iubitei tale din clasa a cincea într-un scanner, să 
apeşi un buton Și, dacă există vreo fotografie cu ea oriunde pe internet, 
programul o să ţi-o găsească. 

Grace se duse lângă un alt computer Și întinse mâna. 

— Dă-mi datele despre victimele de peste ocean. Încep programul de 
căutare standard și pentru ele, cât timp așteptăm. 

Stomacul lui Gino scoase un sunet care se asemănă cu o uriașă explozie 
vulcanică. 


— Îi dau drept ofrandă primul meu născut pentru un biscuit. 

Grace ridică o sprânceană. 

— Mi-l dai pe „Accident? 

Gino se încruntă ȘI se gândi câteva clipe. 

— Îţi dau o poză cu primul meu fiu pentru un biscuit. 

Grace le făcu semn cu mâna să se care. 

— Lăsaţi-mă cinci minute să lucrez singură ȘI-o să-ţi dau și biscuitul. 
Duceţi-vă și așteptați la masa de lângă bucătărie. 

Gino, Magozzi Și Charlie își ocupară locurile la masă în vreme ce Grace 
își termina treaba la ea în birou. 

Gino nu-Și putea lua ochii de la câinele așezat în capul mesei. 

— Frate, chiar că stă pe scaun ca un om. Mă cam ia cu fiori. 

Charlie întoarse capul și se uită la el. 

— La dracu”! Potaia asta înţelege engleza? 

— De ce nu? McLaren înţelege franceza. 

Stomacul lui Gino emise încă un protest zgomotos. Se aplecă într-o parte 
ca să tragă cu ochiul pe sub arcada ce se deschidea spre bucătărie. 

— Crezi c-aș putea să mă duc acolo și să caut o coajă de pâine? 

— A montat explozibili la toate dulapurile. 

— Oh! 

Magozzi își dădu ochii peste cap. 

— Glumeam, Gino. 

— Ei, uite că te-am crezut. Încă-și mai ţine casa ferecată mai ceva ca o 
închisoare de maximă securitate. 

— Mulţi oameni au sisteme de siguranţă în casă. 

— Dar cei mai mulţi nu umblă prin propria sufragerie cu un pistol prins 
la gleznă. 

— E mai bine, Gino. 

— Da, îmi tot repeti asta, dar eu, unul, nu văd nicio schimbare. 

— Mi-a cumpărat un scaun. 

Gino ridică dintr-o sprânceană. 

— Unde? Aici? Propriul tău scaun? 

Privi peste umăr, spre sufragerie. 

— Unde e? 

— Afară. 

Și asta nu-ţi spune nimic? 


— Nu înţelegi. 

Grace ieși pe hol și intră în bucătărie, de unde începură să se audă 
zgomote domestice. Un minut mai târziu, venea lângă ei cu patru farfurii. 
Pe trei dintre ele erau movilițe verzi, strălucitoare, peste care tronau niște 
bucăți considerabile de homar. Cea de-a patra, pe care erau bucățele de 
carne îngropate sub un sos gros, mirosea precum cea mai delicioasă 
mâncare caldă din lume. 

Gino se uită fix la aceasta. 

— Miroase grozav, spuse el, întristându-se puţin când văzu că farfuria fu 
așezată dinaintea lui Charlie. Zău, Grace, dar ăsta-i ditamai biscuitul! 

— M-am gândit că n-aţi apucat să mâncaţi de prânz cu toate câte s-au 
întâmplat azi. Putem sta la masă cât timp așteptăm să găsească programul 
ceva. 

Gino îȘi privi porția generoasă de homar din farfurie Și mai că-i veni să 
plângă. 

— La dracu”, ăsta-i cel mai frumos gest pe care... fu absolut tot ce reuși 
să îngaime înainte ca furculita să-i găsească gura. 

După ce termină, îşi Șterse colţurile gurii cu un șerveţel. 

— Grace McBride, trebuie să-ţi fac o mărturisire. Cu excepția marinatei 
pe care o pregătește Angela, asta a fost, fără umbră de îndoială, cea mai 
bună mâncare pe care am gustat-o în viața mea! 

— Mulţumesc, Gino. 

— Și mi-a plăcut și cum ai decorat farfuriile cu chestiile alea verzi, ca 
niște melcișori. 

— N-au fost de decor. Se mănâncă ȘI alea. 

— Pe bune? 

Gino aruncă o privire sceptică verziturilor. 

— Şi ce sunt chestiile astea rotunde, care arată ca niște viermi? 

— Gustă una, zise Grace, făcând semn cu furculita, Și-ţi spun după. 

Gino răscoli pajiștea din farfurie și în cele din urmă înţepă una din 
spiralele mici și dubioase și Și-o introduse în gură cu mare grijă. Mestecă 
Șovăitor de vreo două ori, apoi mai luă o furculiţă. Îți puteai da seama cât 
de mult îi place lui Gino o mâncare numărând de câte ori o mesteca. 
Friptura o mesteca de trei ori, pastele de două, desertul o dată. De data asta 
însă, Magozzi putea să jure că înghite fără să mai mestece. 

— Dumnezeule, e senzaţional! 


Grace îi aruncă o privire satisfăcută. Magozzi părea aproape îngrijorat. 

— Nu cred că te-am mai văzut vreodată mâncând ceva verde până acum. 
Să mă aștept să ningă? 

Gino păru ofensat. 

— Mai mănânc Și chestii verzi uneori. 

— Ca de pildă? 

— Bomboane de mentă. 

Se uită la Grace cu un zâmbet întins pe toată faţa. 

— Spune-mi acum, ce-a fost chestia asta? Trebuie să-mi cumpăr ȘI eu. 

— Ferigă tânără în vinegretă de șampanie cu brânză Comte. 

Gino dădu din cap. 

— Așa se explică. I-aș mânca și pantofii lui Leo dac-ai turna Șampanie 
în ei. Nu există drum culinar pe care să nu-l străbat. 

Își împinse scaunul și-și puse mâinile cu degetele împreunate pe 
stomacul protuberant, privind-o pe Grace. 

— O să fii o soție minunată pentru un bărbat norocos, într-o bună zi. 

Grace îl privi fix preţ de o secundă. 

— Este cel mai misogin lucru pe care l-am auzit vreodată. Știi că sunt 
înarmată, nu? 

Gino rânji. 

— A fost doar o introducere, ca să-ți captez atenţia. 

— Bine, mi-ai captat atenția. Introducere pentru ce? 

— Ştii, mă întrebam... care sunt intenţiile tale? 

Ochii albaștri ai lui Grace se măriră o idee, provocând o schimbare 
neliniștitoare pe un chip de obicei atât de lipsit de orice expresie. 

— Poftim? 

— În legătură cu prietenul meu, aici de faţă. Aș vrea să aflu care sunt 
intențiile tale. Și vezi? Nu sunt câtuși de puţin misogin. De obicei, 
întrebarea asta se pune bărbaţilor. 

Magozzi își îngropă capul în mâini. 

— Oh, pentru Dumnezeu! 

Ochii lui Grace reveniră la dimensiunile normale. Gino reușise să o ia 
prin surprindere, ceea ce era aproape imposibil, dar își reveni repede. 

— Şi asta te privește pe tine fiindcă... 

— Fiindcă e partenerul meu și cel mai bun prieten, iar partenerii Și 
prietenii au grijă unul de celălalt. Și pentru că vă vedeţi de, la dracu”, 


aproape jumătate de an și ceva-mi spune că niciunul din voi nu s-a gândit 
să discute încotro se îndreaptă relaţia asta sau dacă veţi ajunge vreodată 
acolo. 

Magozzi ridică privirea, jenat Și furios. 

— Dumnezeule, Gino, ţine-ți gura! 

— Îţi fac o favoare, Leo. Şi tu ai face la fel pentru mine. 

— Nici într-un milion de ani. 

Un clinchet slab se auzi din birou. Grace îl privea în continuare pe Gino 
cu acea expresie ternă, lipsită de orice emoție, care îl enervase de prima 
oară când o întâlnise. Nu putea ghici neam ce se petrecea în sufletul ei, iar 
chestia asta îl îngrijora. Când clinchetul se auzi din nou, Grace se ridică de 
pe scaun. 

— Mă duc să văd ce e. Am desert Și cafea în bucătărie, Magozzi. Eşti 
drăguţ să le aduci tu? Și poţi să le verși în capul lui Gino. 

Câteva minute mai târziu, Gino uitase cu desăvârșire de misterele lui 
Grace McBride și privea fascinat un tort cu mai multe etaje, îmbrăcat în 
glazură strălucitoare de ciocolată. 

— Pentru Dumnezeu, Magozzi, taie-l odată! Nu vezi că mor aici? 

— Ai noroc că nu ţi l-am pus în cap. Ce dracu” a fost asta? 

— Ăsta am fost eu, preocupându-mă de soarta ta. 

— Fi bine, a fost cea mai mare tâmpenie pe care-a scos-o vreodată pe 
gură. 

Acum Magozzi îl privea fix, iar Gino nu avea nici cea mai mică 
problemă în a-i descifra expresia. Ridică mâinile, în semn că se predă. 

— Bine, bine, poate c-am întins coarda. Îmi cer scuze. Vreau să ne 
împăcăm. Hai să tăiem tortul și să toastăm cu ciocolată pentru împăcarea 
noastră. 

Grace intră Și aruncă niște hârtii printate pe farfuria cu tort a lui Gino, în 
mod intenţionat, cu siguranță. 

— Am găsit câteva potriviri. Prima, cu una dintre victimele Interpolului. 
Charles Swift, zidar retras din activitate, ucis la Paris în timpul uneia dintre 
călătoriile pe care victimele voastre le-au făcut împreună. Numele adevărat 
era Charles Franck. 

Le indică un rând, cam pe la jumătatea paginii. 

— Condamnat la Nürnberg; a făcut cincisprezece ani de pușcărie pentru 
crime de război. 


Gino și Magozzi nu spuseră nimic; citiră paragraful de mai multe ori, 
absorbind informația. 

— Ceva despre ceilalţi? întrebă Magozzi în cele din urmă. 

Grace scutură din cap. 

— Ăsta fusese prins. Era în sistem Și când Și-a schimbat numele, după ce 
a ieșit din închisoare, a trebuit s-o facă în mod legal și am putut găsi cu 
ușurință registrele. Dacă și ceilalți erau naziști, trăiau probabil sub o altă 
identitate. 

Gino trase aer în piept cu un Șuierat. 

— l-am spus lui Langer că, dacă FBl-ul vrea cazul ăsta, înseamnă că 
băieţii au ceva ce lui îi lipsește. Pe ce punem pariu că era vorba de istoria 
lui Swift ăsta? Foarte bună treabă, Grace. 

— Nu încerca să te dai bine pe lângă mine, Gino. 

Puse o altă pagină printată pe masă, de data asta o fotografie alb-negru în 
care apăreau mai mulți bărbaţi îmbrăcați în uniforma inconfundabilă a SS- 
ului. Grace încercuise o faţă. 

— Acesta este Heinrich Verlag, băiat rău la Auschwitz, adică. Arlen 
Fischer, cu șaizeci de ani în urmă Și cu Șaizeci de kilograme mai puțin. 

Magozzi privi fotografia. Piesele începeau în sfârșit să se îmbine. 

— Morey Gilbert a fost la Auschwitz. La fel și Ben Schuler. 

Era confirmarea pe care speraseră Și în același timp se temuseră să o 
găsească. Grace le citi zbuciumul sufletesc în expresia fetelor. 

— N-o să-i înţeleg niciodată pe polițiști, se plânse ea. Veniţi aici în 
căutare de informaţii, vă dau exact ceea ce-mi cereţi, Și-acum sunteți 
deprimati. Bătrânii voştri erau ucigași de naziști. Asta Și bănuiaţi, nu-i 
așa? 

Gino dădu din cap, negru la faţă. 

— Da, asta bănuiam. Dar speram să aflăm că de fapt nu au ucis pe 
nimeni. Că avem în schimb de a face cu un psihopat normal și drăguţ, 
transformat în criminal în serie. 

Colţurile gurii lui Magozzi se lăsară în jos, în tristă resemnare. 

— Erau oameni drăguți, Grace. Ben Schuler era un bătrân singur care 
împărțea bancnote de zece dolari copiilor de Halloween. Ar trebui să auzi 
cum vorbesc vecinii despre el. Rose Kleber era o bunicuţă drăgălașă care-și 
iubea familia, pisica Și grădina. lar Morey Gilbert făcea mai mult bine într- 


o zi decât voi reuși eu să fac într-o viaţă. Dacă dovedim că au fost niște 
asasini cu sânge rece, totul o să se ducă dracului! 

Grace oftă iritată. 

— Ştii la fel de bine ca și mine că oamenii nu sunt întotdeauna ce par a 
fi, Magozzi. În plus, n-au ucis niște oameni nevinovaţi. Naziștii au fost 
băieţii răi. 

Îl surprinse puţin felul în care spusese asta — sec, pragmatic, o justificare 
nonșalantă pentru niște fapte mult în afara legii. Scotea în evidenţă 
deosebirea majoră dintre ei, iar Magozzi aproape că simţea cum i se strânge 
inima în fața acestei realizări. 

— Ştii ce e cel mai rău la oamenii răi, Grace? Că îi determină pe cei buni 
să facă lucruri cumplite. 

Ceva mai târziu, când plecau, Grace îi atinse brațul lui Gino în dreptul 
uşii, reţinându-l o clipă în timp ce Magozzi se îndrepta spre mașină. 

— Încerc, Gino, spuse ea foarte încet, urmărindu-l pe Magozzi cu 
privirea. 

Gino nu era tocmai sigur că înţelesese exact ce voia să spună, dar, când 
se uită la ea, zări preţ de o secundă ce vedea Magozzi — o femeie 
senzațională, bântuită de fantomele trecutului, făcând toate eforturile să se 
menţină la suprafaţă. Și îl întristă enorm. 

Langer sună pe telefonul lui Gino în clipa în care urcau în mașină. 

— Am găsit ceva acasă la Schuler. 

Șeful de poliţie Malcherson stătea împreună cu Langer și cu McLaren la 
masa lungă de la intrarea în biroul Departamentului Omucideri, în clipa în 
care apărură Gino și Magozzi. Gino fu încântat să constate că șeful lui 
purta acum costumul cenușiu, cu rever dublu, și o cravată de un roșu 
aprins. 

— Fi, șefu”! zise el fericit. V-aţi dus acasă și v-aţi schimbat într-un 
costum de anchetă. Tare! 

Malcherson se uită la el. 

— Nu m-am dus acasă să mă schimb într-un „costum de anchetă”. Am 
vărsat cafea pe celălalt. 

Gino zâmbea în continuare, fiindcă știa că asta era o minciună. 
Malcherson nu vărsa niciodată nimic. Niciodată. 

— Ştiţi ceva? Cei mai mulţi bărbaţi nu ar reuși să asorteze cravata asta la 
așa un costum fără să semene cu un conducător de paradă, însă 
dumneavoastră v-a reușit. 

— Îţi mulţumesc foarte mult! 

Malcherson se dădu la o parte de lângă masă, ca să îi lase pe Gino și pe 
Magozzi să se apropie. 

— Langer Și McLaren mi-au povestit ultimele voastre teorii. Și se pare 
că Langer a găsit confirmarea pe care o căutaţi acasă la Ben Schuler. 

Magozzi privi cele șaizeci de fotografii identice cu familia lui Ben 
Schuler, încă în ramă, împrăștiate pe masă. 

— Le-am văzut Și noi când am fost în casă. Mi s-au părut ciudate. Jimmy 
Grimm era de părere că ar putea fi un fel de memorial pentru familia lui, 
fiindcă ceilalţi muriseră în lagăr, iar el nu. 

Gino se încruntă. 

— Nu înţeleg cum e asta o confirmare a faptului că Ben Schuler și 
ceilalți omorau naziști. 

Langer ridică o fotografie de pe masă Și începu să o scoată din ramă în 
timp ce vorbea. 

— Și mie mi s-a părut cam ciudat, așa că am dat jos o fotografie și am 
scos-o din ramă, doar fiindcă oamenii mai ascund uneori lucruri în felul 
ăsta. Asta e prima pe care am luat-o. 


Extrase fotografia din suportul de carton Și o întoarse pe partea cealaltă, 
scoțând la iveală ceva scris pe dos, cu litere mici, ca o pânză de păianjen. 

— Nu am recunoscut numele, dar în mod sigur am recunoscut data Și 
locul. 

Magozzi miji ochii Și citi: 

— „Milano, Italia, 17 iunie 1992.” Ridică numaidecât privirea spre 
Langer. E data la care a avut loc crima semnalată de Interpol? 

Langer încuviinţă din cap. 

— Până acum, ne-am uitat pe spatele a încă șase fotografii Și pe toate 
sunt trecute același gen de informaţii: un nume, un loc Și o dată. Una s-a 
potrivit cu lista Interpolului, toate celelalte corespundeau datelor și 
locurilor din lista pe care ne-a trimis-o Grace McBride cu zborurile interne 
pe care Gilbert, Kleber și Schuler le-au făcut împreună. Aproape sigur că, 
atunci când o să sunăm la secţiile locale din aceste orașe și-o să le dăm 
datele, vom afla că a avut loc o crimă în acea zi, probabil încă 
nesoluționată. 

Privirea lui Magozzi alunecă peste toate fotografiile, văzând câte un 
cadavru în spatele fiecăreia. 

— Dumnezeule mare! șopti el. Fotografiile astea nu sunt amintiri. Sunt 
trofee. Câte una pentru fiecare nazist ucis. Avem aici Șaizeci de cadavre. 

— Șaizeci Și unu, îl corectă Langer. Nu a avut timp să mai înrămeze una 
Și pentru Arlen Fischer. 

Malcherson ridică una dintre fotografii și privi chipurile acelor oameni 
morți de mai bine de jumătate de secol. 

— Nu sunt trofee, domnule Magozzi. Sunt ofrande aduse familiei lui, 
spuse el încet. Câte un cadavru în fiecare an. 

Gino oftă Și-și îndesă mâinile în buzunare. 

— Frate, am mai fost eu dat pe spate, dar asta le-ntrece pe toate. Oamenii 
ăștia au ucis întruna, timp de șaizeci Și unu de ani. 

Se uită la McLaren care scotea fotografiile din rame Și le aranja pe masă, 
probabil în ordine cronologică. Nu deschisese gura de când intraseră în 
încăpere, dar nu mai părea chiar atât de deprimat. Doar concentrat Și poate 
puțin furios, ceea ce era bine. Poliţiștii deprimati nu sunt buni de nimic. 

— Aţi găsit ceva acasă la Rose Kleber, McLaren? 

— Oh, da. Cam o mie de fotografii cu nepoatele ei, absolut toate 
felicitările pe care le-a primit vreodată de la cineva... chestii de-astea, de 


bunicuţă. Nimic de genul fotografiilor de la Schuler și nici urmă de armă. 
Doi băieţi au mai rămas acolo. Eu m-am întors când a sunat Langer. 

— Și noi am aflat câte ceva la Grace, informă Magozzi. 

Puse pe masă fotografia printată de Grace, cu ofiţerii SS, îl arătă pe Arlen 
Fischer în postura unui tânăr pe nume Heinrich Verlag și le povesti totul. 

Langer ridică fotografia Și o privi cu atenţie. 

— Fischer a fost încununarea eforturilor pentru unul din ei pentru Morey 
sau pentru Ben Schuler, presupun, având în vedere că au fost amândoi la 
Auschwitz cu animalul ăsta. 

— Da, zise Gino. Nici nu vreau să-mi imaginez ce le-o fi făcut acolo, ca 
să merite o astfel de moarte. 

— Ce mă nedumerește pe mine, continuă Langer, e că Fischer a fost 
chiar sub nasul lor timp de zeci de ani. De ce au așteptat atât de mult ca să-l 
omoare? 

Magozzi ridică din umeri. 

— Poate că abia îl găsiseră. Încă nu Știm cum anume îi localizau, dar cu 
siguranţă erau cu un pas înaintea celorlalte grupări care îi caută, de genul 
Wiesenthal. Fischer este pe lista lor de prin 1950. Poate că era pur Și simplu 
scump la vedere. Dacă v-aduceți aminte, singurul loc unde mergea cu 
regularitate era o biserică luterană, Și e puțin probabil ca Morey Gilbert sau 
Ben Schuler să fi dat peste el acolo, de-a lungul anilor. Dar poate că, în 
urmă cu câteva săptămâni, a ieșit la o plimbare, iar unul dintre ei s-a 
întâmplat să se afle prin zonă. Probabil că nu vom ști niciodată. 

Gino dădu din cap. 

— Așadar, Morey Gilbert și ceilalți doi se duc la casa lui Fischer 
duminică noaptea. Stabiliseră toate detaliile, știau exact ce aveau de gând să 
îi facă, ba chiar aduseseră cu ei Și o targă. Dar poate că Fischer a ripostat 
sau a încercat să fugă. Orice s-ar fi întâmplat, cineva a intrat în panică și a 
tras Și uite-l pe Fischer sângerând abundent, în pericol să moară înainte să 
ajungă cu el la șine. 

— Așa că au înhăţat goblenul de pe masă și au făcut din el un garou, zise 
Langer. 

— Exact. Apoi îl duc la șine, fac ce Și-au pus în gând, iar peste câteva 
ore, Gilbert e mort. A doua zi, este ucisă Rose Kleber, iar Schuler în 
următoarea. Mă gândesc că poate cineva apropiat lui Fischer a văzut cele 
întâmplate Și s-a după ei ca să se răzbune. 


McLaren scutură din cap. 

— Totul se potrivește, mai puțin ultima parte. Fischer nu avea pe nimeni 
apropiat. Nu era însurat, nu avea copii, nu am reușit să găsim niciun 
prieten, iar pe menajeră chiar nu pot să mi-o imaginez alergând după niște 
ucigași ca să se răzbune. 

— Atunci, trebuie să mergem mai înainte de Fischer, zise Magozzi. Poate 
că cineva se ţinea deja după ei de o vreme — poate vreun membru de familie 
al uneia dintre victimele precedente — și a tras primul foc când Morey s-a 
întors acasă, în miez de noapte. Trebuie să începem să sunăm în orașele 
trecute pe fotografii, să vedem dacă datele de acolo corespund vreunor 
crime, apoi să luăm la bani mărunți familiile victimelor. 

Veniră cu toţii lângă mese și începură să-l ajute pe McLaren să scoată 
fotografule din rame. Gino clătina din cap în timp ce lucra. 

— Să suni în atâtea locuri, să-i convingi pe băieții de la secții, să găsești 
toate familiile... ar putea dura o veșnicie. 

— Știu, zise Magozzi. Unde dracu'-i Peterson? 

— La naiba! mârâi McLaren, îndreptându-se spre telefonul de pe cel mai 
apropiat birou. S-a dus acasă la Rose Kleber ca să-i ajute pe colegii de 
acolo. Îi spun să se întoarcă aici. 

— Îi spun eu, zise încet Malcherson din pragul uşii, făcându-l pe 
McLaren să sară ca ars — uitase că șeful lui era acolo. Tu trebuie să te 
întorci la treabă. 

Și asta era cea mai frumoasă trăsătură a lui Malcherson, își spuse Gino. 
Sărea numaidecât să se ocupe de mărunțișuri atunci când se îngroșa gluma, 
fiindcă avea încredere că detectivii lui Știau să-și facă meseria Și Ştia când 
era cazul să se retragă Și să-i lase să lucreze. Îl salută militărește, în glumă, 
în timp ce ieșea din birou. 

Cinci minute mai târziu, aranjaseră toate fotografiile în ordine 
cronologică, fără să acorde mare importanţă orașelor decât atunci când 
numele lor le spunea ceva, cum erau de pildă cele de pe lista Interpolului 
sau o crimă petrecută cu un an în urmă în Brainerd, Minnesota, care îl făcu 
pe Gino să se înfioare, fiindcă își aminti că fusese în tabără de cercetași 
acolo, în copilărie. Peste încă cinci minute, Peterson dădu buzna în birou, 
transpirat Și roșu la faţă. 

McLaren îl privi cu gura căscată. 

— Cum dracu” ai ajuns așa de repede? 


— Cu o sută la oră prin oraș. Cred că o să fac atac de inimă. Malcherson 
m-a ţinut tot drumul de vorbă la telefon, ca să mă pună la curent. Daţi-mi 
pe cineva de sunat. 

Magozzi îi întinse o fotografie. 

— Pornim de la datele cele mai recente și mergem în sens invers. Știi ce 
ai de făcut? 

— Categoric. Sun la secții, găsesc o crimă petrecută la data scrisă aici, 
caut familia victimei. 

— Exact. Dar ţine cont că numele de pe fotografie probabil că n-o să 
corespundă numelui victimei. Dacă oamenii ăștia erau naziști, se 
ascundeau. 

— Am înţeles. 

Peterson înșfăcă fotografia și o porni spre biroul lui. 

— Pe toţi dracii, Leo, ia uită-te la asta! 

Gino împinse o fotografie sub nasul lui Magozzi. 

— 1425 Locust Point, Minneapolis, 14 aprilie 1994. Ştii cine-i ăsta? E 
instalatorul ăla ciuruit. Cazul cu care venisem la tine duminică, îti 
amintești? 

— Valensky? 

— El trebuie să fie. Numele e diferit, dar, dacă nu cumva a mai avut loc 
Și altă crimă la adresa asta în aceeași zi Și mie nu mi-a spus nimeni, e 
băiatul nostru. 

Făcu o pauză ȘI se uită la toate fotografiile. 

— Pun pariu că o să soluţionăm multe cazuri de crimă pentru multe 
departamente până se termină povestea asta. 

McLaren își îndreptă spatele. Chipul lui de obicei jovial era acum răvășit 
de furie. 

— Gata, asta-i prea de tot! Să-l ia dracu” pe nenorocitul ăla, asta chiar că 
mă scoate din sărite. Morey Gilbert ne convinsese pe mine Și pe Langer că-i 
întruparea lui Dumnezeu pe pământ Și-n tot timpul ăsta el omora oameni în 
orașul nostru. 

— A avut motive pe care probabil că noi nu le vom înţelege vreodată, 
Johnny. 

McLaren își privi partenerul de parcă n-ar mai fi fost în toate mințile. 

== În orașul nostru, Langer! Dacă cineva are vreo problemă cu oamenii 
din orașul nostru, vine la noi Și noi ne ocupăm de ei. Așa cică ar trebui să 


meargă treaba. 

Langer privi expresia hotărâtă de pe chipul lui McLaren, amintindu-și 
vremurile când Și pentru el lucrurile fuseseră tot atât de clare. „Să comiţi o 
crimă e rău, să prinzi un criminal e bine.” Atât de simplu. Totul atât de alb 
Și negru. Când stăteai să te gândești prea mult la nuanțele de gri, atunci 
dădeai de belele. În acel moment își dădu seama că dintre ei doi McLaren 
era un polițist mai bun. 

— Hai să ne mișcăm! spuse Magozzi, luând de pe masă fotografiile cele 
mai recente Și împărțindu-le. 

Când ajunse la biroul lui, telefonul suna. 

Dave de la balistică avea o voce stridentă atât de distinctă, încât îl puteai 
recunoaște dintr-o mie, iar în clipa de faţă, parcă era și mai sugrumată. 

— Am treabă până peste cap, Leo, dar tu și Gino trebuie să aflaţi asta 
numaidecât. 

Magozzi îi făcu semn lui Gino să intre pe fir. 

— Gata, Dave, te ascultăm amândoi. Spune. 

— Abia acum am apucat să introduc în sistem revolverul Smith & 
Wesson al lui Jack Gilbert și mi-a apărut o legătură. Cu aceeași armă a fost 
ucis anul trecut proprietarul unei pensiuni din Brainerd. Apăs chiar în chpa 
asta butonul de fax. 

— Bine, Dave, mulțumim. 

— Așteaptă puţin. Mai este ceva. Langer e acolo? Sau McLaren? 

— Sunt amândoi aici, vorbesc la telefon. 

— Atunci, te rog să le transmiti tu ceva. Spune-le că-mi pare sincer rău, 
nu Știu cum s-a întâmplat, a fost ca la circ aici săptămâna asta... dar .45-ul 
ăla din cazul lui Arlen Fischer? 

— Da, cel folosit Și la crimele de la Interpol. 

— Da. Ei bine, nu era asta totul. A mai apărut o potrivire ceva mai târziu, 
dar nu Știu cum de s-a pierdut printre toate hârtiile. Am dat peste ea acum 
vreo trei minute Și v-am trimis-o Și pe aia. Spune-le că .45-ul lor e arma cu 
care a fost omorât Eddie Starr. 

Magozzi se încruntă, încercând să-și amintească numele. 

— Același Eddie Starr care-a ucis-o pe soția lui Marty Pullman? 

La câţiva metri distanţă, în biroul lui, Langer se albi la față și simţi că i 
se taie picioarele. 


— Chiar el, spuse Dave. Soția lui Marty Pullman, fiica lui Morey 
Gilbert. Pentru Dumnezeu, băieţi! Ce naiba se întâmplă în familia aia? 

— Va trebui să-ţi povestim mai târziu. 

McLaren ridică privirea, cu telefonul lipit de umăr. 

— M-au pus pe așteptare. Ce-a fost asta? 

— Dave de la balistică spune că arma pe care i-am confiscat-o azi- 
dimineaţă lui Jack Gilbert în Wayzata a ucis un tip din Brainerd anul trecut. 

— Ăla care-i trecut pe spatele fotografiei noastre? 

— Nu știm încă, spuse Gino. Dar .45-ul vostru tocmai a devenit mai 
interesant. Tot cu arma asta a fost ucis puștiul ăla, Eddie Starr, care-a 
omorât-o pe Hannah Pullman. 

Telefonul lui McLaren îi alunecă de pe umăr pe genunchi. 

— Îţi baţi joc de mine! 

Îi aruncă o privire lui Langer care era încă la telefon, dar se uita la Gino 
cu o privire intensă. 

— AȘ putea reveni cu un telefon, domnule sergent? spuse Langer 
politicos, apoi închise fără să mai aștepte răspuns. 

— Se pare că am mai Șters un caz nerezolvat din registre, zise Gino. lar 
tristul adevăr este că are logică. Morey Gilbert omora oameni de ani de zile 
cu arma asta. De ce nu și pe puștiul care-i ucisese fiica? 

— Mă întreb cum dracu” a reușit să-l găsească înaintea noastră, zise 
McLaren. 

— Glumești? Morey Gilbert găsea naziști dispăruți de șaizeci de ani. 
Eddie Starr a fost probabil o joacă pentru el. În plus, n-a ajuns decât cu o 
oră înaintea voastră. Starr era încă roz în obraji când l-aţi găsit, nu? 

McLaren dădu din cap. 

— Foarte roz. 

— Fi, vezi? Dar ce zici de faptul că arma lui Jack l-a găurit pe tipul din 
Brainerd, Leo? 

Magozzi ridică din umeri. 

— A zis că a luat arma de la taică-său, și după ce-am văzut cu ce se 
ocupa taică-său, sunt înclinat să-l cred. 

— Şi eu, zise Gino. Sun chiar acum la Brainerd, dacă tot avem o 
potrivire balistică, pe lângă toate celelalte. În plus, povestea asta e încă 
proaspătă. Langer, tu ai aflat ceva de la băieții din L.A.? Dumnezeule, 
Langer, nu arăţi prea bine. 


Langer îi adresă lui Gino un zâmbet de om bolnav, apoi se ridică iute și 
ieși din birou. 

— Ce naiba e cu el? 

McLaren ridică din umeri. 

— L-a cam încercat gripa ieri. O fi revenit. 

Apăsă butonul de deconectare al telefonului, apoi formă din nou 
numărul. 

— O să-i mai sun o dată și-o să le spun nesimțiților ăstora că sunt de la 
FBI. Poate că atunci n-o să mă mai pună să aștept. 

— Așa să faci, zise Magozzi. 

Marty nu mai respirase liniștit din clipa în care Gino și Magozzi îl 
lăsaseră pe Jack la sere în acea dimineaţă. Poate că poliția credea că Jack 
trăsese în fantome în Wayzata, dar Marty simţea acel nod în stomac care, pe 
vremea când era polițist, 1 se punea atunci când lucrurile erau pe cale să ia o 
întorsătură foarte urâtă. Își împărțise aproape toate sarcinile pe care i le 
dăduse Lily între Tim Și Jeff și-și petrecuse mai tot timpul ţinându-se după 
Jack, cu arma în buzunarul din spate al blugilor, cu cămașa pe dinafară ca 
să nu sperie clienții. 

Lily, ca întotdeauna, complicase totul. Nu avea de gând să înceapă să 
discute cu fiu-său, dar părea că nici nu avea de gând să lase pe nimeni să-l 
omoare. La două minute după ce Magozzi și Rolseth părăsiseră serele, se 
proţăpise la doi metri distanţă de Jack și așa rămăsese de atunci, de parcă l- 
ar fi ţinut în lesă. În felul ăsta, însă, se expunea în zona de ţintă. 

Marty se surprinsese la un moment dat balansându-se pe vârfurile 
picioarelor, gata să sară în faţa amândurora în caz că doamna cu sandalele 
de paie ar fi aruncat dintr-odată coșul cu flori și s-ar fi transformat într-un 
trăgător înrăit. Două lucruri îl surprinseseră în acel moment: primul, că 
evalua iarăși totul din perspectiva poliţistului, văzând pericole pretutindeni 
în jur, iar al doilea, că încă se mai putea balansa pe vârfurile picioarelor. Din 
câte ţinea minte, trecuse aproximativ un an de când nu-i mai reușise 
mișcarea asta. Râsese încântat la această constatare, iar Lily și Jack îl 
priviseră amândoi mirați, poate fiindcă nu mai râsese prea mult în ultima 
vreme sau, mai probabil, fiindcă era destul de neplăcut să fii urmărit la tot 
pasul de un bărbat înarmat, care râde de unul singur. Așa că revenise la 
atitudinea sobră, amintindu-și cât de afurisit de enervantă era întreaga 
situaţie Și că cei doi oameni pe care îi păzea cu atâta conștiinciozitate erau, 
de fapt, cauza problemei. Jack ar fi trebuit să fie în custodia poliţiei și să le 
spună detectivilor tot ce știa, iar Lily ar fi trebuit să-l oblige să facă asta. Ar 
fi trebuit să-și poarte de grijă unul altuia, nu să se bazeze pe el pentru orice. 
Doamne, cât era de obositor! Cu trei zile în urmă se aflase în apatia beţiei, 
cu un pistol îndesat în gură; acum era pseudo-poliţist, pseudo-bodyguard Și 
omul care muncea cel mai mult la sere. 


Și, pe toţi dracii, își zisese atunci, gata să izbucnească din nou în râs, 
aproape că se simţea bine. 

Dar acele ore fuseseră mai degrabă o joacă. Când Gino îl sunase imediat 
după două Şi-i spusese că cineva chiar încercase să-l împuște pe Jack în 
acea dimineaţă, pseudo-orice zburase pe fereastră și Marty începuse să 
gândească din nou ca bărbatul care fusese odinioară, nu cu mult timp în 
urmă. 

N-ar fi trebuit să se învârtă în jurul serelor după Lily și Jack, ca un câine 
de pază. Ar fi trebuit să-l ia la bătaie pe Jack până ar fi scos totul de la el, să 
afle cine îl omorâse pe Morey, să facă meseria pe care fusese pregătit să o 
facă Și, lucrul cel mai important dintre toate, ar fi trebuit să închidă 
nenorocita de seră. 

— Cum adică închizi sera? săriră aproape într-un glas Lily Și Jack. 

Erau cu toţii afară Și descărcau niște plante dintr-un cărucior pe o masă. 
În ciuda temperaturii ridicate, locul era ticsit de clienţi, iar plantele 
dispăreau aproape de îndată ce erau expuse. Jeff și Tim se ocupau de 
vânzare Și se formase câte o coadă lungă în dreptul fiecărei case. 

Marty vorbi cu voce joasă: 

— Au primit raportul de balistică pentru gloanţele găsite în faţa casei lui 
Jack azi-dimineaţă. Aceeași persoană care i-a ucis pe Rose Kleber și Ben 
Schuler a tras Și în el. Așa că trebuie să evacuăm clienţii din magazin, în 
caz că nenorocitul ăsta se hotărăște să mai încerce o dată. Strângem taraba, 
iar din clipa asta voi doi veţi face exact cum vă spun eu. 

Se așteptă ca măcar unul din ei să protesteze, însă nu se întâmplă așa. 

— Încep să evacuez clienţii, spuse Jack în cele din urmă. 

— Ba nu faci asta! Vino cu mine. 

Marty îi conduse pe amândoi la banca de la intrarea în seră, îi puse să se 
așeze, apoi se postă în faţa lor asemenea unui colos, cu faţa spre parcare. 

Lily stătu potolită aproximativ trei minute. Marty bănui că era un record 
al tuturor timpurilor. 

— Zău așa, Martin, chiar te aștepți să stăm aici toată ziua? întrebă ea. 

Nici măcar nu se întoarse să o privească. 

— Gino trimite un echipaj încoace. Când o să ajungă aici, Jack se 
întoarce în casă Și stă acolo cu polițistul. Ai auzit, Jack? 

— Am auzit. 


Ofiţerul Becker intră în parcare câteva minute mai târziu, coborî din 
mașină și i se prezentă lui Marty. Era tânăr, blond, cu un chip înșelător de 
proaspăt, dar Tony Becker fusese la depozitul în care avusese loc 
confruntarea Monkeewrench, toamna trecută. Povestea asta îl călise, îl 
făcuse vigilent Și iute, iar lui Marty îi plăcea felul în care i se mișca 
privirea, cercetând totul în jur. 

— Acesta este Jack Gilbert, îi explică Marty repede. El este ţinta. Du-l în 
casă și rămâi lângă el. 

După ce plecară, Marty îi chemă pe Tim și pe Jeff de la casa de marcat. 

— Închidem sera. Vreau să scoateţi toţi clienţii afară. 

— Închideţi sera? se miră Jeff Montgomery. 

— Exact. 

Amândoi băieții priviră peste umăr către Lily, care făcu un semn ușor din 
cap. 

— Bine. 

Tim Matson ridică din umerii lui largi, aruncând o privire cozilor de la 
case. 

— De îndată ce terminăm cu aceștia... 

— Nu. Închidem chiar acum. În clipa asta. Cereţi-vă scuze, spuneţi-le că 
este o urgenţă de familie Și scoateți-i de-aici. După care vreau să plecaţi și 
vol. Nu vă mai obosiţi să strângeți, lăsați totul așa cum este. 

Marty Ştia că-i speria. Arătau ca doi ursuleţi cu ochii mari, dintr-odată 
îngrijorați, dar asta Și voia. Să bage frica-n ei ca s-o Șteargă cât mai repede 
de-acolo Și să se ducă acasă la ei, unde erau în siguranţă. 

— S-a întâmplat ceva, domnule Pullman? îndrăzni Jeff. Fiindcă, în cazul 
ăsta, poate-i mai bine să rămânem să vă ajutăm? 

— Nu puteţi rămâne, spuse Lily de pe bancă. S-ar putea să încerce cineva 
să-l împuște pe Jack. Nu vreau să staţi aici. Vreau să fiți în siguranță. 

Tim Și Jeff o priviră neîncrezători, încercând să înţeleagă ce auzeau, iar 
Marty Ştia că se gândeau la cum fusese Morey împușcat cu doar câteva zile 
în urmă, întrebându-se cum Și dacă povestea de azi se lega de cea de atunci 
ȘI ce fel de animal ar fi putut să vrea să distrugă familia asta, care fusese 
atât de bună cu ei. Se pregăti pentru un asalt de întrebări, dar se pare că îi 
subestimase pe amândoi, că uitase că erau aproape bărbați și că instinctul 
protector apare devreme, dând orice altceva la o parte. Își îndreptară 
amândoi spatele, cu umerii drepţi, Și traseră aer în piept. 


Jeff, care de câteva zile îl scotea din sărite pe Marty cu felul lui de a-și 
sfârși orice propoziţie cu un semn de întrebare, arăta dintr-odată a bărbat și 
nu a băiat, privirea albastră îi era imobilă și buzele ţuguiate într-o expresie 
hotărâtă. 

— De-asta a venit polițistul? 

Marty dădu din cap. 

— Un polițist ca să păzească tot locul ăsta? Lăsaţi-ne să rămânem, 
domnule Pullman. Lăsaţi-ne să ajutăm. 

Grozav! își zise Marty. Exact ce-i lipsea. Doi adolescenţi care să facă pe 
eroii. 

— Ascultă, puștiule, apreciem oferta. Dar, sincer, nu credem că o să se 
întâmple nimic. Luăm doar niște măsuri suplimentare de precauție. Eu și 
ofițerul Becker avem situaţia sub control Și singurul lucru care ar putea da 
totul peste cap ar fi să trebuiască să vă mai purtăm Și vouă de grijă, pe lângă 
tot restul. Dacă vreţi într-adevăr să ne ajutaţi, scoateţi clienţii — în clipa asta 
— Și duceți-vă acasă. 

Tim, cu părul negru leoarcă de transpiraţie, se duse glonţ la bancă și se 
așeză lângă Lily. 

— Nici dumneavoastră n-ar trebui să staţi aici, doamnă Gilbert. Dacă 
trebuie să plecăm, vreau să veniți cu noi. 

Lily îi zâmbi lui Tim şi-i luă mâna într-a ei. 

— Sunteţi băieţi buni. Nu vă mai faceţi griji. Mâine îl vom duce pe Jack 
într-un loc sigur Și totul va reveni la normal. 

Marty o privi în timp ce Tim Și Jeff începeau să evacueze clienţii. 

— Cum o să facem asta? 

— Ce anume? 

— Cum o să-l ducem pe Jack într-un loc sigur? 

— Simplu. O să-l convingi tu. 

— Nu ai suficient scotch pentru asta. 

— Pff! Am o ladă întreagă în pivniță. 

Trecu jumătate de oră până când Tim Și Jeff reușiră să scoată toţi clienții 
din sere Și din curtea din faţă. Se descurcaseră bine, ca niște profesioniști, 
își zise Marty, servindu-le replica aceea cu urgenţa de familie cu o expresie 
atât de pleoștită că stingea pe loc iritarea oricărui nemulțumit, înainte chiar 
să prindă formă. „Îmi pare tare rău s-aud asta” era răspunsul pe care-l auzea 
de jur împrejur, în timp ce oamenii se îndreptau cuminţi spre mașinile lor. 
Cei mai mulţi dintre ei știau probabil de crima care avusese loc duminică, 
iar ideea că familia ar mai fi putut fi încercată și de alte probleme îi întrista 
pe toți. Surprinzător de multe persoane întrebaseră dacă puteau fi de vreun 
ajutor. Nu era doar politețe de Minnesota — erau oameni cu adevărat 
drăguți, care-i aminteau lui Marty că balanţa cea mare încă se mai înclina 
de partea binelui Și că răul era doar o pulbere. Când îţi petreci aproape toată 
viaţa în poliţie și aproape fiecare zi de partea întunecată, e bine să se mai 
întâmple din când în când ceva care să-ţi amintească asta. 

Până în ultima clipă, Tim și Jeff insistară să rămână. Se oferiră să 
patruleze în jurul proprietăţii întreaga noapte, dacă nu ca să oprească 
pericolul, cel puţin ca să-l semnaleze. Imaginea celor doi puștani 
plimbându-se prin întuneric în jurul serei îl făcu pe Marty să se cutremure, 
fiindcă senzația că ceva era pe cale să se petreacă devenea tot mai 
apăsătoare cu fiecare minut. 

„De la vreme”, își zise, când reuși în sfârșit să-i urce pe băieți în 
mașinile lor vechi Și să-i alunge de pe proprietate, închizând poarta în urma 
lor. Încă nu se vedeau norii negri — doar un fel de văl de ceaţă care acoperea 
soarele ca o cataractă, dar îi simţea apropiindu-se în adâncul pieptului, ca 
șorțul ăla greu pe care ţi-l pun atunci când îţi fac o radiografie la dentist. 
Aerul era dens și greu de respirat, iar frunzele atârnau pleoștite în copaci Și 
în tufișuri. 

Marty examină pentru o ultimă oară parcarea — nu văzu decât Malbu-ul 
lui, Mercedesul lui Jack și mașina de patrulă a lui Becker. Apoi, mulțumit, 
înconjură sera cea mare până când ajunse la răzoarele cu răsaduri, din spate. 

Lily Gilbert detestase întotdeauna liniile drepte pe care oamenii le 
desenaseră pe tot pământul, de când lumea. Liniile drepte erau niște 
concepte dure, neiertătoare; vestitoare ale tiraniei. Linii de recoltă, linii de 


clădiri ȘI, în cele din urmă, Șiruri de oameni așezați în linie, tăcuti, 
nemișcaţi, înfricoșaţi. 

Serele din față erau supuse acestei ordini rigide — sera mare aliniată cu 
strada, gardul aliniat cu trotuarul, linii albe desenate în parcare, ca să spună 
oamenilor încotro s-o ia. Fusese nevoită să le tolereze în partea din față, 
fiindcă așa le găsise când cumpăraseră locul. În spate însă, unde foștii 
proprietari aliniaseră ghivece Și plante ca pe niște servitori subjugaţi, Lily 
distrusese ordinea liniilor drepte Și crease un minunat haos. 

Cărări acoperite cu pietriș se răsuceau asemenea unor bețivi adormiți 
printre pâlcurile de lăstari în ghivece Și tufișuri înflorite, arcuindu-se în 
jurul straturilor cu plante perene, de unde se putea tăia — „straturile mamă”, 
le denumise Morey, unde seminţele de la o singură floare produceau sute de 
butași pe care să-i vândă primăvara următoare. Și în toiul verii, mici păduri 
de plante ornamentale acaparau uneori cărările, ridicându-se deasupra 
copiilor care râdeau veseli în timp ce treceau pe sub capete rotunjite, pline 
de semințe, străbătând aleile întortocheate ale acestui încântător labirint 
natural, născut din ura lui Lily pentru liniile drepte. 

Îl aștepta pe Marty pe o bancă înconjurată de ghivece cu liliac. Forţase 
apariția unor flori pe câteva rămurele, astfel încât clienții să poată vedea 
culorile, dar cele mai multe erau încă fără inflorescenţă, niște plante 
obișnuite cu frunze câtuși de puțin ieșite din comun. Plantele minunate, 
cum le spunea ea, încântau în secret, preţ de doar două săptămâni pe 
primăvară, când, dintr-odată, îmbrăcau o mantie regească. 

Marty se mișca ușor pentru un bărbat de talia lui, dar era atât de multă 
liniște, încât Lily îi auzi pantofii scârțâind pe pietriș cu mult înainte de a-i 
simţi greutatea pe bancă, lângă ea. 

— O să încerc să-l conving pe Jack să stea într-un hotel preţ de câteva 
zile. 

— Bine. Mi-ar prinde bine o vacanţă. Și ţie la fel. Vezi să iei un 
apartament cu bucătărie. 

— Aș prefera să stai departe de el până se termină povestea asta, Lily. 

Femeia se întoarse și se uită la el. De cele mai mute ori, Lily se mișca 
atât de iute, încât era imposibil să te gândești la ea ca la o persoană în 
vârstă. Însă presiunea ultimelor zile începea să-și facă simţite efectele, iar 
Marty îi putea vedea acum vârsta Ștergându-i iluzia de putere de pe chip. Fu 


pentru prima oară când își dădu seama că și Lily era muritoare, la fel ca ei 
toţi. 

— Dacă Jack se duce la hotel, și eu mă duc la hotel. 

Marty zâmbi ușor. 

— Așadar, ești din nou mamă. 

— Când ai un copil, chiar și un caraghios, ești mamă pentru totdeauna, 
orice s-ar întâmpla. Nu e ceva voluntar. 

Marty Şi-i imagină pe Lily și pe Jack închiși într-o cameră de hotel, cu 
un polițist la ușă. Îi plăcea imaginea. 

— Singura parte proastă cu hotelul e că ție ţi-a prins bine să stai aici, 
Martin. Vrei să Știi de unde știu? 

— Nu. 

— Știu pentru că ai început să bei iar ca un om normal. Poate un păhărel 
seara, dar atât. 

— Nu pot să beau și să gândesc în același timp. 

— Şi la ce te gândești? 

— Vreau să aflu cine l-a omorât pe Morey. 

Se întoarse spre ea și o privi adânc în ochi. 

— Tu nu? 

Femeia îȘ1 strânse buzele atât de tare, încât aproape că dispărură. 

— Ştii ce e ciudat, Lily? De cele mai multe ori când e ucis cineva, 
membrii familiei mai că nu sufocă polițiștii. Sună, vin la secţie, întreabă 
mereu cum merge investigația, dacă au vreun suspect... 

— Cum ați făcut tu și Morey, atunci când a fost ucisă Hannah, spuse 
Lily, cu o voce de gheaţă. 

Marty închise ochii o clipă. 

— N-ai venit niciodată cu noi. N-ai întrebat nimic. Parcă eu și Morey 
eram sigurii cărora ne păsa. Și acum, faci iar același lucru. Morey e mort de 
trei zile și nici măcar o dată nu ai manifestat nici cel mai vag interes să afli 
cine l-ar fi putut omorî. Pur Și simplu nu înţeleg. 

Lily își umplu plămânii cu aerul umed și se uită la tufele de liliac, nu la 
el. 

— Dă-mi voie să-ţi explic ceva, Martin. Pentru mine, fie că-i cancer, fie 
război, fie un om cu un pistol sau cu un cuțit, moartea e moarte. Moartea 
este sfârșitul. Au trecut Șapte luni de când a fost ucis bărbatul care a 
omorât-o pe Hannah. Acum, spune-mi tu: ţi se pare că viaţa ta s-a 


îmbunătățit considerabil de când l-au vârât în pământ? Fiindcă a mea nu. 
Individul ăsta... a fost un nimeni. Poţi să îngropi încă o mie ca el și — se 
bătu cu mâna pe piept — tot gol rămâne. 

Marty îȘi puse coatele pe genunchi Și-Și lăsă capul în mâini. 

— Dar tot mă bucur că e mort, șopti el. 

Lily scutură din cap. 

— Voi, bărbați... Vreți întotdeauna să știți cine a făcut cutare sau cutare 
grozăvie, astfel încât cineva să-l găsească Și să-l pună să plătească. Așa au 
fost bărbații dintotdeauna — ochi pentru ochi Și dinte pentru dinte. De parcă 
ar face vreo diferență! 

Jack era afumat bine când Marty și Lily intrară în sfârșit în casă, cu 
greutatea vremii ȘI a conversației purtate apăsându-le pe umeri, obosindu-i, 
încetinindu-le pașii. 

Era așezat la masa din bucătărie, cu o sticlă de Glenlivet într-o mână Și 
un pahar în cealaltă, oferindu-i o consultanţă juridică nesolicitată ofițerului 
Becker. Tânărul polițist stătea mai într-o parte, supraveghind încăperea, 
ferestrele, ușa. Marty era convins că îi simţise cu mult înainte ca el și Lily 
să se apropie de casă. 

— Marty, prietene, ce bine că ai venit! Tony, aici de față, e un băiat al 
dracului de drăguţ, da-i niţel cam înţepat, mă-nţelegi? Și mă enervează 
felul în care ţopăie de colo-colo și verifică mereu toate ferestrele. 

— Asta-i treaba lui, Jack. Să-ţi salveze ţie viaţa. 

Jack chicoti. 

— Cam târziu pentru asta. 

— Ne mutăm cu toții într-un hotel. Imediat după cină. 

Jack își ridică paharul. 

— Cum spui tu, Marty. Între timp, ia-ţi un pahar, o să-ţi fac viaţa mai 
frumoasă. 

Și pentru asta era cam târziu, își zise Marty. Lily îi aruncă lui Jack o 
privire ascuțită, care-l trimise cu coada între picioare în sufragerie, cu 
Becker imediat în urma lui. 

Mâncară un amestec de salate și fripturi, aduse de prieteni și vecini 
grijulu. 

— Mâncare de înmormântare, o numise Lily, în timp ce pregătea o 
farfurie obligatorie pentru ofițerul Becker, iar Marty una pentru Jack, deși 
Știa că probabil n-o s-o mănânce. 


După cină, Marty urcă în camera lui, făcu un duș, se îmbrăcă și începu 
să-și îndese niște haine în geantă. În spaţiul restrâns al unui hotel, cu un 
ofițer postat la ușă, Jack și Lily ar fi fost, în mod normal, în deplină 
siguranță. Nu exista niciun motiv logic pentru care să meargă Și el cu ei — 
cu excepția sentimentului brusc că în sfârșit se afla unde-i era locul. Asta 
era familia lui, cu toate belelele ei. Era tot ce avea; tot ce avusese vreodată, 
de fapt. 

Când se duse la dulap să-și ia cămașa preferată — o cămașă albă, de in, 
cu mânecă scurtă, pe care i-o făcuse Hannah cadou cu un an în urmă, de 
ziua lui — cămașa alunecă de pe umeraș Și căzu pe jos. Când se aplecă să o 
ia, Marty zări o cutie de metal, veche și roșie, ascunsă în colţul din spate al 
șifonierului. 

— Ca să vezi! murmură el, amintindu-și neîncrederea cu care privise 
cuvintele lui Lily, atunci când aceasta îi spusese că Morey se ducea la 
pescuit cu Ben Schuler. 

Deschise încuietoarea, ridică încet capacul Și văzu un întreg arsenal de 
momeli, cârlige Și plute, încă nescoase din săculeţele de plastic, frumos 
aranjate în compartimente în tava de sus. Marty nu știa prea multe despre 
pescuit, dar știa că trebuia probabil să scoţi momeala din punguta de plastic 
ca să o poţi folosi. Ăsta nu era echipamentul unui pescar adevărat. 

Se surprinse zâmbind. În sufletul lui, Știuse că Morey, care venerase toate 
formele de viață, ar fi fost incapabil să împingă un cârlig printr-un vierme 
viu. Dar Lily vorbise cu atâta convingere, încât aproape că reușise să-l facă 
să se îndoiască. Trusa de pescuit la care se uita acum părea să demonstreze 
că Morey fusese exact omul care părea să fie. Poate că stătuse pe un pod 
sau într-o barcă lângă Ben Schuler, dar Marty ar fi putut paria pe viaţa lui că 
nu aruncase niciodată firul în apă. Ba, mai degrabă, probabil că elibera pe 
ascuns captura lui Ben. 

Ridică tăvița de sus de mânere și privi curios dedesubt. Dădu peste o 
punguţă de plastic pentru sendvișuri, Și înăuntru, un pașaport. 

Morey Gilbert îi zâmbea din fotografia de pe prima pagină. Nu tânărul 
Morey, care sosise în America pe la sfârșitul anilor patruzeci, ci Morey așa 
cum îl cunoscuse Marty. Verifică data emiterii — cu opt ani în urmă — Și 
începu să dea paginile, încruntându-se tot mai mult cu fiecare viză de 
intrare. Apoi, vâri pașaportul în buzunar. 


Pe fundul cutiei de metal era o cârpă mică și murdară. Marty trase de un 
colț al cârpei Și să dădu un pas înapoi în clipa în care conținutul ei se 
rostogoli dinăuntru. Inima îi bătea cu putere, mintea îl vedea din nou pe 
Morey, la ușa lui, ţinând în mână o pungă de hârtie de la supermarket. 
Trecuse exact o lună de când fusese ucisă Hannah. 

Asta e pentru tine, Martin. 

Ce este? 

Moștenirea lui Jack, pe vremea când era fiul meu. El nu a vrut-o, acum e 
a ta. 

Nu îi iau moștenirea lui Jack, Morey... Isuse! De unde ai asta? 

E frumos, nu? Colt 45-A, model guvernamental. Pat de fildeș, lucrat la 
comandă. Are mai mult de Șaizeci de ani. L-am luat de la un nazist mort, 
care ucisese probabil un ofițer american ca să pună mâna pe el. E cel mai 
valoros lucru pe care îl dețin, Martin. E moștenirea mea. 

Marty se așeză pe podeaua dormitorului, încercând să-și regleze 
respirația, privind ca trăsnit Coltul .45 cu mâner de fildeș, păstrat în mod 
absurd într-o cutie de pescuit. Nu se așteptase să mai vadă vreodată arma 
asta. 

Nu-și dădu seama că întinsese mâna după armă decât în clipa în care 
simti fildeșul neted în palma lui. Textura, greutatea, zimţii minuscul dintr- 
o curbă a trăgaciului totul era la fel. Exact la fel cum fusese data trecută. 

Simti miros de urină, de fum, Și inconfundabila duhoare înțepătoare a 
morții. Un Șobolan îi tăie calea, se opri și se uită la el, apoi își continuă 
drumul agale. Își privi propria umbră înaintând de-a lungul zidului de care 
se apropia, înnegrind părul lung, sârmos și blond al creaturii care se 
prăbușise acolo ca să-și înfigă un ac în venă. 

Apoi văzu ochii pe care n-avea cum Să-i mai uite, mâinile albe și 
vânjoase care-i tăiaseră beregata lui Hannah și apoi Coltul, ridicându-se 
sub privirile lui, îndreptându-se spre fruntea lui Eddie Starr asemenea unui 
deget acuzator. Din țeavă păru să țâșnească foc în clipa în care apăsă 
trăgaciul, dar nu-l sperie. Stătu acolo mult timp, privind cu ochi goi 
sângele roșu scurgându-se pe lângă zid. 

A doua zi dimineaţa, Marty se dusese la sere și-i dăduse arma înapoi lui 
Morey. Era prea valoroasă, îi spusese; făcea prea mult parte din istoria 
familiei; nu o putea păstra. În acea după-amiază, cumpărase .357-le ȘI 
începuse să se gândească la sinucidere. 


Era calm acum, poate mai calm decât fusese de luni de zile. Înveli cu 
grijă arma, o puse la loc în cutie, apoi puse cutia înapoi în fundul 
șifonierului, unde o găsise. La un moment dat în decursul ultimelor trei zile 
ajunsese la concluzia că încă mai avea o familie, încă mai avea obligaţii Și, 
în mod uimitor, încă își mai dorea să trăiască. 

Așa că avea să predea arma, avea să se predea și el poliţiei și avea să 
plătească preţul pentru ceea ce făcuse, fiindcă așa era ordinea firească a 
lucrurilor. 

Dar nu încă. 

La ora cinci, Magozzi putu vedea pe fereastră norii de tornadă adunându- 
se în depărtare, ca Și când cineva ar fi vărsat o găleată de flori de bumbac la 
orizont, înspre vest. Langer se întorsese peste vreo câteva minute după 
ieșirea pripită din birou, cam palid la față, dar înzdrăvenit, Și toți cinci 
vorbeau de atunci la telefoane. 

Primiseră confirmări de crime nesoluționate pentru cele mai recente 
douăzeci de date de pe spatele fotografulor luate din casa lui Schuler, 
rugaseră secțiile locale să ia legătura cu membru familiilor, dar acum se 
izbiseră de un zid. Registrele mai vechi de douăzeci de ani erau arhivate, 
închise în cutii acoperite de praf prin cine știe ce depozite, iar detectivi 
care se ocupaseră de aceste cazuri erau, de cele mai multe ori, de mulți ani 
pensionaţi. 

Magozzi nu era foarte îngrijorat. După părerea lui, dacă vreun membru 
de familie ar fi căutat răzbunare pentru o rudă ucisă de Morey, Rose și Ben, 
oricum era puţin probabil să fi așteptat atât de mult. Asta, presupunând că 
fusese într-adevăr un membru de familie. Nu aveau nicio certitudine pentru 
teoria asta. Poate că o apucaseră pe un drum care nu ducea nicăieri, iar asta 
chiar că-l îngrijora. 

Cu zece minute în urmă însă, dăduse peste ceva interesant, iar acum 
bătea cu degetele în birou, așteptând nerăbdător să sune telefonul. 

— Nenorocitul! zise Gino, trântind telefonul în furcă. Șeriful din 
Brainerd e plecat de două ore din birou, Și vrei să ştii de ce? S-a dus pe un 
lac cu aproape toată lumea din secție ca să încerce să salveze o căprioară 
care-a intrat sub gheaţă. 

Magozzi privi orașul care fierbea în căldura zilei. 

— Acolo e gheaţă? 

— Glumești? Este aprilie în Brainerd. O să mai aibă gheaţă încă o lună 
de-acum înainte. În plus, ei sunt la nord de valul de căldură. N-au avut 
treabă cu zăpușeala asta de la noi. Ştii de ce-mi amintește asta? De Hänsel 
și Gretel. 

— Va trebui să-mi explici unde baţi. 

— Haide, este evident! Vrăjitoarea îi ține pe copii o vreme, ca să-i 
îngrașe înainte să-i mănânce. Asta fac și băieții de-acolo. Salvează o 


căprioară pe care unul dintre ei o s-o împuște la toamnă ȘI-o s-o transforme 
într-un Şir de cârnaţi. Și, între timp, eu stau aici ca pe ghimpi încercând să 
rezolv Șaizeci de crime, în vreme ce ei fac o excursie-n natură... 

Telefonul lui Magozzi sună, întrerupându-i trăncăneala lui Gino. Ascultă 
câteva clipe, apoi își lipi telefonul pe piept. 

— Spune-le tuturor să lase telefoanele. S-ar putea să fi găsit ceva. 

Câteva minute mai târziu, Langer, McLaren și Peterson își apropiaseră 
scaunele ca să audă ce avea de zis Magozzi. 

— Din lista lui Grace reiese că Morey Gilbert, Rose Kleber și Ben 
Schuler au făcut un drum în Kalispell, Montana, cu vreo câțiva ani în urmă, 
dar nu apare nicio lovitură în Montana, pe niciuna dintre fotografiile lui 
Schuler. Am sunat totuși la secția de acolo, ca să verific. Nu a existat nicio 
crimă în ziua în care cei trei au fost acolo, dar cineva a fost totuși împușcat. 
Un ţăcănit bătrân care trăiește în pădure cu fiu-său — cică ar fi 
supraviețuitori, sau ceva de genul acesta — a venit la spital cu un glonţ de 
calibru .45 în picior. Tot ce a putut spune poliției a fost că o camionetă 
neagră a trecut pe lângă cabana lor și că cineva din mașină a deschis focul 
asupra lui Și a lui fiu-său, în timp ce stăteau pe verandă. Niciunul din ei nu 
a reușit să rețină numărul de înmatriculare. 

Gino se gândi preţ de câteva clipe. 

— Sau poate că l-au reţinut, dar n-au vrut să spună politiei. Nu-mi 
imaginez doi supraviețuitori așteptând să le rezolve poliţia problemele. 
Indivizii ăștia nu ne suportă. 

McLaren fluieră încet. 

— Uau! Așadar, poate că au lăsat unul în viaţă. 

— E posibil. Tatăl era de vârsta corespunzătoare. lar partea cea mai bună 
e că șeriful a dat o fugă până acolo Și, când nu a găsit pe nimeni, a vorbit cu 
un vecin. Se pare că bătrânul și fiu-său au plecat cu rulota acum vreo două 
săptămâni, chipurile în Vegas. Vecinului 1 s-a părut cam ciudată toată 
povestea, fiindcă nu Și-au părăsit proprietatea de mai bine de douăzeci de 
ani Și, din câte știa el, niciunul din ei nu era jucător de noroc. 

Langer se ridică de pe scaun. 

— Ai luat numărul? 

— Și numele. 

Magozzi îi întinse o hârtie. 


— Langer, ce-ar fi să le trimiţi tu numărul ăsta în Vegas? Folosește-ţi 
farmecul personal Și vezi dacă reușești să convingi pe cineva să verifice 
parcurile de rulote. McLaren, tu verifică în zona noastră. Noi, restul, luăm 
Pagini Aurii Și sunăm la parcurile de rulote din jur. 

Șeriful din Brainerd îl prinse pe Gino între două telefoane la 
campingurile de rulote și-l ţinu de vorbă timp de un sfert de oră. 

— Vestea bună, îi spuse Gino lui Magozzi după ce închise, este că au 
salvat căprioara. 

— Bine c-am scăpat de-o grijă! 

— Vestea proastă e că șeriful a dat pe dinafară de entuziasm când a 
crezut că s-ar putea să Știm cine l-a omorât pe proprietarul pensiunii, apoi s- 
a dezumflat tot când i-am spus că ucigașii sunt morţi. Voia să-i strângă 
personal de gât. 

— Cunoscuse victima? 

— Da. Un om muncitor, pâinea lui Dumnezeu. Avea o soţie Și doi băieți, 
unul la liceu, celălalt la facultate, în California. La șase luni după ce a 
murit, pensiunea a fost luată de ape și soția s-a sinucis. 

— Dumnezeule! 

— Şi asta nu-i tot. Băiatul de la facultate a murit într-un accident de 
mașină în timp ce venea acasă, la înmormântarea maică-sii. 

Magozzi îl privi uluit. 

— Tu inventezi acum? 

— AȘ vrea eu! În orice caz, liceanul a suferit o depresie după toate astea 
Şi s-a dus să locuiască la niște rude de-ale lui taică-său, din Germania, ca să 
încerce să-și refacă viaţa. 

— În Germania? 

— Da. Se leagă cu povestea cu naziștii. Șeriful o să scoată dosarul și-o 
să ne trimită toate informaţiile prin fax. 

Gino oftă prelung Și împinse la o parte caietul din faţa lui. 

— Dar ştii ceva? Poate că moșul era un om rău Și lumea e mai bună fără 
el. Dar soția și copiii? Ei ce-au făcut? Stau și mă-ntreb dacă Morey și 
gaşca lui s-au gândit vreodată ce lasă în urmă. 

Magozzi se gândi la cele șaizeci de fotografii, la șaizeci de grupuri de 
copii care poate nu știuseră niciodată că tata fusese nazist — doar că fusese 
tata. 

— Ai un contact pentru fiul supraviețuitor? 


— Mai mult chiar. Puștiul l-a sunat chiar ieri pe șerif. Au devenit destul 
de apropiaţi după ce lucrurile au început să meargă prost și încă mai 
păstrează legătura. Mi-a dat numărul lui. Crezi c-ar trebui să-l sun? 

— Cred c-ar fi indicat. Doar ca să fim siguri că-i încă în Germania Și să-l 
tăiem de pe listă. 

Gino ridică telefonul. 

— Oh, fericită zi! 

Dincolo de fereastră, norii se adunau tot mai sus, înnegrindu-se, 
apropiindu-se. Langer se ridică de la birou și aprinse lumina. 

Lui Marty nu-i fu ușor să părăsească dormitorul unde Hannah își 
petrecuse copilăria. Deși nimic din ea nu mai rămăsese în acea încăpere, se 
putuse uita la pereţi, Și la clanţă, și la geamul vechi Și vălurit al ușii, Știind 
că ȘI ea văzuse același lucruri de mii de ori. Că oriunde ar fi pășit, atingea 
un loc pe care pășise și ea. După ce pusese .45-ul lui Morey la loc în cutia 
de pescuit, nu-i mai putuse simți prezenţa. De parcă spiritul ei ar fi văzut 
arma Și povestea din spatele ei Și ar fi părăsit încăperea pentru totdeauna. 

Rămase multă vreme pe podea, picior peste picior, lăsându-și timp să-și 
golească sufletul în vreme ce afară se întuneca. Trebui să aprindă lumina ca 
să termine de împachetat, apoi o stinse când cobori scările, lăsând încăperea 
întunecată în spatele lui. 

O găsi pe Lily singură în sufragerie, cu chipul rigid în lumina lămpii de 
birou. Urmărea un meci de baseball cu sunetul dat pe mut. Pe banda din 
josul ecranului se derula un avertisment meteorologic, lângă o hartă în 
miniatură a statului. Aproape toate zonele erau colorate în portocaliu. 

— Unde sunt Jack și Becker? o întrebă. 

— S-au dus în seră. Jack și-a lăsat geanta acolo. 

— De cât timp? 

— Cam de când te-ai dus tu sus. 

Marty se uită la ceas și se încruntă, încercând să-și amintească la ce oră 
urcase să facă duș și să-și strângă lucrurile. 

— Sunt acolo de vreo oră, îi spuse Lily. Ai stat mult timp sus, Martin... 
Unde te duci? 

— Afară, după Jack. Vreau să vorbesc ceva cu el înainte să plecăm. 

— Puteţi vorbi în mașină sau la hotel. 

— Nu te supăra, Lily, dar, dacă știe ceva despre cine l-a ucis pe Morey, 
nu cred c-o să vorbească despre asta de faţă cu tine. 

Lily pufni. 

— Nici cu tine nu s-ar putea spune c-a avut gura prea slobodă. 

— Cred că o să am mai multă putere de convingere de data asta. 

Lily se uită la el. 

— Ai găsit-o la duș? 

— Încuie ușile după mine. 


— Lasă prostiile! N-o să tragă nimeni în mine. Eu sunt personajul bun în 
famila asta. 

Marty zâmbi. Nu se putu abţine. Probabil că asta fusese Și intenția ei. 

— Vorbesc serios, Lily. Am închis deja în spate Și o să stau lângă ușa din 
față până aud că încui. Și strânge-ţi câteva lucruri cât lipsesc eu. 

Lily oftă iritată, dar se ridică și-l urmă până la ușă. 

— Mi-am făcut deja bagajul. În cinci minute. Voi, bărbaţii, sunteţi așa de 
mocăiți, că-i de mirare cum de reușiți să faceţi vreodată ceva. 

Marty simţi broboane de sudoare formându-i-se pe piele în clipa în care 
păși afară. Încă era zăpușeală, aerul era tot irespirabil și apăsător. Norii se 
înnegriseră înspre vest, aducând după ei un amurg prematur, acel straniu 
verde-cenușiu care precede întotdeauna o furtună de vară, distrugând 
culorile adevărate ale lumii ca o pereche de ochelari de soare ieftini, cu 
lentile galbene. Cărarea întortocheată de la casă printre răzoarele din spatele 
serelor era umbrită, cenușie și amorțită de lumina stranie. 

Îl ajutase pe Morey să pună pietrișul, condusese miniescavatorul, 
întorsese cuva, încercând să nu răstoarne mașinăria pe spate când ridicase 
lama. Pietrișul în sine era o extravagantă, adus dintr-un puț de la granița 
canadiană, unde cuarțul și agatele și alte minerale coloraseră piatra în note 
strălucitoare de roz, galben și violet. Crezuse că leșină când Morey îi 
spusese cât costase. 

Dar piatră ieftină nu găsești decât gri, Martin, iar bătrânica mea urăște 
griul. Din cauza lagărului, presupun. Totul era gri acolo; și nimic nu 
strălucea. Vezi cum strălucesc pietrele astea în soare? Astea o să-i placă. 
Astea o să o facă fericită. 

Fusese absolut singura dată când Morey pomenise ceva despre timpul 
petrecut la Auschwitz, iar Marty se simţise privilegiat că îi spusese lui. Și 
mai privilegiat fiindcă știa motivul culorilor sclipitoare din pietrișul de pe 
alee. Lui Hannah nu prea îi plăcea, zicea că arată nenatural, chiar dacă era 
exact invers. lar lui Jack i se păruse pur Și simplu prea ţipător. Marty însă 
Știa povestea și o păstra tainic, ca pe un dar, iar Lily grebla cărarea aproape 
în fiecare zi. 

Nu fusese niciodată în stare să definească relația dintre Morey și Lily. 
Dacă era dragoste, era de cu totul altă natură decât ce găsise el lângă 
Hannah. Încercă să-și amintească dacă-i văzuse vreodată sărutându-se, sau 
îmbrățișându-se, sau măcar atingându-și mâinile, însă nu reuși. Și totuși, 


existau aceste ciudate drăgălășenii între ei — pietrișul colorat pentru Lily; 
castraveţii ăia ciudaţi, foarte iuți, pe care Lily îi pregătise în fiecare 
dimineaţă a vieţii ei pentru Morey, deși el era singurul care îi mânca. 

Îi găsi pe Jack și pe ofiţerul Becker în biroul fără ferestre din spatele 
serei cu îngrășământ. Lampa de pe birou era aprinsă Și arunca umbre lungi 
pe pereți, lăsând pete adânci de întuneric în colțuri. 

Jack era întins pe canapeaua crăpată de vinilin de lângă un perete, cu o 
expresie tâmpă pe chipul înroșit de soare și băutură și în mână cu nelipsitul 
pahar. Becker stătea în ușă, pe jumătate înăuntru, pe jumătate în afara 
clădirii Și primii stropi mari Și grei îi aterizară pe umerii uniformei. Ușa din 
interior, care dădea spre seră, fusese închisă Și zăvorâtă. 

— Hei, Marty! Jack lovi cu palma perna de lângă el, făcând vimlinul să 
scârțâie. Mai relaxează-te! 

Ridică un al doilea pahar de pe Jos, de lângă canapea, și o sticlă din 
Balvenie-ul lui Morey, pe care o șterpelise, evident, din casă. 

Ofiţerul Becker se dădu la o parte, ca să-i permită lui Marty să intre. 

— Domnul detectiv Rolseth mi-a spus că o să fiti înarmat, domnule. 
Aveţi arma la dumneavoastră acum? 

Marty dădu din cap și ridică un colţ al cămășii albe de in, arătându-i, 
357-le deloc comod înfipt la curea. 

— Nu e cel mai indicat loc pentru a ţine un revolver, domnule. 

— Mie-mi spui? Ţi-ai ratat schimbul. 

Tânărul poliţist vorbi fără să se uite la el, plimbându-și în permanenţă 
privirea printre umbrele tot mai adânci de afară. 

— Mi-am zis să vă instalez mai întâi la hotel, și-o să chem după aia să 
mă schimbe. 

Marty dădu din cap, mulţumit. Îi plăcea felul în care se comporta Becker, 
felul în care își lua misiunea în serios. 

— Voi fi bucuros să te avem cu noi. 

— Mulţumesc, domnule. E toată lumea gata? 

Marty îi aruncă o privire lui Jack, care era mai atent la paharul cu băutură 
decât la discuţia dintre ei. 

— Aș vrea să discut câteva clipe între patru ochi cu Jack, dacă n-ai nimic 
împotrivă. 

Becker nu păru prea încântat de această perspectivă ȘI-ȘI cobori vocea. 


— Sincer să fiu, domnule Pullman, după ce mi-am petrecut toată după- 
amiaza cu domnul Gilbert, de-abia aștept să-l văd în siguranţă, închis în 
camera de hotel, cu un om postat la ușă. Țopăie întruna dintr-un loc în altul 
Și nu pare nici pe jumătate atât de îngrijorat pe cât ar trebui să fie un om 
căruia i-a trecut glontul pe lângă ureche azi-dimineaţă. 

— Relaxează-te, superpolițistule! mârâi Jack de pe canapea, de unde se 
pare că-i ascultase cu mai multă atenţie decât crezuse Marty. Băiatului 
ăstuia nu-i plac spectatorii, împușcă bătrâni singuri în casă sau se ascunde 
pe după copaci, lașul nenorocit! 

Becker, care probabil nu știa mai mult decât că cineva trăsese asupra lui 
Jack, ridică întrebător sprânceana spre Marty, care dădu din cap. 

— Așa a fost până acum. 

— Bine atunci. Mă duc ceva mai încolo, ca să vă las să vorbiti, dar o să 
stau tot timpul cu ochii pe ușă. 

— Mulţumesc, Becker. 

Marty îl privi îndepărtându-se printre ghivecele de tuia până când se 
contopi printre celelalte umbre, gândindu-se că cel puţin n-o să se ude. Cele 
câteva picături care prevesteau o rupere de nori se opriseră aproape de 
îndată ce începuseră. 

Închise ușa, se duse lângă birou și se așeză pe scaun, refuzând printr-o 
clătinare a capului paharul pe care i-l întindea Jack într-un unghi periculos, 
vărsând bunătate de scotch pe podea. 

— Nu, mulţumesc. 

Jack ridică din umeri Și duse paharul la gură, deși îl avea și pe-al lui, în 
cealaltă mână. 

— Ai sunat-o pe Becky, să-i spui unde-o să fii? 

— Pe Becky, nevastă-mea? 

— Pe'ea, 

— Păi, să vezi tu, Marty, asta ar fi ca și când l-aș suna pe domnul Flicher 
de la măcelărie ca să-i spun unde sunt, iar el mi-ar răspunde că ce dracu” îi 
pasă. Dar, dacă vrei tu neapărat să sun pe cineva ca să aud chestia asta, 
prefer să-l sun pe măcelar. 

— Nu vorbești prea coerent. 

— Probabil că nu. Se mai întâmplă, după jumătate de sticlă de scotch. 
Ştii, m-am gândit că oricum o să mor de intoxicație alcoolică în vreo zece 
minute, așa că ce rost ar mai avea să mă împuște cineva? 


— Nu ești amuzant. 

— Ba sunt! Fii Și tu mai de viaţă! Chestia e că Becky m-a salutat cu 
degetul mijlociu aseară Și asta înainte de toată tărășenia cu împușcăturile. 
Pa-pa. Arrivederci. Sayonara! Du-te dracului! Ne vedem la tribunal! Nici 
măcar nu m-a mai lăsat să intru în casă. Am dormit lângă piscină Și-a 
trebuit să fac duș cu furtunul de grădină. 

Marty suflă aerul cu zgomot, apoi se întinse să ia unul din paharele pline 
pe care le jongla Jack. 

— Îmi pare rău. 

— N-ai de ce! Oricum nu-mi plăcea casa. Designerul ăla poponar pe care 
l-a angajat Becky a făcut toată baia principală în verde broască. Îţi vine să 
crezi? De câte ori stau pe veceu, mă simt ca într-o reclamă la Budweiser. 

Goli paharul, apoi îl umplu din nou. 

— Vrei să ţi-l umplu și ţie? 

— Nu. Vreau să-mi spui de ce s-a dus Morey la Londra. 

Jack îl privi nedumerit. 

— Sau la Praga. Sau la Milano. Sau la Paris. 

Îi aruncă pașaportul lui Morey, Și Jack sări în clipa în care îi ateriză în 
poală. 

— Ce dracu” e asta? 

— E pașaportul lui Morey. L-am găsit într-o trusă de pescuit din șifonier. 

— Tata avea pașaport? 

Jack îl deschise Și se încruntă, încercând să se concentreze. 

— Fir-ar ele de tipărituri mărunte... Asta-i Paris sau Praga? Broscarii 
ăștia nicio Ștampilă nu-s în stare să pună cum trebuie. 

— E Paris. A stat acolo o zi. Şi tot cam atât și în celelalte locuri. De când 
călătorea Morey prin lume? 

Jack continua să bea în timp ce dădea paginile. 

— Isuse Hristoase! A fost la Johannesburg? 

— Vrei să-mi spui că nu Știai de drumurile astea? 

— De astea? Jack aruncă pașaportul pe canapea, lângă el. Nu. Nu știam 
de ele. Asta era? Acum putem pleca de-aici? E cald ca-n iad cu ușa închisă. 

— De ce și-ar fi ascuns Morey pașaportul într-o trusă de pescuit? De ce 
ar fi făcut atâtea drumuri peste ocean, doar ca să se întoarcă a doua zi? Ce 
mama dracului făcea în orașele astea, Jack? 


— Ştiam eu. Stiam că așa o să se întâmple. Am avut dreptate? Poţi să 
elimini omul dintr-un polițist, dar nu poti să elimini polițistul dintr-un om. 
Și acum, te-ai apucat să te joci de-a detectivul. Ce ai de gând, Marty? Vrei 
să mă iei iar la întrebări? Vrei să mergem în magazia de unelte? Acolo avem 
un bec care atârnă din tavan. Poţi să-l bălăngăni în spate Și-n faţă așa, ca în 
filme. 

Marty închise ochii Și sorbi din pahar fără să-și dea seama. 

— Mă gândeam că poate trecem peste toate porcăriile astea Şi-mi spui 
direct adevărul, Jack. Știu că nu așa se procedează de obicei în familia asta 
— la dracu”, poate în nicio familie —, dar am încercat cu Lily aseară și a mers 
bine. 

— Nu zău? pufni Gino. Și ce adevăr i-ai spus? 

Marty îl privi fix. 

— Că m-am gândit să mă sinucid. 

Paharul lui Jack se opri la jumătatea distanţei spre gură. 

— Dumnezeule, Marty! Din cauza a ce s-a întâmplat cu Hannah? 

— Nu tocmai. 

Răspunsul ăsta păru să-l surprindă pe Jack mai mult decât orice. 

— Păi, spune-mi atunci, de ce, pentru Dumnezeu? 

Marty mai luă o sorbitură, apoi puse paharul pe birou și-l împinse cu un 
deget, ca să nu mai ajungă la el. Alcoolul era încă ademenitor. Lasă, o să-l 
vindece închisoarea, își spuse cu un zâmbet trist. 

— Ăsta chiar că-i un secret mare, Jack. Quid pro quo. Trebuie să-mi dai 
alt adevăr la schimb. 

Jack își puse și el paharul pe jos și se aplecă în faţă, sprijinindu-și 
coatele pe genunchi. 

— Ar fi trebuit să fiu lângă tine. Te-am dezamăgit, prietene. Pe lista de 
sute de regrete pe care le-am acumulat de un an încoace, să știi că ăsta-i 
primul. 

— Adevărul, Jack. Ce știi despre cel care l-a ucis pe tatăl tău? 

Jack îi zâmbi fără să se miște. 

— Ştii, Marty, adevărul nu-i întotdeauna chiar atât de grozav pe cât se 
spune. 

— Oricine a fost încă mai omoară oameni, Jack. Trebuie să îi ajuţi. 

— Nu, a terminat. Mai sunt doar eu. 

— Și de unde dracu” știi asta? 


Jack privi înăuntrul paharului, trase aer în piept, apoi îl suflă cu zgomot. 

— Cred că trebuie să o iau de la început. 

Uneori trebuie să urli, să-ţi bombardezi interlocutorul cu întrebări, fără 
să-i lași o clipă de răgaz. Dar există un moment în orice interogatoriu când 
nu mai întrebi Și trebuie doar să taci. Marty își ţinea mâinile nemișcate pe 
brațele scaunului, îl fixa cu privirea pe Jack și aștepta. 

— Sincer, nu-mi place să-ţi fac asta, Marty. Ştiu cât de mult ai ţinut la 
ticălosul ăla bătrân. 

— A fost un om bun, Jack. 

— Da, o să fie la fel ca la Elvis. 

— Nu înţeleg. 

— Păi, mai ţii minte cum a fost atunci când s-a aflat că Regele era 
dependent de droguri? Vreau să zic, era tipul ăsta, Regele adorat, care s-a 
dovedit a fi ce, până la urmă? Un drogat grăsan Și nenorocit care se îndopa 
cu pastile. Frate, când cade un idol, se zguduie o lume întreagă! Eşti 
pregătit pentru asta? 

— Jack... 

— Tata mi-a pus prima oară o armă în mână în ziua în care am împlinit 
nouă ani. Ştiai asta? „Trebuie să fii pregătit”, mi-a spus, Și în fiecare 
sâmbătă dimineaţa începând din acea zi m-a dus la Clubul de Tir Anoka, 
unde trăgeam la ţintă. Mama credea că mergem la McDonald's, așa, ca o 
chestie între băieţi, și nu aveam voie să-i spun adevărul. Înfiorător de 
plictisitor. Eu detest armele. Dar eram un copil prost. Totul era 
nemaipomenit, atâta timp cât eram împreună cu el. 

Ridică din nou paharul și se lăsă pe spătarul canapelei. 

— Sunt un trăgător excepțional, Marty. Dar nu eram nimic în comparație 
cu tata. 

Marty îl privi neîncrezător. Îi privi picioarele albe care-i ieșeau din 
pantalonii scurţi, burta care începuse să i se contureze, capul ars de soare 
deasupra frunțiui, unde fusese odinioară părul. Deși ideea că Jack ar fi putut 
fi un trăgător excepțional îi dădea fiori, imaginea unei arme în mâna bună 
Și blajină a socrului său era ceva de neconceput. 

— Ai de gând să ajungi undeva, Jack? 

— Cu siguranţă. Capul lui Jack se clătină o idee, într-o încercare de 
concentrare. Vrei să afli cine și-ar fi putut dori să-l omoare pe tata, nu? 
Fiindcă era un băiat de zahăr, iubea pe toată lumea Și toată lumea-l iubea pe 


el... La dracu”, Marty! Mi-am petrecut ultimii doi ani distrugându-mi viața 
tocmai pentru a nu fi nevoit vreodată să spun asta cuiva, Și acu” tu vrei să 
dau totul pe gură! 

Marty auzi bubuitul unui tunet îndepărtat. 

— Orice ar fi, poliția tot o să afle, până la urmă. 

Jack râse prostește. 

— Caraghioșii ăia n-o să-și dea seama niciodată Și, chiar dacă Și-ar da, 
tot nu ar vrea să creadă. 

— Să-și dea seama de ce? 

Jack încerca să gândească Și să-l privească pe Marty în același timp. Era 
aproape prea mult pentru el. 

— Că cineva i-a prins până la urmă. Asta! Doar că n-a fost poliția, 
fiindcă atunci am fi acum la Jerry Springer. Dar nu poți să faci așa ceva la 
nesfârșit, fără să ajungi până la urmă să enervezi pe cineva, nu? 

— Să faci ce? 

— Pentru Dumnezeu, Marty! Fii atent, te rog! Să omori oameni, desigur. 
Din cât am calculat eu, cam câte doi pe an, de foarte multă vreme. 

Marty nici nu clipi. 

— Mănânci rahat, Jack! 

Jack dădu din cap, periculos gest, având în vedere starea lui. 

— Da, așa e. În general, dar nu Și de data asta. De data asta, spun 
adevărul. 

Se aplecă să ia sticla de Balvenie de pe jos Și-și umplu paharul până la 
buză, apoi vărsă din el în clipa în care tunetul bubui mai aproape. 

— Cam cu Șase luni înainte de moartea lui Hannah, tata m-a dus la 
Brainerd într-un week-end — a spus că mă duce la pescuit, ca să mă mai 
scoată din birou. Când am ajuns la o cabană mare Și veche, au mai apărut 
două mașini lângă noi. Dintr-una a coborât Ben Schuler, iar din cealaltă 
Rose Kleber. 

Sprâncenele lui Marty se ridicară. 

— AȘadar, ai cunoscut-o! 

— Atunci am văzut-o prima Și ultima oară. O bătrânică drăguță, cu părul 
alb, îmbrăcată într-o rochie lila, înflorată, și cu niște pantofi ca niște 
gogoșari. M-am întrebat ce dracu” căuta acolo, la pescuit cu doi babalâci ca 
tata și Ben. N-am știut niciodată cum o cheamă. Tata mi-a spus doar că-i o 
prietenă. Apoi am intrat în cabană — ca să ne cazăm, am presupus eu —, dar 


nu era nimeni acolo, fiindcă avea loc nu știu ce concurs pe lac, în afară de 
un bătrân de la recepție. Și-n clipa următoare, tata scoate o armă din 
buzunarul de la haină, se duce întins la recepţie și-l împușcă pe om direct 
în cap. 

Închise ochii Și preţ de câteva clipe nu făcu altceva decât să respire, în 
timp ce gura lui Marty se căscase, uitând să se mai închidă, și inima 
începuse să-i bubuie în piept, de parcă ar fi vrut să i-l spargă. 

— Cred că am tipat în clipa aia, dar nu-mi amintesc sigur. Imediat după 
aceea, tata îi dă arma lui Ben și nenorocitul ăla bătrân se duce în spatele 
biroului de recepție și-l împușcă pe tipul de pe jos, după care îi dă arma 
bunicuţei drăgălașe, care-l mai găurește și ea de vreo câteva ori, fără să i se 
clintească un mușchi pe față. S-a împroșcat de sânge și de încă ceva pe 
rochie și pe pantofii negri. Ciudate lucruri mai ţine omul minte, nu crezi? 

Își înclină capul într-o parte și zâmbi trist, uitându-se la Marty. 

Dintr-odată, Marty își simţi gâtul incredibil de uscat, apoi se miră să-și 
audă propria voce atât de sugrumată în clipa în care reuși în sfârșit să 
vorbească. 

— Cine era? Cine era omul pe care l-au omorât? 

Jack ridică din umeri. 

— Încă un nazist, la fel ca toţi ceilalţi. Și vrei să știi ce s-a întâmplat 
după aceea? 

Marty scutură din cap. Îl privea fix, parcă de pe altă lume. 

— EFi bine, Marty, prietene, după ce a terminat, Rose mi-a întins arma 
mie. 


e Capitolul 38 


Jeff Montgomery transpira sub pelerina de mușama neagră pe care o 
purta peste blugii de culoare închisă. Era inconfortabilă, dar necesară. În 
cursul nopţii, frontul de aer rece avea să se împingă cu putere în 
monstruosul val de căldură, vântul avea să urle, temperatura să scadă cu 
zece grade, iar norii aveau să se rupă deasupra orașului. Orice băiat cuminte 
din Minnesota știa când era cazul să poarte o pelerină de mușama. 

Personal, își dorea ca frontul de aer rece să vină mai repede. Cea mai 
fierbinte lună aprilie înregistrată vreodată, se spunea pe peste tot și, deși pe 
el personal nu îl deranja zăpușeala, plantele de climă răcoroasă sufereau. 
Cealaltă problemă era că genul ăsta de zăpușeală aducea de obicei după 
sine grindina, iar la așa ceva nici nu voia să se gândească. Și așa avea să 
aibă mult de furcă ziua următoare, până să curețe tot noroiul; gândul că 
grindina ar fi putut lovi plantele tinere, delicate, aproape că-i întorcea 
stomacul pe dos. 

Și asta era amuzant, își zise Jeff — își făcea atâtea griji pentru plante 
când, doar cu câteva luni în urmă, nu ar fi fost în stare să deosebească o 
buruiană de un răsad de hortensie. Inginer — asta era o meserie de viitor. O 
viaţă întreagă, numai asta auzise de la taică-său. Apoi însă, părinții lui 
muriseră, iar visul de a merge la facultate în Est murise odată cu ei. Așa că 
ajunsese să facă vreo câteva cursuri la Universitatea din Minnesota Și să 
lucreze pentru Morey și Lily Gilbert. 

Învăţase mai multe lucruri despre plante de la Lily Gilbert decât din toate 
cursurile la care fusese până atunci. Descoperise că are o înclinaţie spre 
horticultură Și, până să-și dea seama, gata, îl prinsese! 

Adora să lucreze pământul, să-l testeze în eprubete micuţe ca să-i verifice 
conţinutul nutritiv, hotărând ce fel de îngrășământ și în ce cantitate era 
necesar pentru seminţele pe care intenţiona să le sădească. Ăsta era 
inginerul din el, presupunea Jeff. Dar îi mai plăcea și să simtă pământul în 
mână, intrându-i pe sub unghii, să vadă roua diminetii strânsă între petalele 
unei lalele și să vadă cum apar lăstari noi din tăieturile precise și netede pe 
care le făcuse într-un pin argintiu. Dacă cineva i-ar fi îndeplinit o singură 
dorinţă, Jeff și-ar fi dorit să rămână să lucreze la sere pentru totdeauna, să 


înveţe de la doamna Gilbert și poate chiar să cumpere o parte, când ar fi 
reușit să stângă ceva bani. 

Ciudat cum se întâmplă lucrurile; cum se făcuse că oribila și 
îngrozitoarea moarte a părinţilor lui îl condusese, fără să-și dea seama, spre 
locul și viaţa care-i fuseseră hărăzite. 

Străzile din jurul serelor erau cu desăvârșire pustii acum — toți oamenii 
din cartier stăteau probabil lipiţi de televizoare, așteptând tornada și 
avertismentul crainicului precipitat pentru a se pune la adăpost. Toţi în afară 
de el, desigur. Nu-și permitea să se lase speriat de puţină vreme rea, fiindcă 
era într-o misiune Și, uneori, misiunile pot fi foarte primejdioase. 

Dăduse deja de trei ori ocol serelor și constatase că totul era în ordine. 
Nicio siluetă înarmată pitită prin tufișuri, mașina de poliție sosită în acea 
dimineaţă nemișcată din loc și, cel mai important lucru, doamna Gilbert în 
siguranţă, în casă. 

Bubuitul unui tunet îndepărtat îl făcu să tresară Și-Și duse mâna la gură 
ca să acopere un chicot nervos. Cerul devenea tot mai negru cu fiecare 
minut, iar înspre vest fulgerele păreau să sfâșie înaltul unul lângă celălalt, 
formând un fel de pânză de păianjen, urmate de bubuituri înspăimântătoare, 
ce umpleau aerul de nerăbdare. Doamne, cât era de distractiv! Jeff 
Montgomery cel tăcut și cuminte se strecura prin semiîntuneric, cercetând 
cu privirea-i vigilentă toate umbrele, ciudat de animat de posibilitatea 
pericolului. 

Când ajunse la gardul verde care înconjura serele, se lipi de tufișuri Și 
începu să înainteze încet Și foarte atent, puţin câte puţin. Își roti capul în 
toate direcţiile, cu ochii în patru după orice ar fi părut ieșit din comun, 
rămânând tot tipul ascuns. Nu-și putea permite să fie văzut — dacă l-ar fi 
zărit domnul Pullman sau polițistul, totul s-ar fi terminat Și l-ar fi trimis la 
plimbare; sau, mai rău chiar, ar fi putut să-l împuște din greșeală. Trebuia 
să fie foarte, foarte atent. 

În acea clipă, nu i se părea câtuși de puţin ciudat să se gândească la tot ce 
făcuseră soţii Gilbert pentru el — îi dăduseră un salariu de două ori mai mare 
decât primeau angajații din alte sere, îi acoperiseră costul studiilor, ba chiar 
îl mai ajutau din când în când și cu chiria, dacă începutul lunii îl găsea cu 
buzunarele goale. Ştia că Lily Gilbert nu aștepta asta, dar într-o bună zi 
avea să-i plătească înapoi până la ultimul ban. Măcar atâta putea face. 


Simti un fior tainic în clipa în care își dădu seama că se afla în perimetrul 
serelor Și că, cel puțin până acum, nu îl văzuse nimeni... nimeni nu îl 
reperase, se corectă în gând. Frate, ce bun era! Poate ar fi fost mai bine să 
lase facultatea Și să se duc la CIA. 

. 

Ultima oară când se simţise așa — de parcă ar fi apăsat un buton cineva 
care-i dezactivase creierul —, Marty Pullman stătuse pe cimentul rece din 
parcare, privindu-Și soţia moartă. 

Multe dintre emoţiile care îl încercaseră în acea noapte se luptau acum ca 
să reiasă la suprafaţă — neîncredere, furie, șoc și, în cele din urmă, o tristeţe 
dincolo de cuvinte. Jack avusese dreptate să facă paralela aia stupidă cu 
Elvis; Marty își simţea lumea prăbușindu-se Și nu știa cum s-o ţină în loc. 
Cum poți să-ți mai revii după ce afli că un om pe care l-ai venerat, pe care 
l-ai idolatrizat fiindcă-l credeai cu mult mai bun decât ai fi sperat tu 
vreodată să fii, fusese, de fapt, la fel de imperfect ca și tine? Ba poate chiar 
mai mult, își zise Marty, dacă priveai cifrele. O parte ridicolă a minții lui, 
care căuta cu disperare o schimbare de subiect, încercase să calculeze câți 
oameni ucisese Morey în toţi anii în care lua masa cu ginerele lui, polițistul, 
în fiecare duminică. Și tocmai când în sufletul lui începuse să se insinueze 
sentimentul de revoltă, de trădare, Marty fu cât pe-aci să izbucnească în râs. 
Era oare o diferenţă chiar atât de mare între a omori naziști și a-l omori pe 
omul care ţi-a ucis soția? 

„Nu-i de mirare că l-ai iubit atât de mult. Eraţi la fel.” 

Jack nu mai scoase niciun cuvânt de câteva minute, poate ca să-i dea 
timp lui Marty să înțeleagă pe deplin ceea ce tocmai îi spusese, poate 
așteptând întrebarea pe care acesta aproape că se temea să i-o pună. AȘadar, 
Rose Kleber îl împușcase la rândul ei pe omul căzut în spatele biroului de 
recepție, după care îi întinsese arma lui Jack. 

„Ce ai făcut, Jack? Ce mama dracului ai făcut?” 

Jack scoase un chicot de om beat și Marty își dădu seama că rostise 
întrebarea cu voce tare. 

— Sincer, am vomitat. Am borât peste dușumea, peste armă și peste 
mâna băbuţei. Frate, ce s-a mai enervat! Deși, nu atât de mult ca tata. Îmi 
spunea întruna să-l împușc. „Împușcă-l pe nenorocitul de nazist!”, exact 
astea au fost cuvintele. A fost pentru prima oară când am început să înţeleg 
ce se petrecea. Poate că, dacă l-aș fi găsit într-o uniformă de SS, torturând 


pe cineva, aș fi fost în stare s-o fac. Cred că nu voi ști niciodată. Numai că, 
vezi tu, eu n-am văzut niciun nazist. Am văzut doar un bătrân mort, într-o 
baltă de sânge. 

— Nu l-ai împușcat. 

— Dumnezeule, Marty, normal că nu! Ce fel de om crezi tu că sunt? 

— Nu știu, Jack. Mă iei mereu prin surprindere. 

— Toată familia noastră e o surpriză, nu crezi? rosti cu amărăciune Jack. 
În orice caz, în drum spre casă, tata mi-a povestit ce făcuseră în toţi acești 
ani. Mi-a povestit o grămadă de lucruri despre Auschwitz pe care mi-aș dori 
să nu le fi auzit și mi-a spus că era datoria mea de fiu moștenirea lui pentru 
mine, pentru Dumnezeu! — Și că, dacă murea înainte să apuce să termine 
„treaba”, trebuia s-o termin eu în locul lui. 

— Şi tu ce-ai spus? 

Jack îl privi pe deasupra paharului. 

— I-am spus că nu voiam să mai fiu fiul lui, că nu voiam să mai fiu nici 
măcar evreu. Și am făcut tot ce mi-a stat în putinţă ca să fiu sigur de asta. 

Marty dădu încet din cap, amintindu-și de poza de la prima împărtășanie, 
apoi de fotografia de la nuntă. Retragerea bruscă a lui Jack din famile 
începea să capete sens, la fel ca toate gesturile Și acţiunile lui pe care Lily 
le numise palme peste față. 

— Ar fi trebuit să-i spui lui Lily, Jack. 

Jack zâmbi și bău din pahar în același timp. 

— E o sabie cu două tăișuri asta. Cu trei, de fapt. La dracu”, din câte știu 
eu, poate că era Și ea implicată... 

— Dumnezeule, Jack, cum poţi să gândești măcar asta? 

Jack îl privi cu gura căscată. 

— Știu și eu, Marty? Poate fiindcă nici despre tatăl meu n-aș fi gândit-o 
niciodată, și poftim! N-am crezut-o niciodată pe mama în stare de așa ceva, 
dar a trebuit să mă întreb: cum naiba poţi trăi lângă cineva timp de cincizeci 
de ani fără să ai habar de o poveste de genul ăsta? Și ori că s-a implicat, ori 
că Știa doar... Ridică din umeri, neputincios. N-am putut s-o întreb. N-am 
vrut să Știu. Și dacă, printr-o minune, ar fi fost tot atât de păcălită de el ca 
Și mine, poţi fi sigur că nu m-ar fi lăsat inima să-i spun care era realitatea. 
Așa că am stat departe de amândoi, fără să spun nimic, întrebându-mă în 
fiecare moment dacă nu cumva tata era plecat să omoare pe cineva în timp 
ce eu stăteam cu mâinile în sân, repetându-mi tâmpenii ca să mă pot privi în 


oglindă, de genul: „Ei, nu te mai frământa atâta, Jack! Au fost niște naziști 
care probabil că Și-au meritat soarta”, încercând să-mi dau seama dacă aș 
mai fi putut trăi dacă-mi denunțam tatăl și-mi distrugeam mama sau dacă 
mai puteam trăi fără s-o fac... Isuse! Trase aer în piept, apoi sorbi din pahar. 
Un lucru pot să-ţi spun însă: alcoolul mi-a fost de ajutor. 

De cealaltă parte a ușii zăvorâte care dădea spre magazia de ghivece, 
Lily, sprijinită de lemnul ros de vreme, asculta, cu ochii închiși, cu faţa 
desfigurată de durere. 

— Blestemat fii, Morey Gilbert! șopti ea, apoi se răsuci pe călcâie și 
plecă. 

— Ar fi trebuit să vii să vorbești cu Hannah Și cu mine, spunea Marty. 

— Glumești? Nu puteam nici să mă apropii de Hannah. M-ar fi făcut să-i 
spun totul în numai trei secunde, știi bine doar. Și ar fi distrus-o, Marty, să 
afle așa ceva despre tatăl ei. ÎI adora pur și simplu. 

— Aproape la fel de mult ca tine, zise Marty, lăsându-se pe spătarul 
scaunului, privindu-l pe Jack, beţivul, caraghiosul, nerecunoscătorul, 
iresponsabilul, oaia neagră care sacrificase totul ca să-i scutească de durere 
pe cei pe care-i iubea. În sufletul lui, Marty plângea pentru el, încercând să- 
şi dea seama ce era de făcut acum. Ai spus că ucigașul nu te mai vrea decât 
pe tine, Jack. De unde știi asta? 

— Oh, da, asta... Am bănuit, dar nu eram sută la sută sigur până când nu 
a tras în mine. Tata Și ceilalți au făcut multe drumuri, au omorât multi 
oameni — era foarte mândru de asta —, dar eu am fost cu ei o singură dată. 

— La cabana de pescuit din Brainerd. 

— Exact. Era un balcon mare, chiar deasupra recepției. Ultimul lucru pe 
care mi-l amintesc e cum mă trăgea tata de braţ, cum ţipau toți la mine. Am 
ridicat privirea Și am văzut o umbră mișcându-se în spatele panoului mare, 
de lemn. Cineva ne-a văzut, Marty. Și știi vorba aia — după faptă, și 
răsplată. 

Marty închise ochii preţ de câteva clipe și făcu un efort să își 
stăpânească toate emoțiile, așa cum făcea pe vremuri, când era în serviciu. 
Mai târziu, după ce aveau să prindă criminalul și Jack avea să fie în 
siguranță, putea să-și amintească tot ce auzise aici în această seară Și să se 
lase pradă reacțiilor, însă în clipa asta nu-și putea permite luxul de a avea 
sentimente. Fu surprins oarecum să constate că îi reuși atât de repede și atât 


de bine. Poate că Jack avusese dreptate Și în privinţa asta. Odată ce-ai fost 
polițist, poliţist rămâi. 

— Ascultă, Jack, uite cum o să facem! 

Scoase telefonul mobil și începu să caute numărul lui Gino Rolseth. 

— O să-i chemăm încoace pe Magozzi Și pe Rolseth și o să le spui Și lor 
tot ce mi-ai spus mie, ca să poată să-și facă meseria și să-l prindă pe 
individul ăsta, fundcă n-o să mă mișc de lângă tine până nu-l văd băgat 
după gratii Și îți mărturisesc că nu-mi place să mă știu în zona de ţintă. 

— Nu? făcu Jack, încercând să ridice din sprâncene. Credeam că vrei să 
te sinucizi. 

— Da, ei uite că lucrurile se mai schimbă, Jack. Doamne, cât se mai 
schimbă! 

Când Gino răspunse, Marty îi spuse unde erau, îi spuse că Jack era gata 
să vorbească și că s-ar putea să aibă o pistă pentru ei. În clipa în care 
închise, se auzi bubuitul asurzitor al unui trăsnet extrem de aproape, care-l 
făcu pe Marty să sară în picioare, apoi ploaia și vântul loviră cu ură, 
izbindu-se de acoperiș, bubuind în ușă. Când se deschise și se izbi de 
perete, Marty se răsuci pe călcâie, cu revolverul în mână, îndreptat spre 
intrare. 

Jeff Montgomery stătea în prag, ud până la piele, cu ochii albaștri măriți, 
cu ploaia biciuind totul în jurul lui. 

Jack îl privi prin ceaţă pe bietul băiat, convins că de data asta avea să 
leșine. Ultima oară când îi văzuse ochii atât de mari fusese în noaptea în 
care el, Jack, îndreptase arma asupra lui, în magazia de unelte. „Prea multe 
arme în familia asta”, îȘi zise. 

— Pe toţi dracii, Jeff! îi strigă Marty. Ți-am spus să nu mai vii aici în 
seara asta! 

Marty era furios, dar puștiul arăta jalnic, ca un șobolan pescuit din canal, 
Și fostul poliţist se înmuie o idee. 

— Of, pentru Dumnezeu, intră odată! L-ai văzut pe Becker? 

— Ă... da, domnule? 

Jeff făcu un pas înăuntru, însă privirea nu 1 se dezlipea de revolverul pe 
care Marty îl îndesă la centura pantalonilor, trăgându-și apoi cămașa peste 
el. 

— Fi bine, spune-i să intre, până nu-l ia apa. 


— Mă tem că nu pot face asta, domnule Pullman, spuse Jeff, făcând încă 
un pas înăuntru Și închizând ușa în urma lui. 

Scoase apoi o armă de sub pelerina neagră și o îndreptă spre pieptul lui 
Marty. 

La primărie, mult anticipata furtună își anunţa sosirea. Tunetul se auzea 
la mică distanță și fulgerele ca niște furci de drac împungeau pământul, 
când dintr-un nor umflat Și negru, când dintr-altul, asemenea unor copii 
care sparg baloane de săpun. Câteva minute mai târziu, picături grele de 
ploaie începură să bată în ferestrele Departamentului Omucideri. 

După o oră de discuţii telefonice, nu reușiseră încă să-l găsească pe 
bărbatul din Montana. Nici direcția rutieră din Minneapolis, nici cea din 
Vegas nu reușiseră să identifice numărul de înmatriculare, iar Gino tăiase în 
zadar de pe listă jumătate din parcurile de rulote din zonă. Începea să-i fie 
din ce în ce mai simpatic băiatul ăsta din Montana, mai ales fiindcă nu 
reușea să dea de el. Se ridică de la birou, se întinse Și începu să se plimbe 
de colo-colo prin birou, în vreme ce Magozzi termina ultimul telefon. 

Rareori se întâmpla ca televizorul micu, cocoţat pe un fișet, să fie 
pornit. Chiar Și cu sonorul pe mut, imaginile în continuă schimbare îţi 
distrăgeau atenția Și, după părerea lui Malcherson, îți furau minţile. 

Nu că avea nevoie de vreun ajutor suplimentar pentru asta, îȘi zise Gino, 
apăsând butonul de pornire. Deja își simţea creierii terci. În plus, dacă se 
îndrepta o tornadă spre ei, ar fi trebuit să știe din timp, ca să se ferească din 
calea geamurilor sparte. Apăsă pe mut însă, în câteva secunde, privirile 
tutor celor din birou fură oricum aţintite asupra ecranului, urmărind o 
prezentatoare meteo foarte sprinţară de la Channel Ten, dansând în jurul 
unei hărți generate pe computer. Tornade mici, create prin efecte de 
animaţie, se învârteau pretutindeni. 

Langer acoperi receptorul telefonului cu mâna. 

— Vine ceva spre noi? 

Gino trecu prin toate canalele și pe toate nu găsi decât știri despre vreme. 

— Armaghedonul, dacă e să te iei după harta asta. 

Se apropie Și citi cu ochii mijiți banda roșie care se târa în partea de jos a 
ecranului, pe care erau înșirate mai multe avertismente. 

— A lovit deja în Morris, Cyrus, se îndreaptă spre Saint Peter... nimic 
aici, deocamdată. 

Lăsă televizorul pornit Și se duse înapoi la biroul lui să o sune pe Angela, 
ca să fie sigur că era atentă la vreme și ca să-i explice unde era pivnita, în 


caz că nevastă-sa uitase. 

— Sub scări! inte minte, în caz că trebuie să cobori acolo. 

— Nu e loc, Gino. Mama Și tata sunt deja acolo. 

Gino privi pe fereastră. Începuse să plouă cu simţ de răspundere acum ȘI, 
sigur, erau multe fulgere Și tunete, dar cam atât. 

— Deja? 

Au coborât de la primul tunet. Au luat Și-o sticlă de votcă cu ei. 

— Of, frate! 

Când termină convorbirea cu Angela, îl văzu pe Magozzi punând și el 
telefonul în furcă. 

— Nu-mi spune că ai Și trimis-o pe Angela în pivniţă. 

Gino scutură din cap. 

— S-au băgat socrii acolo, sub scări, și se îmbată. Și Dumnezeu știe ce 
altceva mai fac. Poate că-i mai bine pentru copii să vadă o tornadă decât 
cine Știe ce alte minunăţii. 

Magozzi privi pe fereastră. 

— Ne-a lovit deja? 

— Nu! Dar au trăit prea mult timp în Arizona. Acolo nu există fenomene 
meteo. De niciun fel. Cred că au uitat cum e. Am reușit în sfârșit să dau de 
puştiul din Brainerd, care s-a dus în Germania. Thomas Haczynski. 
„Spuneti-mi Tommy, domnule.” Cel mai politicos băiat cu care-am discutat 
vreodată, cu excepția ălora doi care lucrează la sere. Să știi că-i cel mai bun 
lucru pe care pot să-l spun despre cazul acesta — măcar am întâlnit niște 
puști cu bun-simt. Îmi dă speranţe pentru omenire. Dar a fost trist. E încă 
destul de afectat. Când i-am spus că s-ar putea să știm cine l-a omorât pe 
taică-său a zis: „Vă mulţumesc frumos că m-ați sunat să-mi spuneţi”, apoi a 
izbucnit în plâns. A trebuit să-i dea telefonul lui unchiu-său. 

— Și el ce-a zis? 

— Habar n-am. Ceva în germană, cred. Crede-mă, nu pot să sufăr 
convorbirile peste ocean. E îngrozitoare întârzierea aia Și oamenii ajung să 
vorbească unul peste celălalt. 

Magozzi oftă trist. 

— Bun, deci arma despre care Jack a zis că era a lui taică-său l-a omorât 
anul trecut pe proprietarul pensiunii din Brainerd, presupus nazist. 

— Da. 


— Dar nevasta nazistului s-a sinucis, unul din băieți a murit într-un 
accident de mașină, iar cu celălalt ai vorbit tu adineauri și e undeva în 
Germania. 

— În Miinchen. 

— La dracu”! 

Gino aruncă frustrat un creion pe birou. 

— Ceea ce înseamnă că nu ne mai rămâne decât tipul din Montana, pe 
care prietenii noștri Morey, Rose și Ben n-au reușit să-l omoare. Și știi 
ceva? Mie mi se pare cel mai potrivit. Mi se pare mult mai probabil ca un 
om, după ce-a încasat un glonţ în picior, să-și dea seama că cineva nu 
glumește și să se hotărască să contraatace fără să aștepte să mai încerce 
încă o dată. În plus, tipul din Montana Și fiu-său sunt supraviețuitori. Dacă 
există un profil pentru oamenii de genul ăsta, probabil că se potrivește 
perfect. 

— Îmi pare rău, băieţi, zise Langer din cealaltă parte a camerei, legănând 
receptorul înainte să-l pună la loc în priză. 

— Supraviețuitorii din Montana pică. Campingul Vesel-și-Norocos din 
Vegas le-a identificat rulota și băieţi zic că e la ei de vreo două săptămâni. 
I-am întrebat despre proprietari, iar managerul mi-a spus că se uita la ei 
chiar în timp ce vorbeam și că deja le-a verificat actele. Zicea că, din câte 
ştie el, nu au iești nici măcar o dată din parc — stau acolo toată ziua și beau 
bere. 

— Nici noi nu ajungem nicăieri, spuse Peterson. Se întorcea de la mașina 
de fax. Aruncă o hârtie pe biroul lui Magozzi. Astea sunt toate crimele din 
ultimii zece ani. Cel puțin cele trecute pe spatele fotografiilor din casa lui 
Ben Schuler. Dacă vreuna dintre rudele victimelor a venit după Morey 
Gilbert și ai lui, a făcut-o în scaun cu rotile și cu mască de oxigen. 
Majoritatea au peste șaptezeci de ani, jumătate au murit sau sunt în 
convalescență după bypass-uri sau chimioterapie sau alte coşmaruri de 
genul ăsta. Frate, al dracului de urâtă e bătrâneţea! Cei câţiva care ar fi 
putut fi cât de cât capabili să plănuiască și să pună în acţiune o serie de 
crime au alibiuri incontestabile pentru zilele în care au fost uciși Gilbert, 
Rose Kleber și Ben Schuler. 

Gino privi spre biroul lui McLaren. Părul roșcovan al tânărului detectiv 
stătea drept ca o perie de la cât și-l ciufulise cu mâna. Bărbatul vorbea 
foarte precipitat la telefon. 


— S-ar părea că McLaren a găsit ceva. 

— Nu, vorbește cu agentul lui de bursă. Am terminat toate crimele, dacă 
nu cumva vrei să mergem cu încă zece ani în urmă. 

— Dumnezeule, nu! 

Magozzi se trânti înapoi în scaun ȘI își masă baza nasului. 

— Deja am pierdut aproape toată ziua. Îmi pare rău, băieţi. Se pare că v- 
am condus pe un drum greșit. 

— A fost o idee bună să cercetăm familiile, spuse Gino. Și nu se poate 
spune că aveam vreo altă pistă. Întrebarea este ce facem acum? Tocmai am 
rămas fără suspecți. 

Peterson le întinse o mapă groasă cu dosare. 

— Poftim faxul de la șeriful din Brainerd. Poate avem noroc cu asta. 

Gino aruncă mapa la o parte. 

— Slabe Şanse. Unicul supravieţuitor al acelei familii e în Germania. 
Doar ce-am vorbit cu el acum câteva minute. 

Peterson dădu din mâini, dezamăgit. 

— Și acum? 

Magozzi se uită la el cu ochi împăienjeniţi. Peterson era frustrat. Toţi 
erau. Frustraţi, obosiţi Și flămânzi, își dădu seama, ascultându-și stomacul 
ghiorăind. Era suficient pentru acea zi. Urmăriseră fiecare pistă, fiecare 
teorie, le eliminaseră pe toate și, în clipa de faţă, nu părea să mai existe 
nicio portiță. Dar să admită asta ar fi însemnat să recunoască faptul că tot ce 
mai puteau face acum era să stea cu mâinile în sân Și să aștepte ca ucigașul 
să lovească din nou, iar ăsta era cel mai cumplit coșmar al oricărui detectiv 
când soluționarea cazului depindea de apariția unui nou cadavru. Jack 
Gilbert părea să fie următoarea ţintă Și îl puseseră sub protecție, dar dacă 
nu era el singurul vizat? Dacă ucigașul sărea peste Jack și trecea la 
următoarea victimă de pe listă? Tot ce mai puteau spera în acea clipă era ca 
secretul lui Jack Gilbert, indiferent care ar fi fost, să îi poată conduce spre 
un suspect viabil. Și totul depindea de puterea de convingere a lui Marty. 

La biroul lui, McLaren trânti telefonul în furcă. 

— Ştiţi ce a făcut dobitocul ăla? S-a apucat să-mi cumpere nu știu ce 
acţiuni nenorocite prin Uruguay. L-am concediat. Ei, ce-ați găsit? 

— Absolut nimic, spuse Gino cu cea mai nefericită mutră din lume. Am 
epuizat toate pistele. 


— Păi, Şi-n cazul ăsta ce facem? ÎN așteptăm pe criminal să mai încerce o 
dată să-l omoare pe Jack Gilbert? 

— Gilbert e sub pază, spuse Magozzi. Am vorbit cu Becker acum câteva 
minute. ÎI ţine sub supraveghere pe Jack Şi se pare că o să se mute cu toții 
la un hotel în seara asta, chestie care o să-i ușureze considerabil treaba lui 
Becker. Pe mine mă îngrijorează mai mult perspectiva ca ucigașul să treacă 
la o altă ţintă, pe care n-o Știm încă. 

Telefonul lui Gino îi ţârâi în buzunar. 

— Asta trebuie să fie Angela și eu am Șters-o de-aici. E singură acasă cu 
doi copii ȘI cu doi părinți amețiţi și se apropie furtuna. 

Răspunse în timp ce se îndrepta spre ușă, cu celularul lipit de ureche, dar 
se opri după două secunde Și se răsuci pe călcâie, cu un deget ridicat, încă 
ascultând. 

În timp ce aștepta, Magozzi începu să dea plictisit paginile faxului primit 
din Brainerd. Erau pe puţin două sute de pagini de rapoarte de anchetă, 
rezultate de autopsie, interviuri, articole din ziare... 

— Eşti cel mai tare, Marty! spuse Gino în telefon, apoi închise și se uită 
la Magozzi cu un ditamai rânjetul pe toată faţa. 

— Marty a reușit. L-a convins pe Jack să vorbească. Sunt în biroul de la 
sere Și Marty zice că, dacă reușim să ajungem acolo înainte ca Jack să se 
trezească din beţie sau să leșine, o să ne spună o poveste interesantă, care 
ne-ar putea îndrepta în direcția cea bună. 

— Slavă Domnului! zise Peterson. Vreţi să venim ȘI noi? 

Gino scutură din cap în semn că nu. 

— Dar staţi lângă telefoane, în caz că aflăm ceva și trebuie să intervenim 
numaidecât. 

Apăsă tasta rapidă pentru numărul Angelei ca să-i spună să nu-l aștepte 
ȘI, în timp ce suna, îl privi încruntat pe Magozzi. Ar fi trebuit să sară în sus, 
să fi ieșit deja pe ușă, în schimb partenerul lui stătea aplecat peste birou, cu 
privirea fixată pe ceva. 

— Hei, Leo! Ai auzit ce-am zis? 

Magozzi ridică o mână fără să-și mute privirea, luă o hârtie de pe birou 
ȘI o privi încremenit. Era un pasaj din necrologul unui ziar din Brainerd, în 
care era prezentată fotografia recent decedatului William Haczynski, 
proprietarul pensiunii Sandy Shores, alături de fiul său, Thomas. Bătrânul și 


puștiul blond, frumușel, se ţineau pe după umăr. Zâmbeau și aveau fiecare 
câte o pușcă-n mână. 

Magozzi nu se uita la fotografie decât de câteva secunde, dar avea 
senzaţia că trecuseră ore. Se mai uită o dată la fiul bătrânului, la ochii 
deschiși Și la chipul inocent al băiatului pe care îl cunoștea sub numele de 
Jeff Montgomery. 

— Dumnezeule mare, Gino! Thomas Haczynski nu e în Germania. 

În câteva secunde, erau toţi în jurul lui Magozzi, privind fotografia. Gino 
îl văzu pe Montgomery ȘI zise: 

— Afurisitul ăsta mic! înainte să-și dea seama că încă mai avea telefonul 
în mână Și pe Angela la celălalt capăt al firului. 

Plecă de lângă birou și începu să vorbească precipitat, cu voce joasă. 
Apoi închise telefonul. 

Langer, Peterson Și McLaren se uitau cu toţii la fotografie, încruntându- 
se. 

— Nu înţeleg, zise McLaren. De unde știi că nu-i în Germania? 

Magozzi împunse fotografia cu un deget. 

— Puștiul ăsta își spune Jeff Montgomery. Lucrează la sere. Lily Gilbert 
îl tratează ca pe nepotul ei și Morey îl plătea taxele la universitate. 

Langer scoase un Șuierat. 

— Şi e fiul omului pe care Morey Gilbert l-a omorât anul trecut? 

— Aa se pare. 

McLaren se cutremură, străbătut de-un fior. 

— EI trebuie să fie. Doamne, ce groaznic! Morey îi plătea școala în timp 
ce jigodia își făcea planurile cum să-i omoare Și pe el, și pe ceilalți. O 
adevărată mașină de ucis. 

— Îmi închipui că a avut un profesor bun, zise încet Langer. 

— La dracu”! zise Gino. Dar am vorbit cu el în după-amiaza asta. Și era 
o legătură peste ocean, pot să bag mâna-n foc. Doar am auzit întârzierea... 

— Poate că îl acoperă cineva în Germania. În orice caz, nu asta contează 
acum, zise Magozzi, precipitat. Trebuie să acţionăm imediat. Gino, sună-l 
înapoi pe Marty Și pune-l în temă, apoi fă la fel cu Becker. 

— Îl sun eu pe Becker, se oferi Peterson, îndreptându-se grăbit spre birou 
în timp ce Gino apăsă frenetic tastele telefonului. 

Magozzi se întoarse sper Langer Și McLaren. 


— Puștiul nu poate fi decât în două locuri: acasă la el sau la sere. Trebuie 
să le acoperim pe amândouă simultan. Voi doi, organizați o echipă și 
mergeţi la apartament. Și nu vă sfiiți să cereți întăriri. Ceva-mi spune că 
puștiul n-o să se lase ușor. 

— S-a făcut. 

Gino apăsa furios tastele, ascultând, apoi apăsând din nou. 

— La dracu”! Marty nu răspunde la telefon. 

Magozzi se mișca repede. Își verifică revolverul de 9 mm, îl puse în toc 
ȘI-Și prinse cătușele la centură. 

— Încearcă la sere, pe telefonul lui Lily, pe telefonul lui Jack. Avem 
numărul de mobil al lui Jack? 

— Dispecera nu dă de Becker, strigă Peterson, cu vocea încordată. 

Toţi cei din încăpere îngheţară. Becker, ca toți ofițerii de patrulă, avea o 
staţie în unitate Și încă una la umăr Și, când un ofiţer nu răspundea, 
însemna aproape întotdeauna că e la pământ. 

Două clipe mai târziu, Gino Și Magozzi dispăruseră pe ușă. Pașu le 
răsunau pe gresie, umplând coridorul cu sunetul panicii. 

Marty stătea chiar în faţa lui Jeff Montgomery, cu revolverul de 9 mm al 
puștiului îndreptat spre piept, înțelegând dintr-odată totul, dar refuzând să 
accepte. 

În decurs de o oră aflase că bătrânul și mult iubitul Morey Gilbert fusese 
un călău, cum se părea acum că era Și puștiul ăsta cu mutră nevinovată Și 
ochii albaștri Și limpezi. Adevărata întrebare era de ce ar fi fost chiar atât 
de surprins. 

Prea mulţi ani la Narcotice, își zise, unde drogații arătau a drogati, 
dealerii de pe străzi arătau a dealeri, unde fiecare arăta exact a ceea ce era. 
Exista un fel de siguranță perversă în acel segment de lume, în care Știai că 
totul este ce pare a fi, Și tocmai pentru această siguranţă o alesese Marty. 
Aici însă, în lumea reală, aproape toţi aveau o deghizare. Știuse lucrul ăsta 
în copilărie, desigur; îl învățase de la taică-său; dar îl uitase. 

Nimic din toate astea nu conta însă acum Și gândul lui Marty porni în 
ameţitoare viteză pe cărarea ce o cunoștea atât de bine. De ce și cum, Și 
motivele pentru care cineva ținea în mână o armă erau total irelevante 
atunci când un poliţist se trezea de cealaltă parte a ţevii; tot ce conta era ce 
avea să se întâmple în continuare. 

Era prea aproape de puști și în același timp prea departe. Prea aproape ca 
să se ferească de glonţ, prea departe ca să-i poată smulge arma din mână. Să 
vorbească, asta era singura lui Șansă. 

— Ce faci, Jeff? 

— Îmi pun afacerile în ordine, domnule Pullman. 

Nu-și mai termina propoziţiile în semn de întrebare, observă Marty, 
încercând să-și alunge din minte gândul că se învârtea într-un cerc 
prestabilit, care avea să se deschidă în orice clipă și să-l arunce într-o 
direcţie pe care nu Și-o imaginase. Părea ironic că ultima lui încercare 
veritabilă de sinucidere fusese întreruptă de Jeff Montgomery, care venise 
să-i spună că Morey era mort, Și că acum același puști care fără să vrea îi 
salvase viața ţinea o armă ațintită asupra lui. 

— Și despre ce afaceri e vorba? întrebă Marty, încercând să rămână calm. 

Fu oarecum surprins când Jeff îi zâmbi. 


— Cred că ați fost un polițist excelent, domnule Pullman. „Distrage-i 
atenţia adversarului în momentul în care te afli în dezavantaj. Pornește o 
conversație, fă-l să se gândească la altceva...” Este exact textul din manual. 

— Nu din vreunul pe care să-l fi citit eu. 

— Vă rog să vă întoarceți, domnule Pullman. Apoi ridicaţi-vă cămașa cu 
mâna dreaptă Și scoateţi revolverului de la curea cu stânga. Folosiţi doar 
două degete, apoi întoarceţi-vă la loc și aruncați arma spre mine. Spre 
dreapta, v-aș ruga. 

— Ai de gând să mă împuști pe la spate, Jeff? 

— În niciun caz, domnule. N-aș face asta. Nu ar fi onorabil. 

Cel mai ciudat era că Marty îl credea. Totuși, nu se mișcă preţ de câteva 
clipe, ușor îngrijorat de politeţea acestui tânăr ciudat. 

Se întoarse pe jumătate și se uită la Jack, care stătea pe canapea, aplecat 
în faţă, legănându-se puţin, strângându-și genunchii cu mâinile. Cei mai 
cumpliţi erau ochii — nu erau speriați; doar mari Și triști Și cerându-i parcă 
iertare când se întâlniră cu ai lui Marty. 

Marty îi făcu cu ochiul, apoi își ridică încet cămașa Și scoase arma cu 
două degete, exact cum îi spusese Jeff, apoi se întoarse din nou cu faţa spre 
el. 

— Nu vrei să-ţi arunc arma până nu-i pun piedica, Jeff. 

— Aţi tras piedica înainte să băgați revolverul în pantaloni, domnule 
Pullman. Vă rog să nu mă luaţi de prost. 

La dracu”, puștiul era stăpân pe situaţie. Marty rămase totuși cu arma în 
mână, gândindu-se cât era de grea atunci când o ţineai numai cu două 
degete. Mintea îi alerga atât de repede încât gândurile 1 se încălecau, în 
încercarea disperată de a-și analiza opțiunile. 

Nu renunti la armă. Punct. Ceea ce însemna că avea doar două variante. 
Să arunce arma Și să folosească momentul acela de ușor dezechilibru, când 
Jeff se apleca să o ridice, ca să sară asupra lui; sau să se aplece ușor, ca ȘI 
când ar fi avut de gând să coopereze, dar să împingă revolverul înspre Jack, 
apoi să se ridice brusc Și să-l pocnească pe puști. Jack, după cum singur 
spusese, era un bun trăgător. Și dacă era rapid, ar fi putut profita de 
moment. Pe de altă parte însă, Jack turnase prea mult alcool în el, iar timpul 
lui de reacție era probabil undeva aproape de zero. 

— Arma, domnule Pullman. 


Marty se uită la puştiul lângă care muncise cot la cot în ultimele trei zile, 
puștiul care plânsese la înmormântarea lui Morey, după ce îl împușcase în 
cap. 

— Nu pot face asta, fiule. 

— Vă înţeleg și vă respect alegerea, domnule, spuse Jeff, dar își reglă 
ţinta Și degetul i se strânse în jurul trăgaciului. Dar, dacă nu îmi daţi arma, 
voi fi nevoit să vă împușc. 

— Tot o să mă împuști, fie că-ți ușurez situația, fie că nu, spuse Marty. 

— Nu, domnule Pullman, n-o să vă împușc. Nici măcar nu Știam că 
sunteți aici până în clipa în care am intrat pe ușă. Nu am nimic cu 
dumneavoastră Și nu vreau să vă împușc. Dar o voi face dacă va fi nevoie. 

— Așadar, tu erai pe balcon în Brainerd, nu? zise Jack de pe canapea, de 
parcă ar fi făcut conversație. 

Marty îl auzi cum își umple din nou paharul din sticlă. 

„Jack, ce mama dracului faci?” Însă privirea lui Jeff sclipise, doar o idee. 
Jack îl luase prin surprindere, așa cum lua pe toată lumea. 

— Poftim? întrebă Jeff, fără să-l scape din ochi pe Marty, cu degetul încă 
strâns pe trăgaci. 

— Brainerd. Cabana de pescuit. Erai în balcon, ai văzut ce s-a întâmplat. 
Ne-ai văzut. Deci, cine era omul de la recepţie? Taică-tău? 

Privirea lui Jeff se mută preţ de-o fracțiune de secundă spre Jack și 
Marty se încordă, simțind primul licăr de speranță din clipa în care Jeff 
scosese arma de sub pelerină. 

„Vorbește în continuare, Jack”, îi transmise într-un mesaj mintal, care era 
de altfel absolut inutil, fiindcă vorbele erau meseria lui Jack. Distragerea 
atenţiei, convingerea, zăpăcirea interlocutorului astea erau punctele forte ale 
unui avocat Și era acum rândul lui Jack să facă ceea ce știa mai bine. Dar, 
Dumnezeule, era totuși un act de curaj. Întoarse capul doar o idee și îl privi 
pe Jack cu coada ochiului. Cu treizeci de secunde în urmă era la numai un 
pas de comă alcoolică; acum dansa cu paharul, jucând rolul de betiv. 

— Deși, dacă mă gândesc, era cam bătrân ca să-ţi fie tată. Bunicul? 

— Era tatăl meu, zise Jeff cu vocea rece ca gheaţa. Domnule Pullman, 
aruncaţi arma acum sau... 

— Nasol. Cred c-a fost cumplit să crești cu un tată nazist. Dumnezeule, 
Și eu care credeam că mie mi-a fost greu. Puștiule, să știi că te 
compătimesc. 


Revolverul tremură aproape imperceptibil în mâna lui Jeff și sângele 
începu să-i coloreze faţa. 

„Prea rapid”, își zise Marty, intervenind. 

— Dacă ai văzut tot ce s-a întâmplat la Brainerd, Jeff, știi că Jack nu l-a 
împușcat pe tatăl tău. 

Zâmbetul lui Jeff nu exprima nici cea mai mică umbră de umor. 

— Vă așteptați să vă spună altceva? Am ieșit din camera mea când am 
auzit împușcăturile. Arma era în mâna lui Jack. 

— Dar nu a apăsat trăgaciul, Jeft! insistă Marty. Ceilalţi l-au împușcat pe 
tatăl tău. Au încercat să-l convingă Și pe Jack să tragă, după ce era deja 
mort, dar el n-a făcut-o. N-a putut. 

Jeff îl privi pe Marty cu ochii mijiţi. 

— Era acolo! 

— Cu siguranţă eram acolo, bolborosi jack de pe canapea, Și vrei să știi 
de ce? Fiindcă taică-meu încerca să mă convingă să-i duc la capăt afacerea, 
la fel cum o termini tu acum pe a tatălui tău. Ascultă la mine, puștiule, 
avem multe în comun... 

— Vă rog să nu mai vorbiti, domnule Gilbert. 

— Dar ce-aș vrea eu mai mult să Știu este cum dracu” ne-ai găsit? 

Jeff era încă atent la Marty, încă stăpân pe situație, dar Jack începuse să-i 
Știrbească puţin concentrarea, deviindu-i de câteva ori atenţia de la pistolul 
din mâna lui Marty. Marty începu să-și miște degetul încet, aproape 
imperceptibil, spre siguranţa revolverului. 

— Tatăl dumneavoastră a fost suficient de nesăbuit încât să vină cu 
mașina personală. Am văzut plăcuţa de înmatriculare, m-am dat bine pe 
lângă șerif, am așteptat să deschidă programul ca să-i dea unuia o amendă 
de viteză Și-am introdus numerele. După ce l-am găsit pe tatăl 
dumneavoastră Și m-am angajat aici, nu mi-a mai rămas decât să aștept să 
apară ȘI ceilalţi. Joacă de copil. 

— De ce n-ai spus la poliție? întrebă Marty, mișcându-și încă puțin 
degetul. 

— În familia mea, ne rezolvăm singuri treburile. 

— lar acum, treaba ta este să-l omori pe Jack. 

— Exact. Ochi pentru ochi. Nu sunt un ucigaș aleatoriu. Faptele mele au 
fost justificate, iar Jack va fi ultimul. Nu trebuie să vă omor Și pe 
dumneavoastră, domnule Pullman, Și cu siguranţă nu vreau. Iniţial, speram 


să rămân la sere, să o ajut pe doamna Gilbert, poate chiar să-mi trăiesc viaţa 
aici... 

Marty îl auzi pe Jack trăgând cu zgomot aer în piept în spatele lui și fu 
nevoit să facă mari eforturi ca să-și înăbușe orice reacție. 

— Dar când v-am văzut pe dumneavoastră, mi-am dat seama că va trebui 
să sacrific acest vis. O să-mi duc misiunea până la capăt, apoi o să dispar. 
Fac bucuros asta ca să vă cruţ viaţa, domnule Pullman. Nu trebuie decât să 
alegeţi să rămâneti în viață, dându-mi arma. 

Marty stătea nemișcat, cu privirea neclintită, simțind în sfârșit piedica 
revolverului lângă deget. 

— Dar deja aţi ales, nu-i așa, domnule Pullman? 

— Cred că da, Jeff. 

— La dracu”, Marty! Dă-i nenorocita de armă! urlă Jack, sărind de pe 
canapea, făcându-l pe Marty să tresară. 

În aceeași secundă, piciorul stâng al lui Jeff ţâșni cu o viteză și o 
precizie uluitoare, zburând pistolul din mâna lui Marty. Revolverul sări de 
cealaltă parte a încăperii Și ateriză sub canapea, lovind peretele din spate cu 
o bufnitură puternică. 

Marty închise ochii Şi-i ţinu strânși. Fusese cincisprezece ani polițist Și 
un puști reușise să-l dezarmeze. La dracu” cu tot Și toate, nu era în stare să 
salveze pe nimeni! 

. 

Poarta care dădea în parcarea din faţa serelor fusese încuiată. Când 
Magozzi Și Gino ajunseră în sfârșit la faţa locului, patru echipaje de poliţie 
erau deja aliniate pe alee și încă două soseau de pe Lake Street. Fără 
semnale luminoase sau sonore, slavă Domnului! Peterson își făcea bine 
treaba. 

Viegs se apropie în pas alergător, apărându-și de ploaie smocurile 
implantate cu o pălărie și pălăria cu o glugă de plastic. 

— Avem un echipaj înăuntru. Doi băieţi au trecut prin gard ca să verifice 
locul. Nici urmă de Becker. Nu am știut dacă vreți să mergem mai departe. 
Peterson ne-a spus să așteptăm. 

— Stati puțin, zise Gino. 

Își scoase mobilul și îl feri de ploaia torențială. Formă un număr Și 
ascultă. 

— Pullman tot nu răspunde, zise el. 


— Să mergem! spuse Magozzi. Viegs, acoperă perimetrul cu toți oamenii 
pe care îi ai. Intrăm! 

Magozzi Și Gino își lăsară pelerinele în mașină — prea restrictive, prea 
gălăgioase — Și începură să înconjoare proprietatea, ținându-se pe lângă 
gard, îndreptându-se spre locul unde se deschideau tufișurile, lângă birou. 
Tunetele și fulgerele le ușurau situația — doar un fulger sau două și o 
bubuitură îndepărtată la fiecare câteva minute, dar ploaia era deasă Și vântul 
îi izbea cu putere. 

„Te rog! Te rog! imploră Magozzi un Dumnezeu în care nu era sigur că 
încă mai crede; să nu fie aici Montgomery, să fie la el în apartament! Dă 
Doamne să-i pună Langer Și McLaren cătușele chiar acum și să nu mai 
existe alte cadavre în războiul ăsta care parcă nu se mai termină!” 

Îl găsiră pe Becker în răzorul cu răsaduri, la doar câţiva metri de ușa 
biroului. Era pe spate, cu ochii închiși, cu ploaia biciuindu-i chipul 
proaspăt, cu toată partea stângă a capului mustind în sânge. Magozzi nu Ştia 
dacă Becker era viu sau mort. Apăsă cu putere locul în care ar fi trebuit să 
simtă carotida pulsându-i sub buricul degetelor și simţi un puls care ar fi 
putut fi al lui Becker, dar ar fi putut la fel de bine să fie al lui. 

Gino sări numaidecât în picioare, cu mobilul în mână, alergând spre 
intrarea serei, semnalizând frenetic ofiţerilor de pe alee cu gesturi pe care le 
învățase la academie și pe care crezuse că le uitase. 

În spatele lui, Magozzi se strecură singur spre ușa biroului. Fâșii de 
lumină se strecurau pe margini. 

e 

Lovitura de picior a lui Jeff Montgomery avusese suficientă forţă cât să-l 
împingă pe Marty câțiva pași în spate și să-i rupă mâna. Îl atârna acum într- 
o parte, inutilă, umflată și goală. 

— Regret că a trebuit să fac asta, domnule Pullman. A fost singura 
soluție la care m-am putut gândi pentru a vă salva viaţa. 

„Dumnezeule!” își zise Marty, clătinând din cap Și zâmbind neajutorat. 
Jeff era tot atât de determinat să-i salveze viaţa lui Marty pe cât era să i-o 
curme pe a lui Jack. Avea un simţ al onoarei atât de bizar, o percepție atât 
de încâlcită a binelui Și a răului încât, preţ de câteva clipe, Marty nu reuși 
să înţeleagă. 

Apoi, dintr-odată, înţelese. Și își dădu seama că nu îl avea în faţa lui 
numai pe Jeff Montgomery — îi avea în faţă pe Morey Gilbert, pe Rose 


Kleber, pe Ben Schuler și, cu siguranță nu în ultimul rând, pe Marty 
Pullman. Pentru prima oară după multă vreme se simţi în largul lui. Privea 
lucrurile direct în faţă și le vedea perfect limpede. 

— Ascultă-mă, Jeff. M-am aflat cândva în situaţia în care ești tu acum. 
Am făcut ce faci și tu. Și îţi spun din experienţă că nu este un gest 
îndreptățit. 

Jeff îi aruncă o privire cinică. 

— Nu înțelegeţi. Nu e același lucru atunci când omori la datorie. 

— N-am omorât niciodată pe cineva la datorie. 

Acum sprâncenele lui Jeft se ridicară în semn de interes, la fel și ale lui 
Jack. 

— Ce aţi făcut, mai exact, domnule Pullman? 

Marty trase aer în piept Și expiră cu forţă, ca și cum cuvintele ar fi avut 
nevoie de ceva pe care să plutească. 

— L-am omorât pe omul care mi-a ucis soția. 

Gura lui Jack se căscă. Se dădu înapoi, găsi marginea canapelei Și se 
așeză ca în transă. 

— Tu l-ai împușcat pe Eddie Starr? șopti el, iar Marty dădu din cap, fără 
să se întoarcă ȘI să-l privească. 

Jeff îi zâmbea prietenos. 

— Atunci, a fost un gest nobil să-l ucideţi, domnule Pullman. Trebuia să 
o faceți. 

— Am împușcat un om neînarmat în timp ce-și înfigea un ac în venă, 
Jeff! Și nu a fost nimic nobil în asta. Nu a fost dreptate, nu m-a făcut să mă 
simt mai bine. N-a făcut decât să mă transforme într-un ucigaș ȘI, pe toți 
dracii, nu mai pot face nimic acum ca să schimb asta. Dar tu ai o șansă pe 
care eu n-am avut-o. Renunţă la ultimul. Alege să nu ucizi. Răsucește-te pe 
călcâie Și ieși pe ușă și vei avea asta pentru tot restul vieţii. 

Vântul se întețise afară. Biciuia pereţii construcției, zguduia ușa din 
ţâţâni. 

Jeff îl privea cu ochi compătimitori. 

— Este foarte trist, domnule Pullman. Aţi făcut ceea ce trebuia, ceea ce 
era onorabil, Și nici măcar nu vă dați seama. 

Făcu repede un pas la stânga, ca să aibă ţintă liberă spre Jack, și apăsă 
trăgaciul aproape înainte ca Marty să-și dea seama că asta era ocazia pe 
care o aștepta. Aproape, dar nu chiar. 


În milisecunda dinainte ca degetul lui Jeff să apese trăgaciul, Marty se 
aruncă într-o parte, simțind că face ceea ce trebuie, simțindu-se bun și 
dintr-odată pur, fiindcă se punea între glonţ Și singurul om nevinovat din 
încăpere. „Uimitoarea Gorilă Zburătoare”, își zise zâmbind, simțind glonțul 
pătrunzându-i în partea inferioară a pieptului. 

— Pe toţi dracii! strigă Jeff și îndreptă din nou pistolul spre Jack. 

Apoi ușa zbură cât colo, izbindu-se de peretele din interior, sărind din 
balamale, iar Magozzi apăru cu un genunchi pe pământ, biciuit de ploaie și 
de vânt, strigând: 

— Aruncă arma! Aruncă arma! 

Jeff se răsuci pe călcâie, trăgând la întâmplare, fundcă-și pierduse 
controlul, fiindcă totul se întâmpla altfel decât anticipase el. Când auzi 
glontul înfigându-se în lemn deasupra capului său, Magozzi apăsă la rândul 
lui trăgaciul, iarăși Și iarăși, trăgând de câteva ori în pieptul lui Jeff 
Montgomery, simțind arsura adrenalinei hrănindu-i mușchii, blocându-și 
creierul ca să nu vadă chipul imberb, de copil, și ochii albaștri, măriți, ai 
celui pe care îl omora. 

Magozzi se ridică încet din poziția de tragere, ţinând încă arma strâns în 
mână, îndreptată spre trupul nemișcat al lui Jeff Montgomery. Privirea i se 
roti cu repeziciune prin încăpere, înregistrând scena: Montgomery la 
pământ în stânga lui, cu pieptul ciuruit; Marty Pullman fix în față, căzut pe 
spate, cu ochii încă deschiși, cu cămașa îmbibată de sânge; Jack Gilbert 
sărind de pe canapea și căzând în genunchi lângă Marty. Birou, computer, 
scaun, o sticlă goală răsturnată pe jos, lichid scurgându-se pe podea. 

Își îngădui apoi să respire și lăsă vântul să-l împingă în micul birou, care 
mirosea a băutură, a carbid și a sânge. Azvârli cu vârful pantofului arma din 
mâna chircită a lui Montgomery, apoi simţi palma grea și reconfortantă a 
lui Gino pe umăr, dându-l ușor la o parte. 

— Lasă-mă pe mine, prietene. Lasă-mă pe mine. 

Magozzi își simţi picioarele tremurându-i pe măsură ce adrenalina îi 
dispărea din vene. Îl urmări pe Gino aplecându-se ȘI apăsându-și degetele 
pe gâtul lui Montgomery, apoi ridicându-se și spunând: 

— E dus. 

Când reuși în sfârșit să facă trei pași, câţi erau până la locul unde zăcea 
întins Marty, erau deja doisprezece polițiști afară, în ploaie, flancând ușa, 
cu armele în mână. 

— E liber? urlă unul dintre el. 

— Liber! răspunse Gino. Avem nevoie urgentă de o ambulanţă. 

— E pe drum. 

Jack îi sfâșie cămașa lui Marty, apoi își scoase tricoul și i-l apăsă cu 
putere pe rană. Marty gemu Și ochii i se strânseră de durere. 

— Dumnezeule, Jack! Încerci să mă omori? 

— Nu arată chiar atât de rău, Marty. O să te faci bine. E doar o gaură, 
avem situația sub control acum. Dar ţi-ai umplut cămașa de sânge, 
tâmpitule! Ai idee cât de greu iese sângele dintr-o țesătură de in? 

Marty închise ochii Și zâmbi vag, dar arăta rău. 

— Lasă-mă pe mine, Jack. 

Magozzi își puse mâna peste a lui Jack, așteptă ca acesta să și-o retragă 
pe-a lui, după care aplică presiune pe compresa improvizată din tricoul 
polo, dar nu prea mult. Știa foarte bine că Marty nu sângera prea mult în 


exterior fiindcă avea o hemoragie internă foarte puternică, iar asta nu era 
bine. Respira greu, plămânii Și inima se luptau cu presiunea, iar sângele 
care îi colora tricoul lui Jack era roșu aprins — arterial. 

— Hei, Pullman! 

Gino venise Și îngenunchease lângă capul lui. 

— Deschide ochii, prietene! Dacă-ţi închipui că ne lași pe noi să scriem 
tot raportul ăsta, ţi-ai ieșit din minti. 

— Gino, Șopti Marty, dar nu deschise ochii. Cât e de rău? 

Gino înghiţi nodul din gât, ca să fie sigur că vocea nu-i suna sugrumată. 

— Glumești? Ai încasat un glonţ în piept, crezi c-o să sari prea curând 
într-un picior? După părerea mea, o lună de-aici înainte o să stai întins pe 
spate Și-o să faci pipi într-un vas de tablă. De ce dracu’ l-ai lăsat pe 
nenorocitul ăla să te împuște? 

— Pe mine a vrut să mă împuște, spuse Jack înecându-se. 

Își strângea atât de tare mâinile, încât i se albiseră. Ar fi vrut cu disperare 
să-l atingă pe Marty, dar se abținea, de teamă să nu-i facă rău. Respira 
repede, vorbea repede Și clipea întruna, încercând să-și păstreze stăpânirea 
de sine. 

— Pe toţi dracii! A tras în mine și Marty a sărit în calea glonţului. 
Prostovanul afurisit a sărit în faţa glonțului Și e numai vina mea, e numai 
vina mea. De ce dracu” ai făcut asta Marty, de ce dracu” trebuie să fii mereu 
erou... 

Marty ridică mâna ȘI-l prinse pe Jack de încheietură Și-l tinu strâns. 
Întoarse capul, deschise ochii Și se uită la el. 

— Nu sunt erou. Sunt la fel ca Morey, Jack. Ține minte asta... 

— Asta-i o mare tâmpenie... 

Marty strânse Și mai tare încheietura lui Jack, iar efortul îl costă. Îi era tot 
mai greu să vorbească. 

— La fel ca Morey. La fel ca toți ceilalţi. Trebuie să le spui. Spune-le lui 
Magozzi Și lui Gino despre Eddie Starr. Lasă-i să închidă cazul. Apoi 
zâmbi. Tot timpul ăsta, tu ai fost singurul băiat bun, Jack. Mai bun decât noi 
toţi. Tu ești eroul. 

Jack își lăsă capul pe Marty Și începu să plângă. 

Gino se ridică, făcând toate eforturile să-și stăpânească lacrimile, apoi își 
drese vocea. 


— Mă duc să văd ce-i cu ambulanţa, zise el, mândru că vocea nu-i 
tremurase decât puţin. 

Când se întoarse cu faţa spre ușă văzu o mare de uniforme albastre, 
ofițeri stând într-un priveghi tăcut în fața intrării, în ploaie, cu feţele 
împietrite, cu buzele strânse; câțiva dintre ei își atingeau colțurile ochilor, 
mascându-Și gesturile sub diverse pretexte. Lily Gilbert își făcea loc printre 
ei, ca un buldozer mic Și bătrân; ploaia îi lipise părul de cap și îi curgea 
peste ochelari, lovindu-i umerii drepți. Ofițerii se dădură în lături Și o lăsară 
să treacă. Se duse direct la Marty și îngenunche lângă Jack, fără să arunce 
măcar o privire trupului lui Jeff Montgomery. Magozzi se ridică și se 
retrasc. 

Trebui să vină foarte aproape ca Marty s-o poată vedea. Părea să aibă 
probleme cu ochii Și nu înţelegea de ce, fiindcă fusese împușcat în piept. 

— Tu ești, Lily? 

— Cine altcineva? Sunt aici, spuse ea, așezându-i degetele bătrâne și 
osoase pe frunte, simțind răceala morții. 

— Jack are multe să-ți spună, șopti Marty, simțind sânge într-o parte a 
gurii. 

— Ştiu. O să-l ascult. Stai potolit acum. 

— Cam târziu pentru asta. 

Lacrimile curgeau pe faţa lui Jack, căzându-i de pe bărbie pe pieptul gol 
Și rostogolindu-i-se peste burta caraghioasă. 

— Taci, Marty! Pe toți dracii, nu mai vorbi! O să te faci bine. Jur pe 
Dumnezeu că o să te faci bine... 

Ochii lui Marty se închiseră când încercă să vorbească, pieptul i se ridică 
într-un efort, apoi căzu. 

— Jack, spuse blând Lily. N-o să se facă bine. Moare. Lasă-l să spună ce 
are nevoie. 

Zâmbetul lui Marty era trist, fața vânătă, dar, când deschise din nou 
ochii, privirea îi era clară, Și concentrată, Și pătrunzătoare. 

— Doamne, cât te iubesc, Lily! șopti el. Am încercat să fac bine. 

Lily îi zâmbi Și ea. 

— Întotdeauna ai încercat să faci totul să fie bine. Asta ești tu. Un om 
bun. Un fiu bun, Martin, Șopti ea, apoi îi privi ochii închizându-se pentru 
ultima oară. 


Câțiva metri mai încolo, Magozzi se întoarse cu faţa la perete, găsi o 
așchie de lemn sărită din lambriu și își concentră privirea pe ea. Îi auzea 
hohotele lui Jack, auzea suspinele înfundate ale câtorva dintre ofițerii din 
ușă, îl auzea pe Gino afară, urlând: 

— Unde mama dracului e nenorocita aia de ambulanţă? 

Și, peste toate, auzea vântul înteţindu-se din nou și ploaia căzând în 
rafale Și mai puternice, vrând parcă să spintece lumea. 

Într-un sfârșit, desluși sirenele. 

Medicii de pe ambulanţă se agitară în jurul lui Marty Pullman timp de 
zece minute, făcând toate acele lucruri cumplite pe care le fac doctorii 
oamenilor pe care nu vor în ruptul capului să-i piardă, aplicând toate 
măsurile pe care le știuseră inutile din clipa în care îl văzuseră, fiindcă un 
cordon de ofițeri și membrii de familie stăteau și se uitau la ei și cu toții 
aveau nevoie să vadă asta. Când în sfârșit își strânseră echipamentul, se 
ridicară Și se retraseră, iar unul dintre ei plânse fără să se rușineze. Luptase 
împotriva lui Marty Pullman în competiţia statală a turneului de wrestling, 
cu un milion de ani în urmă, Și râsese când pierduse, fiindcă să încerce să 
ţintuiască la pământ umerii uriași ai lui Marty fusese ca Și cum ar fi 
încercat să culce la pământ o gonlă. 

Jack se îndepărtase doar atât cât să le facă loc medicilor, dar nu mai mult. 
În clipa în care plecară, fu din nou în genunchi lângă Marty, fiindcă i se 
păruse atât de trist să-l vadă întins acolo, singur. 

Unul câte unul, ofițerii de la ușă intrară și își priviră în tăcut omagiu 
colegul, apoi ieșiră și dispărură în ploaia torențială. Fără corpurile lor care 
să mai blocheze intrarea, ploaia năvăli peste trupul lui Marty, spălându-i 
sângele de pe piept. 

Gino, Magozzi Și Lily stăteau lângă intrare Și, fără să-și dea seama cum, 
mâna lui Lily își găsi drum într-a lui Magozzi. O simţea mică, firavă Și 
tristă. Aveau să mai fie doar câteva minute de calm relativ înainte ca 
tehnicienii să dea buzna Și să transforme moartea în știință. Prea mult 
pentru ca Jack Gilbert să stea acolo singur, își zise Gino, încercând să fie 
morocănos, fiindcă nu-i plăcea individul, Și totuși desprinzându-se de lângă 
perete Și ducându-se lângă el. 

Acum că ploaia spălase sângele, Gino văzu cicatricea lungă Și neregulată 
de pe pieptul lui Marty. 

— Isuse! murmură el. De unde are cicatricea asta? 


— De la taică-său, spuse Jack, cu vocea la fel de stinsă ca omul de lângă 
el. 

— Poftim? 

— L-a tăiat taică-său când era copil. 

— Dumnezeule! 

Gino închise o clipă ochii, gândindu-se la toate poveştile pe care le 
ascunde un om, spunându-și că nu ştii niciodată totul despre cineva și că 
monștrii existau pretutindeni. 

Se întoarse în clipa în care o rafală de vânt deosebit de puternică suflă o 
cortină de ploaie prin ușa deschisă, care ateriză cu un pleoscăit lipicios pe 
pieptul dezgolit al lui Marty. Gândurile lui Gino alunecară spre începuturile 
acestui cumplit caz, când Lily Gilbert contaminase preţioasa scenă a crimei, 
mutând din ploaie trupul soţului ei mort. Când se uită spre locul în care 
stătea, lângă Magozzi, o văzu privindu-l prin ochelarii ei cu lentile groase. 
Nu plângea, nu spunea niciun cuvânt, doar privea. 

Gino privi din nou ploaia bătându-i faţa lui Marty și înțelese câteva 
lucruri. 

Magozzi ridică dintr-o sprânceană când îl văzu pe Gino aplecându-se, 
trecându-și braţele pe sub umerii și genunchii lui Marty Pullman, apoi 
ridicându-l și ducându-l blând pe canapea, luându-l din ploaie. 

Când se întoarse, Gino văzu că Lily încă îl mai privea. Dădu o dată din 
cap, apoi se duse și se așeză în spatele lui Jack. Își puse mâna pe umerii 
care tremurau, se aplecă să-l sărute pe creștet ȘI-i Șopti: 

— Vino să ai grijă de mama ta! I se frânge inima. 

° 

Șeful de poliție Malcherson sosise la numai jumătate de oră după 
schimbul de focuri, pentru a prelua controlul situației. Le luă declarații lui 
Magozzi Și lui Gino, îi confiscă arma lui Magozzi Și îndeplini toate 
procedurile prevăzute de lege pentru situațiile în care un ofiţer utilizează 
forța mortală. Din punct de vedere procedural, Magozzi era în concediu 
administrativ până când o comisie avea să analizeze circumstanţele în care 
fusese împușcat Jeff Montgomery — Gino trebuia să semneze toate 
rapoartele ce aveau să apară înainte de clarificarea situaţiei — însă lui 
Malcherson nu-i trecu nici măcar o clipă prin cap să îl trimită acasă. În 
primul rând, fiindcă Magozzi nu l-ar fi ascultat, ceea ce ar fi fost extrem de 
neplăcut Și inacceptabil — amândoi ar fi fost forțați să adopte poziţii care n- 


ar fi făcut decât să pericliteze investigația; iar în al doilea rând, Jack și Lily 
Gilbert îl cunoșteau și aveau încredere în el, iar dacă exista o cheie pentru 
soluționarea cazului, aceasta se afla la familia Gilbert. Uneori urmai 
regulile ca la carte, alteori nu. Rămase până când Jimmy Grimm Și echipa 
lui examinară locul, dându-le liber lui Gino și Magozzi la ora zece, ca să 
poată discuta cu Jack și cu Lily. 

Cei doi detectivi o luară pe cărarea cu pietriș ce se răsucea printre 
straturile cu răsaduri, până la casă. Bucăţelele colorate de cuarţ străluceau 
Și sclipeau în lumina lanternelor, în ciuda ploii torențiale. Cel puţin 
fulgerele se mutaseră momentan spre est. Un al doilea front de furtună se 
apropia dinspre vest — din câte le spusese Jimmy Grimm, vijelia care se 
abătea asupra statului Minnesota nu avea să-i slăbească toată noaptea —, dar 
aveau câteva minute de pauză până să ajungă la ei. 

Lily îi aștepta la ușa din spate, îmbrăcată în salopetă și cămașă cu 
mânecă scurtă. Magozzi îi vedea mușchii obosiţi ai braţelor slabe și 
tatuajul de jos, de lângă încheietură. 

— Aţi aflat ceva despre ofițerul Becker? fură primele cuvinte pe care le 
rosti. 

— O să se facă bine, zise Gino. Montgomery nu l-a împușcat, l-a lovit 
doar cu ceva în cap. 

— Unde l-au dus? 

— La Hennepin Country, cred. 

— Era un băiat drăguţ. Va trebui să-i trimit flori, înainte să ne băgați la 
închisoare. 

Gino și Magozzi schimbară repede o privire nedumerită. 

— Nu am venit să vă ducem la închisoare, doamnă Gilbert. 

— Poate nu încă. Intraţi. Vă așteptam. 

Îi conduse în bucătărie, unde-l văzură pe Jack deja așezat la masă, uscat 
Şi cât se poate de treaz, îmbrăcat într-un halat pepit, de modă veche, care 
fusese al lui taică-său. Mânecile erau răsucite de mai multe ori, fapt care le 
aminti lui Gino Și Magozzi că Morey Gilbert fusese un bărbat foarte înalt. 
Jack avea ochii roșii Și faţa umflată. 

— Cum te simţi, Jack? 

— Bine, presupun... Staţi jos, băieți. 

— A fost o noapte cumplită, zise Gino. Ne pare rău de Marty. Foarte rău. 
Și ne pare rău că trebuie să vă punem aceste întrebări acum. 


— Asta vă e meseria, spuse Lily, învârtindu-se prin bucătărie, scoțând 
farfurii de prin dulapuri Și umplând pahare, de parcă ar fi fost doi musafiri 
pe care-i invitase la o tratație. 

— Poftim. Mâncaţi asta. 

Le puse fiecăruia în faţă câte un bol de supă aromată. 

— E supă de pui. Bună la foarte multe. Făcută în casă, schmaltz adevărat. 
Altceva nu merge. 

Gino habar nu avea ce era aia schmaliz, dar nu suna nici pe jumătate atât 
de bine pe cât mirosea supa. Ridică lingura, apoi ezită. Femeia asta credea 
că veniseră s-o ducă la închisoare și le dădea supă. Se întrebă dacă nu 
cumva, în caz că mânca, ar fi putut fi acuzat de luare de mită. 

— Nu te împotrivi, spuse Jack, uitându-se la el. Știe de ce sunteţi aici. O 
să vă spunem tot ce putem. Dar tot trebuie să mâncaţi supa. 

— Mai întâi mâncaţi, adăugă Lily. Apoi vorbim. 

Magozzi mâncă supa, dar, spre deosebire de Gino, îi înțelese adevărata 
semnificație. Lily Gilbert îi primea în sfârșit în viaţa ei. 

După ce terminară, bătrâna strânse vasele și se așeză lângă Jack. 

— Povestește-le ce s-a întâmplat în Brainerd. 

Magozzi începu să se agite, scoțându-și carnetul Și pixul, folosind 
pretextul ca să-și ascundă faţa, în caz că surpriza 1 se putea citi pe chip. „De 
unde dracu” știa Jack de Brainerd?” Intui răspunsul înainte să apuce să pună 
întrebarea Și simți un gol în stomac. Jack fusese acolo, la cabana de pescuit, 
împreună cu taică-său și cu ceilalți. Și Jack fusese implicat în toată 
povestea. 

Îl simţi pe Gino încordându-se lângă el. Ştia că și el gândește același 
lucru, însă niciunul nu spuse nimic, așteptând să audă cuvintele din gura lui 
Jack. 

Adevărul era aproape Și mai cumplit. 

Dură mult timp până când Jack le povesti despre ziua în care Morey, 
Rose Și Ben îl împușcaseră pe bătrânul din cabana de pescuit, despre umbra 
pe care o văzuse atunci în balcon și, în sfârșit, despre refuzul său de a 
participa la întreaga tărășenie. 

Magozzi Și Gino se opriră din scris Și ridicară în același timp privirea 
spre Jack. 

— Ce e? întrebă Jack. 

— Nimic, Jack. Continuă. 


Le povesti despre drumul înapoi spre casă din acea zi, despre cearta cu 
taică-său ȘI despre tot ce urmase după aceea. 

— Dar nu am făcut nicio clipă legătură între cele petrecute în Brainerd și 
moartea lui tata, termină Jack. Mi-am dat seama abia ieri, când a fost ucis 
Ben Și am văzut fotografia lui Rose Kleber în ziar — până atunci, nu 
Știusem cum o cheamă. Abia atunci mi-am dat seama ce se întâmpla; mi-am 
dat seama că persoana din balcon văzuse ce făcuserăm Și că acum ne 
elimina, unul câte unul. 

— Ce făcuseră ei, Jack, îl corectă Gino. Nu tu. 

— Mă rog... Oricum ai lua-o, am mâinile pătate. Dacă v-aș fi spus mai 
devreme, poate că am fi reușit să îl salvăm pe Marty. 

Magozzi îi spuse adevărul. 

— Poate. Sau poate că nu. Jeff se ascunsese foarte bine. 

Îi aruncase un osiȘor, dar nu putea fi îndeajuns, iar Magozzi nu-i putea 
oferi mai mult. O parte din el ar fi vrut să-l strângă de gât pe Jack, fiindcă 
trebuia să creadă că l-ar fi putut salva pe Marty, dacă ar fi avut doar putin 
mai mult timp; pe de altă parte însă, simţea că i se strânge inima de mila lui. 
Cum o fi fost să ai un tată care să vrea să te transforme în ucigaș, apoi să te 
renege, fiindcă l-ai refuzat? 

Jack se ridică Și își turnă o cană de cafea. 

— Mai e ceva. Tata mi-a spus că făceau asta de ani de zile și că au 
omorât mulți naziști. Mi-a spus că păstra o listă în computer, dar n-am 
putut găsi nimic. E posibil să o fi șters. 

— O să trimitem pe cineva să ia computerul. Să îl verifice, pentru orice 
eventualitate, zise Magozzi. 

Jack ridică din umeri. 

— S-ar putea să nici nu fie adevărat. 

— Mă tem că este adevărat, spuse Magozzi. Tocmai ne-am dat Și noi 
seama, în după-amiaza asta. Ben Schuler păstra evidenţa celor pe care îi 
omorau pe spatele unor fotografii din casa lui. 

Lily se îndreptă ușor în scaun. 

— Câţi? 

— Peste Șaizeci, până acum. 

Femeia închise ochii. 

— Nu aţi Știut nimic despre tot ce-a făcut Morey în atâția ani? 


Lily își scoase ochelarii cu lentilele groase, deschise ochii Și îl privi. Era 
prima oară când Magozzi îi vedea ochii fără bariera sticlei. Erau frumoși, 
îȘi spuse, ȘI tragici. 

— Uite ce știu eu. A început să vorbească despre asta imediat după 
război. Alţi oameni, grupări mici, vânau naziști. Îi omorau. Iar lui i se părea 
drept. I se părea nobil. I-am spus că dacă iese vreodată pe ușa casei noastre 
ca să omoare o fiinţă umană, să nu se mai întoarcă. N-am mai discutat 
niciodată despre asta de atunci. 

— Pleca singur în călătorii cel puţin de două ori pe an, îi aminti Gino. Nu 
vi se părea ciudat? 

— Eşti o persoană atât de suspicioasă, domnule detectiv Rolseth! Dacă 
soția dumitale pleacă în week-end cu niște prietene, îţi zici cumva: aha, se 
duce să omoare pe cineva? Morey și Ben se duceau din când în când la 
pescuit. Era ceva chiar atât de greu de crezut? Cel puțin, asta am știut eu 
până în noaptea în care a fost împușcat Morey. Credeam că e în seră, ca în 
fiecare seară. Apoi însă, m-a trezit cam pe la miezul nopţii Și mi-a spus că a 
omorât Animalul. 

— Un animal? întrebă Gino. 

— Animalul! Așa îi spuneam noi. Fusese ofiţer SS la Auschwitz. 

— Heinrich Verlag, zise Magozzi. Cunoscut Și sub numele de Arlen 
Fischer. 

Gura lui Jack se căscă. 

— Fischer? Omul care a fost legat de şina de tren? Și vrei să-mi spui că 
tata a făcut asta? Și că după aceea ţi-a povestit? 

Lily dădu din cap. 

— Pe Verlag îl știam. Ce făcuse Verlag văzusem cu ochii mei. Timp de 
Șaizeci de ani i-am dorit moartea. Așa că Morey mă trezește ca un cotoi 
mândru care-a adus acasă un Șoarece mort, crezând, poate, că pe ăsta n-o să 
mă supăr că l-a omorât. Atâţia amar de ani Și nu m-a cunoscut niciodată! 

— Ar fi trebuit să-mi spui, mamă. 

— Crezi că voiam ca fiul meu să știe că tatăl lui e un criminal? 

— Dar Știam deja. 

Lily zâmbi trist. 

— Acum Îmi spui. 

Magozzi lăsă pixul din mână Și se frecă la ochi. Simţea că e parcă prea 
multă informație pe care trebuia s-o asimileze; Și nimic nu arăta bine, nici 


pentru Jack, nici pentru Lily. 

— Va trebui să scriem toate astea și să predăm raportul poliţiei, dădu 
Gino glas propriilor gânduri. 

Jack zâmbi vag. 

— Ce-i cu mutra asta tristă, domnule detectiv? De două zile încerci să mă 
bagi într-o celulă, uite că ţi se împlinește dorința. Am fost martor la o 
crimă, n-am raportat-o Și o să semnez mărturia. E timpul să înceapă cineva 
din familia asta să-și asume răspunderea pentru ce a făcut. 

Lily îl bătu ușor peste mână. 

— Fi, nu te pregăti încă pentru un sejur de lux la Stillwater. Sunt multe 
circumstanţe atenuante. Nu știm în ce direcţie o să se îndrepte procurorul 
cu povestea asta. 

— Încă o chestiune, Jack, spuse Magozzi. Marty a vrut să ne spui ceva ca 
să putem închide cazul lui Eddie Starr. 

Se uită la Lily și văzu că numele ăsta o lovește ca un trăsnet. 

— Ştia că Morey l-a omorât, nu-i așa? 

Jack îl privi preţ de un minut întreg. 

— Nu mai contează acum, Jack. Oricum, aveam deja informația asta — 
arma pe care Morey și ceilalţi au folosit-o ca să-și omoare victimele s-a 
potrivit cu testele pentru arma cu care-a fost împușcat Eddie Star... 

— Morey l-a ucis pe omul care-a omorât-o pe Hannah? șopti Lily. 

— Nu, spuse încet Jack. Marty l-a ucis. Asta îl chinuia. Asta nu îl lăsa să 
mai trăiască. 

Magozzi Și Gino schimbară o privire, apoi se lăsară pe spătarul 
scaunelor, ca și cum efortul de a sta cu spatele drept era dintr-odată prea 
mare. 

Magozzi închise ochii Și văzu ură Și răzbunare pretutindeni. Pe Morey 
ucigând, pe Marty ucigând... Și doar Lily și Jack stând de-o parte, singuri 
în faţa violenţei care le distrusese viețile. Se întreba dacă-și dădeau seama 
cât de mult semănau, dacă priveai dincolo de confuzia creată de 
numeroasele lor greșeli și le vedeai fondul atât de bun. 

Și-atunci își aminti cuvintele lui Marty, înainte să moară. 

„Tot timpul ăsta, tu ai fost singurul băiat bun, Jack. Mai bun decât noi 
toţi. Tu ești eroul.” 

La un moment dat în timpul nopţii, furtuna se mutase din Minnesota în 
Wisconsin, lăsând în urmă câmpuri înnoroite, și clădiri devastate, și vieţi 
distruse. Nouă tornade măturaseră statul, iar presa era momentan sumbru 
preocupată să transmită imagini cu ceea ce lăsaseră în urmă. 

Existase o știre scurtă despre schimbul de focuri de la serele din Uptown, 
dar presa fusese mult prea concentrată pe povestea cu furtuna pentru a face 
un reportaj serios pe această temă, deocamdată. Curând însă, când publicul 
avea să se sature de copaci smulși din rădăcini, de rulote răsturnate Și de 
rămășițele nu știu cărui hambar de prin Wilmer, care adăpostise cândva 
douăzeci de mii de curcani, reporterii aveau să ia cu asalt Departamentul 
Omucideri, în căutare de noi Știri care să capteze audiența. Nu era un gând 
fericit pentru Șeful de poliție Malcherson, care străbătea coridorul 
îndreptându-se spre Omucideri. Pe de altă parte, nu existau gânduri fericite 
nicăieri în clădirea primăriei în acea zi. 

Gloria era la biroul ei de la intrare, înfășurată în negru, pedepsind toate 
scrisorile. Marty Pullman petrecuse multă vreme în acel birou în perioada în 
care Langer Și McLaren investigaseră moartea lui Hannah, iar Gloria îl 
îndrăgise. În parte fiindcă era crăcănat, iar Gloria nu cunoscuse în viaţa ei 
un bărbat cu picioare crăcănate pe care să nu îl simpatizeze, în parte fiindcă 
Pullman se purta întotdeauna ca un adevărat gentleman Și o trata mereu cu 
acel respect prietenos de care nu poți să te saturi niciodată. Dar în special 
fiindcă omul pe care îl văzuse atunci fusese devastat de moartea soției lui Și 
nu Îi era rușine să o arate. Orice bărbat care iubise atât de mult o femeie 
merita să fie plâns. 

Ridică privirea în clipa în care Malcherson se opri lângă biroul ei. 

— Aţi reușit să dormiti cât de cât, șefu'? 

— Câteva ore, mulţumesc. Cine-i înăuntru? 

— Peterson s-a dus la dobitocul ăla beţiv pe care l-au pescuit azi- 
dimineaţă din Mississippi. Ceilalţi sunt aici. Magozzi și Rolseth s-au întors 
acum vreo jumătate de oră. Arătau de parcă i-ar fi scos cineva din mașina 
de stors rufe. Dacă vreţi părerea mea, Și Știu că o vreţi, cred c-ar trebui să-i 
trimiteţi acasă. 

— O să fac tot ce pot, Gloria. 


Malcherson se îndreptă spre fundul încăperii, unde Langer și McLaren 
lucrau la birourile din stânga, iar Magozzi și Gino la cele din dreapta. Își 
trase un scaun pe culoarul din mijloc și se așeză, punându-și pe genunchi 
un bloc nou-nouţ de hârtii imaculate. 

— Domnilor, trebuie să discutăm câteva aspecte. 

Langer și McLaren arătau decent — din câte știa Malcherson, îȘi 
terminaseră rapoartele despre descinderea la apartamentul lui Jeff 
Montgomery Și plecaseră acasă înainte de miezul nopții — dar Magozzi ȘI 
Rolseth mai erau încă în birou la ora trei noaptea, când plecase el. Magozzi 
era tras la față; Gino părea să aibă sub ochi niște punguţe mici de jeleu care 
se topeau, însă adevărata dovadă a epuizării lui era faptul că nu pomenise 
nimic despre costumul lui Malcherson. 

— Aţi făcut cu toții o treabă senzațională în cazurile acestea, domnilor 
detectivi. Dacă nu cumva am citit eu greșit rapoartele voastre, am 
soluționat patru crime noaptea trecută. 

— Dar cu ce costuri, rosti cu amărăciune în glas Magozzi. 

— I-ai salvat viaţa lui Jack Gilbert, îi aminti Malcherson. 

— Dar l-am pierdut pe Marty Pullman. Am ajuns cu zece secunde prea 
târziu. 

— Fiecare crimă petrecută în orașul ăsta înseamnă că am ajuns cu zece 
secunde prea târziu ca să salvăm pe cineva, domnule Magozzi. Facem ce 
putem. 

Își scoase stiloul Montblanc din buzunar și se uită la Langer și la 
McLaren. 

— Aţi reușit să scrieți raportul final despre percheziția apartamentului 
lui Thomas Haczynski? 

— Mai avem putin, dar am prins aproape totul în raportul preliminar. 

McLaren deschise un caiet jerpelit, a cărui copertă era decorată cu tot 
felul de mâzgălituri. 

— Puștiul avea un .22 sub saltea, pentru care am primit raportul de la 
balistică azi-dimineaţă. Aceeași armă care l-a împușcat pe Morey Gilbert. 
Iar revolverul de 9 mm cu care a tras în Marty i-a ucis și pe Rose Kleber și 
pe Ben Schuler. În plus, avem un jurnal în care povestește ce avea de gând 
să facă și de ce, până la ultimele rânduri pe care le-a scris aseară, înainte de 
a se duce la sere ca să-l omoare pe Jack. Nu-i o lectură plăcută, credeți-mă 
pe cuvânt. M-au trecut fiori. A pus totul la cale timp de mai bine de-un an, 


până în cele mai mici detalii. Până Și păcăleala cu telefonul, ca să ne facă să 
credem că e în Germania. 

Malcherson ridică ochii din hârtii. 

— Explică. 

— Tocmai le-am spus lui Gino și lui Magozzi, zise Langer. Montgomery 
avea în apartament un telefon din ăla hibrid, foarte scump — alea care 
funcționează aici Și în Europa. Era chiar foarte simplu. Nu trebuia decât să- 
Și creeze un cont în Germania, să-Și ia un număr de telefon de acolo, și 
niciun interlocutor, nici măcar noi, nu Și-ar fi putut da seama de diferență. 
Putea să sune sau să primească telefoane de oriunde din lume și ar fi părut 
tot timpul că se află în Germania. 

— Ticălosul! mârâi Gino, încă nervos pe faptul că se lăsase păcălit. Mai 
întâi bâzâie, după care vorbește-n nemţește, ca să se dea drept unchiu-său. 

Malcherson oftă. 

— Așadar, în mare, cazurile lui Magozzi Și Rolseth s-au închis. 

— Așa se pare, fu de părere și Langer. Cu Arlen Fischer e altă poveste. 
Știm că l-au ucis Morey Gilbert și prietenii lui, dar nu avem decât dovezi 
de circumstanţă. O grămadă de bilete de avion și multe coincidenţe. Nu 
putem pune cu certitudine arma în mâna nici unuia dintre ei, nici măcar 
pentru cele șaizeci Și ceva de crime pe care știm că le-au comis, darămite 
în cazul lui Arlen Fischer. Cât despre mărturisirea pe care Morey i-a făcut-o 
lui Lily, Și un student în anul doi la Drept ar putea să ne desființeze proba 
asta. E bătrână, o trezise dintr-un somn adânc, poate că a visat... chestii 
dintr-astea. 

— Același lucru e valabil și pentru povestea lui Jack despre cele 
petrecute la Brainerd, zise Gino. De la Jimmy Carter, poate. De la un avocat 
de daune personale beţivan, care se plimbă prin Wayzata în halatul de baie, 
nu prea cred. 

— Și care-i problema? întrebă McLaren. Doar nu-i puteam oricum aduce 
în faţa tribunalului. Sunt morti. 

— Dacă încercăm să închidem cazul lui Arlen Fischer pe baza unor 
concluzii care nu sunt solid fundamentate înseamnă că îi judecăm, chiar Și 
fără proces, spuse Malcherson. Iar eu, unul, nu vreau să încerc să conving 
publicul să ne creadă pe cuvânt că cei trei bătrânei drăguți, stâlpi ai 
comunității, care au supravieţuit ororilor din lagărele de concentrare doar ca 
să fie uciși în orașul nostru, erau, în realitate, criminali în serie. 


McLaren ridică mâinile, exasperat. 

— Atunci, nu mai închidem cazul. Îl lăsăm deschis la nesfârșit. 

— Nici asta nu ţine, zise Langer. Jurnalul lui Jeff Montgomery devine 
informație publică din secunda în care închidem cazurile lui Gilbert, Kleber 
Și Schuler. Iar în jurnalul ăla puștiul povestește în detaliu cum cei trei i-au 
ucis tatăl în Brainerd. Și, după ce totul iese la lumină, tot pe noi o să tabere 
ȘI-o să ne întrebe de ce n-am urmărit această pistă. 

Malcherson îşi atinse cu un deget sprânceana ca de bumbac. 

— Presa o să se distreze de minune cu noi. Este exact genul de poveste la 
care visează orice jurnalist. Naziști care se ascund la vedere, evrei 
organizaţi în escadroane ale morţii... Întregul oraș o să le ia partea ba 
unora, ba altora, mult timp de aici înainte, iar noi vom fi prinși la mijloc. Și 
asta numai pe plan local. Când o să se afle povestea, departamentul nostru 
se va afla sub un adevărat bombardament mediatic. 

McLaren se lăsă atât de jos în scaun, încât capul aproape că-i dispăru sub 
birou. 

— AȘadar, suntem mâncaţi dacă încercăm să închidem cazul lui Arlen 
Fischer Și tot mâncaţi suntem Și dacă nu încercăm. 

— Aa s-ar părea că stă treaba, domnule detectiv. 

— Nemaipomenit! Langer, dă-i arma ta șefului. Poate să ne împuște pe 
toți, apoi să-Și tragă un glonţ în cap. 

— S-ar putea să am altă opțiune. 

Malcherson avea în priviri acel licăr vag care însemna că era posibil să se 
gândească să zâmbească, la un moment dat, în următoarele șase luni. 

— Din punct de vedere tehnic, atunci când predăm un caz FBl-ului, 
acesta figurează ca închis pentru departamentul nostru. Orice întrebare va 
trebui adresată agentului special în sarcina căruia se va afla dosarul, Paul 
Shafer. Nu ne vom mai afla în poziția de a discuta cazul cu nimeni. Nici cu 
celelalte organizaţii de implementare a legii, nici cu Interpolul și în niciun 
caz cu media. Vom avea mâinile legate, domnilor. 

Unul câte unul, începură cu toţii să zâmbească, pentru prima oară în 
ultimele douăzeci și patru de ore. Toţi, în afară de Johnny McLaren, care 
își privea șeful cu o uluire pe care nu încerca să o ascundă. 

— Şefu”, ești cel mai viclean ticălos de pe faţa planetei! 

— Îţi mulţumesc, domnule McLaren. 


Malcherson ajunsese lângă biroul Gloriei, când îl auzi pe Gino strigându- 
1 din spate: 

— Hei, șefu”! 

Malcherson se opri, dar nu se întoarse. 

— Felicitări pentru costumul bleumarin. Cei mai mulţi oameni se 
îmbracă în negru într-o situație de doliu, dar un bărbat în poziţia 
dumneavoastră? Ar fi părut puțin cam prea dramatic. Aș zice că aţi nimerit- 
o Și de data asta. 

Șeful Malcherson aşteptă până când ieși pe coridor Și abia atunci zâmbi. 

Douăzeci de minute mai târziu, detectivul Aaron Langer intra în biroul 
Șefului său tocmai în clipa în care acesta punea telefonul în furcă. 
Malcherson părea neobișnuit de mulțumit de sine. 

— Tocmai am discutat cu Paul Shafer, zise el. A părut de-a dreptul 
încântat să audă că în sfârșit ne-am dat seama că povestea lui Arlen Fischer 
ne depășea mijloacele și abilitățile de investigație. 

Langer zâmbi. 

— Ce 1-aţi spus, domnule? 

— I-am spus adevărul. Că Departamentul de Poliție din Minneapolis nu 
are resursele mediatice necesare pentru a face față unui caz de o asemenea 
magnitudine. 

— Sunt sigur că 1 s-a părut irezistibil. 

— Aa cred Și eu. Vine chiar acum să ridice dosarul. Personal. 

— În ceea ce ne privește, cazul lui Arlen Fischer este acum clasat. 

— Într-adevăr. 

— Asta-i o veste bună, șefu”. 

Langer își scoase arma din tocul de la umăr, trase piedica, scoase 
gloanţele din revolver, apoi îl așeză cu patul înainte pe biroul șefului. 

Malcherson privi arma, apoi insigna pe care Langer o așezase lângă 
aceasta. 

— Pot să iau loc, domnule? 

— Sigur că da. 

Langer se așeză pe scaun, apoi se uită pe fereastră, fiindcă nu își putea 
privi Șeful în ochi. De mult timp nu mai putea face asta. 

— Marty Pullman era la biroul meu în ziua în care am primit telefonul 
care ne informa unde îl puteam găsi pe Eddie Starr. Am notat adresa, apoi 
am ieșit din birou. 


Malcherson așteptă, cu chipul împietrit, lipsit de orice expresie. 

— Marty ascultase convorbirea. Ştia despre ce adresă e vorba. lar eu 
Știam că știe. Așa că am lăsat hârtia la vedere și am plecat de lângă el. 

Malcherson studia o amprentă lăsată pe suprafaţa lustruită a biroului său, 
întrebându-se a cui putea fi. 

— Ce a fost în capul dumitale, domnule Langer? întrebă el încet. 

— Nu sunt sigur, domnule. Poate m-am gândit că Marty merita o Șansă 
să-l rupă-n bătaie pe omul care-i ucisese soția, înainte să ajungem noi. Sau 
poate că, undeva în adâncul minţii mele, mă gândeam că o să facă mai mult 
decât atât. Vă spun sincer că nu știu. Și nici nu mai contează. Ce contează 
este că, în clipa în care am văzut cadavrul lui Eddie Starr, am știut exact ce 
se întâmplase. Poate că Marty apăsase trăgaciul, dar eu l-am ajutat să o 
facă, în clipa în care am plecat de la birou în acea zi. 

Malcherson îşi drese ușor vocea. 

— Domnule detectiv Langer, nu voi crede niciodată că intenţia dumitale 
a fost să îl îndemni pe Marty Pullman să comită o crimă. 

Zâmbetul lui Langer se întinse într-o parte a gurii. 

— Zău? Fi bine, eu nu sunt chiar atât de sigur. lar chestia asta mă scoate 
din minţi de mult timp. Și înainte de asta, am petrecut alte luni de zile 
văzând prin ce treceau Morey, Lily și Jack privindu-l pe Marty afundându- 
se în disperare din ce în ce mai mult cu fiecare zi ce trecea Și singurul lucru 
la care mă puteam gândi era cât de nedrept era ca un nenorocit ca Starr să 
distrugă atâția oameni buni... înțelegeţi ce făceam? Hotăram, domnule. 
Hotăram cine era bun Și cine era rău Și poate chiar Și cine merita să moară. 
La fel cum au făcut Marty, și Morey, și toți ceilalți. Apoi, când a început 
cazul ăsta și mi-am dat seama că Eddie Starr era mic copil, că nici într-o 
sută de ani nu l-ar fi putut ajunge din urmă pe Morey Gilbert, am început să 
nu mai pot face diferenţa între băieţii buni Și cei răi, până când nu am mai 
fost sigur decât de faptul că nu voi putea niciodată să îmi dau seama. 

Privirea îi cobori pe insigna de pe birou. 

— Ar fi trebuit să v-o predau, să mă predau, cu mult timp în urmă. Se 
ridică ȘI-ȘI pipăi buzunarele, simțind deja că-i lipsește acea parte din viaţă 
pe care o lăsa pe biroul șefului. Privi apoi fix în ochii lui Malcherson Și 
zâmbi. Ciudat, își zise, cât de bine era să poată face asta. Știţi unde să mă 
găsiţi, domnule, zise el, apoi se răsuci pe călcâie și ieși din încăpere. 


Malcherson rămase nemișcat la biroul lui, mult timp după plecarea lui 
Langer. 

Magozzi Și Gino erau la biroul din faţă al Departamentului Omucideri, 
făcând copii după tonele de hârtii pe care le strânseseră cu toții din seara în 
care fuseseră uciși Arlen Fischer și Morey Gilbert. Paul Shafer se afla în 
biroul lui Malcherson, cu doi oficiali de la FBI, îndeplinind formalitățile de 
predare ale dosarului Fischer și ale tuturor dovezilor legate de acesta. 
Urmau să vină peste câteva minute să le ia. 

McLaren intră cu un cărucior în care erau două cutii mari pe care tocmai 
le recuperase din camera de dovezi. 

— Astea sunt ultimele lucruri pe care le-am luat de la Fischer. 

Se opri lângă biroul Gloriei Și-Și șterse fruntea. 

— Vrei să-mi dai o mână de ajutor, domnișoară Gloria? 

Femeia îi ridică în faţă zece unghii date cu ojă neagră și i le flutură sub 
nas. 

— Uită-te la astea și spune-mi cât de prost poți să fii ca să pui o astfel de 
întrebare. 

McLaren îȘi puse o mână pe inimă. 

— Sunt un prost. Sunt orice vrei tu să fiu. Nu trebuie decât să-mi ceri. 

— Vreau să fii în altă parte! 

— Și eu vreau să fii a mea. 

— Of, pentru Dumnezeu! 

leși nervoasă din spațiul ei modular și se îndepărtă, călcând apăsat pe 
tălpile ortopedice ale pantofilor negri. 

McLaren rânji Și împinse căruciorul până lângă masă. 

— Cred că-ncep s-o cuceresc. 

— Eşti un adevărat Lothario, zău așa, zise Gino, înșfăcând o cutie. Ştii 
ceva, McLaren? Dacă ai ridica vreodată ceva mai greu decât un creion cu 
aripioarele alea de pui nedezvoltat, n-ar mai trebui să ceri unei femei să te 
ajute. 

— Cine-i Lothario? Și unde dracu” e Langer? Ascultă la mine, omu” ăsta 
găsește câte ceva de făcut ori de câte ori avem de adus sus vreo cutie. 

Magozzi se îndepărtă de birou în clipa în care îi sună celularul. 

— Bună, Magozzi. 

— Bună, Grace. 


— Am văzut Știrile. Îmi pare rău pentru prietenul tău, Marty. Cred că a 
fost groaznic. Tu ești bine? 

Doamne, cât îi plăcea s-o audă făcându-și griji pentru el. 

— Nu tocmai. 

— Vrei să trec pe la tine diseară? Îți gătesc ceva, deschidem niște sticle 
de vin... 

Magozzi se îndepărtă Și mai mult de masă Și-și cobori vocea. 

— Vrei să vii fu acasă la mine? 

— Am un cadou pentru tine. 

Magozzi simţi că-i cresc aripi Și mai că nu încercă să-și ia zborul. 

— Nu mai pleci în Arizona? 

— Îmi pare rău, Magozzi. Annie aterizează în după-amiaza asta Și 
plecăm cu toții mâine. 

Trosc! Aripile se frânseră sub cizma lui Grace McBride. 

— E un altfel de cadou. 

— Carevasăzică, e un cadou de rămas-bun. La naiba, Grace, nu-mi place 
asta. 

— Ba o să-ţi placă. O să fiu la tine la Șapte. 

Magozzi închise telefonul și hotărî că puţin îi păsa dacă Grace McBride 
se ducea în Arizona sau pe Lună. Gino avea dreptate. Îi trebuia o viaţă. Îi 
trebuia o femeie — de preferat una care să-l ajute să-și cumpere o canapea. 
Sigur, o să vină diseară, o să mănânce ceva, o să bea vin, Și poate că o s-o 
Și aplece o dată pe spate și-o s-o sărute până o să-i sară cizmele din 
picioare. Dar după aia, pe toţi dracii, o să-i dea un șut în fund! Da, așa o să 
facă. 

Gino se uită la el și ridică sprâncenele. 

— Grace? 

— Mda, mârâi Magozzi, ca un bărbat adevărat, un bărbat căruia nu-i 
păsa, un bărbat care prelua controlul. 

Se întrebă dacă rânjetul prostesc care-i apăruse pe față nu-i strica 
imaginea. 

. 

Harley Davidson era la volanului RV-ul lung de paisprezece metri, 
construit pe comandă, cu braţele groase, acoperite de tatuaje, așezate pe 
cercul uriaș, cu trupul masiv cufundat într-un scaun de căpitan din piele 
Connolly, creat special pe mărimea lui. Îl costase douăzeci de mii de dolari 


să-l facă la comandă. Încă o mie ca să-l aducă par avion de la micuța 
companie de mobilă italiană pe care o angajase pentru treaba asta. Încă trei 
mii ca să-i instaleze suspensiile hidraulice. Un rânjet alb îi despica barba 
neagră. Meritase fiecare bănut. 

— Doamne, ador chestia asta! M-aș duce cu ea până-n iad ȘI-napoi Și aș 
fi un om fericit! 

Bărzoiul de lângă el își împături braţele lungi și slăbănoage la pieptul 
osos ȘI se îmbufnă. 

— E rândul meu. Vreau să conduc Și eu. Tu ai condus până la aeroport, 
lasă-mă pe mine să conduc înapoi. Hai, trage pe dreapta! 

Harley aruncă o privire fulgerătoare în dreapta lui. Nu-ţi puteai dezlipi 
prea mult timp ochii de la drum în minunăţia asta, că risca să încaleci vreo 
mașină. Roadrunner era îmbrăcat ca de obicei, în lycra din cap până-n 
picioare, dar astăzi strălucea în portocaliu. Harley avea senzaţia că vorbește 
cu un fanion rutier. 

— Roadrunner, n-o să conduci niciodată mașina asta. a-ţi gândul! 

— Oh, zău? Și de ce nu? 

— Păi, hm, stai să mă gândesc... În primul rând nu ai și nici n-ai avut 
vreodată permis de conducere. În al doilea rând, singurul vehicul pe care l- 
ai condus în ultimii treizeci de ani a fost o bicicletă. Asta nu are frânele pe 
volan, tâmpitule! 

— Vreţi să nu vă mai certaţi? gânguri Annie iritată din spatele lor, iar 
privirea lui Harley se mută într-una dintre cele șapte oglinzi — aranjase trei 
dintre ele în așa fel încât să o poată vedea din trei unghiuri diferite pe Annie 
Belinsky întinsă languros pe una din canapele. 

Era îmbrăcată într-o rochie de piele cafenie, strânsă pe corp, cu franjuri 
pe poale și mărgele pe piept și — Dumnezeule mare! — purta cizme de 
cowboy cu pinteni. 

— Doamne, Annie! Aproape că-ţi simt pinteni ăia în coaste! 

Annie chicoti în spatele lui. 

— Ca să vezi! Nu am lipsit decât două săptămâni, ȘI totuși am reușit să 
uit cu desăvârșire că ești un porc dezgustător, Harley. 

— l-a fost dor de tine, spuse Grace. 

Era întinsă pe canapeaua de pe partea opusă, cu picioarele încălţate în 
cizme întinse în faţă, încrucișate la glezne. 

— La toți ne-a fost. 


Roadrunner se răsuci cu tot cu scaun ȘI se întoarse cu faţa spre Annie. 

— Mi-ai adus un cadou? 

— Sigur că da, scumpule! E acolo, în gentuţa aia. 

Roadrunner se lumină la faţă Și începu să scotocească în geantă până 
când găsi un pachet învelit în hârtie. Rupse ambalajul și ridică o cămașă de 
cowboy, din lycra, de culoare verde-deschis, cu broderie pe guler Și nasturi 
perlați Și un craniu de vacă aplicat pe buzunar. 

— Dumnezeule, Annie, este superbă! Unde ai reușit să găsești o cămașă 
de cowboy din lycra? 

— Ascultaţi la mine, Phoenixul este paradisul cumpărăturilor, dacă îţi 
place stilul de cowboy urban. Ăștia-ţi aplică un cactus, un cap de vacă sau 
o ferigă pe aproape orice. Pe asta am luat-o dintr-un magazin pentru 
bicicliști, la câțiva kilometri distanţă de oraș. 

Roadrunner se ridică, aproape atingând cu capul plafonul ce se înălța la 
doi metri Și ceva de podea, Și-Și scoase bluza de lycra portocalie. 

Harley îi aruncă o privire Și rămase cu gura căscată. 

— Dumnezeule mare, Roadrunner! Ala e pieptul tău sau ai înghițit un 
xilofon? 

— Un bărbat cu sâni ca ai tăi n-ar trebui să comenteze. 

— Nu sunt sâni, sunt pectorali. 

Annie ÎȘI sprijini capul în mâini. 

— Așa aveţi de gând să vă certați tot drumul până-n Arizona? 

— Ar fi trebuit să-i auzi în timp ce montau aparatura în RV, zise Grace. 
Parcă erau două găini înfuriate. 

Roadrunner radia, gătit în noua lui cămașă de cowboy. Poză în picioarele 
ca niște bețe portocalii Și în cămașa verde. 

— Cum arăt? 

Harley îi aruncă o privire. 

— Glumești? Arăţi ca un morcov cu frunze, așa arăţi. 

Annie își dădu ochii peste cap Și se uită la Grace. 

— Cum a ieșit chestia aia la care lucrai pentru Magozzi? 

— A ieşit grozav! tună vocea lui Harley, care nu suporta să fie lăsat pe 
dinafară din orice conversație pe care o putea auzi. Grace a noastră i-a 
rezolvat cazul cu programul ăla al ei de recunoaștere facială. 

— Bravo ţie, fetițo! Chestia asta o să scoată milioane de dolari după ce-o 
s-o simplifici ca pentru idioţi Și-o s-o postezi pe net. Ei, Și despre ce-a fost 


cazul? 

Grace închise ochii. 

— Nu întreba. 

— Doamna vrea să știe, spuse Harley. Iar eu voi fi cel care-o să-i spună. 
Vezi tu, Annie, cam așa a stat treaba. Mai întâi, naziștii au omorât evrei, 
corect? Și știi ce s-a întâmplat chiar aici, în frumosul nostru oraș? Trei 
boșorogi evrei i-au făcut felul unui nazist. Zi Și tu, nu-i dreptate asta? 

Roadrunner îl privi cu gura căscată. 

— Cred că este cel mai oribil lucru pe care te-am auzit vreodată 
spunându-l. 

— Ce? 

— Harley, au legat un bătrân de nouăzeci de ani de ina de tren ca să îl 
facă terci! 

Harley ridică din umeri, sincer uimit. 

— Fra nazist, pentru Dumnezeu! Care-i problema? 

— Ca majoritatea oamenilor civilizați, Harley, am o problemă când e 
vorba de crimă. Puteau să-l demaște, să-l trimită la Haga. Tribunale, 
avocaţi, judecată dreaptă... Îţi spun ceva noţiunile astea? Nu-i tocmai un 
concept nou... 

— Ah, pe dracu”! Singurul nazist bun e un nazist mort. Nu mă crezi? 
Întreabă-i pe nemți și-o să-ţi spună același lucru. 

— De unde știi tu ce gândesc nemţii? 

— Fiindcă, dragul meu fricos /o-nu-mă-sui-în-avion, merg în Germania 
cel puțin o dată pe an, ca să cumpăr vin Și să petrec cu unii dintre cei mai 
ospitalieri oameni din lume, care trăiesc, întâmplător, într-una dintre cele 
mai frumoase ţări din lume, ca să nici nu mai discutăm de calitatea 
excepţională a berii sau a mașinilor lor... Și oamenii ăștia urăsc naziștii. 

Annie se aplecă peste culoar Și îi șopti lui Grace. 

— Eu nu merg până în Arizona cu nebunii ăștia doi. 

Grace oftă și zâmbi, în culmea fericirii să se afle aici, să-i asculte pe 
Harley și Roadrunner împungându-se și pe Annie plângându-se — astea 
erau sunetele familiei ei, își spuse. Uneori, îi iubea atât de mult, încât 
simţea c-o doare sufletul. Iar în unele zile, când se simţea cu adevărat bine, 
îl iubea la fel de mult și pe Magozzi. 

Annie îi citea din nou gândurile. 

— O să-ți fie dor de Magozzi, nu-i așa? 


— E un băiat drăguţ, Annie. 

— E un adevărat prinţ! bubui Harley. O dulceaţă de-ntins pe pâine. Nu 
mai pot după el. De câte ori îl văd, îmi vine să-l pup pe gură. Chiar așa, ce 
mai face pehlivanul? 

Grace ridică din umeri. 

— A avut o săptămână grea. Se uită la Annie. A fost implicat într-un 
schimb de focuri aseară. Tot ceva în legătură cu povestea cu naziștii, cred. 
A pierdut un polițist Și-a trebuit să omoare un puști. 

— Dumnezeule mare! lar lui Magozzi chiar îi e groază să omoare pe 
cineva. Săracul de el. 

Grace dădu din cap. 

— Mă duc la el în seara asta. Un fel de cină de rămas-bun. 

— Ar trebui să te culci cu el, hotărî Annie. Asta-i face întotdeauna pe 
bărbați să se simtă mai bine. 

Harley nu rezistă Și întoarse capul ca să se uite la Grace. 

— Tu glumești? Nu te-ai culcat cu el încă? Credeam că-i italian tipu”... 

— Cred c-ar trebui să scriem numele pe autobuz, interveni Roadrunner, 
schimbând brusc subiectul. 

— Asta nu-i autobuz, cretinule! Dar nu-i o idee rea să scriem numele pe 
el. Chariot, scris cu litere mari în faţă Și pe laterale... 

Annie le aruncă o privire îngrozită. 

— Aţi denumit compania Chariot? 

— Nu, nu... Harley a numit autobuzul care nu-i autobuz Chariot. Nu știi 
că el dă nume la orice? Vrei să știi cum Și-a botezat scula? 

— Dumnezeule, nu! 

— ȘI, oricum, nu la asta m-am referit, Harley. Ar trebui să scriem numele 
companiei pe autobuz. Gecko, Incorporated. Văd litere verzi, Și poate G-ul 
să-l facem răsucit, ca o coadă de șopârlă. 

Annie și Grace schimbară o privire. Harley își trecu doar mâna mare 
peste față. 

— Nu rebotezăm compania cu un nume de reptilă scârboasă, spuse cu 
hotărâre Annie. 

Roadrunner se îmbufnă. 

— Bi bine, nu v-am văzut pe niciunul dintre voi să vină cu altă 
propunere. 


— Eu m-am gândit... spuse încet Grace, Și toți ceilalți se uitară la ea. 
Hai să-i spunem Monkeewrench. 

Nimeni nu scoase un cuvânt timp de un minut întreg. 

— Numele ăsta a fost terfelit prin toată presa, Grace, zise Harley. 

— La fel și SUA, și numele ăsta nu s-a mai gândit nimeni să-l schimbe. 

Annie se mai gândi vreo câteva secunde, apoi se întinse ȘI-Și așeză mâna 
pe genunchiul lui Grace. 

— Mie-mi place, spuse ea zâmbind. Ne reprezintă. 


e Capitolul 44 


Zile plăcut de calde și nopți foarte reci. Asta lăsase în urmă frontul de aer 
rece din Canada, după ce împinsese furtunile în afara statului, cu o noapte 
în urmă. Până la Șase și jumătate, temperatura scăzuse deja la treisprezece 
grade, iar Magozzi stătea pe veranda casei lui îmbrăcat într-un hanorac 
negru Și gros, întrebându-se cum o fi fost oare să trăiești într-un loc în care 
temperatura nu sărea cu câte cincisprezece grade în sus sau în Jos, într-o 
perioadă de numai douăzeci Și patru de ore. Plictisitor, probabil. Foarte 
mulți minnesotani n-ar mai fi avut despre ce să vorbească. 

Trupurile arse de soare în timpul arșiţei ce durase o săptămână erau acum 
ascunse în pulovere Și fâșuri în timp ce își făceau alergarea de seară sau își 
plimbau câinii cu limbile atârnate pe trotuar, înainte de a se întoarce grăbite 
acasă. Bătea un vânt aspru Și rece în acea seară, Și Magozzi simţea deja 
mirosul fumului de lemn ieșind din hornurile cartierului. 

Era o noapte bună pentru un foc. Făcuse Și el unul la el în casă ceva mai 
devreme, apoi stătuse în mijlocul covorului mare Și gol, în faţa șemineului, 
încercând să-și dea seama unde aveau să șadă el și Grace. Își amintise să 
lase la decantat vinul roșu Și să-l bage la frigider pe cel alb, pusese masa în 
bucătăria micuță, până la furculiţe, cuțite și chiar și linguri, deși 
considerase întotdeauna lingurile niște ustensile destul de nefolositoare. 
Apoi își imaginase o seară intimă Și plăcută în faţa focului care trosnea. 
Singurul lucru pe care-l uitase era că nu avea niciun fel de mobilă și nu o 
văzuse niciodată pe Grace McBride să stea pe podea. Nu i-ar fi plăcut asta. 
Ar fi durat prea mult să sară în picioare Și să împuște pe cineva la nevoie, 
iar Grace își petrecea întreaga viață presupunând că ar putea avea nevoie. 

— Am doar două cuvinte pentru tine, îi spusese Gino în acea după- 
amiază, când aflase că, pentru prima oară, Grace venea să-l viziteze pe 
Magozzi la el acasă. Ptilonorhynchus violaceus. 

— Mulţumesc, Gino. Voi preţui aceste cuvinte tot restul vieţii. 

— Nu face pe șmecherul, încerc să te educ. 

— Bine. 

— Masculul din această specie de păsări — există mai multe feluri — 
construiește niște cuiburi foarte elaborate pe pământ, ca niște mici peșteri 
portabile, făcute din rămurele, Și nuielușe, Și lujeri, și alte de-astea, apoi se 


duce și caută lucruri frumoase, ca de pildă petale de flori sau pietricele 
strălucitoare pe care le împrăștie în jur, ca să facă locul să arate frumos. 
AȘa își atrage femelele. Câştigă băiatul cu cel mai frumos cuib. Ei, Și- 
acum, trista morală a acestei povestioare, Leo, prietene, e că tu ai cel mai 
urât cuib din tot orașul. 

Magozzi oftă ȘI își privi peluza neîngrijită, cu molizii pe jumătate morţi, 
scaunul solitar de pe verandă Și grătarul cu picioarele lipite cu bandă 
adezivă. Se gândi o clipă să înceapă să sape după niscaiva pietricele 
strălucitoare, însă în cele din urmă ridică doar de pe jos rola de bandă 
adezivă pe care o lăsase lângă grătar Și intră în casă. Era tot ce putea face 
într-un timp atât de scurt. 

La ora 19 fix, deschise ușa din faţă, se uită la Grace McBride, care stătea 
pe veranda lui și se simţi destul de mulțumit de sine. Reușise să o aducă 
acolo fără nici măcar o singură piatră strălucitoare. 

Purta o haină de piele lungă, cu franjuri, pe care nu o mai văzuse până 
atunci, peste cizmele englezești de călărie, reușind în mod miraculos să 
îmbine plăcut cele două stiluri atât de diferite. Părul negru i se răsucea în 
bucle lejere deasupra umerilor, iar ochii albaștri îi zâmbeau, chiar dacă nu 
ȘI gura. 

Îi luă sacoșa de cumpărături pe care o ţinea într-o mână și aruncă o 
privire laptopului pe care îl avea în cealaltă. 

— O să ne jucăm pe calculator? 

— Mai târziu, îi răspunse ea, intrând fără invitaţie, ca Și când ar fi fost la 
ea acasă, acaparând parcă totul în jur. Mai întâi, vreau să-ţi dau cadoul. 

Magozzi închise ușa Și se întoarse spre Grace în holul micuţ, care 
începea să devină locul lui preferat din întreaga casă. Avea o măsuţă lângă 
perete, pe care își azvârli cheile, și prin urmare Magozzi îl considera 
complet mobilat. 

Grace lăsă laptopul din mână, își îndreptă spatele și își prinse reverele 
hainei, cu coatele în afară. 

— Eşti gata, Magozzi? 

— Nu știu. O să-mi arăţi că ești goală pe dedesubt? 

Zâmbetul reuși să-i ajungă pe buze în clipa în care-și deschise haina Și o 
lăsă să alunece pe podea și, într-un fel, Magozzi își dădu seama că era, într- 
adevăr, goală. Chiar dacă purta blugii, cizmele și o cămașă neagră de 
mătase, cu siguranță se simţea goală, fiindcă nu avea Sigul. 


Privirea îi cobori automat spre glezna lui Grace, căutând Derringerul pe 
care femeia îl purta ori de câte ori nu avea tocul de umăr, dar nici acela nu 
era acolo. 

— Haide, Grace, unde este? 

— Acasă, în seiful de arme. Amândouă sunt acolo. 

— Ai venit până aici neînarmată? 

Ochii lui Grace străluciră ca ai unui copil. 

— Am venit. Dar, oh, Magozzi, credeam c-o să mor! 

Magozzi strângea cu putere în braţe sacoșa de cumpărături, simțind cum 
strivește ceva moale și râzând ca un prost. 

— Este un cadou grozav, Grace! 

— Ți-am spus eu c-o să-ţi placă. 

Magozzi se gândi că probabil nu exista un alt bărbat pe lume care să 
considere faptul că o femeie accepta să ia cina cu el neînarmată drept un dar 
minunat, dătător de speranţă. Dar ceilalţi nu înțelegeau. Grace tocmai îi 
dăruise un pas uriaș. 

e 

Magozzi turnă vin în pahare în timp ce Grace scotea cumpărăturile din 
pungă Și pornea cuptorul. Privirea lui se opri pe o caserolă micuță, 
acoperită cu folie de aluminiu. 

— Miroase fantastic. 

— Vită Wellington. 

— Excelent! 

Magozzi nu-și mai amintea din ce se făcea exact acest fel de mâncare, 
dar își imagina că trebuie să fie ceva cald și foarte sofisticat. 

— Ce-ar fi să faci puţin loc pe masă și să bagi laptopul în priză? Îţi arăt 
ce am scos din computerul lui Morey Gilbert până când se încălzește 
mâncarea. 

Magozzi ezită, simțindu-se dintr-odată aruncat în altă dimensiune. 
Teoretic, cazul se sfârșise pentru el în clipa în care îl împușcase pe Jeff 
Montgomery. Uitase cu desăvârșire că îi trimisese lui Grace computerul din 
biroul lui Morey. 

Degetele lui Grace zburară pe tastatură, iar pe ecran apăru un desen 
animat cu un pește prins într-un cârlig, dedesubtul căruia scria „Hai la 
pescuit!” 

Magozzi mârâi. 


— Lily a spus că se juca pe calculator în fiecare seară. 

— A trebuit să recuperez fișierul. Probabil că Jeft Montgomery a încercat 
să-l șteargă a doua zi după ce l-a ucis pe Morey Gilbert — dar nu este un joc. 

Grace apăsă pe desen, Și pe ecran apărură dintr-odată trei coloane — 
prima cu nume, a doua cu locaţii Și o a treia coloană cu date, care era goală. 
Magozzi citi numele, însă nu recunoscu niciunul din lista de victime pe care 
o aveau de pe fotografiile lui Ben Schuler. Îi trebui o secundă ca să 
înţeleagă. 

— Dumnezeule! Ăștia sunt cei la care nu ajunsese încă. 

Grace dădu din cap. 

— Așa am crezut Și eu, așa că i-am căutat pe site-ul Wiesenthal. Trebuie 
să le trimitem lista asta, Magozzi. Cei mai mulți dintre acești oameni 
figurează pe lista lor de căutare. 

— Atunci, el cum naiba de i-a găsit? 

Degetele lui Grace loviră din nou tastele. 

— Aici e toată frumuseţea — sau oroarea, depinde din ce punct de vedere 
priveşti. Nu Știu cum i-a găsit pe cei de mai înainte, însă internetul i-a 
ușurat considerabil munca. 

Pe ecran apăru o listă parcă interminabilă de adrese de pagini web, 
derulându-se în mare viteză. 

— Când am verificat jurnalul tuturor paginilor web pe care le vizitase Și 
apoi le Ștersese, am simţit că mi se ridică părul pe ceafă. Toate, până la 
ultimul, erau site-uri neonaziste sau de supremație ariană — petrecea ore în 
camerele de chat de pe aceste site-uri, Magozzi, Și pe toate posta același 
mesaj. 

Opri imaginea pe un text scris cu litere mari ȘI îngroșate. 


„ATENȚIE! EVREII NE OMOARĂ FRAȚII! 
APĂRAȚI-VĂ!” 


Magozzi privi mai întâi mesajul, apoi toate adresele de e-mail pe care i le 
arăta Grace. 

— Ăsta era un cont orb creat de Morey Gilbert protejat cu parolă. Şi are 
peste o mie de răspunsuri pe hard. Multe sunt prostii, dar câteva sunt 
autentice. 

Grace se lăsă pe spătarul scaunului Și oftă. 


— Au venit singuri la el, Magozzi. Citeau mesajul de avertisment, sau 
aflau de el de la cineva, începeau o corespondenţă, iar cei care aveau 
motive să fie speriaţi acceptau în cele din urmă să se întâlnească personal 
cu cel despre care credeau că o să le salveze viețile. Poţi să citești totul în 
e-mailuri. Se oferea singur drept momeală Și, odată ce mușcau, îi prindea! 

Magozzi își frecă fruntea cu palma, aproape mai deranjat de modul 
sistematic în care Morey își pândise prada decât fusese de crimele în sine. 
Se întrebă dacă mintea lui va reuși vreodată să-i pună pe omul acesta Și pe 
filantropul pe care îl jelea întregul oraș în același trup. 

— Yin ȘI yang, spuse încet Grace, văzându-i chipul, citindu-i gândurile. 
Există câte puţin în noi toţi, Magozzi. 

Închise laptopul, îl dădu la o parte Și rearanjă masa, lăsându-i timp să-și 
revină. 

— Mâncare sau vin? îl întrebă în cele din urmă. 

— Vin. 

Stăteau pe treapta de sus a verandei privind amurgul transformându-se 
treptat în întuneric, lăsând vinul să îi ferească de răcoarea nopții. Nu că 
Magozzi ar fi avut nevoie de vin. Umărul lui Grace îl atingea pe al lui și 
Magozzi nu credea că ar putea să-i mai fie frig vreodată. 

Mai erau încă oameni pe stradă, în ciuda luminii slabe. Unul dintre ei se 
opri în umbră, la marginea proprietății lui Magozzi, atrăgându-i privirea. 

Nu se gândi, nu analiză, răspunse doar instantaneu acelui instinct care-ţi 
răscolește stomacul Și-ţi urlă din adâncul minţii că este ceva foarte, foarte 
grav. Silueta aceea nu trebuia să fie acolo. Pentru prima oară în decursul 
zilei, simţi un gol apăsător la șold, unde ar fi trebuit să fie arma. 

Întoarse capul și-și îngropă buzele în părul lui Grace, lângă ureche, ca un 
bărbat îndrăgostit care-i șoptește dulcegării femeii pe care o iubește. 

— Ridică-te încet, Grace. Intră în casă, apoi ieși pe ușa din spate. Ai 
înţeles? 

— Ce se întâmplă, Magozzi? îi șopti la rândul ei, cu doar un tremur de 
panică în voce. 

Umbra începuse însă deja să se apropie pe aleea din faţă, cu capul întors, 
privindu-i, iar comportamentul lui Magozzi se schimbă. Îi întinse lui Grace 
paharul de vin Și vorbi suficient de tare cât să fie auzit. 

— De data asta, umple-l până sus, te rog. 


Fiecare mușchi din trupul lui Magozzi era atât de încordat încât începea 
să-l doară. Se mai linişti puţin doar când auzi ușa trântindu-se în urma lui 
Grace. „În siguranţă, își zise. Te rog, Doamne, să fie în siguranță! Fugi! 
Fugi pe ușa din spate! Fugi la un vecin! Nu face vreun act de curaj, nu face 
vreo prostie, Grace...” 

Silueta era în mișcare, trăsăturile prindeau conturul familiar pe măsură ce 
omul se apropia, iar Magozzi îl aștepta cu un zâmbet chinuit, încercând să 
pară natural, logica spunându-i că nu avea de ce să se teamă, în vreme ce 
instinctul îi urla că mai avea doar câteva secunde de trăit. Instinctul îȘi 
făcuse deja planul. Orice urma să se întâmple avea să se întâmple afară. 
Grace o să scape. Gândul acesta îi dădu zâmbetului său chinuit un sens; era 
fericit să își concentreze întreaga viaţă spre cea mai mare contribuție pe 
care avea să o aducă acestei lumi — să o salveze pe Grace McBride. 

Înăuntru, lipită de peretele de lângă ușă, Grace întinsese instinctiv mâna 
spre Sigul care nu se afla acolo. Și abia atunci o cuprinse panica. Nu mai 
putea respira, de-abia mai vedea și își simţea picioarele amenințând să se 
prăbușească sub ea. Gândul i se întoarse cu șase luni în urmă — ultima oară 
când groaza autentică o lăsase paralizată și neputincioasă în mansarda 
birourilor Monkeewrench — căutând frenetic remediul pe care îl găsise 
atunci, amintindu-și speranţa salvatoare Și aura de calm care o învăluise 
abia după ce greutatea Sigului în mâinile ei îi dăduse putere. 

Auzi pași apropiindu-se pe aleea din faţa casei. Nu avea nici cea mai 
vagă idee cine ar fi putut fi Și nu știa cu ce intenţii vine — Știa doar ce 
văzuse în ochii lui Magozzi, ce auzise în vocea lui; Și nu avea nevoie de 
mai mult. 

Gândul îi zbură spre dormitorul lui Magozzi, de la etaj — oare acolo își 
ţinea armele? Îi luaseră arma din dotare noaptea trecută, dar trebuia să mai 
aibă Și alta — toţi polițiștii aveau —, dar unde oare o ţinea? Și cum 
Dumnezeu ar fi putut s-o găsească la timp? Mintea ei funcţiona într-o 
singură direcţie. La naiba, totul se reducea la arme, în permanenţă; o orbeau 
în asemenea măsură încât nu mai putea vedea nicio altă variantă. 

— Bună ziua, domnule detectiv Magozzi. 

Auzi vocea prin ușă, privi prin crăpătură Și văzu silueta chiar acolo, 
oprindu-se la distanţă sigură de Magozzi, cu mâinile în buzunarele hainei. 
Un buzunar era mai umflat decât celălalt și conturul distinct al unei arme se 
zărea îndreptat spre pieptul lui Magozzi. 


— Te rog să te ridici, domnule detectiv. Încet. Apoi intră în casă. 

„N-am armă, n-am armă, n-am armă” — gândul ăsta o paraliza și nu și-l 
putea alunga din minte. Apoi îl auzi pe Magozzi răspunzând. 

— Îmi pare rău, mă tem că asta n-o să se întâmple. 

Și dintr-odată mintea lui Grace se deschise și zbură spre Magozzi. 
Magozzi în grădina ei, în scaunul de sub magnolie, cu Charlie în brațe; 
zâmbetul lui caraghios când îi vorbise despre planul lui de seducţie pe 
termen lung; Magozzi salvându-i viaţa cu luni în urmă, apoi apărând iarăși 
ȘI iarăși la ușa ei, refuzând să o lase în pace, așteptând-o. 

Grace McBride nu avusese niciodată o viaţă în adevăratul sens al 
cuvântului. Dar știa cu certitudine că singura ei șansă să aibă vreodată una 
stătea acum pe treptele verandei, gata să moară pentru ea. 

Ridică cele două pahare de vin de pe podea, de unde le lăsase, apoi lovi 
cu Șoldul în ușă, izbind-o de peretele din afară în timp ce năvălea pe 
verandă. 

— Hei, dragule, ghici ce... Oh, bună. Nu știam că avem musafiri. 

Cobori treptele într-o fracțiune de secundă, cu vinul agitându-se în 
pahare, cu un zâmbet ușor ametţit pe care nu-l mai avusese niciodată pe față 
— o imagine imposibilă a lui Grace McBride în postura de soție casnică, 
puțin amețită, atât de neașteptată încât creă secunde goale acolo unde nu 
mai rămăsese niciuna. 

Preţ de o fracțiune de secundă, silueta de pe alee se uită la ea, luată prin 
surprindere, Și în acea clipită, Magozzi zbură peste verandă într-un salt care 
acoperea distanța dintre viaţă și moarte, izbindu-și capul ca un berbec în 
pieptul lui Tim Matson, trântindu-l pe spate pe cimentul dur al aleii. 

Primul echipaj de poliție sosi la mai puţin de cinci minute după ce Tim 
Matson se prăbușise pe aleea din faţa casei lui Magozzi. Încă se mai 
zvârcolea violent, zbătându-se să scape de metrii de bandă adezivă pe care 
Grace îi înfășurase în jurul mâinilor și picioarelor lui, în timp ce Magozzi îl 
ținuse țintuit la pământ, scoțând sunete furioase și înfundate de sub banda 
pe care i-o aplicase peste gură. 

Gino apăru doar câteva secunde mai târziu; McLaren la câteva secunde 
după Gino. Magozzi stătea pe Jos, lângă Matson, total epuizat, gândindu-se 
că, foarte curând, întregul departament avea să fie acolo. 

Se uită la Grace. Părea mică Și singură pe treptele verandei, cu privirea 
pironită în pământ, Și în acea clipă știu că nu vor reuși niciodată. Fusese un 
idiot să-și închipuie că ar putea avea o șansă. Toate lucrurile care o 
îngrozeau în permanenţă pe Grace erau lucrurile cu care Magozzi venea în 
contact zi de zi, în meseria lui. Și uneori, pe toți dracii, îl urmăreau până 
acasă. 

Timp de o oră, Magozzi și Grace răspunseră la întrebări, dădură 
declaraţii, le povestiră pe rând cele întâmplate lui McLaren, tehnicienilor 
veniți să investigheze locul crimei și medicilor de pe ambulanţă, în vreme 
ce Gino stătea în mașina poliţiei în care-l băgase pe Matson cu cătușele la 
mâini, făcând Dumnezeu știe ce. După ce toată lumea plecă, Gino intră în 
casă și se așeză la masa din bucătărie, lângă Grace și Magozzi. 

— Voi doi sunteți bine? 

Magozzi Și Grace schimbară o privire, însă niciunul din ei nu spuse 
nimic, iar Gino nu le putea citi expresiile. Așteptă o vreme, simțindu-se din 
ce în ce mai incomod cu fiecare secundă. Pe masă era o sticlă de vin 
deschisă, pe a cărei etichetă erau niște cuvinte în franceză. McLaren le-ar fi 
înţeles. Lui Gino nu-i păsa. 

— Toarnă-mi Și mie un pahar, te rog, Leo. Și spune-mi ce ţi-a zis 
puștiul. Ce știi tu. 

Magozzi își dezlipi privirea de Grace. Nu-i adresase nici măcar un singur 
cuvânt de când se terminase toată povestea. Ultima oară când îi auzise 
vocea fusese atunci când îi dăduse declaraţia lui McLaren. 

— Nu mi-a spus nimic. A venit doar pe alee și mi-a cerut să intru în casă. 


Luă un pahar din dulap Și îl puse în faţa lui Gino. 

— Dar ai trimis-o pe Grace în casă înainte de asta. De ce? 

Magozzi ridică din umeri. 

— L-am văzut apropiindu-se Și ceva nu mi s-a părut în regulă. 

— A vrut să-mi salveze viața, spuse Grace încet, dar Magozzi scutură din 
cap. 

— Ea a salvat-o pe a mea. 

Gino își dădu ochii peste cap Și întinse mâna după sticlă. 

— Oh, vă rog! Am vorbit cu McLaren afară. Am aflat totul despre 
asociația de admirație reciprocă pe care ați înfiinţat-o aici. Un duo dinamic, 
asta sunteţi voi! Și mi se pare drăguţ, dar haideţi să nu exagerăm. Așadar, 
nu ai nici cea mai vagă idee de ce a venit să te curețe? 

— Probabil fiindcă i-am omorât prietenul. 

— Nu tocmai, băiete. I-ai omorât fratele. 

Sprâncenele lui Magozzi se ridicară. 

— Tim Matson e fratele lui Jeff Montgomery? Ăla mort? 

— Chiar el. L-am făcut să-mi mărturisească vreo câteva lucruri în 
mașină. 

Grace îl privi pentru prima oară pe Gino direct în faţă. 

— Ce i-ai făcut? 

— Nimic, spuse Gino, ridicând o mână, defensiv. Vă dau cuvântul meu. 
I-am tras cam repede banda adezivă de pe gură — sper că nu avea de gând 
să-Și lase mustață, dar asta numai spre binele lui. Și ca să poată vorbi, 
desigur. Se pare că cei doi frați au pus totul la cale timp de mai bine de-un 
an. Şi-Și construiseră acoperiri solide de-asta și-a înscenat Și moartea. S-au 
gândit că, în cazul în care Montgomery era prins înainte să apuce să-i 
elimine pe toți cei care le uciseseră tatăl, ar mai fi rămas un frate pe care 
nimeni nu s-ar fi gândit să-l caute, ca să termine treaba. Ascultaţi ce vă zic, 
o să am coșmaruri ani de zile de-aici înainte, după discuţia cu puștiul ăsta. 
Rece ca gheaţa. Tăticuţu” a făcut o treabă grozavă de îndoctrinare în ceea 
ce-i privește, da” părerea mea e că ăsta a avut și un talent înnăscut. Se pare 
că el l-a eliminat pe Ben Schuler. Și s-a distrat grozav jucându-se cu el 
înainte să-l omoare. Când a auzit că tu l-ai omorât pe Jeff, te-a trecut direct 
în capul listei, dar urma să se întoarcă apoi la seră să-l termine Și pe Jack 
Gilbert. 

— Şi a dat așa totul pe goarnă? întrebă Magozzi. N-a cerut un avocat? 


Gino se încruntă ȘI se scărpină în cap. 

— Tocmai asta-i chestia. Nenorocitul e atât de mândru de el, încât mi-a 
întors matele pe dos. În mintea lui, e un fel de martir. Pe ce punem pariu c-o 
să-l vedem la Dateline în cel mult o săptămână, după care o să-nceapă să 
scrie cărți. O să-i dea un computer în celulă și-o pagină de web. La dracu”, 
Leo, uneori nu-mi place deloc că în Minnesota nu există pedeapsa cu 
moartea. Nu reuşim decât să-i transformăm pe ţicniții de genul ăsta în 
vedete. Îi aruncă o privire lui Grace. Nu l-ai împușcat, Grace. Am fost 
impresionat. 

— Nu aveam armă. 

Gino se pregătea să spună „Da, sigur!”, apoi văzu că Grace nu avea tocul 
de umăr și se întrebă cum de putuse să nu observe. 

— Pe toţi dracii! Ai venit până aici fără armă? 

Femeia se uită la el și pentru prima oară Gino Rolseth o văzu pe Grace 
McBride zâmbind cu adevărat. Își arătă chiar și dinţii puţin și, frate, avea o 
dantură superbă. 

Propriul chip se lăți într-un rânjet generos ȘI-Și ridică degetul mare în 
sus. 

— Bravo ție, Gracie! Serios. 

După ce Gino plecă, Grace încercă să arunce caserola de vită Wellington. 
Magozzi Ştia că făcea curăţenie, că încerca să Șteargă urmele prezenţei ei în 
acea casă înainte de a pleca. 

Îi luă tava din mână, înhăţă o furculiţă și începu să mănânce, agăţându- 
se de ideea cât se poate de ridicolă că, dacă nu lăsa tava din mână, Grace nu 
putea să mai plece. Trebuia să aștepte până când termina, iar Magozzi avea 
nevoie de timp. 

— Pentru Dumnezeu, Magozzi, nu mânca asta! A stat în cuptorul încins 
mai bine de două ore. Foitajul s-a ars, carnea e uscată... Probabil c-o să 
mori. 

— E delicios! 

Nu se uita la ea. Stătea așezat la masă, strângând tava în braţe, mâncând 
în continuare. 

— Măcar pune-ţi pe-o farfurie. 

— Nu. 

Grace se așeză lângă el, îl privi cum mănâncă Și așteptă. 

Magozzi nu-și ridica privirea din tavă. 


— Aveam de gând să fac focul. Trebuia să ne așezăm în faţa șemineului 
Şi să bem vin, apoi, mai târziu, trebuia să te sărut până-ți săreau cizmele din 
picioare. 

— Nu mai spune! 

— Aa era planul. 

Grace se întinse, îi ridică mâinile de pe tava urâtă de aluminiu Și i le dădu 
la o parte. 

— Îmi pare rău, Magozzi. Cred că e prea târziu pentru asta. 

Magozzi privi încordat suprafața mesei timp de două secunde, spunându- 
Și, nu, pe Dumnezeu, nu era prea târziu pentru asta — cel puţin nu pentru 
partea cu sărutul — Și venise timpul să nu mai meargă pe vârfuri pe lângă ea 
Şi să preia controlul situației. Sări de pe scaun ȘI se întoarse s-o ia în brațe, 
dar Grace nu mai era acolo. Fir-ar să fie, cât era de iute! 

O găsi în sufragerie, cu un picior așezat pe scara care ducea în dormitor. 
Îi zâmbea. 

— Ei, Magozzi, ce ţi-a luat atâta? 

Rămase înmărmurit uitându-se la ea, având senzaţia că încerca să zboare, 
dar că nu reușește să prindă curentul de aer. 

— Mai pleci mâine în Arizona? 

Grace oftă, pierzându-și răbdarea, așa cum făcea întotdeauna când 
Magozzi se împotmolea în reguli, sau în proceduri, sau încerca să privească 
prea departe în viitor. 

— Magozzi, mai sunt ore Și ore până atunci. 

